
31 OCTOMBRIE 
2005 


INTRODUCERE 


Intendentul se uită, mirat, în jur. Oare ce să fie? 
Niște sunete ciudate răzbăteau din interiorul clădi- 
rii, suprapunându-se cu zgomotele provocate de fe- 
meile care făceau curățenie cu mult zel. La început 
se auziră mai încet, apoi tot mai limpede. Tryggvi le 
făcu semn femeilor să se potolească o clipă și își ciuli 
urechile. Femeile se uitară cu ochi mari una la alta, 
iar două dintre ele își făcură cruce. 

Înainte de sosirea femeilor, Tryggvi își savurase 
singurătatea. Așteptase liniștit lângă filtru să fiarbă 
cafeaua pe care o bea în fiecare dimineață. Femeile 
puteau să apară dintr-o clipă în alta. Tryggvi era in- 
tendentul Facultăţii de Istorie de peste treizeci de ani, 
o perioadă în care asistase la schimbări incredibile. 
Curăţenia o făceau la început numai angajate islan- 
deze care înțelegeau fiecare vorbă de-a lui. Acum însă 
trebuia să le explice cu gesturi și cuvinte simple ce 
aveau de făcut. Toate erau imigrante. Uneori, înain- 
te de a-și face apariția profesorii și studenții, avea im- 
presia că se află la Bangkok sau Manila. 

După ce își turnă cafeaua, Tryggvi se apropie de 
fereastră cu ceașca aburindă în mână și se uită afa- 
ră, la campusul acoperit de zăpadă. Era neobișnuit 
de frig. Suprafaţa de un alb imaculat scânteia și dom- 
nea o liniște desăvârșită. Gândindu-se la sărbătorile 

Crăciunului care se apropiau, Tryggvi simţi un fior 
de emoție. În clipa următoare observă că un automo- 
bil intra în parcare. Duhul Crăciunului, se gândi el. 
Văzu că persoana de la volan coboară, trântește portie- 
ra și se îndreaptă apoi spre clădire. Tryggvi dădu dru- 
mul perdelei și se retrase de la fereastră. 

Îl auzi apoi pe respectivul deschizând ușa de la 
intrare. Dintre toți profesorii, conferenţiarii, lectorii 
și secretarele, individul acesta îi era cel mai puțin sim- 
patic. Se numea Gunnar, era profesor de istorie și se 
plângea mereu de activitatea intendentului. Tryggvi 
detesta înfumurarea lui Gunnar și se simţea prost în 
prezenţa acestuia. La începutul semestrului, Gunnar 
le învinuise pe femeile de serviciu că i-ar fi sustras 
o lucrare veche, dactilografiată, despre Papar — adi- 
că acei călugări irlandezi care se statorniciseră în Is- 
landa înainte de întemeierea propriu-zisă a țării. Din 
fericire, lucrarea reapăruse și toată povestea fusese 
mușamalizată. De atunci, Tryggvi îl considera pe 
Gunnar un om insuportabil, ba chiar demn de dis- 
preț. Ce motiv ar fi avut niște femei de serviciu asiati- 
ce să fure o lucrare stupidă despre niște călugări 
irlandezi? Lucrările profesorului nu îl interesau abso- 
lut deloc pe Tryggvi. În ochii lui, atitudinea lui Gun- 
nar reprezenta un atac primitiv la adresa unor ființe 
lipsite de apărare. 

Tryggvi nu se simţise prea bine nici când Gunnar 
devenise decanul Facultăţii de Istorie. Cu atât mai 
mult cu cât, imediat după aceea, începuse să discu- 
te cu intendentul despre anumite schimbări pe care 
le considera absolut necesare. Printre altele, ridica- 
se pretenţia ca femeile de serviciu să tacă în timp ce 
făceau curățenie. Tryggvi încercase, fără succes, să-i 
explice acestui ins plin de sine că flecăreala femei- 
lor nu deranjează pe nimeni, deoarece la ora respec- 
tivă în clădire nu se află nimeni. Firește, în afară de 

Gunnar. Şi de ce trebuia să-și facă apariţia, în fieca- 
re dimineaţă, la o oră când nu circulau încă nici au- 
tobuzele? Tryggvi nu îndeplinise dorinţa lui Gunnar 
și nu le atrăsese femeilor atenţia că trebuie să păs- 
treze tăcerea în timp ce lucrează - nici nu știa cum 
le-ar fi putut explica așa ceva. În afară de asta, nu 
avea chef. Chiar dacă necunoașterea limbii îl agasa 
uneori, buna dispoziție a imigrantelor atât de mun- 
citoare îi plăcea. 

Și în dimineața asta se comportaseră ca de obi- 
cei. Intraseră împreună în cămăruţa în care se bea ca- 
feaua și-i dăduseră în cor bună dimineața cu un 
puternic accent străin. După care chicotiseră, ca de 
obicei. Tryggvi trebuise să le zâmbească, așa cum fă- 
cea de fiecare dată. Femeile își dezbrăcaseră haine- 
le multicolore, de iarnă, în timp ce el le observa de 
la oarecare distanță. Prin urmare, fusese o zi norma- 
lă din toate punctele de vedere, care părea să ia acum 
o întorsătură neașteptată. 

Tryggvi trecu printre femei, grăbindu-se să ajun- 
gă la ușa care ducea afară, în hol. Auzi că gemetele 
se transformaseră în țipete. Nu reușea să-și dea sea- 
ma dacă vocea aparţinea unui bărbat sau unei femei 
și nici nu avea siguranța că era o voce omenească. 
Ar fi fost oare posibil ca vreun animal să fi pătruns 
în clădire și să se fi rănit? Tryggvi nu avu timp să-și 
ducă gândurile până la capăt, fiindcă auzi o bufni- 
tură puternică, de parcă ceva greu s-ar fi prăbușit la 
pământ sau s-ar fi spart. Intendentul iuți pasul și ieși 
în coridor. Zgomotele păreau să vină de la etajul de 
deasupra. Tryggvi alergă spre scară și urcă în mare 
viteză, sărind câte două trepte deodată. Femeile îl ur- 
mară, tânguindu-se. 

Țipetele veneau, fără nici un dubiu, din birouri- 
le Facultăţii de Istorie. Iryggvio luă la goană într-aco- 
lo, urmat de grupul de femei. Deschise cu o smucitură 

ușa ignifugă care dădea în coridorul facultăţii și se 
opri brusc. Femeile care veneau din spate se izbiră 
de el, una după alta. Tryggvi rămase cu ochii ațin- 
tiți drept înainte. 

Dar nu biblioteca răsturnată sau decanul care se 
târa, în patru labe, pe un morman de cărți îl făcuse- 
ră pe Tryggvi să încremenească. Acolo, înăuntru, era 
un cadavru care ieșea pe jumătate din cabinetul mic 
unde se găsea imprimanta. Tryggvi simţi că stoma- 
cul i se întoarce pe dos. Ce dracu’ puteau fi cârpele 
acelea din dreptul ochilor? Oare cineva îi desenase 
ceva pe piept? Și limba... cum arăta limba? Femei- 
le priveau peste umărul lui și intendentul simți că 
se agățaseră de el. Încercă să se desprindă, dar nu re- 
uși. Șeful facultății își întinse brațele înainte, de par- 
că ar fi cerut ajutor. Părea total descompus de groază, 
avea faţa cenușie și își ținea o mână în dreptul ini- 
mii. Apoi se prăbuși într-o parte. Înstinctul îi dicta 
lui Tryggvi să o ia la goană împreună cu femeile, dar 
rezistă tentaţiei. Făcu un pas înainte, deși femeile se 
străduiau și mai insistent să-l tragă înapoi, și se des- 
prinse de ele. Se aplecă spre Gunnar care încerca, fără 
nici un dubiu, să-i spună ceva. 

Tryggvi nu pricepu mare lucru din bolboroseala 
dezlânată a decanului. Înţelese totuși că acel cadavru — 
nu putea fi vorba decât de un cadavru, un om viu 
nu ar fi arătat în asemenea hal — căzuse peste Gun- 
nar când acesta deschisese ușa cabinetului. Tryggvi 
se uită, instinctiv, la trupul înfiorător de mutilat. 

Doamne, Dumnezeule! Cârpele negre din drep- 
tul ochilor nu erau cârpe. 


6 DECEMBRIE 
2005 


CAPITOLUL 1 


Dóra Guðmundsdóttir îndepărtă, cu un gest gră- 
bit, o fărâmă de cornflakes de pe pantaloni și își aran- 
jă haina înainte de a intra în birou. Totul era în ordine. 
Trecuse cu bine peste exercițiul de răbdare matinal 
când trebuia să-i ducă la școală — și la timp - pe fiica 
ei de șase ani și pe fiul ei de șaisprezece. Mai nou, 
fata Dórei refuza cu încăpățânare să se îmbrace în roz, 
ceea ce n-ar fi fost o problemă dacă aproape între- 
gul conţinut al șifonierului ei nu ar fi constat din hai- 
ne mai mult sau mai puțin roz. În schimb, fiul ei 
insistase să poarte de-a lungul anului aceleași bulen- 
dre ponosite, cu o singură condiţie: cel puţin pe una 
din piesele vestimentare să figureze un cap de mort. 
În cazul său, actul eroic consta în a se trezi de dimi- 
neață. Dóra oftă gândindu-se la toate acestea. Nu-i 
venea ușor să crească singură doi copii, dar nici când 
era căsătorită nu-i fusese mai ușor. Singura deosebi- 
re notabilă era că la rutina matinală se adăugau cer- 
turile cu fostul ei soț. Certitudinea că această perioadă 
aparținea deja trecutului îi ridică moralul și un zâm- 
bet îi înflori pe buze în clipa când deschise ușa. 

— Bună dimineaţa! spuse ea bine dispusă. 

Secretara nu-i răspunse la salut și afișă o mină jig- 
nită. Eu trebuie să strâng din dinţi și să manifest me- 
reu bună dispoziţie, se gândi Dóra, poate că în cele 

din urmă se molipsește. În sinea ei blestemă însă, ca 
de atâtea ori, tagma secretarelor. Fără doar și poate 
că fata nu era un avantaj pentru afacerea lor. Dóra 
nu își amintea de nici un client care să nu se fi plâns 
de ea. Nu numai că era nepoliticoasă, dar era și cât 
se poate de neatrăgătoare. Cel mai grav nu era sur- 
plusul de kilograme, ci delăsarea generală care ca- 
racteriza aspectul ei exterior. În afară de asta, o enerva 
oricine și orice. Și, colac peste pupăză, parcă din pură 
perversitate părinţii ei o botezaseră Bella. Ce bine ar 
fi să-și înainteze demisia din proprie inițiativă! Nu 
părea deloc mulțumită și în mod evident avea im- 
presia că locul ei nu era aici. În realitate, Dóra nu-și 
putea imagina ce altă muncă ar fi fost potrivită pen- 
tru un asemenea specimen. Și nici nu puteau să sca- 
pe de ea în alt mod. 

Când Dóra și Bragi - colegul ei mai vârstnic și mai 
experimentat — se asociaseră pentru a deschide fir- 
ma de avocatură, fuseseră atât de încântați de biro- 
urile pe care le găsiseră, încât acceptaseră o clauză 
din contractul de închiriere, și anume s-o angajeze 
ca secretară pe fiica proprietarului. Firește, atunci nu 
aveau cum să bănuiască ce riscau. Fata avea recoman- 
dări excepționale de la chiriașul anterior, o firmă imo- 
biliară. Între timp, Dóra ajunsese la convingerea că 
firma renunţase la biroul amplasat atât de bine, pe 
Skólavörðustígur, doar pentru a scăpa de secretara 
înfiorătoare. Era convinsă și că ar câștiga în instanță 
dacă ar contesta clauza din contract, din cauza reco- 
mandărilor extrem de dubioase. Dar așa ceva ar fi 
prejudiciat bunul renume pe care reușiseră să și-l con- 
struiască până acum. Cine ar mai recurge la servici- 
ile unui birou de avocați — și încă unul specializat, 
printre altele, în dreptul contractual — dacă acesta nu 
e în stare să încheie un contract în propriul lui interes? 

Și chiar dacă ar scăpa de Bella, secretare bune nu gă- 
sești la tot pasul. 

— A dat cineva telefon, mormăi Bella fixând cu 
încăpățânare monitorul calculatorului. 

— Da? exclamă Dóra, care tocmai își punea pu- 
foaica în cuier. Se uită interogativ la fată și adăugă 
cu slabe speranţe: Ştii cumva cine era? 

— Nu. A vorbit în germană, cel puţin așa cred. 
În orice caz, nu am înţeles ce dorea. 

— A spus cumva că va reveni? 

— Nu știu. Am pus receptorul jos. Din greșeală. 

— În cazul ăsta, puţin probabil că omul va reveni. 
Deși i-ai închis în nas, fii te rog bună și fă-mi legă- 
tura. Am studiat în Germania și vorbesc germana. 

— Hm, mârâi Bella ridicând din umeri. Poate că 
nici nu a fost germană. S-ar putea să fi fost rusă. În 
afară de asta, a fost o voce de femeie. Cred. Sau poa- 
te de bărbat. 

— Bella, indiferent cine a telefonat, o femeie din 
Rusia sau un bărbat din Germania, fii bună și fă-mi 
legătura. Da? 

Dóra nu aşteptă un răspuns - oricum nu putea 
conta pe așa ceva — și intră în biroul ei amenajat foar- 
te simplu. 

Se așeză și deschise calculatorul. Astăzi, pe birou 
nu era dezordinea obișnuită. Cu o zi înainte sacrifi- 
case o oră întreagă pentru a sorta tot felul de hârtii 
care se adunaseră în ultimele luni. Șterse apoi câte- 
va mesaje glumeţe și fotografii trimise prin e-mail de 
prieteni și colegi. În inbox rămaseră doar trei mailuri 
de la clienţi, unul de la prietena ei Laufey cu reco- 
mandarea Să o faci lată la sfârșit de săptămână şi altul 
de la bancă. Prostii! Cu siguranţă că depășise limita 
de credit. Și acoperirea din cont. Dóra se hotărî să nu 
deschidă e-mailul de la bancă — pentru orice even- 
tualitate. 


În clipa aceea sună telefonul. 

— Biroul Central de avocaţi. Dóra la telefon. 

— Bună ziua. Doamna Guðmundsdóttir? 

— Bună ziua. 

Dóra căută repede un creion și o foaie de hârtie. 
Germană literară. Să nu uite să i se adreseze femeii 
cu „dumneavoastră“. 

Își miji ochii, sperând că germana ei rezistase ani- 
lor. O vorbea foarte bine când își încheiase studiile 
de drept la Berlin. Se strădui să pronunţe cuvintele 
cât mai corect posibil: 

— Cu ce vă pot fi de folos? 

— Mă numesc Amelia Guntlieb. Domnul profe- 
sor Anderheif mi-a dat numele dumneavoastră. 

— Da, mi-a fost profesor la Berlin. 

Spera din tot sufletul ca măcar alegerea cuvinte- 
lor să fie corectă, pentru că pronunția nu mai era atât 
de bună. În Islanda nu prea avea ocazia să vorbeas- 
că germana. 

— Ştiu. După o pauză penibilă, femeia continuă: 
Fiul meu a fost asasinat. Soţul meu și cu mine avem 
nevoie de ajutor. 

Dóra se concentră cu înfrigurare. Guntlieb? Stu- 
dentul german al cărui cadavru fusese găsit la Uni- 
versitate? Se numea oare Guntlieb? 

— Alo? Femeia părea să creadă că legătura fuse- 
se întreruptă. 

Dóra se grăbi să răspundă: 

— Da, scuzaţi-mă. Fiul dumneavoastră. S-a întâm- 
plat aici, în Islanda? 

Ea) al 

— Cred că știu despre ce vorbiți, dar vă mărtu- 
risesc că am aflat despre caz doar din ziare și de la 
televizor. Sunteţi sigură că pe mine mă căutați? 

— Sper că da. Nu suntem mulțumiți de rezulta- 
tul anchetei. 


— Poftim? exclamă Dóra surprinsă. Avusese im- 
presia că poliţia rezolvase cazul în mod exemplar: 
asasinul fusese arestat la trei zile după crimă. Dar știți, 
probabil, că o persoană a fost arestată și acuzată? 

— Da, știm. Suntem convinși că nu el este vino- 
vatul. 

— De ce? întrebă Dóra neîncrezătoare. 

— Pur și simplu avem această convingere. N-aș 
vrea să spun mai multe la telefon. Femeia își drese, 
politicos, vocea. Am vrea ca o persoană neutră să pre- 
ia cazul. Cineva care vorbește germana. 

Tăcere. 

— Trebuie să înțelegeţi că ne vine foarte greu. 

lar tăcere. . 

— Harald a fost fiul nostru. 

Dóra încercă să manifeste solicitudine, coborând 
vocea și vorbind cu grijă: 

— Da, înțeleg foarte bine. Am și eu un fiu. Bine- 
înțeles că nu mă pot pune în situația dumneavoastră 
și a soțului dumneavoastră, dar aș vrea să vă transmit 
sincere condoleanţe. Nu sunt totuși sigură că aș pu- 
tea să vă fiu de folos. 

— Vă mulțumesc pentru condoleanţe. Vocea ei era 
glacială. Profesorul Anderheif crede că dispuneţi 
exact de calităţile de care am avea nevoie. Ne-a asi- 
gurat că sunteți perseverentă, hotărâtă și tenace... 

Din nou tăcere. 

Dóra își imagină că profesorul dorise să evite cu- 
vântul „impertinentă“. Domna Guntlieb continuă: 

— ...Şi în același timp înțelegătoare. Este un prie- 
ten apropiat al familiei noastre și avem încredere în 
el. Aţi fi dispusă să preluaţi cazul? Plătim bine. 

Femeia preciză o sumă. Cu sau fără TVA, era ne- 
obișnuit de mare, mai mult decât dublul încasărilor 
obișnuite ale Dórei în șase luni. În plus, îi oferea un 
onorariu suplimentar dacă investigaţiile vor conduce 

la arestarea adevăratului vinovat. Onorariul era mai 
mare decât venitul anual al Dórei. 

— Şi ce ar trebui să fac? Nu sunt detectiv parti- 
cular. 

— Căutăm pe cineva care să redeschidă dosarul, 
să evalueze probatoriul și să verifice concluziile tra- 
se de poliţie. 

Amelia Guntlieb intercală iar o pauză înainte de 
a continua: 

— Poliţia refuză să stea de vorbă cu noi. Asta ne 
agasează. 

Fiul ei a fost asasinat, iar atitudinea poliţiei o aga- 
sează, îi trecu D6rei prin minte. 

— Trebuie să mă gândesc. Îmi dați un număr de 
telefon la care să vă pot contacta? 

— Da. Doamna Guntlieb îi dictă numărul de te- 
lefon. V-aș ruga totuși să nu vă gândiţi prea mult. 
Dacă nu primesc răspunsul dumneavoastră până du- 
pă-amiază, voi încerca să găsesc pe altcineva. 

— Nici o grijă. Vă dau un răspuns cât mai curând 
posibil. 

— Încă o problemă, doamnă Guðmundsdóttir. 

=—Da? 

— Avem o condiţie. 

— Şi anume? 

Amelia Guntlieb își drese vocea: 

— Am vrea să fim informaţi imediat în legătură 
cu toate concluziile la care ajungeţi. Vrem să știm tot, 
indiferent dacă este vorba despre ceva important sau 
de amănunte. 

— Să vedem mai întâi dacă vă pot fi de folos. Dis- 
cutăm după aceea detaliile. 

Își luară rămas-bun și Dóra puse receptorul în fur- 
că. Ziua începuse minunat: mai întâi aflase că depă- 
șise plafonul de credit și probabil disponibilul din 
cont, apoi fusese tratată ca o servitoare. Telefonul 
sună din nou. Dóra ridică receptorul. 

— Atelierul lui Bibbi. Ascultă, totul arată mai rău 
decât am crezut. 

— Va supraviețui? întrebă Dóra iritată. Motorul 
mașinii ei luase hotărârea să nu mai funcţioneze. leri, 
când trebuia să facă niște cumpărături, încercase de 
mai multe ori să-l pornească, dar fără nici un succes. 
În cele din urmă renunțase, iar mașina ajunsese la ser- 
vice. Mecanicul se uitase la ea cu milă și îi pusese la 
dispoziție, pentru perioada reparaţiei, o rablă neno- 
rocită. O mașinuţă jalnică, pe luneta căreia se putea 
citi inscripţia Atelierul de reparații al lui Bibbi, plină de 
gunoaie, mai ales cutii de la piesele de schimb și doze 
goale de Coca-Cola. Dóra trebuise să se mulțumeas- 
că cu atât, pentru că nu se putea lipsi de mașină. 

— Cu chiu, cu vai, preciză omul cu o voce total 
insensibilă și adăugă imediat: lar reparația n-o să fie 
chiar ieftină. 

Urmă o avalanșă de termeni din jargonul meca- 
nicilor auto, din care Dóra nu înțelese aproape nimic. 
În schimb, suma pronunțată la sfârșit nu necesita ex- 
plicații suplimentare. 

— Multe mulţumiri. În acest caz, dă-i drumul și 
repar-o. 

D6ra puse receptorul în furcă. Se uită câtva timp 
la telefon, dusă pe gânduri. Se apropia Crăciunul, cu 
toate cheltuielile aferente: podoabe pentru pom, chel- 
tuieli, cadouri, cheltuieli, festivități la birou, cheltuieli, 
sărbătoare în familie, cheltuieli și iarăși cheltuieli — 
cum altfel? Afacerile firmei nu erau chiar înfloritoa- 
re. Dacă ar accepta oferta din Germania, ar avea treabă 
până peste cap, dar ar rezolva problemele financia- 
re momentane și chiar mai mult decât atât. Ar pu- 
tea să plece undeva împreună cu copiii. Cu siguranță 
că existau suficiente locuri atrăgătoare pentru o fe- 
tiță de șase ani, un băiat de șaisprezece și o femeie 
de treizeci și șase. Şi-ar putea chiar permite să invi- 
te un bărbat de douăzeci și șase de ani pentru a 

însufleți puțin atmosfera și a echilibra raportul din- 
tre sexe. Formă numărul. 

În locul doamnei Guntlieb răspunse altă femeie, 
probabil o servitoare. Dóra ceru legătura cu stăpâna 
casei și auzi imediat zgomot de pași, apoi o voce rece. 

— Bună ziua, doamnă Guntlieb. La telefon 
Guddmundsdsttir din Islanda. 

—Da 

După câteva clipe de tăcere, Dóra își dădu sea- 
ma că doamna Guntlieb nu intenționa să spună, cel 
puțin deocamdată, nimic altceva. 

— M-am hotărât. Aș vrea să încerc să vă ajut. 

== Bine 

— Când să încep? 

— Imediat. Am rezervat o masă pentru astăzi la 
prânz. Veţi putea discuta cu Matthias Reich, care lu- 
crează pentru soțul meu. Se află pentru moment în 
Islanda și are toate rezultatele anchetei, pe care dum- 
neavoastră nu le aveţi. Veţi primi de la el și alte in- 
formaţii. 

Tonul plin de reproș cu care pronunțase cuvinte- 
le „nu le aveţi“ sunase de parcă ar fi învinuit-o pe 
Dóra că își făcuse apariţia beată criță la aniversarea 
zilei de naștere a unui copil de patru ani. Prefăcân- 
du-se că nu sesizase nuanța, zise: 

— Da, înțeleg, dar mă simt datoare să repet: nu 
sunt sigură că pot să vă fiu de folos. 

— Vom vedea. Matthias are un contract pe care 
va trebui să-l semnaţi. Nu vă grăbiţi, citiți-l cu atenţie. 

Dóra avu dintr-odată chef să-i spună femeii să se 
ducă dracului. Nu mai suporta îngâmfarea și arogan- 
ţa ei. Gândindu-se însă la ea însăși, la copii, la tipul 
de douăzeci și șase de ani și la concediul pe care îl vor 
petrece împreună, își călcă în picioare mândria și 
murmură ceva pe un ton aprobator. 

— Vă rog să fiți la Hotelul Borg la ora douăspre- 
zece. Matthias vă va da câteva informaţii care nu au 

apărut în ziare. Unele dintre ele nu pot vedea lumi- 
na tiparului. 

Dóra simţi deodată că o trec fiorii. Vocea doam- 
nei Guntlieb era dură și insensibilă, dar trăda în ace- 
lași timp multă suferință. Probabil că așa trebuia să 
fie în asemenea împrejurări. Nu mai zise nimic. 

— M-ati înţeles? Ştiţi unde este hotelul? 

De data asta, Dóra aproape că izbucni în râs: 

— Da, da, cred că da. Voi fi acolo la douăspreze- 
ce, fiți sigură. 


CAPITOLUL 2 


Dóra se uită la ceas și puse la o parte dosarul cu 
care se îndeletnicise până atunci. larăși un client care 
nu voia să accepte ideea că va pierde procesul. Era 
mulțumită, prelucrase câteva cauze mai mărunte și 
îi rămânea timp suficient să ia masa cu domnul Mat- 
thias Reich. O chemă la telefon pe Bella: 

— Plec în oraș, la o întâlnire. Nu știu cât va dura, 
dar nu conta pe mine înainte de ora două. 

Interpretă mormăitul de la celălalt capăt al firului 
ca aprobare. Dumnezeule, oare de ce nu poate spu- 
ne foarte simplu: „Da“? 

Apoi își luă poșeta și o agendă. Tot ce știa despre 
caz aflase din mass-media, dar nu urmărise cu aten- 
tie desfășurarea anchetei. Își amintea doar de punc- 
tele principale: un student străin asasinat, cadavrul 
său mutilat, descrieri destul de vagi. Poliția aresta- 
se un traficant de droguri care susținea sus și tare că 
este nevinovat. Din toate astea nu puteau fi trase prea 
multe concluzii. 

Se uită în oglindă în timp ce își îmbrăca paltonul. 
Ştia cât de important este să faci o impresie bună la 
prima întâlnire, mai ales când interlocutorul nu e un 
oarecare. 

Cotrobăi prin poșetă, găsi în cele din urmă rujul și 
își fardă în grabă buzele. Nu obișnuia să se machieze. 

Dimineaţa își aplica doar un strat subțire de cremă 
hidratantă și își dădea genele cu rimel. Intrebuința 
rujul numai la ocazii speciale, cum era cea de faţă. Îi 
stătea bine și-i întărea încrederea în ea. Dóra se bu- 
cura că seamănă cu mama și nu cu tatăl ei, care pozase 
la un moment dat ca dublură a lui Winston Churchill. 
Ce-i drept, nu se putea spune că era chiar frumoasă 
sau foarte atrăgătoare, dar pomeţii proeminenți și 
ochii albaștri migdalaţi îi dădeau dreptul să se con- 
sidere în mod justificat o femeie drăguță. În plus, avu- 
sese norocul să moștenească silueta mamei și să 
rămână zveltă fără nici un efort. 

Își luă rămas-bun de la colegi, iar Bragi îi ură „mult 
succes”. Îi povestise și lui despre convorbirea tele- 
fonică și întâlnirea pe care urma să o aibă cu împu- 
ternicitul familiei Guntlieb. Lui Bragi întreaga afacere 
i se păruse palpitantă, iar faptul că fusese contacta- 
tă de un client din străinătate — adăugase el — era cea 
mai bună dovadă că biroul lor se află pe calea cea 
bună. Se gândea chiar să rotunjească numele simplu 
al firmei adăugând un International sau Group. Dóra 
spera că Bragi doar glumește, dar nu era chiar sigură. 

Afară bătea un vânt glacial. Noiembrie fusese ne- 
obișnuit de rece, un indiciu că iarna urma să fie lun- 
gă și grea. Vor trebui să plătească tribut pentru vara 
extrem de caldă. Dóra își trase gluga mai bine pe 
frunte ca să nu ajungă la întâlnire cu urechile înghe- 
tate și roșii. Hotelul Borg nu era departe și nu meri- 
ta să se urce în mașinuța împrumutată de la Bibbi. 
Cine știe ce va crede neamțul dacă o va vedea par- 
cându-și rabla ruginită în fața hotelului. Fără discu- 
ție că pantofii ei atât de eleganţi nu vor mai avea nici 
un efect. 

Ajunse de la birou la ușa turnantă a hotelului în 
nici șase minute. 

Dóra aruncă o privire în sala frumoasă a restau- 
rantului. Constată că totul arăta foarte diferit față de 

anii când își petrecea majoritatea serilor de sâmbă- 
tă aici, organizând petreceri dezlănțuite împreună cu 
gașca ei; rămăseseră neschimbate doar ferestrele mari 
prin care se vedeau clădirea Parlamentului și Aus- 
turvöllur. Pe vremea aceea nu-i păsa de nimic, o in- 
teresa cel mult dacă poponeaţa ei se profila frumos 
în vestimentația serii respective. 

Neamţul părea să aibă vreo patruzeci de ani. Şe- 
dea drept ca o lumânare pe un scaun capitonat, iar 
umerii săi lați acopereau spătarul elegant. Avea tâm- 
plele grizonante, ceea ce îi dădea un aer discret de 
demnitate. Părea rigid și formalist și purta un costum 
cenușiu și o cravată asortată care nu înviora deloc pa- 
leta coloristică. Dóra încercă să zâmbească și să afi- 
șeze o expresie cât mai prietenoasă, sperând în același 
timp că nu va părea o idioată. Bărbatul își luă șer- 
vetul de pe genunchi și îl puse pe masă, apoi se ri- 
dică. 

— Doamnă Guðmundsdóttir. 

O pronunție dură, rece. 

Dădură mâna unul cu altul. 

— Domnule Reich, zise Dóra încercând să pro- 
nunțe cât mai corect numele, spuneți-mi, vă rog, 
Dóra. Este mai ușor așa. 

— Luaţi loc, zise bărbatul, așezându-se și el. Și 
spuneți-mi Matthias. 

Dora se strădui să stea la fel de dreaptă, întrebân- 
du-se ce părere aveau ceilalți clienţi din restaurant 
despre acest duel al rigidității. Își imaginau pesem- 
ne că asistă la ședința de înființare a Uniunii oame- 
nilor cu tije de metal în coloana vertebrală. 

— Pot să vă ofer ceva de băut? o întrebă bărba- 
tul, foarte politicos, vorbind în germană. Se pare că 
ospătarul înțelesese întrebarea, fiindcă se întoarse 
spre Dóra și aşteptă comanda. 

— Apă, vă rog. 

Apă minerală. Își amintise că germanii erau ah- 
tiați după apa minerală. De fapt, era tot mai căuta- 
tă și în Islanda, deși cu zece ani în urmă nici unui 
om înzestrat cu o brumă de bun-simt nu i-ar fi tre- 
cut prin minte să arunce bani la restaurant pentru un 
pahar cu apă minerală. În fond, curgea fără înceta- 
re la orice robinet. 

— Presupun că aţi stat de vorbă cu patronii mei, 
sau mai bine zis cu doamna Guntlieb? întrebă Mat- 
thias Reich după ce ospătarul se îndepărtase. 

— Da. Mi-a spus că îmi veţi da informaţii deta- 
liate. 

Neamţul ezită și își goli paharul plin cu un lichid 
transparent. Bulele de aer arătau că și el comanda- 
se apă minerală. 

— Am adunat într-o mapă materialele pentru 
dumneavoastră. Puteţi să le luaţi acasă și să le citiți 
mai târziu. Dar mai sunt niște lucruri pe care aș vrea 
să le discutăm acum, dacă sunteți de acord. 

— Sigur, răspunse Dóra imediat, și adăugă îna- 
inte ca Matthias să fi putut continua: Aș vrea, prin- 
tre altele, să știu ceva mai multe despre persoanele 
care vor să mă angajeze. Poate că amănuntul este lip- 
sit de importanţă pentru investigaţii, dar pe mine mă 
interesează. Doamna Guntlieb a amintit o sumă de 
bani foarte mare ca onorariu. Nu am intenţia să pro- 
fit de nenorocirile familiei, dacă nu își poate permi- 
te asemenea cheltuieli. 

— Poate să și le permită, răspunse Matthias schi- 
țând un zâmbet. Domnul Guntlieb este director și ac- 
ționar principal la Banca de Investiţii din Bavaria. 
Este o bancă regională, dar printre clienţii ei se nu- 
mără atât firme importante cât și persoane particu- 
lare foarte înstărite. Nu vă faceţi griji în privința asta. 

— Înţeleg, spuse Dóra, explicându-și acum și de 
ce la telefon îi răspunsese fata în casă. 

— În schimb, familia Guntlieb nu prea are noroc 
cu copiii ei. Au avut patru, doi fii și două fiice. Bă- 
iatul cel mare a murit acum zece ani într-un accident 
de mașină, iar fiica cea mare s-a născut cu un han- 
dicap sever. A murit și ea acum câţiva ani. După cum 
știți, recent l-au pierdut și pe Harald, așa că nu le-a 
mai rămas decât fiica cea mai mică, Elisa. Vă imagi- 
nati cât suferă domnul și doamna Guntlieb. 

Dóra dădu din cap, apoi întrebă ezitant: 

— Ce l-a adus pe Harald în Islanda? Cred că exis- 
tă și în Germania destule universităţi bune unde se 
poate studia istoria. 

Judecând după expresia lui Matthias, care fuse- 
se până atunci impenetrabilă, întrebarea era destul 
de dificilă. 

— Nu știu nici eu prea bine. Îl interesa istoria se- 
colului al XVII-lea și am descoperit că începuse să 
facă un studiu comparat referitor la situația de pe 
continent și din Islanda. A venit aici în cadrul unui 
program de schimburi culturale între Universitatea 
din Miinchen și Universitatea din Islanda. 

— Ce fel de studiu comparat? Forme de guver- 
nământ, aspecte sociale sau ceva asemănător? între- 
bă Dóra. 

— Nu, mai degrabă din domeniul religiei. Mat- 
thias luă o înghiţitură de apă. Ar trebui să coman- 
dăm înainte să aprofundăm subiectul. 

Îi făcu semn ospătarului, care apăru cu două lis- 
te de bucate. 

— Aţi spus religie? Dóra începu să răsfoiască 
meniul. Ce religie? 

Matthias puse lista de bucate pe masă. 

— Mi-e teamă că este un subiect care nu poate fi 
discutat la masă, dar cred că mai devreme sau mai 
târziu va trebui să vorbim și despreasta. În orice caz, 

nu sunt sigur că interesul lui Harald pentru istorie 
are legătură cu crima. 

Dora se încruntă. 

— Să nu-mi spuneţi că e vorba despre ciumă, zise 
ea. Era singurul lucru care îi trecuse prin minte. 

— Nu, în nici un caz. Matthias o privi apoi drept 
în ochi: Vânătoarea de vrăjitoare, tortură, execuţii. Nu 
este prea plăcut. Din păcate, Harald manifesta un in- 
teres aproape obsesiv pentru toate astea. Interesul lui 
are rădăcini adânci în familie. 

— Înţeleg, spuse Dóra dând din cap, deși nu în- 
țelegea nimic. Poate că ar fi totuși mai bine să dis- 
cutăm după ce mâncăm. 

— Oricum, nici nu este necesar. Găsiţi în mapă 
punctele principale. Matthias luă iar meniul. Vă voi 
da mai târziu și câteva cutii cu obiectele personale 
ale lui Harald, așa cum le-am primit de la poliţie. În 
ele sunt și informații despre lucrarea lui de maste- 
rat. Aştept să primesc calculatorul și alte documen- 
te care ar putea să vă furnizeze eventuale indicii. 

Răsfoiră amândoi listele de bucate. 

— Pește, observă Matthias fără a-și ridica privi- 
rile. Aici se mănâncă mult pește. 

— Da, este adevărat. Dóra nu găsise un răspuns 
mai bun. 

— Nu-mi place peștele, declară categoric Mat- 
thias. 

— Chiar deloc? Dóra închise meniul. Mie îmi pla- 
ce foarte mult și cred că am să comand calcan prăjit. 

În cele din urmă Matthias se hotărî pentru Quiche. 
După ce chelnerul plecă, Dóra întrebă din ce cauză 
familia avea impresia că poliţia nu-l arestase pe ade- 
văratul vinovat. 

— Din mai multe motive. În primul rând, Harald 
nu și-ar fi pierdut timpul intrând în conflict cu un 
oarecare traficant de droguri. Matthias o privi drept 

în ochi: Harald se droga din când în când, este un 
lucru cunoscut. Obișnuia și să bea. Era tânăr. Dar nu 
ajunsese dependent, nici de droguri, nici de alcool. 

— Depinde de la ce definiție pornim, ripostă Dóra. 
Pentru mine, consumul regulat de droguri înseam- 
nă dependenţă. 

— Ştiu destul de multe despre abuzul de droguri. 
Matthias tăcu, grăbindu-se apoi să adauge: Nu din- 
tr-o experiență directă, ci datorită profesiei mele. Ha- 
rald nu era dependent. Fără discuţie că ar fi devenit 
mai devreme sau mai târziu, dar în momentul când 
a fost ucis nu era încă. 

Dóra trase concluzia că habar n-avea de ce fuse- 
se trimis în Islanda bărbatul acesta. Probabil nu ca 
s-o invite pe ea la masă și să se plângă că în Islanda 
se mănâncă prea mult pește. 

— De fapt, ce faceţi mai exact pentru familia 
Guntlieb? Doamna Guntlieb mi-a spus că lucraţi pen- 
tru soțul ei. 

— Mă ocup de securitatea băncii. Asta implică, 
printre altele, verificarea viitorilor angajaţi și aplica- 
rea anumitor măsuri de siguranţă legate de firmă și 
de operaţiile financiare. 

— Dar în acest domeniu nu ați avut de-a face cu 
drogurile. 

— Nu. Mă refeream la activitatea mea anterioa- 
ră. Am lucrat doisprezece ani la Poliţia judiciară din 
Miinchen. O privi direct în ochi: Știu multe despre 
crime și droguri și nu am nici un dubiu că, în cazul 
anchetei de aici, s-a procedat cu multă superficiali- 
tate. A fost suficient să-l întâlnesc de câteva ori pe 
individul care a condus cercetările pentru a consta- 
ta că nu are nici cea mai vagă idee despre ce face. 

— Cum se numește? 

Dóra înţelese imediat la cine se referea Mathhias, 
deși neamțul pronunțase numele destul de ciudat: 
Ami Bjarnason. Oftă: 

— ÎI cunosc din alte anchete, e într-adevăr un 
idiot. A fost o mare greșeală că i-au încredințat toc- 
mai lui cazul. 

— Există și alte motive care au determinat fami- 
lia Guntlieb să tragă concluzia că traficantul nu are 
legătură cu moartea lui Harald. 

Dóra își ridică privirea. 

— Și care ar fi ele? 

— Cu puţin timp înainte să fie ucis, Harald a scos 
o sumă foarte mare din contul lui personal. Nu se 
știe ce s-a întâmplat cu banii. Erau mult mai mulți 
decât i-ar fi trebuit pentru droguri, chiar dacă ar fi 
vrut să se aprovizioneze pentru următorii doi-trei ani. 

— Să fi fost oare implicat direct în trafic? întrebă 
Dóra, adăugând: Poate finanța o rețea sau ceva ase- 
mănător? 

Matthias o contrazise hotărât: 

— Exclus. Harald nu avea nevoie de bani. Moș- 
tenise o avere de la bunicul lui. 

— Înţeleg. 

— Poliția nu a reușit să dovedească nici până azi 
că traficantul ar fi primit banii. Singurul fapt dove- 
dit în ceea ce privește relaţiile lui Harald cu lumea 
interlopă de aici este că din când în când cumpăra 
hașiș. 

Chelnerul le aduse comanda și începură să mă- 
nânce amândoi în tăcere. Dóra se simțea puţin stin- 
gherită. Nu era plăcut să taci în compania neamțului. 
Nu se pricepuse niciodată să întrețină o conversaţie 
ușoară, nici măcar atunci când tăcerea devenea apă- 
sătoare, de aceea preferă să nu spună nimic. 

Comandară cafeaua și în scurt timp li se aduse- 
ră două cești aburinde, o zaharniţă și o cană de ar- 
gint plină cu lapte. 

D6ra gustă cafeaua, apoi rupse tăcerea: 

— Aveţi și un contract pe care aș putea să-l citesc? 

Matthias se întinse să-și ia geanta de pe un sca- 
un și scoase din ea un dosar subțire pe care i-l dădu 
Dórei. 

— Luati contractul cu dumneavoastră. Putem dis- 
cuta mâine despre clauzele pe care ați dori să le mo- 
dificatți, apoi voi transmite familiei Guntlieb propunerile 
dumneavoastră. Este un contract corect și nu cred că 
veți avea prea multe obiecții. 

Apoi se aplecă și scoase alt dosar, mai gros, pe care 
îl puse pe masă, între ei: 

— Luaţi-l și pe acesta. Este dosarul despre care 
v-am vorbit. Aș fi foarte încântat dacă ați citi toate do- 
cumentele înainte de a lua o hotărâre. Cazul are și as- 
pecte foarte neplăcute și aș vrea ca totul să vă fie clar 
de la bun început. 

— Credeţi, poate, că nu m-aș descurca? întrebă 
Dóra, putin jignită. 

— Sincer să fiu, nu știu. Tocmai de aceea v-aș ruga 
să studiați dosarul. Veţi găsi în el fotografii destul de 
neplăcute făcute la locul faptei și explicaţii care nu 
sunt, nici ele, prea atrăgătoare. Am reușitsă intru în 
posesia pieselor probatorii cu ajutorul unei persoa- 
ne pe care nu aș vrea să o numesc. 

Puse apoi mâna pe dosar: 

— Veţi găsi aici și informaţii despre viaţa lui Ha- 
rald. Sunt strict confidenţiale și nu reprezintă o lec- 
tură potrivită pentru cineva slab de înger. Îmi exprim 
speranța că veţi păstra tăcerea asupra lor în cazul în 
care veţi hotărî să nu acceptați cazul. Familia Gunt- 
lieb nu dorește ca ele să fie făcute publice. 

Își luă mâna de pe dosar, privind-o pe Dóra drept 
în ochi: 

— Nu aș vrea să amplific tragedia prin care tre- 
ce familia Guntlieb. 

— Înţeleg, răspunse Dóra, și pot să vă asigur că nu 
obișnuiesc să... trăncănesc despre activitatea mea. Se 
uită fix la el și adăugă pe un ton categoric: Niciodată. 

— Foarte bine. 

— Spuneţi-mi, din moment ce aţi adunat deja toa- 
te aceste materiale, de ce mai aveţi nevoie de mine? 
Se pare că aveţi acces la informaţii pe care eu în mod 
evident nu le-aș putea obține. 

— Vreti să știți de ce avem nevoie de dumnea- 
voastră? 

— Tocmai asta am întrebat, replică Dóra. 

Matthias trase zgomotos aer pe nări: 

— Vă spun imediat de ce. Sunt străin în țara dum- 
neavoastră și mai sunt și german. Ar trebui să stau 
de vorbă cu oameni foarte diferiți care nu mi-ar spu- 
ne niciodată vreun amănunt important. Am sondat 
terenul aici, doar puţin, dar am obținut din Germania 
cele mai multe informații despre viața particulară a 
lui Harald. Nu sunt omul cu care cineva ar fi tentat 
să discute despre probleme particulare neplăcute și 
delicate. 

— Da, este adevărat, admise Dóra fără să vrea. 

Matthias zâmbi pentru prima dată. Dóra rămase 
surprinsă văzând cât de frumos era zâmbetul său — 
deschis și sincer, în ciuda dinţilor drepţi, anormal de 
albi, aproape artificiali. Zâmbi și ea, însă adăugă ime- 
diat, iritată: 

— Şi despre ce probleme neplăcute va trebui să 
vorbesc eu cu oamenii? 

Zâmbetul lui Matthias dispăru tot atât de repe- 
de pe cât apăruse. 

— Jocuri sexuale dubioase, cu risc de deces prin 
asfixie, tortură, masochism, ocultism și alte compor- 
tamente deviante ale unor persoane nu tocmai nor- 
male. 

Dóra încremeni: 

— Nu suntsigură că îmi dau seama unde duc toa- 
te astea. 

Auzise vag despre jocuri sexuale periculoase, dar 
dacă aveau de-a face cu asfixia, prefera jocurile ne- 
sexuale - de fapt erau singurele pe care le practica 
în momentul de față. 

Zâmbetul care apăru iar pe faţa lui Matthias nu 
mai era atât de fermecător ca prima dată: 

— O să vă daţi seama. Fiți sigură. 

Își băură cafeaua fără a mai spune nimic. În cele 
din urmă D6ra luă dosarul și se pregăti să se întoar- 
că la birou. Se înțeleseră să se întâlnească a doua zi 
și își luară rămas-bun. 

Chiar când Dóra se ridica să plece, Matthias puse 
mâna pe braţul ei: 

— Incă o problemă, doamnă Guðmundsdóttir. 

Dóra se opri. 

— Am uitat să vă spun din ce cauză sunt convins 
că individul arestat de poliție nu este asasinul. 

— De ce, mă rog? 

— Ochii lui Harald nu au fost găsiţi la el. 


CAPITOLUL 3 


De obicei Dóra nu se temea de hoţii de buzuna- 
re, dar pe drumul'de întoarcere de la întrevederea 
cu Matthias și-a ținut geanta cu ambele mâini. Nici 
nu voia să-și imagineze cum ar fi fost să-i telefone- 
ze neamţului și să-i spună că documentele îi fusese- 
ră furate. Se simți ușurată când deschise ușa biroului 
de avocatură. 

O învălui un fum gros de țigară. 

— Bella, știi foarte bine că fumatul este interzis. 

Bella făcu un salt de la fereastră, scăpând ceva pe jos. 

— Nu am fumat! 

În timp ce fata rostea aceste cuvinte, o dâră sub- 
tire de fum ieși din colțul gurii ei. Dóra gemu în si- 
nea ei. 

— Zău? Înseamnă că gura ta a luat foc. Închide 
fereastra și du-te să fumezi la o cafea. E mai sănătos 
decât să stai spânzurată la fereastră. 

— Nu am fumat, am gonit porumbeii de pe per- 
vaz, protestă Bella jignită. Se așeză la birou fără să 
se uite la Dóra. 

Dóra se hotărî să renunțe. Experienţa îi arătase că 
nu avea nici un sens să se certe cu fata asta. Intră în 
biroul ei și închise ușa. 

Mapa voluminoasă pe care i-o dăduse Matthias era 
neagră -o culoare potrivită ținând seama de conținut. 

Pe etichetă nu era scris nimic. Ar fi fost într-adevăr 
greu să găsească un titlu digerabil. „Viața și moar- 
tea lui Harald Guntlieb“, murmură Dóra când des- 
chise dosarul. Trecu apoi în revistă cuprinsul redactat 
cu multă pedanterie. Documentele erau împărțite în 
șapte capitole, despărțite unele de altele prin câte o 
foaie de hârtie albă, și așezate în ordine cronologi- 
că: Germania, Serviciul militar, Universitatea din 
München, Universitatea din Islanda, Operații ban- 
care, Ancheta poliției islandeze. Ultimul capitol, al 
șaptelea, era intitulat „Autopsia“. Dóra se hotărî să 
parcurgă și ea documentele în ordine cronologică. Se 
uită la ceas: era aproape două. Nu-i va fi ușor să ci- 
tească totul până la cinci, când urma să o ia pe Soley, 
fiica ei, de la școală. Trebuia să se grăbească. Își re- 
glă mobilul să sune la cinci fără un sfert, propunân- 
du-și să răsfoiască până atunci documentele principale. 
Nu ar fi vrut să le ia acasă, deși se mai întâmpla și 
asta atunci când avea foarte mult de lucru. Fără în- 
doială că nu era chiar indicat ca hârtiile din acest do- 
sar să ajungă într-o casă cu doi copii. Scoase primul 
capitol și se puse pe treabă. 

Prima pagină era de fapt o copie legalizată a unui 
certificat de naștere. Acesta arăta că doamna Ame- 
lia Guntlieb dăduse naștere unui băiat sănătos, la 18 
iunie 1978, la Miinchen. Tatăl: domnul Johannes 
Guntlieb, director de bancă. Dóra nu cunoștea spita- 
lul. După nume, nu era vorba de unul dintre spita- 
lele mari municipale, deci femeia născuse la un spital 
particular sau la o clinică pentru oameni înstăriți. 

Răsfoi dosarul mai departe. 

Următoarele file erau puse în huse din plastic cu 
câte patru despărțituri. În fiecare se găsea o fotogra- 
fie. Cele mai multe înfățișau familia Guntlieb în di- 
ferite ipostaze și erau însoțite de câte un bilețel cu 
numele persoanelor fotografiate. Uitându-se în grabă 

la poze, Dóra descoperi un numitor comun: Harald 
figura în toate. În afară de fotografiile de familie exis- 
tau și câteva de la școală, în care Harald apărea la 
diferite vârste, pieptănat frumos și elegant, așa cum 
se obișnuiește în momentele festive. Dóra se întrebă 
care era rostul prezenţei pozelor în dosar. Singura jus- 
tificare, nu foarte logică, era că ar fi trebuit să subli- 
nieze că băiatul fusese la un moment dat în viață. În 
privința asta își atingeau scopul. 

În primele fotografii, cele mai vechi, se vedea un 
băiețaș îngrijit, în majoritatea cazurilor împreună cu 
fratele lui — care părea să aibă cu doi, trei ani mai mult 
-sau cu mama lui. Dóra remarcă fără să vrea frumu- 
sețea Ameliei Guntlieb. Deși unele poze nu erau toc- 
mai clare, îți puteai da seama că făcea parte dintre 
femeile — puţine la număr - care arată totdeauna ex- 
traordinar de bine chiar dacă nu fac nici un efort să 
arate așa. Dóra se uită mai atent la un instantaneu 
care o înfățișa pe mamă cu fiul ei: doamna Guntlieb 
îl învăța pe băiat să meargă. Poza fusese făcută în gră- 
dină. Femeia îl ținea pe Harald de ambele mâini, iar 
acesta încerca să umble cu pași împleticiți, ca orice 
copil de un an. Fusese surprins în timp ce ridica un 
picior. Doamna Guntlieb zâmbea, iar fața ei frumoa- 
să era transfigurată de fericire. Vocea rece pe care 
Dóra o auzise la telefon de dincolo de ocean nu se 
potrivea deloc cu această imagine. La vârsta aceea 
copilul nu era încă format, era foarte grăsuț, cu obră- 
jiori rotunzi și nas cârn. Cu toate acestea se vedea bine 
că îi semăna mult mamei sale. 

Următoarele poze îl arătau pe Harald la doi sau 
trei ani. Acum semăna și mai mult cu mama, dar tră- 
săturile lui nu erau deloc feminine. Și doamna Gunt- 
lieb apărea în poze, mai întâi gravidă, apoi zâmbind 
și ținând în braţe un bebeluș învelit în pături groa- 
se. Harald stătea lângă scaunul mamei, ridicându-se 

pe vârfuri pentru a o vedea mai bine pe surioara lui. 
Mama îl ţinea cu o mână pe după umeri. Bileţelul 
care însoțea fotografia sublinia că micuța primise pre- 
numele mamei, Amelia, și un al doilea, Maria. 

Ea trebuie să fi fost fetiţa care murise din cauza 
bolii congenitale. Judecând după fotografii, la în- 
ceput familia nu bănuise nimic despre existența bo- 
lii. Mama părea extrem de fericită și lipsită de orice 
griji. În schimb, în următoarele fotografii se putea 
constata un element nou: doamna Guntlieb era ab- 
sentă și tristă, ochii ei erau inexpresivi. Dispăruse și 
contactul fizic dintre ea și Harald, evident în celelal- 
te poze. Băiatul părea abătut și neajutorat. Fetiţa nu 
se mai vedea. 

Constată apoi că o perioadă din istoria familiei pă- 
rea să lipsească, fiindcă următoarele fotografii fuse- 
seră făcute cam după cinci ani. A doua mapă de 
plastic începea cu o poză de grup, în prima apărea 
și domnul Guntlieb. Bărbatul avea o atitudine plină 
de demnitate și era în mod evident mult mai în vâr- 
stă decâtsoțţia lui. Toţi erau frumos îmbrăcați și apă- 
ruse încă un copil, pe care mama îl ținea în braţe: fără 
îndoială fiica cea mai mică, unicul copil încă în via- 
tă. Și fetița bolnavă era acolo: stătea într-un scaun cu 
rotile, cu capul dat pe spate și gura deschisă. Maxi- 
larul inferior îi atârna într-o parte — probabil că nu 
îl mai poate controla. Avea un braţ îndoit, cu mâna 
răsucită într-o poziţie nefirească. Degetele erau cris- 
pate, ca niște gheare. Celălalt braț i se odihnea fără 
viață în poală. În spatele scaunului cu rotile stătea 
Harald, acum în vârstă de vreo opt ani. Expresia lui 
se deosebea mult de expresia fiului Dórei la aceeași 
vârstă. Tristeţea băiatului era impresionantă. Se în- 
tâmplase probabil ceva, iar Dóra se întrebă dacă un 
copil poate fi atât de afectat de boala surioarei lui. 
Poate că Harald avea probleme psihice, un fenomen 

destul de des întâlnit la copii. Nu era exclus ca mi- 
cuțul să fi suferit o depresie. Efortul de a câștiga aten- 
ţia părinţilor la concurenţă cu frații mai mici depășise 
poate forțele lui. Dacă era într-adevăr așa, pozele ur- 
mătoare demonstrau foarte clar că doamna și dom- 
nul Guntlieb nu se pricepeau să facă față acestei situații. 
Nicăieri nu se putea constata o apropiere fizică față 
de copil. Băiatul se distanța de fiecare dată de fami- 
lie, doar fratele mai mare apărea de câteva ori ală- 
turi de el. Mama parcă uitase de existenţa lui sau voia 
să-l excludă în mod intenţionat din familie. Dóra se 
strădui să nu interpreteze de fiecare dată imaginile. 
În fond, erau doar momente disparate din viața unei 
familii, imortalizate pe peliculă. 

Cineva bătu la ușă și apăru Bragi, coproprietarul 
și cofondatorul firmei. 

— Ai timp o clipă? 

Dóra dădu din cap, iar Bragi intră. Era un bărbat 
de aproape șaizeci de ani, cu o statură impunătoa- 
re, nu doar înalt, ci și masiv. Dóra spunea mereu de- 
spre el că are două numere în plus, inclusiv la degete, 
urechi și nas. Se așeză greoi pe scaunul din faţa bi- 
roului și luă mapa pe care o studia Dora. 

— Cum a fost? 

— Întâlnirea? Foarte bine, cel puțin așa cred, răs- 
punse Dóra uitându-se la Bragi, care răsfoia încet fo- 
tografiile. 

— Băiatul ăsta pare îngrozitor de deprimat, co- 
mentă Bragi, arătându-i o fotografie a lui Harald. El 
e studentul asasinat? 

— Da, răspunse Dóra. Nişte fotografii destul de 
ciudate. 

— Nu neapărat. Ar trebui să te uiţi la pozele din 
copilăria mea. Am fost un copiltrist, nefericit și chi- 
nuit, pe scurt, lipsit de orice speranțe. 

Dóra nu-l lua în serios. Era obișnuită cu diferite- 
le bizarerii ale lui Bragi. Evident că exagera iar — ca 
atunci când povestea că în timpul facultății lucra 
noapte de noapte în port, iar la sfârșitul săptămânii 
pe vase de pescuit. Cu toate acestea, Dóra se înțele- 
gea bine cu el. Era totdeauna foarte binevoitor cu ea, 
iar cu trei ani în urmă, când îi propusese să deschi- 
dă împreună un birou de avocatură, Dóra accepta- 
se recunoscătoare. Lucrase până atunci la o firmă 
juridică foarte mică și era fericită că poate pleca în 
sfârșit de acolo. Nu ducea deloc lipsa discuţiilor de- 
spre cravate și undițe pentru somon purtate mereu 
în jurul filtrului de cafea. 

Bragi împinse iar mapa spre Dóra: 

— Ai de gând să iei cazul? 

— Da, cred că da, răspunse ea. Nu-mi strică o 
schimbare. 

Bragi se ridică, se duse la ușă, dar se întoarse încă 
o dată, adăugând: 

— Ce crezi, ar putea și þór să-ți dea o mână de 
ajutor? 

Pór, un jurist care își luase de curând diploma, lu- 
cra pentru biroul lor de-abia de vreo șase luni. Un 
tip cam ciudat și destul de necomunicativ, dar își fă- 
cea treaba exemplar, așa că Dóra nu avea nici o obiec- 
ție să o ajute în caz de necesitate. 

— M-am gândit și eu la asta. Ar putea să preia o 
parte din celelalte cauze, ca să mă pot concentra o 
vreme asupra cazului. 

— Nici o problemă. Aranjează totul așa cum crezi 
de cuviință. 

Dóra luă iar mapa și se uită repede la celelalte fo- 
tografii. Urmări evoluția lui Harald, care se transfor- 
mase în cele din urmă într-un tânăr atrăgător și 
moștenise tenul deschis al mamei. Tatăl avea gene 
și sprâncene de culoare mult mai închisă și o figură 
comună, pe care probabil că o uitai imediat după ce 

o vedeai. Pe ultima pagină erau doar două fotogra- 
fii, făcute cu siguranţă într-un studio. Prima îl înfă- 
țișa pe Harald cu ocazia examenului de admitere la 
Universitatea din Miinchen, a doua la începutul sau 
la sfârșitul serviciului militar — în orice caz, Harald 
purta uniforma armatei germane. Pe pagina urmă- 
toare Dóra găsi c6pii ale certificatelor cu notele lui 
Harald în anii de școală. Se dovedea că băiatul fu- 
sese extrem de dotat. Avea note excepționale, iar Dóra 
știa din propria ei experienţă că în sistemul de învăță- 
mânt din Germania nu era prea ușor să obţii aseme- 
nea calificative. Ultima situație școlară — de asemenea 
excepțională - fusese eliberată de Universitatea din 
Miinchen, unde Harald își luase diploma în istorie 
cu calificativ maxim. Judecând după date, exista o 
lacună între absolvire și începutul studiului științi- 
fic la Universitate. Dóra răsfoi mai departe hârtiile 
până ajunse la „Serviciul militar“. Un capitolaș sub- 
tire, doar de câteva pagini. Prima era o copie a for- 
mularului de înrolare a lui Harald Guntlieb în armata 
germană, datat 1999. Se pare că optase pentru infan- 
terie. Dórei i se păru ciudat că Harald nu alesese avia- 
ţia sau marina. Era sigură că, recurgând la relațiile 
tatălui său, ar fi avut posibilitatea să-și aleagă orice 
armă. Pe pagina următoare găsi un ordin conform 
căruia unitatea lui Harald urma să fie trimisă în Ko- 
sovo. A treia și ultima filă reprezenta documentul de 
trecere în rezervă a lui Harald, după șapte luni de 
serviciu militar. Nu conţinea nici o explicaţie preci- 
să, doar observaţia generală și neconcludentă „din 
motive medicale“. Cineva scrisese pe marginea aces- 
tei pagini un semn de întrebare arcuit elegant. Dóra 
presupuse că îi aparținea lui Matthias; din câte știa, 
el adunase hârtiile. Își notă în minte să-l întrebe care 
fusese motivul exact al ieșirii lui Harald din arma- 
tă, apoi trecu la capitolul următor. 

Documentele referitoare la Universitatea din 
Miinchen erau datate la numai o lună după plecarea 
lui Harald din armată. Dacă adevărata cauză a tre- 
cerii sale în rezervă fusese medicală, se pare că Ha- 
rald se însănătoșise destul de repede. Urmau câteva 
pagini pe care Dóra nu le înțelese prea bine: copia 
ordinii de zi a ședinței de constituire a unei asocia- 
tii de studii istorice numită Malleus Maleficarum; o 
scrisoare de recomandare a unui oarecare profesor 
Chamiel, care înălța un imn de laudă la adresa lui 
Harald; câteva pagini cu rezumatele unor prelegeri 
despre istoria secolelor al XV-lea, al XVI-lea și al 
XVII-lea. D6ra habar n-avea ce căutau aici. 

La sfârșitul capitolului găsi, în fine, un articol de- 
cupat dintr-un ziar german în care era vorba despre 
moartea câtorva tineri provocată de o practică sexu- 
ală neobișnuită. Citindu-l, Dóra află că aceasta con- 
sta în strangularea treptată cu ajutorul unui lat 
concomitent cu masturbarea. Probabil că erau „jocuri- 
le sexuale“ despre care pomenise Matthias. Conform 
autorului, practica era destul de uzuală la persoane- 
le care, din cauza consumului exagerat de alcool sau 
de droguri, nu reușeau să ajungă la orgasm. Fila nu 
explica ce legătură exista între articolul acesta și Ha- 
rald — doar că una dintre victime studiase la aceeași 
facultate. Respectivul nu era nominalizat, iar artico- 
lul nu era datat. Dóra se întoarse la fotografia de la 
finele primului capitol, care îl înfățișa pe Harald la 
examen. Se uită cu atenţie la ea și reuși să descope- 
re o dungă roșie la gâtul lui Harald, exact deasupra 
gulerului cămășii. Scoase fotografia din husa de plas- 
tic și o studie mai atent. Fără folie, imaginea era mai 
clară, dar nu suficient de clară ca Dóra să poată afir- 
ma cu toată certitudinea că ar fi vorba despre con- 
tuzii. Trebuia să afle ce știa Matthias și în legătură 
cu această problemă. 

Ultima filă din ciudata combinaţie de documen- 
te referitoare la anii de studiu din Miinchen era chiar 
coperta lucrării de diplomă a lui Harald. Subiectul 
tezei fusese vânătoarea de vrăjitoare din Germania, 
cu accentul pus pe executarea copiilor acuzaţi de vră- 
jitorie. Simți că o trec fiorii. Auzise, firește, despre ar- 
derea pe rug a vrăjitoarelor încă de la orele de istorie 
din gimnaziu, dar nu-și amintea să fi fost menționați 
și copii. Cu siguranţă că nu ar fi uitat un asemenea 
amănunt, chiar dacă la istorie se plictisise totdeau- 
na îngrozitor. Deși își dorea din tot sufletul ca stu- 
diul lui Harald să fi ajuns la concluzia că nu fuseseră 
arși pe rug și copii, Dóra știa, în sinea ei, că nu poa- 
te fi așa. Trecu apoi la capitolul despre Universita- 
tea din Islanda. 

Găsi o adresă din partea departamentului admi- 
nistrativ al Universităţii prin care i se comunica lui 
Harald că solicitarea de a fi admis la studiile pentru 
masterat fusese aprobată și că era așteptat la Reyk- 
javik la începutul semestrului de iarnă al anului uni- 
versitar 2004. Urma o copie a situaţiei școlare a lui 
Harald la cursurile deja încheiate. Data îi demonstră 
Dorei că fusese eliberată după decesul lui Harald. 
Probabil că o ceruse Matthias. Deși Harald nu reu- 
șise să dea examene la prea multe discipline, notele 
lui erau, ca de obicei, foarte bune. 

Pe următoarea filă citi cinci nume aparținând, toa- 
te, unor islandezi. După fiecare nume figura specia- 
litatea și anul nașterii. Probabil cercul de prieteni ai 
lui Harald, deoarece toţi aveau cam vârsta lui. Mar- 
ta Maria Eyjólfsdóttir, drepturile femeilor, n. 1981; 
Brjánn Karlsson, istorie, n. 1981; Halldór Kristinsson, 
medicină, n. 1982; Andri Þórsson, chimie, n. 1979 și 
Bríet Einarsdóttir, istorie, n. 1983. Dóra dădu repede 
pagina, în speranţa că va găsi informații detaliate de- 
spreacești tineri, dar o aștepta o decepție. Găsi în schimb 
planul Universităţii, pe care figurau și principalele 

clădiri. Facultatea de Istorie, Institutul Ári Magnússon 
și clădirea centrală fuseseră încercuite, probabil de 
Matthias. Urmau două pagini printate, prima după 
home-page-ul Universităţii, în care Dóra citi un text 
în engleză care prezenta Facultatea de Istorie, a doua 
referitoare la cursurile pentru studenții străini. Ni- 
mic nu i se păru relevant. 

Ultimul document din acestcapitolera un e-mail 
expediat de la hguntliebOhi.is — cu siguranţă adre- 
sa lui Harald la Universitate — și adresat domnului 
Guntlieb. Era datat la puțin timp după începerea 
cursurilor, în toamna anului 2004. Pe Dóra o îngrozi 
tonul distant și rece al mesajului. Harald era foarte 
mulțumit în Islanda, închiriase un apartament foar- 
te bun etc. La sfârșit, înștiințarea că își găsise un în- 
drumător pentru lucrarea de masterat, și anume pe 
profesorul Þorbjörn Ólafsson. Tema lucrării: pedep- 
sirea prin ardere pe rug a vrăjitoarelor în Islanda și 
Germania, luând în considerare faptul că în Islan- 
da erau acuzaţi de vrăjitorie aproape exclusiv băr- 
baţii, în schimb în Germania preodominau femeile. 
Scrisoarea se termina cu salutări, iar Dóra simţi o 
strângere de inimă când ajunse la post-scriptum: 
„Dacă te interesează să rămânem în contact, iată adre- 
sa mea de e-mail.“ Nu era prea multă tandrețe aici. 
Să fi avut plecarea lui Harald din armată vreo legă- 
tură cu aceste relații tată-fiu glaciale? Dacă ar fi fost 
să judece după fotografii, tatăl nu părea să fie un om 
prea înțelegător. Cu siguranţă nu era fericit că avea 
un fiu care nu se ridica la înălțimea așteptărilor sale. 

Pagina următoare — tot un e-mail printat — conți- 
nea răspunsul scurt al tatălui. Dóra citi: „Dragă Ha- 
rald, te sfătuiesc să renunti la acest subiect de examen. 
Nu este potrivit și nici de natură să formeze un ca- 
racter. Nu risipi banii. Salutări“, iar dedesubt o sem- 
nătură standardizată, care cuprindea numele complet, 
funcția și adresa. De fapt, se gândi Dóra, era de-a 

dreptul grețos. Nici o manifestare de bucurie că a 

vești de la fiul său, nici un cuvânt care să arate că i-a. 
simți lipsa, cu atât mai puțin un „tata“ sau ceva ase- 
mănător drept semnătură. Mai mult, era ciudat că 
nici unul dintre ei nu transmitea salutări de la sau 
pentru mama și sora mai mică. Dóra nu știa dacă ta- 
tăl și fiul își mai trimiseseră asemenea e-mailuri gla- 
ciale; în orice caz, în mapă nu mai găsi nici unul. 

În cele din urmă ajunse la o listă și descoperi în 
fine, la sfârșit de tot, ceva demn de reţinut, și anu- 
me Malleus Maleficarum — Uniune a celor interesaţi de 
istorie și etnologie. Dóra își ridică privirea. Era denu- 
mirea pe care o găsise și pe copia întrunirii fondato- 
rilor, amintită în capitolul despre Universitatea din 
Miinchen. Pentru orice eventualitate, căută pasajul. 
Bingo! Sub numele Uniunii, pe lista islandeză se pu- 
tea citi o însemnare cu creionul: fondată în 2004. Să 
fi fost Harald fondatorul Uniunii? Posibil — dacă nu 
cumva Malleus Maleficarum era ceva tipic pentru is- 
torie și etnologie. Firește că putea avea multe alte 
semnificații; Dóra uitase și puțina latină pe care o știa 
cu ani în urmă. Trecu mai departe, la capitolul cu ope- 
rațiile bancare. 

Harald Guntlieb dispunea de venituri respecta- 
bile, din care însă nu mai rămăsese prea mult, jude- 
când după ultimul extras de cont. Cineva subliniase 
cu roșu retragerile importante de capital și cu gal- 
ben depunerile semnificative. Dóra constată rapid că 
sumele marcate cu galben erau de fiecare dată ace- 
leași, fiind vărsate la început de lună. Osumă frumu- 
șică, mai mult decât încasa Dóra în șase luni atunci când 
afacerile mergeau bine. Probabil că intrările proveneau 
din fondurile moștenite de Harald de la bunicul său, 
după cum spusese Matthias. Pesemne că suma moș- 
tenită era împărțită în tranșe egale, vărsate cu regu- 
laritate în contul lui Harald, ceea ce arăta că băiatul 
nu intrase în posesia întregii moșteniri. Se pare că 

Harald Guntlieb nu se bucura de o faimă prea bună 
în această privință. După socoteala D6rei, împlinise 
deja douăzeci și șapte de ani și totuși nu avea încă 
dreptul de a-și administra averea. Cu toate acestea, 
până de curând în contul lui figurase o sumă atât de 
mare, încât cheltuielile de întreținere erau nesemni- 
ficative în comparaţie cu disponibilul lunar. 
Situaţia retragerilor din cont arăta, în schimb, cu 
totul altfel. Nu numai că numele erau diferite dar, 
după cum constată D6ra, nici dinamica operaţiilor 
nu era regulată. Lângă fiecare ieșire figura o notă; ob- 
servațiile nefiind numeroase, Dóra le citi pe toate. Une- 
le nu ridicau semne de întrebare, de exemplu lângă 
o plată în valoare mare, de la începutul lunii august 
2004, stătea scris BMW. Probabil că Harald își cum- 
părase o mașină în Islanda. Alte observaţii erau însă 
mai greu de înțeles. Sentinţă G.G., citi în dreptul unei 
plăți substanţiale făcute în timpul studiilor la Mün- 
chen. Dóra cunoștea termenul și îi trecu prin minte 
că Harald plătise poate pe cineva pentru a mușama- 
liza împrejurările în care părăsise armata. Totuși data 
nu se potrivea, și nu știa ce înseamnă G.G. În drep- 
tul altor plăți găsi cuvântul Craniu și încă unul care 
îi era necunoscut. Îi atraseră însă atenţia alte două 
plăți. În dreptul unei sume achitate cu ani în urmă, 
în valoare de 42 000 Euro, citi iar cuvintele latinești 
Malleurs Maleficarum. În dreptul celeilalte, mai recen- 
tă și mai mare, văzu un semn de întrebare. Erau pro- 
babil banii despre care Matthias credea că dispăruseră, 
aproximativ 310 000 de Euro. După calculul D6rei, 
asta însemna cam 25 milioane de coroane. Matthias 
se îndoia, pe drept cuvânt, că ar fi putut fi cheltuiţi 
pentru droguri. Altfel ar fi trebuit să conchidă că bă- 
iatul consuma cantități uriașe de stupefiante, even- 
tual în compania lui Keith Richards. Dóra trecu în 
revistă plățile făcute cu cartea de credit în luna di- 
naintea morţii lui Harald. Parcurgând lista, consta- 

tă că majoritatea banilor fuseseră cheltuiţi în baruri și 
restaurante, uneori și pe haine, foarte rar în super- 
marketuri. Restaurantele erau toate hip, cum ar fi spus 
prietena ei Laufey. Descoperi o sumă serioasă, văr- 
sată la mijlocul lui septembrie în contul hotelului 
Rangá, încă una notată Școala de pilotaj și alta, mai 
mică, la finele lui septembrie, achitată — spre uimi- 
rea D6rei — Grădinii Zoologice. O serie de sume mai 
mici fuseseră cheltuite într-un magazin de animale 
de companie din oraș. Cine știe, poate că Harald iu- 
bea animalele, poate că era un substitut pentru lip- 
sa de afecțiune a părinților. lată încă un punct pe care 
trebuia să-l discute cu Matthias. Capitolul referitor 
la finanţele lui Harald se încheia cu această listă. Dóra 
se uită la ceas și constată că se încadrase în timp. 

Se hotărî deci să pună deocamdată mapa deopar- 
te, apoi se duse la calculator și căută pe internet Mal- 
leus Maleficarum. Rezultatul: 340 000 de pagini. Găsi 
însă imediat o pagină promițătoare din care află că 
noțiunea este echivalentă cu Hexenhammer și repre- 
zintă titlul unei cărți din secolul al XV-lea. Dóra ale- 
se un link și pe ecran apăru un text în engleză. Pagina 
era ilustrată cu un desen vechi înfățișând o femeie 
înfășurată într-o pelerină și legată de o scară. Doi băr- 
baţi se străduiau să ridice scara și să o așeze, împre- 
ună cu femeia, pe un rug uriaș care ardea cu vâlvătăi. 
Se pare că femeia urma să fie arsă de vie. Condam- 
nata se uita la cer, cu gura larg deschisă. Dóra nu în- 
telese prea bine ce intenţionase artistul să sugereze, 
că femeia cere îndurarea Cerului sau că îi blestemă 
pe călăii ei. Disperarea exprimată de trăsăturile ei era, 
în orice caz, evidentă. D6ra printă pagina și ieși re- 
pede din cameră să ia foaia din imprimantă înainte 
ca Bella să o descopere. De la fata asta te puteai aș- 
tepta la orice. 

CAPITOLUL 4 


Spre surprinderea ei, Dóra găsi în imprimantă 
cinci foi, nu una. Pagina din site conţinea, se pare, 
mult mai multe informaţii decât cele afișate pe mo- 
nitor. În drum spre biroul ei, începuse deja să le ci- 
tească. 

O introducere succintă prezenta Malleus Maleficarum 
drept una dintre cele mai rău-famate cărți din isto- 
ria omenirii. Ediţia princeps fusese tipărită în 1486, 
ca manual pentru inchizitori. Viitorii inchizitori ur- 
mau să învețe cum să le recunoască și să le pună sub 
acuzare pe vrăjitoare. Atât magia neagră cât și alte 
credințe populare urmau să fie considerate, de atunci 
înainte, blasfemii care cereau pedeapsa cu moar- 
tea. Cei dovediți vinovați aveau să fie arși pe rug. 
Cartea avea trei părți. În prima li se băga oamenilor 
în cap că magia și vrăjitoarele există cu adevărat, dar 
că existența lor este un fenomen contra naturii, iar 
vrăjitoarele sunt fără îndoială posedate de diavol. 
Simpla credinţă în existența magiei negre, se afirma 
apoi, reprezintă o blasfemie. În partea a doua erau 
relatate o serie de povești senzaţionale despre unel- 
tirile și dezmățul vrăjitoarelor, cele mai multe pre- 
zentând relațiile lor trupești cu demonii. Partea a treia 
trasa bazele procedurale ale proceselor împotriva vră- 
jitoarelor. Se accentua că tortura era permisă în ve- 

derea smulgerii mărturisilor și că oricine putea de- 
pune mărturie împotriva acuzatelor, indiferent de an- 
tecedentele sale sau de alte considerente care astăzi, 
în mod normal, ar face ca martorii să fie consideraţi 
incompatibili sau părtinitori. 

Autorii erau doi călugări dominicani: Jakob 
Sprenger, pe atunci rector al Universităţii din Köln, 
și Heinrich Kramer, profesor de teologie la Universi- 
tatea din Salzburg și inchizitor neoficial al Tirolului. 
Acesta din urmă apărea de fapt drept autorul pro- 
priu-zis al lucrării. Cartea fusese scrisă la cererea pa- 
pei Inocenţiu al VIII-lea - un personaj destul de 
controversat, după cum reieșea din descriere. E lera ace- 
la care declanșase în Europa începerea persecuțiilor 
împotriva vrăjitoarelor, mai exact la 5 decembrie 1484, 
când semnase o bulă apostolică intitulată Summis de- 
siderantes affectibus, dându-le astfel inchizitorilor mână 
liberă să pornească vânătoarea. În această bulă magia 
și blasfemia erau puse pe picior de egalitate. 

Se zice că, la bătrânețe, papa încercase să-și amâ- 
ne cât mai mult moartea, bând lapte de femeie și fă- 
cându-și transfuzii de sânge. Totuși, aceste tentative 
disperate nu-i prelungiseră viața, singurul rezultat 
fiind că provocaseră moartea a trei băieți de zece ani 
cărora li se luase prea mult sânge. 

Cartea se bucurase de o largă circulaţie în urma 
inventării tiparului și datorită celebrităţii autorilor — 
ambii niște învățați foarte apreciaţi pe atunci. Atât 
catolicii cât și protestanții făcuseră apel la ea frecvent 
în lupta lor împotriva magiei și vrăjitoriei. Pasaje în- 
tregi din Hexenhammer fuseseră preluate și folosite 
de-a lungul timpului atât în Sfântul Imperiu Roman 
~ adică în Germania actuală — cât și în Austria, Ce- 
hia, Elveţia, estul Franţei, Ţările de Jos și anumite re- 
giuni din Italia. Dóra tresări citind că tomul continua 
să fie editat cu regularitate. 

Totul era foarte interesant, dar se îndoia că va găsi 
motivul asasinării lui Harald Guntlieb într-o carte apă- 
rută în urmă cu șase sute de ani. Se uită la ceas și con- 
stată că mai avea la dispoziţie doar o oră. Capsă foile 
și se întoarse la dosarul cu documentele despre Ha- 
rald. Începu să răsfoiască al șaselea capitol, care con- 
ținea rezultatele investigaţiilor întreprinse de poliție. 

La prima privire, materialul părea mult prea pre- 
car pentru o anchetă de asemenea anvergură. Poate 
că Matthias reușise să procure doar o parte din do- 
cumente. Oricum, după părerea D6rei era extraor- 
dinar că pusese mâna peele fără să fi înaintat o cerere 
oficială. Trecu în revistă conţinutul: c6pii ale intero- 
gatoriilor, toate cu ștampila de înregistrare și datate 
cu două săptămâni în urmă. Aici se simţea pe teren 
cunoscut, iar materialele erau redactate în islande- 
ză. Probabil că lui Matthias nu-i fusese deloc ușor să 
înțeleagă ceva din ele. Pe aproape toate protocoale- 
le se specifica, în colțul din dreapta sus, numele mar- 
torului și care fusese relația persoanei respective cu 
Harald. Cele mai multe procese-verbale proveneau 
de la interogatoriile lui Hugi POrisson, aflat în deten- 
ție preventivă, în așteptarea rechizitoriului. D6rei i 
se părea ciudat că individul fusese anchetat de la bun 
început doar ca suspect, nici măcar o singură dată 
ca martor; probabil că existau indicii care îl acuzau 
din capul locului. În felul acesta însă, nu era obligat, 
conform legii, să spună adevărul -spre deosebire de 
martori. În fond, putea declara ce-i trecea prin cap, 
chiar dacă acest lucru nu l-ar fi avantajat la pronun- 
tarea sentinței — judecătorii nu erau deloc încântați 
când acuzatul susținea că la ora crimei luase masa 
împreună cu Mickey Mouse sau ceva la fel de puţin 
credibil. 

Dóra înţelese, încetul cu încetul, cum ajunsese 
Matthias în posesia documentelor. În mod normal, 

apărătorul din oficiu al acuzatului avea acces la ra- 
poartele poliţiei, așadar avocatul lui Hugi P6risson 
primise toată documentaţia. Dóra răsfoi repede pro- 
cesele-verbale. Căuta un interogatoriu la care să fi fost 
prezent și apărătorul lui Hugi, ca să afle cine era aces- 
ta. Hugi fusese singur la primele interogatorii, dar 
spre sfârșitul anchetei își manifestase totuși dorința 
de a primi un apărător din oficiu. Cazul fusese pre- 
luat de Finnur Bogason. Dóra îl cunoștea bine și era 
convinsă că îi împrumutase lui Matthias hârtiile în 
schimbul unei sume frumoase. Satisfăcută de conclu- 
ziile ei, începu să citească textul propriu-zis al inte- 
rogatoriilor. 

Procesele-verbale nu erau sortate cronologic, ci în 
funcţie de persoanele interogate. Unii martori fuse- 
seră audiaţi doar o singură dată. Din acest grup fă- 
ceau parte intendentul Universității, femeile de serviciu, 
proprietara locuinţei lui Harald, taximetristul care îi 
transportase pe Harald și pe Hugi în seara crimei, 
precum și câțiva colegi și profesori de-ai lui Harald. 
Decanul Facultăţii de Istorie, care descoperise cada- 
vrul, fusese audiat de două ori, pentru că prima dată, 
din cauza stării în care se afla, nu reușiseră să scoa- 
tă de la el nimic inteligibil. Dóra îl compătimea pe 
bietul om, trebuie să fi fost înfiorător pentru el. Chiar 
și la cea de-a doua audiere, din fiecare propoziție.pe 
care o rostise răzbătea groaza care îl cuprinsese când 
cadavrul îi căzuse în brațe. 

Din grupul următor făceau parte cei care fusese- 
ră suspectați măcar temporar. Printre ei figura, fireș- 
te, Hugi b6risson,careîși susținea sus și tare nevinovăția. 
Dóra urmări punctele principale din anchetarea lui 
Hugi. Acesta declarase că îl întâlnise pe Harald cu 
ocazia unei petreceri, la Skerjafjörður. Plecaseră îm- 
preună de la petrecere, dar mai târziu se despărțise- 
ră iar, fiindcă Harald se întorsese la localul respectiv, 

în timp ce Hugi avea de gând să revină în oraș. Cu 
ocazia primei audieri, Hugi nu spusese unde se du- 
seseră împreună, pomenind doar, în treacăt, de o 
plimbare prin cimitir. Dându-și însă seama, la a doua 
audiere, că era suspectat de crimă, declarase că ur- 
caseră amândoi în apartamentul lui din Hringbraut 
pentru a lua niște droguri pe care Harald voia săle 
cumpere de la el. Hugi jurase că nu-l mai văzuse 
după aceea pe Harald, fiindcă nu mai avusese chef 
să iasă și rămăsese acasă. Nu putea preciza când se 
întâmplaseră toate acestea, din cauză că în seara res- 
pectivă băuse zdravăn și se drogase. Subliniase doar 
că Harald voia neapărat să se întoarcă la petrecere. 
Având în vedere că Hugi fusese întrebat în repetate 
rânduri dacă poate indica exact unde se afla în jurul 
orei unu, în noaptea de 30 octombrie, sâmbătă spre 
duminică, Dóra înțelese că medicul legist stabilise ora 
unu ca posibil moment al decesului. Revenea cu in- 
sistență o întrebare: Din ce cauză Hugi îi scosese lui 
Harald ochii și ce făcuse cu ei? Hugi susținea însă 
cu încăpățânare că el nu scosese ochii nimănui și că 
nu avea alți ochi în afară de ai lui proprii. Dóra îl com- 
pătimea sincer pe bietul băiat — presupunând că spu- 
nea adevărul. Deși studiase doar superficial cazul, 
intuia că un individ atât de labil ca acest Hugi nu ar 
fi fost în stare să mintă după detenţia îndelungată în 
izolare și după audierile atât de dure. Și prietenii, și 
cunoscuţii lui Harald care participaseră la petrece- 
rea de la Skerjafjörður făceau parte din cercul sus- 
pecților, și totuși fuseseră audiaţi doar ca martori. În 
total era vorba despre zece persoane, iar patru din- 
tre ele figurau pe lista cu cei cinci studenţi pe care 
Dóra o găsise la începutul dosarului. Singurul 
nume care lipsea era cel al medicinistului Halldór 
Kristinsson. 

Toţi participanţii la petrecere relataseră aceeași po- 
veste. Sindrofia începuse la ora nouă și continuase 

până pe la două, după care plecaseră cu toții în oraș. 
Harald și Hugi părăsiseră societatea încă de la mie- 
zul nopții, dar nimeni nu părea să știe din ce cauză. 
Cei doi afirmaseră că trebuie să iasă puțin și pleca- 
seră cu un taxi comandat de Hugi. După două ore, 
ceilalți renunțaseră să-i mai aștepte și se hotărâseră 
să se întoarcă în oraș. La întrebarea de ce nu încer- 
caseră să le dea un telefon lui Harald și Hugi, dădu- 
seră cu toții același răspuns: bateria mobilului lui 
Harald se descărcase mai devreme, în cursul serii, iar 
pe Hugi nu-l găsiseră nici pe mobil, nici pe telefo- 
nul fix, în ciuda apelurilor repetate. Nici la Harald 
acasă nu ridicase nimeni receptorul când sunaseră 
acolo. Urmaseră alte întrebări, și anume: cine și când 
plecase din oraș acasă, dar se pare că erau doar de 
formă, din cauza timpului limitat. Reieșea că studen- 
tii ajunseseră acasă la ore diferite, cel mai târziu la 
ora cinci. Ultimii fuseseră prietenii de pe lista nomi- 
nală, dar al cincilea, adică studentul medicinist Hal- 
ldór, se întâlnise cu ceilalţi abia în oraș. Dóra răsfoi 
hârtiile mai departe, sperând să dea și de proce- 
sul-verbal al audierii acestuia. Părea însă a fi singurul 
care nu participase la petrecere atunci când fusese co- 
misă crima. Unde fusese? se întrebă Dóra. 

Găsi răspunsul către sfârșitul capitolului. Halldór 
fusese și el audiat și se dovedise că rămăsese la spi- 
talul din Fossvogur până la miezul nopţii. Lucra aco- 
lo ca suplinitor, în paralel cu studiile. lată de ce nu 
participase la petrecere. Își adusese însă haine de 
schimb, iar după ce făcuse un duș la spital și se 
schimbase, luase autobuzul spre centrul orașului. De- 
clarase că mașina lui personală era stricată și indi- 
case și numele atelierului la care o dusese pentru a fi 
reparată. Halldór afirmase că, iniţial, se gândise să ia 
apoi alt autobuz care să-l ducă la Skerjafjörður. ÎI pier- 
duse însă pe ultimul, și din acest motiv se hotărâse 

să meargă direct în oraș și să-i aștepte pe ceilalți în- 
tr-o bodegă, în loc să dea banii pe un taxi sau să mear- 
gă pe jos. Le telefonase participanţilor la petrecere 
și aflase că erau pe punctul de a pleca. La unu fix in- 
trase la Kaffibrennslan, unde comandase o bere. Pe 
la două se întâlnise în fine cu ceilalți, care veniseră 
în centru cu un taxi. 

Depoziţiile profesorilor de la Facultatea de Isto- 
rie defineau, în primul rând, relaţiile lor cu Harald. 
Toţi susțineau același lucru: nu-l cunoscuseră în par- 
ticular și nu puteau spune prea multe despre el. În 
legătură cu întrunirea lor de la Arnagarăur, din sea- 
ra crimei, declaraseră cu toţii că sărbătoriseră obți- 
nerea unei burse Erasmus consistente în vederea 
colaborării cu o universitate din Norvegia. Dóra citi 
printre rânduri că această „întrunire“ constase mai 
degrabă dintr-un cocteil care se prelungise până târ- 
ziu. Profesorii plecaseră acasă cu puţin înainte de 
miezul nopții. Dórei îi erau cunoscute doar numele 
decanului facultăţii și al îndrumătorului de maste- 
rat al lui Harald, și anume Þorbjörn Olafsson. 

Ultimele procese-verbale conțineau depoziția 
unui chelner de la Kaffibrennslan și a șoferului au- 
tobuzului cu care Halldór venise de la Fossvogur în 
oraș. Chelnerul, Bjórn Jónsson, declarase că în sea- 
ra respectivă îl servise pe Halld6r prima dată în ju- 
rul orei unu, apoi de câteva ori în următoarele șaizeci 
de minute și, în fine, încă o dată în jurul orei două, 
când apăruseră și prietenii lui Harald. Declarase că 
își amintea bine de Harald, fiindcă băuse într-un ritm 
rapid și neobișnuit de mult. 

Şoferul autobuzului își amintea de Halldór; Era 
ultima lui cursă, autobuzul era aproape gol, și dis- 
cutase cu Halld6r despre starea sistemului sanitar și 
aspectele neplăcute ale relaţiilor cu bătrânii. Impre- 
sia Dórei era că acest Halldór avea un alibi destul de 

solid, la fel ca și ceilalți din gașca lui Harald, cu ex- 
cepția lui Hugi. 

Cópiile alb-negru ale fotografiilor făcute la locul 
crimei nu erau clare, dar ofereau totuși o imagine su- 
ficient de precisă despre scena oribilă. Dóra înţele- 
gea acum și mai bine șocul pe care-l suferise decanul. 
Se îndoia că omul își va reveni vreodată complet din 
coșmarul prin care trecuse. 

La cinci fără un sfert, când mobilul începu să sune, 
Dóra se grăbi să citească și ultimul capitol, cel cu re- 
zultatele autopsiei. Dar, ciudat, după a șaptea filă des- 
părțitoare nu mai urma nimic. Ultimul capitol nu era 
acolo. 


CAPITOLUL 5 


Dóra reuși să ajungă la timp la școală. În parca- 
re se întâlni cu mama unei fetițe din aceeași clasă cu 
fiica ei. Femeia zâmbi disprețuitor când văzu mași- 
nuta cu inscripția atelierului de reparații. Își imagi- 
na probabil că Dóra o obținuse de la Bibbi în schimbul 
unor favoruri. Dóra simți nevoia imperioasă să o 
oprească și să-i explice că relația dintre Bibbi și ea era pur 
comercială. Renunţă însă și traversă în linie dreaptă 
terenul din fața școlii. Sóley învăţa la școala Myrarhus, 
aflată la doar zece minute de mers cu mașina de bi- 
roul Dórei din Skólavörðustígur. Cu doi ani în urmă, 
când se despărțise de Hannes, se străduise să păs- 
treze locuința din Seltjarnarnes, deși nu îi fusese de- 
loc ușor să-l despăgubească pe fostul ei soț. Se bucura 
că ceruse evaluarea casei înainte de explozia prețu- 
rilor. Dacă ar fi divorțat acum, nu și-ar fi putut ad- 
judeca locuinţa. Firește că acest lucru îl scotea din 
sărite pe Hannes, care încercase să calculeze cam cât 
de mare fusese profitul D6rei. Nu se despărțiseră în 
cele mai bun relaţii, dar încercau să o scoată la ca- 
păt unul cu altul de dragul copiilor. 

Dóra intră în școală și se uită în jur. Se pare că cei 
mai mulți copii plecaseră deja acasă. Nu putea să sca- 
pe de remușcări, își spunea mereu că face prea pu- 
țin pentru fiica ei. Mamă, soție și iubită ~- îi veni în 

minte un vers dintr-o veche poezie — în orice caz, ipos- 
taza de „iubită“ nu i se potrivea în momentul de față. 
În cei doi ani de după divorț nu prea avusese de-a 
face cu bărbaţii. Simţi deodată dorinţa de a fi împre- 
ună cu un bărbat, dar alungă repede gândul. Se afla 
în locul cel mai puţin potrivit pentru a se gândi la 
sex. Oare ce-i venise? 

— Sóley! strigă învăţătoarea când o zări pe Dóra. 
A venit mama ta. 

Fetiţa, care stătea cu spatele la D6ra,aplecată peste 
o broderie cu mărgele, își ridică acum capul aplecat 
și se întoarse. Zâmbi obosită, dându-și la o parte bu- 
clele căzute pe frunte. 

— Bună, mami. Uite, brodez o inimioară din perle. 

Dora simţi o strângere de inimă și își propuse so- 
lemn să vină mai devreme a doua zi. 

După o scurtă escală la supermarket, mama și fiica 
ajunseră, în fine, acasă. Gylfi, fiul Dórei, părea să fie 
deja acolo. Se vedea după pantofii de sport azvârliți 
în mijlocul vestibului și după canadiana atârnată atât 
de neglijent în cuier, încât căzuse imediat pe jos după 
aceea. 

— Gylfi! strigă Dóra. Se aplecă să pună pantofii 
pe suportul pentru încălțăminte, atârnă apoi cana- 
diana la locul ei. De câte ori să te mai rog să-ți pui 
lucrurile în ordine când vii acasă? 

— Nu aud nimic! strigă Gylfi. 

Dóra își dădu ochii peste cap. Bineînţeles că nu 
auzea nimic. Zgomotul infernal făcut de un joc pe 
calculator acoperea totul. 

— Bine, atunci dă boxele mai încet! ţipă și ea. Îţi 
distrugi urechile. 

— Vino aici! Nu înțeleg ce spui! urlă Gylfi. 

— Dumnezeule, murmură Dóra, punându-și ha- 
noracul în cui. 

Sóley își așezase toate lucrurile în ordine, iar Dóra 
constată a nu știu câta oară, la fel de surprinsă, cât 

de diferiți erau copiii ei. Fata, aproape obsesiv de or- 
donată, nu se prea murdărea nici măcar în primele 
luni de viață; băiatul, în schimb, ar fi preferat să tră- 
iască într-o magazie de vechituri și ar fi fost fericit 
să-și facă seara culcușul printre boarfe. Semănau însă 
într-o privință: amândoi erau foarte conștincioși la 
școală. Acest aspect era, ce-i drept, compatibil cu per- 
sonalitatea lui Soley; dar în cazul lui Gylfi, Dóra se 
amuza văzând că, în ciuda pletelor lungi și neîngri- 
jite și a hainelor cu cap de mort, avea accese care fri- 
zauisteria dacă uita din întâmplare la școală o temă 
de ortografie pe care ar fi trebuit să o facă acasă. 

Dora se opri în pragul camerei băiatului. Gylfi era 
lipit de monitorul calculatorului și mânuia brutal 
mouse-ul. 

— Pentru numele lui Dumnezeu, Gylfi, pune-l 
mai încet! spuse Dóra, obligată iar să țipe deși se afla 
la doi pași de băiat. În vacarmul ăsta nu-mi aud nici 
măcar gândurile. 

Băiatul apăsă pe o tastă și dădu sonorul mai în- 
cet, fără însă a-și lua privirea de la ecran și fără a re- 
nunta să miște mouse-ul. 

— E mai bine așa? întrebă el, continuând să fixe- 
ze ecranul. 

— Da, e mai bine, zise Dóra, dar închide porcă- 
ria asta și vino la masă. Am cumpărat spaghete. 

— Încă un nivel, răspunse Gylfi. Doar două mi- 
nute. 

— Bine, dar să fie exact două minute, spuse Dóra 
făcând stânga împrejur. Și nu uita: asta înseamnă unu, 
doi.Nuunu, trei, patru, cinci, șase și abia după aceea 
doi. 

— Bine, bine, mormăi băiatul, deja enervat, con- 
tinuându-și jocul. 

Peste un sfert de oră, când mâncarea era deja pe 
masă, apăru și Gylfi și se trânti pe scaun. Sóley se așe- 

zase deja în faţa farfuriei ei și căsca. Dóra nu avea 
chef să înceapă masa cu o ceartă și să-i amintească 
lui Gylfi că trecuseră mai mult de două minute până 
terminase jocul. Se pregătea totuși să-i explice cât de 
important este acest ritual familial, când sună mo- 
bilul. Dóra se ridică: 

— Începeți să mâncaţi și nu vă certaţi. Sunteţi atât 
de drăgălași când vă purtaţi frumos unul cu altul. 

Luă apoi mobilul de pe bufet și încercă să vadă 
cine o chemase. Afișajul era gol. leşi din bucătărie și 
răspunse: 

— Dóra. 

— Bună seara, doamnă Guðmundsdóttir, se auzi 
vocea lipsită de inflexiuni a lui Matthias. Vă deranjez? 

— Nu, nu, deloc, minţi Dóra. Își imagina că Mat- 
thias ar fi fost cel puţin jenat aflând că tocmai se așe- 
zaseră la masă. Omul părea îngrozitor de politicos. 

— Aţi avut timp să treceţi în revistă documente- 
le pe care vi le-am dat? întrebă el. 

— Da, sigur, dar nu rând cu rând, răspunse Dóra. 
Am observat însă că lipsește o parte din documen- 
tația anchetei. Propun să cerem în mod oficial acce- 
sul la întregul dosar. 

— Neapărat. Urmă un moment de tăcere penibi- 
lă. În clipa în care Dóra tocmai voia să adauge ceva, 
Matthias continuă: 

— V-aţi hotărât deja? 

— Vreţi să spuneți dacă accept cazul? întrebă Dóra. 

— Da, zise el sec. Îl acceptați? 

Dóra ezită o secundă, apoi îi confirmă că se ho- 
tărâse. Poate se înșela, dar avusese impresia că Mat- 
thias răsuflase ușurat. 

— Foarte bine, zise neamţul pe un ton ciudat de 
oficial. 

— În orice caz, încă nu am citit contractul. L-am 
luat acasă și îl voi citi diseară. Dacă este într-adevăr 

“corect și corespunde legislaţiei noastre, nu văd nici 
un impediment să-l semnez mâine. 

— Minunat. 

— Ăăă, am observat însă ceva. De ce lipsește ca- 
pitolul despre autopsie? 

Știa că ar fi putut aștepta până a doua zi, dar voia 
să afle chiar acum. 

— A trebuit să depun o cerere specială pentru a 
obţine raportul medicului legist. Nu am primit tot, 
doar un rezumat cu aspectele principale. Era cam pu- 
țin din punctul meu de vedere și am insistat să mi 
se dea raportul complet, explică Matthias. Mi s-a spus 
că nu sunt, totuși, un membru al familiei, ci doar un 
împuternicit, dar între timp situația s-a lămurit. Toc- 
mai de aceea v-am telefonat. 

— Cum adică? întrebă Dóra, care nu înțelegea 
unde voia Matthias să ajungă. 

— Am aranjat pentru mâine dimineaţă la nouă o 
întâlnire cu medicul legist care a făcut autopsia lui 
Harald. Îmi va preda raportul și îmi va explica niș- 
te puncte neclare. Aș vrea să veniți cu mine. 

— A, da, răspunse Dóra, uimită. Sigur, merg cu 
dumneavoastră. 

— Bine, la opt șijumătate vin să vă iau de la birou. 

Dóra își mușcă limba, altfel ar fi mărturisit că nu 
ajungea niciodată atât de devreme la birou. 

— La opt și jumătate, deci. La revedere. 

— Doamnă Guðmundsdóttir... 

— Spuneţi-mi Dóra, este mult mai simplu, îl în- 
trerupse ea. Când i se adresa cineva atât de ceremo- 
nios, se simţea ca o văduvă de optzeci de ani. 

— OK, Dóra, spuse Matthias. Încă o rugăminte, 
ultima. 

— Ce anume? întrebă Dóra curioasă. 

— Să nu luaţi un mic dejun prea copios. Ce ur- 
mează nu va fi plăcut. 

CAPITOLUL 6 


Existau probabil și îndeletniciri mai simple decât 
să găsești un loc de parcare în fața spitalului. În cele 
din urmă Matthias descoperi unul destul de depar- 
te de clădirea în care se găsea laboratorul de patolo- 
gie. Dóra venise devreme la birou și redactase o 
adresă către poliție prin care cerea acces la dosar în 
calitate de împuternicit al familiei Guntlieb. Adresa 
se afla deja într-un plic, în căsuţa poștală a Bellei, în- 
soțită de speranţa că fata o va duce în aceeași zi la 
poștă. Pentru orice eventualitate, Dóra lipise și un bi- 
lețel pe plic: Să nu fie dus în nici un caz la poștă înain- 
te de sfârșitul săptămânii! Telefonase și la Şcoala de 
Pilotaj, ca să întrebe pentru ce plătise Harald în sep- 
tembrie. Aflase că băiatul închiriase un avion mic, cu 
pilot, ca să-l ducă la Hólmavík, de unde urma să se 
întoarcă în aceeași zi. Dóra căută Hólmavík pe inter- 
net și descoperi rapid ce îl atrăsese acolo pe Harald: 
Muzeul Vrăjitoriei din Strandir. Apoi telefonase la 
hotelul Rangă ca să afle detalii despre călătoria lui 
Harald pe coasta de sud. Acesta rezervase și plătise 
două camere pentru două nopți. În registru figurau 
două nume: Harald Guntlieb și Harry Potter. Foar- 
te spiritual! În timp ce se învârteau în jurul spitalu- 
lui, Dóra îi povesti lui Matthias despre plimbările lui 
Harald pe coasta de sud și la Hólmavík. 

— În fine, exclamă Matthias, intrând imediat în- 
tr-un loc de parcare care tocmai se eliberase. 

Se îndreptară spre pavilionul situat în spatele clă- 
dirii principale. În timpul nopții ninsese, iar Matthias 
o luă înainte pe cărăruia deja formată în zăpadă. Era 
foarte frig și un vânt tăios dinspre nord ciufulea pă- 
rul Dârei. De dimineaţă se hotărâse să nu și-l strân- 
gă și-l lăsase să-i cadă liber pe umeri. Acum regreta, 
pentru că vântul îl răsfira în toate direcțiile. O să arăt 
îngrozitor până la urmă, se gândi Dóra. Se opri o cli- 
pă, se întoarse cu spatele la vânt și încercă să-și adu- 
ne pletele, apoi își înfășură șalul în jurul capului. Nu 
arăta prea elegant, dar măcar o apăra de vânt. Se 
grăbi să-l ajungă din urmă pe Matthias. 

Când ajunseră în fine la ușa laboratorului, Mat- 
thias își întoarse capul pentru prima dată de când co- 
borâseră din mașină și se holbă consternat la șalul 
dinjurul capului D6rei. Dóra își dădu seama imediat 
că temerile ei fuseseră justificate, fapt confirmat de 
Matthias care ridică din sprâncene, spunând: 

— Există, cu siguranţă, o toaletă pentru doamne 
unde vă puteți aranja. 

Dóra se abţinu, deși ar fi avut un chef nebun să-i 
dea cu ceva în cap. În loc să-i răspundă, îi aruncă o 
privire glacială și deschise ușa de la intrare. Ajunși 
în hol, se îndreptă spre o femeie ce împingea un că- 
rucior de metal și o întrebă unde îl puteau găsi pe 
medicul cu care aveau întâlnire. Femeia se interesă 
mai întâi dacă medicul știa de venirea lor, apoi le ară- 
tă un birou de la capătul coridorului. Îi rugă totuși 
să aștepte puţin în fața ușii, fiindcă medicul nu se în- 
torsese încă de la raportul de gardă din dimineața 
aceea. Dóra și Matthias se așezară pe niște scaune jer- 
pelite. 

— Scuzaţi-mă, spuse Matthias fără a se uita la 
Dóra. N-am vrut să vă jignesc. 

Dóra nu avea deloc chef să discute despre înfă- 
țișarea ei exterioară, deci nu reacționă. Își scoase ṣa- 
lul de pe cap, cu mișcări cât mai demne, și îl puse în 
poală. Apoi luă câteva reviste vechi, așezate pe mă- 
suţa dintre cele două scaune. 

— Cine naiba citește așa ceva? murmură Dóra răs- 
foind o revistă. 

— Cred că oamenii care vin aici nu sunt tentaţi 
de lectură, răspunse Matthias. Ședea țeapăn pe sca- 
un, drept ca o lumânare, privind fix în față. 

Dóra puse, ușor iritată, revistele pe măsuţă. 

— Nu, probabil că nu. Apoi se uită nerăbdătoa- 
re la ceas, mârâind: Oare unde întârzie omul nostru? 

— Va veni, în cele din urmă, răspunse Matthias 
scurt. Sunt însă îngrijorat pentru dumneavoastră din 
cauza acestei întrevederi. 

— Ce vreți să spuneţi? întrebă Dóra, oarecum aga- 
sată. 

— Mă tem că va fi extrem de neplăcut pentru dum- 
neavoastră, răspunse el întorcându-se spre Dóra. Nu 
aveți experienţă în acest domeniu și s-ar putea ca ideea 
mea să nu fi fost chiar fericită. Ar fi poate mai bine 
să vă spun ce vă așteaptă. 

Dóra îi aruncă o privire tăioasă: 

— Am născut doi copii, cu durerile, cu sângele și 
mucozitățile de rigoare și mai știu eu ce... O să fac 
față și la așa ceva. Își încrucișă braţele la piept, în- 
torcându-se cu spatele la el. Dar dumneavoastră? Ce 
fapte de vitejie ați făcut? 

Matthias nu părea entuziasmat de experiențele 
măreţe ale Dórei. 

— Destul de multe. Prefer să nu vorbesc despre 
ele. Şi, spre deosebire de dumneavoastră, nu simt ne- 
voia să mă laud. 

Dóra își dădu ochii peste cap. Neamţul ăsta nu prea 
era omul care să creeze o atmosferă plăcută. Prefera 

să răsfoiască totuși o revistă decât să continue discu- 
ţia cu el. Începu să citească un articol despre influen- 
ta nocivă a televiziunii asupra tineretului din lumea 
întreagă; ajunsese până la jumătate când un bărbat 
în halat alb apăru pe coridor și se îndreptă spre ei. 
Avea în jur de șaizeci de ani, tâmplele încărunțţite și 
tenul bronzat. În jurul ochilor avea riduri fine — din 
acelea care apar când râzi mult - iar Dórei îi trecu prin 
minte că probabil se amuzase bine în timp ce stătea 
la soare. 

— Bună ziua, spuse, dând mâna cu ei. Mă numesc 
Prâinn Hafsteinsson. 

Dóra și Matthias îl salutară și ei și se prezentară. 

— Poftiti înăuntru, le spuse medicul în engleză, ca 
să-l înțeleagă și Matthias, și deschise ușa biroului. 
Scuzați întârzierea, adăugă apoi în islandeză, adre- 
sându-i-se numai Dorei. 

— Nici o problemă, răspunseră amândoi. 

— Am găsit aici, afară, atâtea reviste interesante. 
Aș fi așteptat cu plăcere în continuare. 

Dora îi zâmbi. Medicul îi aruncă o privire ciudată. 

— Da, așa este. 

Intrară cu toții în birou. De-a lungul pereților erau 
rafturi cu literatură de specialitate și tot felul de re- 
viste științifice, iar între ele fișete cu acte. Medicul se 
îndreptă spre un birou mare, pe care toate obiectele 
erau așezate într-o ordine perfectă, se așeză și le oferi 
câte un scaun. 

— Prin urmare... Spunând aceste cuvinte, își puse 
mâinile pe marginea biroului, de parcă ar fi vrut să 
declare ședința deschisă. Aș propune să vorbim în 
engleză. 

Dora și Matthias schițară la unison un gest de 
aprobare. 

Hafsteinsson continuă: 

— Mi-am făcut studiile în America, în schimb nu 
am mai vorbit germana de la examenul oral de ba- 
calaureat și aș prefera să nu vă pun la încercare răb- 
darea. 

— După cum v-am spus și la telefon, engleza este 
perfectă, spuse Matthias, în timp ce Dóra se strădu- 
ia să nu râdă de pronunția lui aspră, tipic germană. 

— Bine, răspunsemedicul și puse mâna pe un cla- 
sor galben așezat în vârful teancului de dosare de pe 
masă. 

— Ar trebui mai întâi să mă scuz că a durat atât 
de mult până am reușit să obțin permisiunea de a vă 
prezenta rezultatul autopsiei. Zâmbi, ușor jenat: Bi- 
rocrația este totdeauna atotputernică în asemenea si- 
tuaţii și de multe ori nu se știe care ar trebui să fie 
reacţia oficială într-un caz atât de neobișnuit ca acesta. 

— Neobișnuit? observă Dóra. 

— Da, răspunse Hafsteinsson. Neobișnuit, fiind- 
că aparținătorii au delegat un împuternicit căruia să-i 
fie înmânate rezultatele autopsiei. In plus, este vor- 
ba de un cetățean străin. Am crezut la un moment 
dat că mortul va trebui să semneze personal cererea 
de aprobare. 

Medicul le zâmbi iar. Dóra îi răspunse tot cu un 
zâmbet politicos, observând însă, cu coada ochiului, 
că faţa lui Matthias era împietrită. 

Medicul se uită în altă parte și continuă: 

— Ei bine, nu numai excesul de birocrație poate 
fi învinuit pentru bizareria acestui caz. Aș vrea să în- 
țelegeţi bine acest lucru înainte să începem. Legistul 
se întoarse spre ei, zâmbind din nou: De fapt, a fost 
una dintre cele mai ciudate și interesante autopsii din 
câte mi-a fost dat să fac până acum, și pot să vă asi- 
gur că am văzut multe în străinătate. 

Dóra și Matthias tăceau și așteptau, deși ea pă- 
rea mult mai curioasă decât neamţul, care se trans- 
formase într-o stană de piatră. 


65 


După ce își drese vocea, legistul deschise dosarul. 

— Ar fi poate mai bine să începem cu amănun- 
tele pe care le-am putea considera cât de cât normale. 

— Neapărat, exclamă Matthias, în timp ce Dóra 
încerca să-și ascundă dezamăgirea. Ar fi preferat să 
afle elementele ieșite din comun. 

— Prin urmare: cauza decesului este asfixia în 
urma blocării căilor respiratorii, explică medicul lo- 
vind ușor dosarul cu un deget. După ce terminăm, 
o să vă dau o copie a rezultatului autopsiei, dacă do- 
riți. Vorbind despre cauza desesului, ne interesează 
în primul rând cum s-a sufocat victima. Credem că 
a fost strangulată cu un cordon dintr-un material tex- 
til, nu din piele. Criminalul trebuie să fi fost extrem 
de puternic, deoarece leziunea de la gât este consi- 
derabilă. S-ar putea și ca presiunea să fi durat mai 
mult decât a fost necesar pentru a scoate victima din 
luptă, indiferent care este motivul. Probabil furie ne- 
controlată sau nebunie. 

— De unde știți? întrebă Dóra. 

Hafsteinsson scotoci în dosar și scoase două fo- 
tografii. Le puse pe masă, apoi le împinse spre Dóra 
și Matthias. Pozele arătau gâtul lui Harald, marcat 
de o rană adâncă. 

— După cum vedeți, la periferia leziunii provo- 
cate de strangulare pielea este pe alocuri strivită și 
arsă din cauza fricțiunii. Asta ne sugerează că obiec- 
tul avea o suprafață aspră și o formă neregulată. Dacă 
ne luăm după aspectul plăgii, pare să nu fi avut o 
lăţime constantă. 

Medicul se opri o clipă, apoi arătă spre cealaltă 
fotografie: 

— Sunt demne de remarcat și urmele unei plăgi 
mai vechi, puţin mai jos pe gât, dar nici pe departe atât 
de gravă, deși — după cum am spus — remarcabilă. Se 
uită la interlocutorii lui: Acest amănunt vă spune ceva? 

Matthias i-o luă înainte D6rei: 

— Nu, nimic. 

Dóra se abţinu, deși își putea imagina cum apă- 
ruse plaga aceea. 

— S-ar putea să nu aibă legătură cu crima, dar... 
nu se știe niciodată. 

Legistul se mulțumi cu răspunsul lui Matthias. În 
orice caz, nu mai insistă. Arătă spre a doua fotogra- 
fie, care înfățișa o porțiune din gâtul lui Harald, mă- 
rită mult. 

— Imaginea aceasta este și mai relevantă. Ne ara- 
tă că în gâtul victimei a pătruns un obiect de metal 
- poate catarama cordonului sau o piesă ornamen- 
tală necunoscută a obiectului utilizat. Dacă vă uitaţi 
cu atenţie, veți constata că are forma unui mic pum- 
nal- dar s-ar putea să fie și cu totul altceva; în fond, 
nu este vorba despre un mulaj de ghips. 

Dóra și Matthias se aplecară asupra fotografiei ca 
să o vadă mai bine. Medicul avea dreptate. Pe gât se 
distingea foarte clar amprenta unui obiect. O scală de 
lângă pozăstabilea lungimea obiectului: optpână la zece 
centimetri. Conturul imprimat pe pielea gâtului se- 
măna cu cel al unui mic pumnal sau al unei cruci. 

— Dar asta ce este? întrebă Matthias, arătând spre 
două plăgi de pe o parte și de pe alta a amprentei. 

— Obiectul în cauză pare să fi fost fixat pe un su- 
port cu contururi tăioase. Pielea a suferit leziuni în 
urma presiunii. Mai mult decât atât nu putem deduce. 

— Dar cu cordonul, sau ce a fost, ce s-a întâmplat? 
întrebă Matthias. A fost găsit? 

— Nu, răspunse medicul. Probabil că făptașul l-a 
luat de acolo. Se temea desigur că vom găsi pe el pro- 
be biologice care l-ar putea încrimina. 

— Ar fi fost posibil? întrebă Dóra. 

Medicul ridică din umeri: 

— Cine știe! În orice caz, este limpede că acum, 
după ce a trecut atâta timp de la crimă, probele n-ar 

mai folosi la nimic, chiar dacă am găsi obiectul res- 
pectiv. Să trecem acum la momentul când a fost co- 
misă crima, continuă Hufsteinsson după ce își drese 
vocea. Este o problemă mai complicată. 

Răsfoi dosarul și scoase câteva file: 

— Nu știu în ce măsură cunoașteți modul nostru de 
a proceda, cum ajungem adică la anumite concluzii. 

Se uită întrebător la Dóra și la Matthias. 

— Eu nu știu nimic, se grăbi Dóra să spună. Ob- 
servă însă că răspunsul ei îl enervase pe Matthias. 
Neamţul tăcea, ceea ce nu o deranja deloc. 

— Deci: trebuie să adunăm toate indiciile care pot 
fi găsite pe cadavru, în cadavru, în imediata apropie- 
re a acestuia și în aria unde a fost descoperit. Folo- 
sim și diverse informații referitoare la victimă, de 
exemplu când a fost văzută ultima dată, când a mân- 
cat ultima dată, ce obiceiuri avea etc. Sunt amănun- 
te extrem de importante mai ales în cazul unei morți 
violente, cum a fost aceasta. 

— Foarte clar, spuse Dóra zâmbindu-i medicului. 

— Aceste indicii și informații sunt apoi corobo- 
rate în varii feluri pentru a determina cu cât mai mul- 
tă precizie momentul decesului. 

— Și cum se procedează? întrebă Dóra. 

Hafsteinsson se rezemă de speteaza scaunului, vi- 
zibil satisfăcut de interesul ei. 

— Există două proceduri. Prima: se evaluează mo- 
dificările suferite după deces, care se desfășoară cu 
o anumită viteză, cum ar fi: rigiditatea cadaverică, 
temperatura trupului și putrefacția. A doua: se com- 
pară informațiile cu timpii cunoscuți, mai precis când 
a ingeratvictima alimentele găsite în stomac, care este 
stadiul digestiei etc. 

— Și când a murit? îl îndemnă Matthias să se în- 
toarcă la subiect. 

— O întrebare cam pripită, ripostă medicul zâm- 
bind. Nu știu dacă v-am spus deja, dar cu cât cada- 

vrul este găsit mai repede, cu atât indiciile sunt mai 
concludente. În cazul de faţă a trecut cam o zi și ju- 
mătate până la descoperirea lui, ceea ce nu este chiar 
rău. Cu atât mai mult cu cât s-a aflat într-o clădire, 
ceea ce face ca temperatura mediului să fie o mări- 
me relativ cunoscută. 

Legistul deschise clasorul galben și citi câtreva 
rânduri. 

— Judecând după investigaţiile poliției, Harald 
a fost văzut ultima dată la ora 23.42 în seara zilei de 
sâmbătă, mai exact când a achitat o cursă cu taxiul 
până la Hringbraut. Putem deci afirma că ora aceas- 
ta reprezintă punctul inițial al intervalului de timp în 
care se situează momentul prezumtiv al decesului. 
Punctul final al intervalului este, firește, momentul 
când a fost găsit cadavrul, adică ora 7.20 a dimine- 
ţii de luni, 31 octombrie. 

Hafsteinsson tăcu și se uită la cei doi. Dóra dădu din 
cap, pentru a-i confirma că urmărise expunerea, deci 
că poate continua. Matthias era încă stană de piatră. 

— După descoperirea cadavrului și descinderea 
poliției la locul faptei, s-a măsurat temperatura ca- 
merei. Rezultatul a arătat imediat că trecuse deja un 
timp de la deces. Ritmul în care scade temperatura 
corpului depinde de o serie de factori. La o persoa- 
nă subponderală scade mai repede decât la una su- 
praponderală, deoarece schimbul de temperatură se 
produce relativ mai repede în cazul unei mase mai mici. 

Medicul făcu cu mâna o mișcare mai cuprinză- 
toare. 

— Depinde și de îmbrăcăminte și de starea cada- 
vrului, de poziţia lui, de circulaţia aerului și gradul 
de umiditate din încăpere și de multe altele. Toate 
aceste date sunt elemente ale analizei despre care vor- 
beam. 

— Şi la ce concluzie aţi ajuns? insistă Matthias. 

— De fapt, la nici una. Am reușit în felul acesta 
să delimităm mai bine intervalul. Este clar că acest 
procedeu ne poate da indicii în ceea ce privește mo- 
mentul decesului doar dacă temperatura corpului se 
deosebește de temperatura camerei. Hufsteinsson 
oftă. Când cadavrul se află într-o cameră, se adap- 
tează la temperatura acesteia, evident. În schimb, pu- 
tem calcula în cât timp cadavrul a ajuns la temperatura 
camerei și putem conchide că acesta este timpul mi- 
nim care s-a scurs din momentul decesului. 

Medicul parcurse rezultatele: 

— Uite, chiar aici! În cazul de față, analiza a fi- 
xat punctul final al intervalului de timp în felul ur- 
mător: de la momentul decesului trebuie să fi trecut 
douăzeci de ore. 

— Fără îndoială, tot ce spuneţi este foarte inte- 
resant, interveni Matthias. Pe de altă parte însă, aș 
vrea să știu care este ora probabilă a morții lui Ha- 
rald și în ce fel aţi ajuns la această concluzie. În timp 
ce rostise aceste cuvinte, Matthias evitase să se uite 
la Dóra. 

— Da, bineînţeles, scuzați-mă, spuse medicul. Ri- 
giditatea cadaverică arăta că moartea trebuie să fi sur- 
venit cu cel puţin douăzeci și patru de ore înainte de 
descoperirea cadavrului, ceea ce limitează și mai mult 
intervalul care ne interesează. 

Legistul se uită de la Dóra la Matthias: 

— Aţi vrea să analizez mai detaliat rigiditatea ca- 
daverică? V-aș putea face o prezentare succintă, dacă 
doriți. 

— Da, vă rog, răspunse Dóra, în timp ce Matthias 
zise concomitent: 

— Nu, mulțumesc, nu este necesar. 

— Din motive de politeţe, să dăm curs rugăminții 
doamnei, ripostă medicul zâmbindu-i Dórei. Îi răspun- 
se și ea cu un zâmbet fermecător. Destul de nemul- 

tumit, după cum i se păru Dorei, Matthias îi aruncă 
o privire urâtă, dar ea rămase ferm pe poziţie. 

— Prin urmare, începu Hafsteinsson, rigiditatea 
cadaverică se instalează mai întâi în mușchii folosiți 
cel mai frecvent și cuprinde apoi toată musculatura. 
Când atinge apogeul, tot corpul este rigid. Cadavrul 
rămâne în poziția inițială. Dar starea aceasta nu du- 
rează mult, rigiditatea dispare și corpul se destinde 
complet. În împrejurări normale, rigiditatea ajunge la 
maximum cam la douăsprezece ore după deces și în- 
cepe să cedeze la treizeci și șase până la patruzeci și opt 
de ore după deces. În cazuri precum cel de față, când 
moartea a survenit în urma asfixiei, procesul durea- 
ză ceva mai mult. 

Medicul răsfoi hârtiile, scoase o fotografie și o 
puse pe birou. 

— După cum vedeţi, cadavrul lui Harald era com- 
plet rigid în momentul când a fost descoperit. 

Matthias luă primul fotografia format A4. Se în- 
toarse spre Dóra și i-o înmână: 

— Este destul de urâtă, îi spuse când ea întinse 
mâna să ia poza. 

„Urât“ era puţin spus. Fotografia îl înfățișa pe Ha- 
rald Guntlieb întins pe podea, într-o poziţie bizară, 
pe care Dóra o cunoștea deja din fotografiile pe care 
le găsise în mapă. Dar acelea fuseseră niște biete có- 
pii neclare în comparaţie cu ceea ce ținea acum în 
mână, detaliile erau atât de estompate încât aproa- 
pe că le-ai fi putut arăta și unui copil. Antebraţul lui 
Harald era ridicat în sus, de la cot. Parcă voia să ara- 
te un punct din tavan. Cotul plutea în aer, nu se spri- 
jinea pe nimic. Cu toate acestea, Harald Guntlieb era 
mort de-a binelea. Faţa, umflată și tumefiată, avea o 
culoare ciudată. Ceea ce o impresionă însă cel mai mult 
pe Dóra erau ochii, mai bine zis orbitele goale. Îi resti- 
tui rapid lui Matthias poza. 

— După cum vedeţi, inițial cadavrul a fost reze- 
mat de ceva, probabil de perete, iar brațul a înțepe- 
nit în această poziţie. Ştiţi cu siguranţă că crima nu 
a fost comisă în această încăpere. Cadavrul a căzut 
afară dintr-o cămăruţă, în clipa în care un profesor a 
deschis ușa, luni de dimineaţă. Din descrierea aces- 
tuia reiese că trupul fusese transportat acolo. Fie a 
căzut pe ușă după ce a fost lăsat acolo, fie a fost pus 
în mod deliberat așa, încât să cadă în clipa când cine- 
va deschide ușa. Fotografia ne arată că ușa se des- 
chide spre exterior. 

Matthias se uită la fotografie și dădu din cap, fără 
să spună nimic. Dóra se săturase. Nu voia să reva- 
dă imaginea. 

— Încă nu ne-aţi spus care este ora probabilă a 
decesului, spuse Matthias, restituindu-i medicului fo- 
tografia. 

— Aveţi dreptate, mă scuzaţi, răspunse Hafstein- 
sson răsfoind iar hârtiile din dosar. După ce găsi pa- 
gina pe care o căuta, își îndreptă spatele: 

— Ținând cont de conținutul stomacului și de pro- 
centul de amfetamină din sânge, se presupune că de- 
cesul a avut loc între unu și unu și jumătate. Se cunoaște 
momentul ingerării alimentelor și amfetaminei. În 
seara respectivă, Harald a mâncat o pizza în jurul orei 
nouă. Cu puţin înainte de a pleca de la petrecere, adi- 
că la unsprezece jumătate, a prizat amfetamină. 

Medicul îi arătă lui Matthias altă fotografie. 

— Timpul necesar digerării unei pizza este des- 
tul de bine cunoscut și documentat. 

Matthias se uită la fotografie fără să clipească, apoi 
afișă o expresie ambiguă și îi întinse Dórei poza, zâm- 
bind pentru a doua oară în decursul dimineţii: 

— Aveţi poftă de o pizza? 

Dóra luă fotografia și constată că arăta în detaliu 
conținutul stomacului lui Harald. Era convinsă că va 

trece multă vreme până va comanda iar o pizza. În- 
cercă să-și ascundă dezgustul. 

— Rezultatele analizelor provin de la un institut 
farmacologic. În stomacul lui Harald s-a găsit și Ec- 
stasy pe jumătate digerat, dar nu știm când l-a inge- 
rat, deci nu ne-a ajutat să stabilim momentul decesului. 

— Bine, spuse Matthias scurt. 

Hafsteinsson își continuă expunerea: 

— Am putea presupune că a fost transportat la 
câteva ore după momentul decesului. Ne dăm sea- 
ma de asta după anumite contuzii care se produc în 
extremele inferioare ale corpului de îndată ce circu- 
laţia sângelui este întreruptă. Sângele se acumulea- 
ză în virtutea forței gravitației. Am constatat că aceste 
contuzii apăreau în locuri care nu se potriveau unul 
cu altul, și anume pe spate, pe fese și pe partea pos- 
terioară a pulpelor, pe de o parte, dar și pe tălpile pi- 
cioarelor, pe degete și bărbie, pe de altă parte. 
Țesuturile porțiunilor amintite la început erau mai 
necrozate, ceea ce denotă că în primele ore cadavrul a 
stat pe spate, fiind ridicat în poziție verticală de-abia 
mai târziu. În plus, urmele de pe pantofi demonstrea- 
ză că cineva a târât cadavrul pe o anumită porțiune; 
probabil că cel ce l-a târât a prins cadavrul de sub- 
suori și l-a tras, așa încât picioarele se târau pe jos. 
Nu știm care a fost motivul. După părerea mea, cea 
mai plauzibilă explicaţie ar fi că asasinul l-a ucis pe 
Harald în locuința acestuia, dar nu s-a putut deba- 
rasa imediat de cadavru, poate din cauză că era în 
stare de ebrietate. De ce l-a adusexactla Amagarăur? 
Explicaţia posibilă o găsim în altă parte. Căci nu este 
neapărat locul care îţi vine în prima clipă în minte 
atunci când ești confruntat cu o asemenea problemă. 

— Dar ochii? întrebă Matthias. 

Legistul își drese vocea: 

— Ochii... lată altă enigmă greu de descifrat. Fa- 
milia presupune că au fost scoși după ce Harald a 

murit, ceea ce ar putea fi — aș spune eu — o oarecare 
consolare pentru aparținători. Nu știu însă care ar pu- 
tea fi motivaţia acestui gest. 

— În fond, cum se scot ochii dintr-un cadavru, în- 
trebă Dóra, regretând imediat că avusese această cu- 
riozitate. 

— Există, firește, mai multe posibilități, răspun- 
se medicul. Se pare că asasinul nostru s-a servit de 
un instrument plat. Toate indiciile, mai bine zis lip- 
sa indiciilor, ne fac să ajungem la această concluzie. 

Legistul își răsfoi hârtiile. Dóra încercă repede să-l 
oprească: 

— Vă credem. Nu mai vrem să vedem și alte fo- 
tografii. 

Matthias se uită la ea, zâmbind. Având în vede- 
re discuţia de pe coridor, îl amuza probabil reacția 
ei. Dora se înfurie și se hotărî să i-o plătească la pri- 
ma ocazie. 

— Aţi afirmat la început că autopsia a fost neo- 
bișnuită și interesantă. Ce aţi vrut să spuneți? 

Hafsteinsson se aplecă înainte iar fața sa se înse- 
nină. Se bucura, în mod evident, că își poate expu- 
ne punctul de vedere în această privință. 

— Nu știu cât de strânse au fost relațiile dumnea- 
voastră cu Harald Guntlieb. Poate că toate amănun- 
tele vă sunt deja cunoscute. 

Își răsfoi documentele și scoase câteva fotografii. 

— Mă refeream la acestea de aici, spuse el, pu- 
nând fotografiile pe masă, în fața lui Matthias și a Dórei. 

Dură un moment bun până ca Dóra să-și dea sea- 
ma ce vede în faţa ei. O trecură fiorii. 

— Ce-i asta? exclamă ea în cele din urmă. 

— Nu-i de mirare că întrebaţi, replică medicul. 
Harald s-a supus unor... intervenții. În țările unde 
a fost adoptat inițial acest obicei excentric, se numesc 
body modifications. Am crezut la început că incizia lim- 

bii ţine de profanarea cadavrului, dar pe urmă am 
observat că plaga era cicatrizată. Probabil că și-a făcut 
operaţia cu mai mult timp înainte și recunosc că este 
mult, mult mai trăsnită decât un simplu piercing al 
limbii. 

Fără să vrea, Dóra se uită iar la fotografii: erau una 
mai dezgustătoare ca alta. Deodată simți că i se face 
greață și se ridică brusc de pe scaun. 

— Scuzaţi-mă, reuși să spună strângând din buze 
și o luă la goană spre ușă. Când ieși pe coridor, îl auzi 
pe Matthias spunându-i medicului pe un ton de fal- 
să uimire: 

— E ciudat de sensibilă pentru o femeie care a năs- 
cut doi copii. 


CAPITOLUL 7 


La „Casa de Cultură“ nu era aglomeraţie. Dóra 
alesese acest local fiindcă acolo se putea sta de vor- 
bă în liniște, în condiţii mult mai bune decât în ma- 
joritatea celorlalte cafenele din centrul orașului. S-au 
așezat într-o cameră mai mică de lângă sala principa- 
lă a localului, unde erau singuri. Matthias a pus pe 
măsuţa de mozaic dintre ei clasorul galben cu rezul- 
tatul autopsiei, pe care îl primise de la legist. 

— O să vă simţiți mai bine după ce beţi o cafea, 
spuse el puţin jenat, uitându-se spre ușa pe care ie- 
șise chelnerița după ce luase comanda. 

— Mi-am revenit deja, îi răspunse Dóra cu o voce 
tăioasă. De fapt nu își revenise complet, dar greața 
cu care se luptase în cabinetul medicului îi trecuse. 
După ce ieșise în grabă din birou, descoperise pe co- 
ridor o toaletă și reușise să-și vină în fire spălându-se 
pe față cu puţină apă rece. D6rei i se făcea rău des- 
tul de repede și își aminti cât de mult detesta manu- 
alele fostului ei soț. Erau împrăștiate peste tot în 
apartamentul lor în perioada când el studia medici- 
na. Totuși, pozele din manuale nu se apropiau nici 
pe departe de ceea ce îi fusese dat să vadă în cursul 
dimineţii. Adăugă cu o voce împăciuitoare: 

— Nu-mi dau nici eu seama ce s-a întâmplat. Sper 
că nu l-am jignit pe doctor. 

— Pozele nu sunt prea atrăgătoare, e adevărat, re- 
cunoscu Matthias. Cei mai mulți ar reacţiona la fel ca 
dumneavoastră. Nu vă faceți griji din cauza legistu- 
lui. l-am spus că de-abia ați scăpat de o gastrită și că 
nu erați în cea mai bună formă pentru a vedea ase- 
menea fotografii. 

Dóra dădu din cap: 

— În fond, ce naiba a fost asta? Cred că am recu- 
noscut destule detalii, dar, gândindu-mă acum, nu 
mai sunt chiar atât de sigură... 

— Se pare că Harald a experimentat pe propriul 
lui corp. După părerea medicului, unele intervenții 
au fost făcute cu ani în urmă, altele foarte recent. 

— Oare de ce? se întrebă Dóra cu glas tare. Nu re- 
ușea să înțeleagă ce îl putea determina pe un tânăr 
să se desfigureze așa. 

— Dumnezeu știe, răspunse Matthias. Harald nu 
a fost niciodată un băiat obișnuit. De când îl cunosc 
eu, a manifestat totdeauna simpatie pentru cercuri- 
le marginale ale societăţii. La început o mișcare eco- 
logistă, apoi un grup antiglobalizare. Când a început 
în cele din urmă să studieze istoria, am crezut că s-a 
potolit. 

Dóra tăcu și se gândi la fotografii și la chinurile 
pe care trebuie să le fi suportat Harald. 

— Ce anume... 

În aceeași clipă apăru chelnerița și le aduse cafea- 
ua și gustările comandate. Îi mulţumiră și, după ce 
fata se îndepărtă, Matthias continuă: 

— Tot felul de intervenţii chirurgicale, de incizii... 
Cel mai mult m-a șocat limba lui. Aţi observat, de- 
sigur, fotografia gurii lui Harald. 

Dóra dădu din cap, iar Matthias continuă: 

— Şi-a făcut o incizie la mijlocul limbii, longitudi- 
nal, adică și-a despicat-o, probabil ca să arate ca limba 
unui șarpe. Trebuie să recunosc că i-a reușit perfect. 


77 


— Oare mai putea vorbi normal? întrebă Dóra. 

— Se prea poate să fi vorbit ușor sâsâit din cau- 
za asta, deși nu putem fi siguri. Medicul susține că 
o asemenea intervenţie nu este nici pe departe un caz 
izolat. Bineînţeles că nu este nici frecventă, dar Ha- 
rald nu a fost un deschizător de drumuri. 

— Probabil că nu și-a tăiat singur limba. De fapt, 
cine face asemenea operații? întrebă Dóra. 

— Intervenţia este de dată recentă, pentru că pla- 
ganuera perfect cicatrizată. Oricine are acces la anes- 
tezice, pense și bisturiu și știe să le folosească ar putea 
face rapid așa ceva. Cu alte cuvinte chirurgi, surori 
care lucrează în blocul operator, medici stomatologi. 
In orice caz, respectivul ar trebui să aibă și dreptul 
de a prescrie dezinfectante și analgezice, sau cel pu- 
țin să le poată procura. 

— Zău așa, chiar că nu mai știi ce să spui, oftă 
Dóra. Dar toate celelalte, adică bilele, țintele, crestă- 
turile și Dumnezeu știe ce încă? 

— Legistul mi-a spus că Harald și-a implantat 
subcutanat diferite piese metalice, în așa fel încât con- 
tururile lor să fie vizibile. Printre altele, țintele sau 
colțișorii de pe umeri. A extras în total treizeci și două 
de obiecte de toate felurile, până la bilele mici pe care 
le-aţi văzut pe organele genitale. 

Matthias se uită jenat la ea. Dóra sorbi din cafea 
și-i zâmbi, ca să-i dea de înţeles că nu i se părea pe- 
nibil. Neamţul continuă: 

— Mai sunt și simbolurile, și toate au legătură cu 
magia neagră și ocultismul. Harald nu s-a oprit aici. 
Cred că puţine porţiuni ale corpului său nu erau or- 
namentate într-un fel sau altul. 

Matthias se întrerupse o clipă și mușcă dintr-un 
sendviș. 

— Şi nu s-a mulțumit cu tatuaje simple, sunt de 
fapt cicatrice. 

— Cicatrice? se miră Dóra. Şi-a șters tatuajele? 

— Nu, nu. Este vorba de tatuaje care se obțin prin 
incizii sau prin îndepărtarea unor porțiuni de piele. 
Cicatricile formează modele sau simboluri. Asta este 
o hotărâre oarecum definitivă. Dacă l-am înţeles bine 
pe legist, un asemenea tatuaj nu mai poate fi șters 
decât prin transplant de piele, ceea ce lasă urme și 
mai pronunțate. 

Dóra era stupefiată. Nimic nu mai era imposibil. 
În tinereţea ei, chiar și faptul de a purta trei cercei în 
aceeași ureche era considerat o deviere gravă. 

— De altfel, lui Harald i s-a făcut încă o operaţie 
după ce a murit. La început s-a crezut că este unul 
dintre cele mai noi tatuaje, apoi s-a constatat că este 
un simbol asemănător unei rune magice, care i-a fost 
gravat pe piept. 

Matthias scoase din buzunarul jachetei un creion 
și luă un șervețel. Apoi desenă simbolul și îi arătă 
Dórei schița. 

— Este un simbol deocamdată necunoscut. În ori- 
ce caz, poliţia nu a reușit să afle nimic despre el. Cine 
știe, poate că asasinul l-a inventat la fața locului sau 
poate că s-a speriat de ceva și nu a reușit să-l desene- 
ze așa cum trebuie. Nu e ușor să gravezi pe piele. 

Dóra luă șerveţelul și studie simbolul. Consta din 
patru linii care formau o casetă. Capetele liniilor care 
depășeau caseta erau tăiate de altă linie scurtă, su- 
gerând o cruce. În interiorul casetei se găsea un cerc, 
de la care pornea încă o linie, iar la capătul acesteia 
era desenat un semicerc: 

Dóra îi restitui lui Matthias șervețelul: 

— Din păcate nu mă pricep la rune magice. La 
un moment dat am avut o rună pe post de amuletă, 
o purtam la gât pe un lănţișor, dar nu-mi amintesc 
ce semnificaţie avea. 

— Trebuie să stăm de vorbă cu o persoană com- 
petentă în acest domeniu. Poate că poliţia a renun- 
tat prea repede. Matthias rupse șervețelul în bucățele. 
În orice caz, asasinul a avut ceva în minte. Cei mai 
mulți criminali vor pur și simplu să dispară cât mai 
repede după ce au comis fapta. 

— Poate că este bolnav psihic, propuse Dóra. Un 
om care gravează rune pe un cadavru și-i scoate ochii 
nu pare să fie chiar echilibrat psihic. 

Dóra se scutură:; 

— Sau poate era sub influența drogurilor. Ceea 
ce arputeasă-l incrimineze și mai mult pe bietul bă- 
iat care a fost arestat. 

Matthias ridică din umeri: 

— Poate. Luă o înghițitură de cafea: Dar poate și 
să nu fie așa. În orice caz, va trebui să-i facem cât de 
curând o vizită la închisoare. 

— Voi lua legătura cu avocatul lui, zise Dóra. Sunt 
sigură că va fi de acord. În fond, ar trebui să fie bu- 
curos că ne poate ajuta. Dacă reușim să dăm de ade- 
văratul asasin, clientul lui e scos de sub învinuire. Am 
trimis deja la poliţie o adresă cu rugămintea să ne 
pună la dispoziție dosarul de urmărire penală. 

Matthias luă încă o îmbucătură și se uită la ceas: 

— Ce-aţi zice să trecem acum pe la apartamen- 
tul lui Harald? Am cheile la mine, iar poliţia a adus 
deja înapoi o parte din lucrurile pe care le-a ridicat 
atunci când a făcut percheziţia. Putem să ne uităm 
la ele; cine știe dacă nu descoperim ceva care ne-ar 
putea duce cu un pas mai departe. 

Ideea era bună, consideră Dóra. Îi transmise deci 
un SMS fiului ei cu rugămintea să o ia pe Sóley de 
la școală. Era mai liniștită dacă o știa pe fetiță acasă, 
de aceea îl trimitea uneori pe fiul ei după ea. Primi 
răspunsul lui Gylfi imediat după ce expediase 
mesajul: „OK — când vii acasă?“ Dóra răspunse ime- 
diat că va veni în jur de ora șase. Oare i se părea ei 
că în ultima vreme Gylfi se interesa mereu de ora la 
care venea mama lui acasă? Poate că voia doar să-și 
vadă liniștit de jocuri la calculator. În orice caz, au- 
zea cam des această întrebare. 

Înainte să închidă mobilul, Dóra telefonă și la bi- 
rou ca să anunţe că nu va fi acolo în orele următoa- 
re. Nu-i răspunse nimeni; în schimb, după al cincilea 
apel, intră în funcţiune robotul. Dóra transmise ce 
avea de transmis. Una din îndatoririle de bază ale 
Bellei era telefonul, dar în rarele ocazii când Dóra tre- 
buia să sune la birou, nu răspundea nimeni. Oftă. Ştia 
că ar fi fost inutil să discute iar cu acest specimen de 
secretară. 

— Okay, sunt gata, îi spuse lui Matthias care pro- 
fitase de întrerupere ca să-și termine prânzul. Dóra 
înghiți ultima picătură de cafea, apoi se ridică și își 
îmbrăcă paltonul. 

Matthias plăti consumaţia înainte de a părăsi ca- 
feneaua. Sublinie din nou că toate cheltuielile erau 
trecute în contul familiei Guntlieb. Dóra nu știa dacă 
spunea acest lucru doar pentru ca ea să nu creadă 
că el o invitase, deci că era vorba de un rendez-vous, 
sau era pur și simplu o informaţie ca oricare alta. Ri- 
dică doar din umeri și-i mulțumi. 

leșiră afară, în aerul rece, și porniră spre parca- 
rea unde lăsaseră mașina închiriată. Apartamentul 
lui Harald se afla în Bergstadastraeti, nu departe de 
cafeneaua din Hverfisgata. Dóra cunoștea bine car- 
tierul Þingholt de pe vremea când lucrase la Skóla- 

vörðustígur. Îl putea deci pilota fără nici o dificulta- 
te pe Matthias - deși cartierul nu era mare te puteai 
ușor rătăci pe străduțele înguste dacă nu cunoșteai 
topografia locului. Parcară mașina în fața unei clă- 
diri impunătoare din piatră albă, unul dintre imobi- 
lele cele mai căutate din întregul cartier. Casa era bine 
întreținută; Dóra nu ar fi putut aprecia corect valoa- 
rea ei. Așa se explica însă suma ametitor de mare plă- 
tită lunar de Harald, pe care o văzuse în contractul 
de închiriere. 

— Aţi fost deja aici? întrebă Dóra pe când se în- 
dreptau spre intrarea laterală. Intrarea principală era 
chiar în stradă și ducea la al doilea apartament, unde 
locuiau proprietarii. 

— Da, chiar de mai multe ori, răspunse Matthias, 
dar până acum doar în prezenţa poliției. Cineva tre- 
buia să fie martor la ridicarea documentelor și obiec-, 
telor și să asigure că mai târziu vor fi aduse iar înapoi. 
Sunt destul de sigur că vom percheziționa locuința 
cu mai multă conștiinciozitate decât au făcut-o po- 
liţiștii. Ei au pornit de la ideea preconcepută că Hugi 
este vinovat, așa că au căutat în apartament doar de 
formă. 

— Apartamentul este la fel de neobișnuit ca fos- 
tul lui locatar? se interesă Dóra. 

— Nu; este foarte obișnuit, răspunse Matthias vâ- 
rând în broască una din cele două chei. Erau fixate 
de un mic breloc care reprezenta steagul Islandei; 
Dóra conchise că brelocul fusese cumpărat din oraș 
special pentru aceste chei, probabil dintr-un maga- 
zin cu suveniruri pentru turiști. Ciudat, nu și-l prea 
imaginase pe Harald învârtindu-se printre pulove- 
re din lână și papagali din stofă. 

— Poftiţi înăuntru! spuse Matthias deschizând ușa. 

Înainte ca Dóra să fi apucat să intre, de după colț 
veni în fugă o femeie tânără. Începu să turuie într-o 
engleză aproape impecabilă. 

— Scuzaţi, spuse cu răsuflarea tăiată trăgându-și 
în jos puloverul, ca să se apere de frig. Veniti din par- 
tea familiei lui Harald? 

Matthias dădu mâna cu ea și îi spuse în engleză: 

— Bună ziua. Da, ne-am întâlnit deja atunci când 
mi-aţi dat cheile. Sunt Matthias. 

— Mi-am imaginat, spuse femeia, scuturând 
mâna lui Matthias și zâmbind. Era foarte atrăgătoa- 
re, zveltă, cu o pieptănătură frumoasă și ten îngrijit 
-provenea desigur dintr-o familie bună. Când zâmbi, 
Dóra își dădu seama că nu era chiar atât de tânără 
pe cât părea, fiindcă în jurul ochilor și gurii se for- 
maseră riduri mărunte. Femeia dădu mâna și cu Dóra: 

— Bună ziua. Mă numesc Guðrún, se prezentă ea, 
apoi le explică: Soțul meu și cu mine am fost proprie- 
tarii lui Harald. 

Dóra îi spuse numele ei și-i zâmbi. 

— Am vrea să ne uităm puțin pe aici. Nu știu cât 
va dura. 

— A, nicio problemă, zise femeia repede. Am ve- 
nit doar să vă întreb dacă a apărut ceva nou în pri- 
vința eliberării apartamentului. Zâmbi iar, de data 
asta ca și cum ar fi vrut să se scuze. Avem câțiva ama- 
tori... mă înțelegeți. 

De fapt, Dóra nu prea înțelegea. Din câte știa, fa- 
milia Guntlieb continua să achite chiria. Era proba- 
bil o afacere excelentă să poți închiria un apartament 
la un asemenea preţ fără a avea probleme cu un chi- 
riaș. Dóra se întoarse spre Matthias, care era singurul 
în măsură să răspundă la întrebarea proprietăresei. 

— Din păcate, va mai dura, spuse neamţul scurt. 
În fond, contractul de închiriere nu a fost reziliat, dacă 
am înțeles bine la ultima noastră întâlnire. 

Femeia se grăbi să se scuze: 

— Da, da, sigur, vă rog să nu mă înțelegeți gre- 
șit, bineînţeles că este în vigoare. Am dori doar să 

știm cam când îl va rezilia familia Guntlieb. Fiind vor- 
ba despre o locuinţă costisitoare, nu ne este prea ușor 
să găsim un chiriaş solvabil. Se uită la Dóra, cerân- 
du-i parcă ajutor: Am primit o ofertă de la o firmă 
internațională și n-am vrea să-i dăm cu piciorul. Au 
nevoie de apartament timp de două luni, de aceea 
am vrea să știm ce intenţii aveți... Înţelegeți, desigur, 
ce vreau să spun. 

Matthias dădu din cap: 

— Înţeleg problema dumneavoastră, dar, din pă- 
cate, deocamdată nu vă pot promite nimic. Depin- 
de, să vedem cât de repede putem tria toate lucrurile 
lui Harald. Aș vrea să mă asigur că nu vor fi amba- 
late și obiecte ce ar putea fi importante din punctul 
nostru de vedere. 

Proprietăreasa, care începuse să dârdâie de frig, 
dădu din cap, plină de zel: 

— Dacă pot să vă ajut cu ceva, spuneți-mi, vă rog. 

Apoi le dădu cartea de vizită a unei firme de im- 
port de care Dóra nu auzise. Pe ea figurau numele 
femeii și mai multe numere de telefon, inclusiv un 
număr de mobil. 

Dóra scoase din portofel o carte de vizită și i-o în- 
tinse femeii. 

— Poftiti cartea mea de vizită. lelefonaţi-mi, dum- 
neavoastră sau soțul dumneavoastră, dacă vă amin- 
titi ceva care ne-ar putea ajuta să progresăm mai 
repede. Încercăm să-l găsim pe ucigașul lui Harald. 

Proprietăreasa căscă ochii mari: 

— Darce s-a întâmplat cu individul arestat de po- 
liţie? 

— Bănuim că nu el este criminalul. Observă că fe- 
meia se speriase auzind aceste cuvinte și se grăbi să 
adauge: Cred că nu trebuie să fiți îngrijorată. Orici- 
ne ar fi, este puțin probabil că va veni aici. 

— Nu, nu la asta mă gândeam. Credeam doar că 
acest caz a fost rezolvat. 

Își luară rămas-bun, iar Dóra și Matthias intrară 
în casa bine încălzită. O scară vopsită în alb ducea 
din holul de la intrare sus, în apartamentul de la eta- 
jul întâi. Exista încă o ușă, care dădea în spălătoria 
comună, după spusele lui Matthias. Urcară scările și, 
ajunși pe palierul de la etaj, Matthias scoase cheile 
cu breloc și descuie ușa apartamentului. 

Primul lucru pe care îl constată Dóra când trecu 
pragul era că Matthias exagerase mult, în minus, 
când afirmase că locuinţa este „foarte obișnuită“. Se 
uită surprinsă în jur. 


CAPITOLUL 8 


Gunnar Gestvik, decanul Facultăţii de Istorie de 
la Universitatea din Islanda, străbătea cu pași fermi 
coridorul care ducea la biroul directoarei Institutu- 
lui Ami Magnússon și-i făcu, absent, un semn vag unui 
tânăr istoric ce-i ieșise în cale. Tânărul zâmbi plin de 
compasiune, amintindu-i în felul acesta lui Gunnar 
de proaspăta sa celebritate în cadrul Universităţii și a 
celorlalte institute. Puţini erau cei care nu-și mai amin- 
teau că lui îi căzuse în braţe cadavrul lui Harald Gunt- 
lieb, și evident că nici criza lui de nervi ulterioară nu 
fusese uitată. Se putea spune că nu se bucurase nici- 
odată de atâta simpatie. Majoritatea celor dispuși să 
facă un ocol numai ca să aibă ocazia să-l întâlneas- 
că și să stea de vorbă cu el nu făceau parte din cer- 
cul lui de prieteni. Bineînţeles, această senzație va 
trece, dar se săturase să tot răspundă la întrebările 
absurde ale oamenilor și să le satisfacă puseurile de 
curiozitate. Detesta expresia celor care își luau ini- 
ma în dinți și își exprimau mâhnirea provocată de 
moartea prematură a tânărului Harald și compasiu- 
nea pentru Gunnar, pentru că în asemenea ocazii ie- 
șea totdeauna la iveală altceva. Feţele lor reflectau 
plăcerea de a auzi ceva senzațional, apoi ușurarea 
că nu fuseseră ei cei în cauză. Poate ar fi fost mai bine 
să asculte sfatului rectorului și să-și ia un concediu 

de cercetare de două luni, dar nu era chiar sigur. S-ar 
putea ca interesul oamenilor să slăbească după o vre- 
me, însă până la urmă va reînvia în momentul în care 
cazul va ajunge în fața instanţei. Dacă și-ar lua con- 
cediu, nu ar face decât să amâne inevitabilul. În plus, 
ar alimenta o sursă inepuizabilă de bârfe: ba că s-ar 
fi internat într-un ospiciu, ba că ar vegeta acasă beat 
mort sau poate supoziții și mai grave. Nu. Decizia de 
a refuza concediul și de a lăsa totul să treacă de la sine 
fusese corectă. Mai devreme sau mai târziu, oame- 
nii se vor plictisi de acest subiect și se vor ţine la dis- 
tanță de Gunnar — ca de obicei. 

Gunnar bătu încet la ușa directoarei, mai mult din 
politețe, căci imediat după aceea o deschise cu o smu- 
citură bruscă, fără să mai aștepte să audă un „Intraţi!”. 
Maria Einarsdâttir vorbea la telefon, dar îl pofti cu 
un gest să ia loc, ceea ce decanul și făcu. Așteptă ne- 
răbdător sfârșitul convorbirii care se învârtea în jurul 
unei comenzi neonorate de toner pentru imprimante. 

Gunnar încercă să nu-și arate enervarea. Când 
Maria îl chemase la telefon, cu câteva minute înain- 
te, îi spusese că era vorba despre o problemă foarte 
importantă și îl rugase să vină imediat. lar el lăsase 
totul baltă. Dacă „problema foarte importantă“ avea 
de-a face cu tonerul, o să-i spună în față părerea lui. 
Exact când începuse să-și pregătească în minte câ- 
teva observaţii tăioase, Maria puse jos receptorul și 
se întoarse spre el. 

Înainte de a spune ceva, directoarea se uită dusă 
pe gânduri la Gunnar, ca și cum încerca să-și aleagă 
cât mai bine cuvintele. Bătu darabana cu degetele 
mâinii drepte, într-un tempo rapid, pe bordura bi- 
roului și gemu. „O porcărie!” spuse în cele din urmă. 

În orice caz, nu și-a luat timpul să-și rafineze pu- 
țin modul de a se exprima, se gândi Gunnar, încer- 
când să nu arate că, după părerea lui, era cât se poate 

de nepotrivit ca directoarea Institutului Árni 
Magnússon să folosească un asemenea cuvânt. Tim- 
purile se schimbaseră foarte mult de acum patruzeci 
de ani, când Gunnar era încă un tânăr. Pe atunci idea- 
lul era să te exprimi cât mai elevat. Acum oamenii 
credeau că așa ceva este ridicol și că ar da dovadă 
de prețiozitate. Gunnar își drese vocea: 

— Şi, mă rog, ce este atât de important, Maria? 

— O porcărie! repetă directoarea, trecându-și am- 
bele mâini prin părul tuns scurt. Era deja ușor încă- 
runțit și câteva șuvițe arginti apărură la tâmple când 
Maria își dădu la o parte părul din frunte: 

— Adispărut un document. După o pauză scurtă, 
adăugă: A fost furat. 

Gunnar tresări fără să vrea și nu reuși să-și ascun- 
dă uimirea și neliniștea: 

— Cum adică, a fost furat? Din colecţie? 

— Nu, oftă Maria, nu din colecţie. De aici, din In- 
stitut. 

Gunnar rămase cu gura căscată. Din Institut? 

— Cum e posibil așa ceva? 

— Bună întrebare! După știința mea, este pentru 
prima dată că se întâmplă așa ceva. Apoi adăugă pe 
un ton tăios: Cine știe, poate că au mai dispărut și 
altele, nu numai scrisoarea asta. 

La Institutul Árni Magnússon erau conservate 
cam 1 600 de manuscrise și fragmente de manuscris, 
în plus o serie de documente și alte cam 150 de manu- 
scrise din Biblioteca Regală din Copenhaga. Maria se 
uită direct în ochii lui Gunnar: 

— Un lucru e clar. Vom verifica fiecare document 
și vom descoperi în felul acesta dacă mai lipsesc și 
altele. Am vrut totuși să vorbesc în prealabil cu tine 
între patru ochi, înainte de a oficializa situaţia. În mo- 
mentul în care voi da dispoziţie să înceapă verifica- 
rea, toată lumea va ști care este situația. 

— De ce să vorbești cu mine despre asta? întrebă 
Gunnar uimit și puțin enervat. În calitatea lui de șef 
defacultatenu prea avea de-a face cu colecția de manu- 
scrise. Sper că nu vrei să mă acuzi pe mine că am furat 
scrisoarea respectivă? continuă el. 

— Pentru Dumnezeu, Gunnar! Hai să-ţi explic 
mai întâi care este situaţia, înainte să mă întrebi dacă 
nu cumva îl suspectez pe rector. Maria îi arătă o scri- 
soare de pe birou: Îți amintești de documentele pe 
care le-am împrumutat de la Arhivele de Stat din Da- 
nemarca? 

Gunnar scutură din cap. Institutul împrumuta 
adeseori din străinătate colecţii de care avea nevoie 
pentru propriile sale teme de cercetare. De cele mai 
multe ori Gunnar era și el înștiințat în legătură cu îm- 
prumuturile, deși nu le prea dădea atenţie dacă docu- 
mentele nu aveau legătură cu domeniul său de studiu. 
lar această colecţie de scrisori nu-l interesase. Citi 
nota expediată de un oarecare Karsten Josephsen, șef 
de departament la Arhivele de Stat din Danemarca. 
Omul le atrăgea atenția politicos că era timpul să re- 
stituie documentele. Gunnar îi înapoie Mariei scri- 
soarea. 

— Nu-mi dau seama ce urmărești. 

Maria luă scrisoarea și o puse înapoi pe birou. 

— Da, cred că nu-ţi dai seama. Este vorba despre 
o colecţie de scrisori adresate pastorilor catedralei din 
Roskilde. Toate provin din perioada 1500-1550. Am 
impresia că, prin conținutul lor, nu prezentau un in- 
teres deosebit pentru cercetătorii noștri, deși textele 
referitoare la Reforma din 1536 sunt foarte relevan- 
te. Scrisoarea pierdută nu făcea însă parte din aceas- 
tă categorie. 

— Și despre ce era vorba în ea? întrebă Gunnar, 
neînțelegând încă ce legătură avea el cu toată afacerea. 

— Nu știu, firește, prea bine ce conținea scrisoa- 
rea, având în vedere că a dispărut. Știu doar că este 

datată 1510 și e adresată de Stefân Jónsson, episco- 
pul de atunci din Skálholt, pastorului catedralei din 
Roskilde. Am aflat aceste detalii din catalogul care în- 
soțea colecția când am primit-o. Așa am și descope- 
rit dispariţia scrisorii: am folosit datele din catalog 
ca punct de referință când am sortat și am împache- 
tat colecția pentru a o trimite înapoi în Danemarca. 

— Ar fi posibil ca scrisoarea să nu fi ajuns aici, 
adică să fi lipsit de la bun început din colecție? în- 
trebă Gunnar cu un licăr de speranţă. 

— Exclus. Despachetarea s-a făcut, anul trecut, în 
prezența mea și am confruntat cu mare atenţie con- 
ținutul colecției cu inventarul din listă. Totul era în 
perfectă ordine, nu lipsea nimic. 

— Nu ar fi posibil ca scrisoarea să se fi rătăcit în 
altă parte? insistă Gunnar. Poate a ajuns din greșea- 
lă printre alte hârtii. 

— Ştii ceva, răspunse Maria, ar fi fost posibil dacă 
nu ar fi apărut și alte elemente. Făcu o pauză scurtă, 
pentru a scoate și mai mult în evidență importanța 
cuvintele următoare: 

— Când am observat că lipsea, m-am dus ime- 
diat la arhiva digitală să caut copia scanată. Ce să 
vezi? N-o să-ţi vină să crezi, dar în baza de date este 
șters exact fișierul scrisorii. 

Gunnar chibzui câteva clipe: 

— Așteaptă puţin. Nu ar putea să indice că scrisoa- 
rea nu s-a aflat printre documentele trimise? Scrisori- 
le nu au fost scanate imediat după despachetarea lor? 

— Ba da, imediat, a doua zi. Scrisoarea exista și 
a și fost scanată. Reiese din sistemul de numerotare 
utilizat în arhiva electronică. Colecţia primește un 
anumit indicator numeric, iar documentele câte un 
număr de arhivă. Numerotarea merge consecutiv în 
funcție de vechimea documentelor și începe cu cel mai 
vechi. 

Maria își trecu iar degetele prin păr și oftă: 

— Lipsește un număr. 

— Bine, dar ce s-a întâmplat cu copia de siguran- 
tă din server? Toată lumea susține că datorită ei sun- 
tem asiguraţi. Nu poți să găsești scrisoarea într-una 
din copiile de siguranță? 

Maria ezită, apoi zâmbi: 

— Am căutat și acolo. După spusele șefului cen- 
trului de calcul, baza de date nu figurează pe nici una 
din copiile de siguranță săptămânale și nici pe cea 
din ultima lună. Omul susține că CD-urile zilnice 
erau centralizate o dată pe săptămână, deci există un 
CD pentru luni, unul pentru marți și așa mai depar- 
te. Pe aceste CD-uri nu figurează, prin urmare, date 
mai vechi de o săptămână. Același lucru este vala- 
bil și pentru c6piile de siguranță lunare: sunt și ele 
centralizate, așadar cel mai vechi backup are cel mult 
o lună. Înseamnă că baza de date a fost modificată 
cu mai mult de o lună în urmă. Există și cópii de si- 
guranță semestriale, dar astea sunt păstrate în seiful 
institutului. Nu le-am verificat încă, fiindcă abia acum 
mi-am dat seama cât de gravă este situația. 

— Dar nu mi-ai spus încă ce legătură are toată po- 
vestea asta cu mine. Gunnar insistă asupra întrebă- 
rii. Calculatoarele și bazele de date nu-l prea interesau. 

— Bineînţeles că am dat dispoziţie să se afle cine 
a lucrat cu această colecție. Se poate urmări totul, de 
la început până la sfârșit. Ultima persoană care — con- 
form listei — a avut acces la colecţie a fost un student 
de la facultatea ta — expresia lui Gunnar deveni mai 
dură —, și anume Harald Guntlieb. 

Gunnar își duse mâna la frunte și închise ochii. 
Ce naiba se întâmpla? Povestea asta nu se va termi- 
na niciodată? Inspiră adânc, străduindu-se să rămâ- 
nă calm și să vorbească rar, ca să nu-și piardă controlul 
asupra vocii: 

— Dar probabil că au avut acces și alţii la colec- 
ție. Cum poți fi atât de sigură că tocmai Harald a sus- 
tras scrisoarea și nu altcineva înaintea lui? În fond, 
aici lucrează cincisprezece oameni cu normă întrea- 
gă, plus o mulțime de profesori invitați și studenţi 
care fac tot felul de studii. 

— Crede-mă, sunt foarte sigură, spuse Maria cu 
o voce fermă. Persoana care a verificat colecția îna- 
intea lui Harald am fost chiar eu, și toate documen- 
tele erau încă la locul lor. În afară de asta, în mapa în 
care se afla scrisoarea a foststrecurată altă hârtie, pro- 
babil pentru a nu o restitui goală, pentru că ar fi atras 
imediat atenţia. lar hârtia în cauză... 

Maria luă depebirou o filă și i-o întinse lui Gun- 
nar cu un gest brusc, care-i trăda nervozitatea. 

— Sper că îţi dai seama: fie îţi revine răspunde- 
rea pentru faptul că studenților Facultăţii de Istorie 
li se permite accesul la sursele noastre de informa- 
ție, la manuscrise și la documente. Din moment ce 
ești decanul facultăţii, nu te poți eschiva de la aceas- 
tă răspundere. Asupra Institutului Árni Magnússon 
nu trebuie în nici un caz să planeze suspiciunea că de 
aici dispar documente prețioase. De activitatea noastră 
depinde buna colaborare cu alte instituții din țările 
scandinave și nici nu vreau să mă gândesc că ar pu- 
tea fi prejudiciată grav din cauza lipsei de onestita- 
te a vreunuia dintre studenții voștri. 

Gunnar înghiţi în sec și se uită la foaia de hârtie pe 
care i-o dăduse Maria. Îi venea să sară de pe scaun 
și să plece imediat. Era o pagină printată din regis- 
trul matricol al studenţilor și conținea enumerarea 
disciplinele studiate și a notelor obținute. Sus, în col- 
tul paginii, era scris negru pe alb un nume: Harald 
Guntlieb. Gunnar puse hârtia în poală: 

— Dacă Harald a furat scrisoarea și a pus în locul 
ei foaia asta de hârtie, este unul dintre cei mai tâmpiţi 

hoți din toate timpurile. Gunnar ridică hârtia, gesti- 
culând furios cu ea: Trebuie să-și fi dat seama că nu- 
mele lui apare aici și asta îl va da de îndată de gol. 

Maria ridică din umeri: 

— De unde să știu ce i-a trecut prin minte? Poa- 
te că avea de gând să aducă înapoi scrisoarea. Știi mai 
bine ca mine ce s-a întâmplat. A avut timp o lună de 
zile acces la colecţie, apoi cadavrul lui ţi-a căzut di- 
rect în brațe. A observat cu siguranţă că nimeni nu 
se atinsese de scrisori timp de două luni. Cei ce o stu- 
diaseră o parcurseseră deja de la început până la sfâr- 
şit. Crezuse, pe bună dreptate, că are timp suficient 
și că nu va atrage atenţia nimănui. Că va putea, fără 
probleme, să pună scrisoarea iar înapoi înainte ca ci- 
neva să observa lipsa ei. Evident, pentru mine rămâne 
o enigmă ce voia să facă în timpul acesta cu documen- 
tul. În orice caz, a murit înainte să-l fi putut restitui. 
Nu găsesc altă explicație pentru povestea asta. 

— Şi ce ar trebui să fac eu, după părerea ta? în- 
trebă Gunnar fără vlagă. 

— Să faci? repetă Maria cu ironie. Nu te-am con- 
vocat aici să-mi dai sprijin moral. Vreau să găsești 
scrisoarea! 

Făcu o mișcare amplă cu mâna: 

— Caut-o acolo unde citea de obicei. Caut-o peste 
tot unde ar fi putut s-o ascundă. Știi mai bine unde 
ar trebui să te uiţi. A fost totuși studentul tău. 

Gunnar își strânse buzele. Blestema ziua în care 
Harald Guntlieb fusese primit la Facultatea de Isto- 
rie, amintindu-și că el fusese singurul care se împo- 
trivise admiterii lui. Avusese de la bun început o 
senzaţie ciudată, mai ales după ce aflase care era su- 
biectul lucrării de masterat a lui Harald, și anume 
persecutarea așa-ziselor vrăjitoare în Germania. Își 
dăduse imediat seama că tânărul acela le va aduce nu- 
mai necazuri, dar trebuise să respecte democrația și 

iată că ponoasele cădeau acum pe capul lui — pe lân- 
gă toate celelalte rele provocate de băiat. 

— Cine mai știe povestea asta? 

— Eu. Tu. În rest, nu am mai vorbit cu nimeni, în 
afară de șeful centrului de calcul, dar nu cunoaște toa- 
te amănuntele. Crede că e vorba doar de baza de date. 
Maria ezită o clipă: L-am mai întrebat și pe Bogi. A 
lucrat cu colecția după sosirea ei aici, așa că am în- 
cercat să aflu ce știe. Cred că bănuiește ceva. Își ima- 
ginează probabil că scrisoarea s-a rătăcit din neglijență. 
Nu i-am spus nimic despre teoriile mele. 

Bogi era unul dintre cercetătorii cu normă întrea- 
gă la Institut, un individ foarte liniștit. Gunnar nu 
prea credea că va bate toba. 

— Şi când trebuieexpediată colecţia înapoi, în Da- 
nemarca? Cât timp am la dispoziţie pentru a găsi scri- 
soarea? 

— Nu pot amâna mai mult de o săptămână. Dacă 
scrisoarea nu apare până atunci, nu mai am încotro 
și trebuie să anunţ dispariţia ei. Îi atrag de pe acum 
atenţia că numele tău va juca un rol destul de impor- 
tant. De altfel, după cum am auzit, nu e pentru pri- 
ma dată când dispar documente. Am impresia că 
Facultatea de Istorie nu este străină de asemenea in- 
cidente. 

Îi aruncă o privire scrutătoare. Gunnar se ridică, 
roșu la față: 

— Gata, am înţeles. 

Ținând seama de împrejurări, nu îndrăzni să mai 
adauge nimic, dar, ajuns în pragul ușii, se întoarse 
încă o dată pentru a pune o ultimă întrebare care îi 
stătea pe suflet, chiar dacă ar fi preferat să iasă trân- 
tind ușa: 

— Ai idee ce conţine scrisoarea? Cineva trebuie 
să-și aducă aminte. 

Maria scutură din cap: 

— Bogi lucrează de fapt la o temă de cercetare le- 
gată de întemeierea diocezei din Sceland și influen- 
ţa exercitată de aceasta asupra Bisericii islandeze, așa 
că își amintește foarte vag. Ştie însă că scrisoarea este 
greu de descifrat și că era vorba despre iad, ciumă 
și moartea unui anumit sol. Astea sunt singurele in- 
formaţii pe care am reușit să le scot de la el fără să-i 
trezesc bănuielile. 

— Te caut eu, spuse Gunnar în loc de rămas-bun, 
apoi ieși din birou și închise ușa după el fără a aș- 
tepta răspunsul Mariei. 

Un lucru era clar. Trebuia să găsească scrisoarea. 
Neapărat. 


CAPITOLUL 9 


Dóra se învâlrti încet pe parchetul strălucitor al li- 
vingului uriaș. Camera era mobilată cu zgârcenie, așa 
cum cerea moda în ultima vreme. Se vedea însă că 
puţinele piese de mobilier erau foarte scumpe. În mij- 
locul încăperii tronau două canapele negre și joase 
din piele, de un stil deosebit. Ar fi avut chef să se așe- 
ze pe una din ele ca să vadă cum era, dar nu voia ca 
Matthias să observe cât de neobișnuită este pentru 
ea o asemenea ambianţă. Între cele două canapele se 
afla o măsuță și mai joasă. Părea să nu aibă picioa- 
re — aproape că tăblia se sprijinea pe podea. Dóra exa- 
mină pereţii. Cu excepția unui ecran TV plat, uriaș, 
fixat la mijlocul unuia dintre pereți, decorația părea 
mai degrabă demodată. Mai văzu câteva obiecte 
vechi, printre care un scaun masiv, din lemn, despre 
care Dóra avea impresia că este autentic. Se întrebă 
dacă Harald însuși își mobilase locuința sau dacă 
aranjamentul era opera unui arhitect decorator. Com- 
binaţia de vechi și modern dădea încăperii un aer 
aparte și o notă foarte personală. 

— Cum vă place? întrebă Matthias nonșalant. To- 
nul lui sugera că, spre deosebire de Dóra, era obiș- 
nuit cu asemenea interioare. 

— Este un apartament grozav, într-adevăr, admi- 
se Dóra și se apropie de unul din pereții zugrăviți 

în alb pentru a se uita la o gravură după toate apa- 
rențele foarte veche, înrămată. O studie câteva clipe, 
dar făcu brusc un pas înapoi: 

— Ce naiba e asta? 

În gravură mișuna o grămadă de oameni - artis- 
tul se străduise să le facă loc tuturor. Imaginea în alb 
și negru înfățișa cam douăzeci de personaje, majo- 
ritatea bărbaţi. Erau grupați câte doi: unul îl tortu- 
ra pe celălalt sau încerca să-l schingiuiască într-un fel 
sau altul. 

Matthias se apropie de Dóra și se uită la gravură. 

— Asta, zise el strtâmbându-se ușor, este o gravu- 
ră moștenită de Harald de la bunicul lui. Provine din 
Germania și ilustrează situația din țară în jurul anu- 
lui 1600, când conflictele religioase au atins apoge- 
ul. După cum puteți ușor constata, epoca nu excela 
prin blândețe. 

Neamţul își întoarse capul spre ea: 

— O caracteristică a gravurii este că și ea a fost fă- 
cută în aceeași perioadă, deci nu este o interpretare 
târzie. Reprezentările ulterioare sunt de obicei mai pu- 
țin realiste, mai exagerate. S-ar putea însă ca și asta să 
fi fost stilizată și să altereze realitatea. 

— Mai exagerate? întrebă Dóra stupefiată. Ce ar 
putea fi mai exagerat decât ce se vede aici? 

— Ştiţi, începu Matthias ridicând din umeri, ac- 
tivitatea depusă de mine în serviciul familiei Gunt- 
lieb mi-a dat posibilitatea să cunosc ceva mai bine 
epoca respectivă. Credeți-mă, gravura de față nu este 
nici de departe cea mai fioroasă din colecţia lor. 
Zâmbi sarcastic: În comparație cu celelalte, asta ar pu- 
tea fi atârnată în camera copiilor. 

— Pe peretele din camera fiicei mele este o Min- 
nie Mouse, spuse Dóra trecând la următorul tablou. 
Puteți fi sigur că un asemenea obiect nu ar avea ce 
căuta în camera ei și în general în casa mea. 

— Bineînţeles, așa ceva nu e pe gustul oricui, răs- 
punse Matthias oprindu-se lângă Dóra. Tabloul din 
faţa lor înfățișa un bărbat care era schingiuit pe o „ban- 
că de extensie“. In planul al doilea, mai mulți băr- 
baţi îmbrăcaţi în robe formau un grup compact și se 
uitau cu mare atenţie la cei doi călăi care învârteau 
cu mare efort o roată fixată de aparat. Scopul era, de- 
sigur, să tragă în sensuri opuse mâinile și picioarele 
celui torturat pentru a-i provoca suferințe cât mai 
mari. 

Matthias arătă cu degetul spre mijlocul tabloului: 

— lată una dintre metodele de tortură ale Inchi- 
ziției. Lucrarea provine tot din Germania. După cum 
vedeţi, nu se dădeau înapoi de la nimic pentru a 
smulge mărturisiri. Se uită la Dóra: Pentru dumnea- 
voastră, în calitate de avocat, ar fi desigur interesant 
să studiați originea torturii în Europa. În sens mai 
larg, din ea s-au dezvoltat în cele din urmă științele 
juridice. 

Dóra se aștepta să audă și alte jigniri aduse pro- 
fesiei sale. Fusese obligată să înghită așa ceva încă 
de la începutul studiilor. 

— Da, sigur: noi, avocaţii, suntem vinovaţi de toa- 
te păcatele omenirii. 

— Nu, vorbesc foarte serios, zise Matthias. În Evul 
Mediu oricine avea dreptul să acuze. Cel care se sim- 
tea lezat sau avea impresia că este victima unui atac 
trebuia să-l învinuiască personal pe presupusul făp- 
taș și să-l dea în judecată. În realitate, audierile erau 
ridicole. Dacă acuzatul nu mărturisea totul în fața in- 
stanței de judecată sau dacă nu exista nici o dovadă 
evidentă a vinovăţiei sale, verdictul îi revenea lui 
Dumnezeu. Acuzatul trebuia să se supună unei pro- 
be, de exemplu să alerge pe cărbuni încinși sau să fie 
legat fedeleș și aruncat în apă. Dacă rănile i se vin- 
decau sau dacă nu se îneca, era considerat nevino- 

vat. Asta îl punea pe acuzator într-o situație neplă- 
cută, pentru că acum el era dat în judecată. Nu este 
deloc surprinzător că oamenii se fereau să-și dea în 
judecată vecinii, fiindcă exista riscul ca situaţia să se 
schimbe radical și să ajungă ei înșiși pe banca acu- 
zaţilor. 

Matthias arătă spre omul întins pe banchetă: 

— Acest sistem a luat naștere atunci când auto- 
ritățile laice și capii Bisericii și-au dat seama că nu- 
mărul infracțiunilor — atât al acelor profane cât și al 
celor religioase — era în creștere din cauza statutu- 
lui precar al instanţelor de judecată. Pentru a com- 
bate valul de infracţiuni, s-au inspirat din dreptul 
roman, în care acuzarea și procedura judecătoreas- 
că erau organizate cu totul altfel. Acuzaţii erau au- 
diați sau anchetați [în latină: inquiro — de aici derivă 
inchiziția). Biserica a făcut primul pas, iar instanţele 
de judecată laice i-au urmat exemplul. De acum îna- 
inte victima unei infracţiuni nu mai trebuia nici să 
acuze, nici să aducă un caz în faţa instanţei. Matthias 
îi zâmbi Dorei: Ergo, avocații. 

Dóra zâmbi și ea: 

— Mi se pare cam tras de păr să considerăm că 
dreptul poartă răspunderea pentru toată nebunia 
asta. Venise rândul ei să arate spre bietul om întins 
pe banchetă: Scuzaţi-mă, dar nu înțeleg prea bine care 
este legătura cu tortura. 

— Așa este, admise Matthias. Tocmai asta era pro- 
blema noului sistem. Pentru a putea condamna un 
presupus vinovat, trebuia fie să găsească doi martori 
care asistaseră la comiterea infracţiunii, fie să-l de- 
termine pe acuzat să-și recunoască vinovăția. Unele 
păcate, cum ar fi blasfemia, sunt greu de dovedit cu 
martori, de aceea scopul principal era smulgerea măr- 
turisirilor. Judecătorii aveau nevoie de ele și le obti- 
neau prin tortură, iar asta se numea „investigație“. 

— Execrabil, zise Dóra, întorcând spatele tablo- 
ului și adresându-i-se lui Matthias: Dar de unde știți 
toate astea? 

— Bunicul lui Harald știa enorm de multe despre 
perioada respectivă și vorbea cu mare plăcere despre 
ea. Era foarte interesant să-l asculți, dar în compa- 
rație cu bătrânul eu am cunoștințe mai mult decât 
superficiale. 

— A, așa? Aţi văzut deja toate tablourile astea? 

— Da, pe cele mai multe. În orice caz, este vorba 
deo foarte mică parte din tablourile și obiectele de artă 
din colecţia bătrânului. Se pare că Harald a adus aici 
doarcâteva. Bunicul său și-a dedicat o mare parte a 
vieții străduinţelor de a-și completa colecția, și este 
limpede că și-a investit obunăparte din avere în aceas- 
tă marotă. Aș îndrăzni să afirm că este cea mai mare 
colecție de documente despre metodele de tortură și 
de execuţie imaginate de-a lungul secolelor. Colec- 
ţia cuprinde, de exemplu, și seria completă a ediţi- 
ilor celebrei Malleus Maleficarum. 

Dóra se uită în jur: 

— Şi putea fi văzută așa, pe pereţii unui living? 

— Nu, Doamne ferește! exclamă Matthias. Căr- 
tile, documentele, scrisorile și așa mai departe sunt 
depuse în seiful unei bănci, tocmai fiindcă sunt atât de 
valoroase. În casa familiei Guntlieb sunt două săli spe- 
cial amenajate în care sunt expuse o serie de obiecte. 
De acolo provin tablourile pe care le vedeţi aici. Pre- 
supun că domnul și doamna Guntlieb nu au regre- 
tat prea multcând i-au cedat lui Harald câteva piese. 
Cei mai mulți consideră colecția drept o culme a abo- 
minabilului. De exemplu, mama lui Harald nu intra 
niciodată în sălile respective. Harald a fost singurul 
din familie care a împărtășit pasiunea bunicului. Așa 
se explică de ce bătrânul i-a lăsat moștenire toată co- 
lecţia. 

— Bine, dar Harald putea să transporte totul din- 
tr-un loc în altul, cum avea chef? întrebă Dóra. 

Matthias zâmbi: 

— Cred că le-ar fi putut lua cu el chiar dacă nu 
ar fi fost moștenitorul lor legal. Cred, de asemenea, 
că părinţii lui Harald au fost ușuraţi să scape de o 
parte din obiecte. 

Dora clătină din cap. 

— Şi scaunul face parte din colecţie? Întinse mâna 
spre scaunul vechi din lemn care se afla într-un colț 
al camerei. 

— Da. Este un scaun pentru imersiune, cu el oa- 
menii erau scufundați în apă. În cazul acesta avem 
de-a face cu tortura aplicată ca pedeapsă, cu totul alt- 
ceva decât tortura aplicată ca instrument de inves- 
tigație. Mai ales calomniatorii și femeile care furau 
erau pedepsite așa. Scaunul provine din Anglia. 

Dóra se apropie de scaun și urmări cu vârfurile 
degetelor contururile sculpturilor de pe spetează. Nu 
reuși să descifreze inscripția, pentru că era foarte ștear- 
să. În mijlocul șezutului era un orificiu mare, iar pe 
braţe erau fixate curele de piele crăpate și acum rigi- 
de. Cu ajutorul lor erau imobilizate mâinile victimei. 

— Apa trecea prin orificiu, pentru ca scaunul să 
se dea cu siguranţă la fund, iar oamenii să ajungă sub 
apă. Așa ceva trecea drept umilire și rușine. Sfârși- 
tul era uneori tragic, oamenii se înecau, dar mai ales 
din cauza nepriceperii celor care manevrau scaunul. 
De fapt, este una dintre piesele cele mai inofensive 
ale colecţiei. 

— Poftim? 

— Inventivitatea acelor oameni era incredibilă, 
continuă Matthias. Plăcerea de a-i chinui pe alţii pă- 
rea să le stimuleze fantezia. 

— În realitate, aș fi foarte încântată dacă am ieși 
din această cameră atât de primitoare. Mergem mai 
departe? 

Matthias făcu un gest de încuviințare. 

— Veniţi cu mine să vă arăt celelalte camere. Nu 
sunt chiar atât de îngrozitoare. Bucătăria este de-a 
dreptul inofensivă. Propun să începem cu ea. 

Intrară în bucătărie, a cărei ușă dădea în vestibul. 
Nu era prea mare, dar totuși foarte șic și complet uti- 
lată cu aparatură nouă, modernă. În rafturi, o mul- 
time de sticle cu vin. Un aragaz uriaș, cu gaz, o hotă 
absorbantă mare din oțel special, o mașină de spălat 
vasele, o chiuvetă de mărimea celor din cantine, o 
frapieră pentru șampanie și un frigider de format 
XXL. Dora se opri în dreptul lui. 

— De când îmi doresc un dispozitiv care face cu- 
buri de gheaţă! 

— De ce nu vă cumpăraţi un frigider? întrebă 
Matthias. 

Dóra se întoarse spre el: 

— Din același motiv pentru care nu-mi cumpăr 
nici alte lucruri, deși mi-ar plăcea să le am: pentru 
că nu mi le pot permite. Chiar dacă vă vine greu să 
vă imaginati așa ceva, există oameni care nu au atâ- 
ţia bani. 

Matthias ridică din umeri: 

— Un frigider nu este neapărat un articol de lux. 

Dóra nu mai comentă. Se duse la dulapuri și se 
uită în ele. Într-un sertar de jos găsi mai multe oale 
de oțel special, cu capace de sticlă: toate atât de cu- 
rate încât Dóra era convinsă că nu fuseseră folosite 
nici măcar o dată. 

— Am impresia că Harald nu prea era amator de 
gătit, în ciuda acestei bucătării atât de impecabile, zise 
ea închizând dulapul. Își îndreptă spatele. 

— Aveţi dreptate. Prefera să cumpere mâncare 
gata preparată sau mânca la restaurant. 

— După cum se poate deduce din cheltuielile de 
pe cardul său. 

Dóra se mai uită o vreme în jur, dar nu descoperi 
nimic care să le fi putut furniza indicii. Până și ușa 
frigiderului strălucea — nici magneţi, nici bilețele li- 
pite pe ea. La Dóra acasă, ușa frigiderului devenise 
un fel de sursă de informații pentru toată familia. Nici 
nu își mai amintea ce culoare avea, pentru că dispă- 
ruse pur și simplu sub orarele copiilor, invitaţii la zile 
de naștere și tot felul însemnări. 

— Mergem să vedem și restul? întrebă Dóra care 
se săturase de bucătărie. Mă îndoiesc că vom găsi aici 
ceva care să ne ducă cu un pas mai departe. 

— Doar dacă nu cumva cineva l-a omorât de dra- 
gul frigiderului, o tachină Matthias, adăugând: Unde 
ați fost în noaptea crimei? 

Dóra rânji batjocoritor: 

— Pe lista de plăţi de pe cartea de credit am vă- 
zut o serie de sume mai mici cheltuite într-un maga- 
zin de animale. Harald ținea un animal de companie? 

Matthias își scutură, surprins, capul: 

— Nu, nu am văzut aici nici un animal și nimic 
care să fi sugerat existența vreunuia. 

— Credeam că poate cumpărase ceva pentru ani- 
malul de companie. 

Dóra scotoci din nou în dulapurile din bucătărie, 
dar nu găsi nici un fel de alimente pentru pisici sau 
alte animale. Absolut nimic. 

— Daţi un telefon la magazinul respectiv. Cine 
știe, poate că cineva își amintește de el. 

Dóra procedă întocmai. Căută magazinul, formă 
numărul, vorbi cu unul dintre angajaţi și puse apoi 
jos receptorul. 

— Ciudat, îi spuse apoi lui Matthias. Și-au amin- 
tit într-adevăr de el. Harald a cumpărat de mai mul- 
te ori hamsteri. Sunteţi sigur că nu există în casă nici 
o cușcă pentru hamsteri? 

— Absolut sigur, răspunse Matthias. 

— Ciudat, repetă Dóra. Băiatul cu care am vor- 
bit susține că Harald a căutat și un corb. 

— Un corb? întrebă Matthias agitat. Dar oare la ce? 

— Nu avea nici cea mai vagă idee. Ei însă nu vând 
corbi, deci nu au mai vorbit despre asta. Pe băiat 
l-a amuzat acest amănunt, de aceea și-a amintit de 
Harald. 

— Nu m-ar mira să aflu că avea nevoie de pasă- 
re ca un fel de simbol pentru absurdităţile lui ocul- 
te, spuse Matthias. 

— Poate, răspunse Dóra. Dar cu hamsterii cum 
rămâne? 

leșiră din bucătărie și se întoarseră în holul din 
care se intra în celelalte camere ale apartamentului. 
Matthias deschise ușa băii și Dóra aruncă o privire 
în ea. Aici nu părea să se ascundă nici un mister: la 
fel ca bucătăria, baia era și ea foarte modernă și stră- 
lucea de curățenie, dar în rest nu avea nimic demn 
de reținut. Intrară apoi în dormitorul lui Harald, care 
se dovedi a fi mult mai interesant. 

— A dereticat cineva, sau la el'domnea totdeau- 
na atâta ordine? întrebă Dóra arătând spre patul aran- 
jat impecabil. Era foarte jos, la fel ca sofalele din living. 

Matthias se așeză pe marginea patului. Genun- 
chii îi ajungeau aproape până la bărbie. Își întinse pi- 
cioarele. 

— Angajase o femeie care a făcut curățenie chiar 
la sfârșitul săptămânii când a fost asasinat. Poliția nu 
a fost deloc încântată de această coincidență. Bine- 
înțeles că femeia nu aflase despre crimă, așa cum nu 
aflaseră nici ceilalți. A venit, pur și simplu, la ora obiș- 
nuită și s-a apucat de treabă. Am stat de vorbă cu ea 
și nu s-a plâns în nici un fel de Harald. Mi-a spus însă 
că multe dintre colegele ei refuzaseră să preia apar- 
tamentul. 

— Şi nu este explicabil? întrebă Dóra pe un ton 
ironic, arătând spre tablourile de pe pereţi. Semănau 

cu cele din living, cu diferenţa că pe ele erau tortu- 
rate, chinuite sau omorâte în primul rând femei. Cele 
mai multe erau dezbrăcate de la talie în sus, altele 
erau complet goale. 

— Un aspect nu foarte diferit de cel din dormi- 
torul oricărui alt bărbat, adăugă Dóra. 

— Poate că până acum aţi avut de-a face doar cu 
bărbații nepotriviţi, replică Matthias sec, cu un zâm- 
bet ușor. 

— Am glumit, ripostă Dora. Evident că nu am in- 
trat încă niciodată într-un dormitor decorat așa. 

Se duse la un ecran mare de televizor, atârnat pe 
peretele de vizavi de pat. 

— Aș prefera să nu știu la ce filme se uita, spuse 
ea aplecându-se spre un DVD player plasat pe o co- 
modă joasă de sub ecran. Îl aprinse și apăsă pe play, 
dar pe ecran nu apăru nimic. 

— Am scos deja DVD-urile, zise Matthias care îi 
urmărea mișcările stând pe pat. 

— Şi ce filme avea? întrebă Dóra întorcându-se 
spre el. 

— Lion King, declară Matthias fără să clipească, 
ridicându-se apoi de pe pat. Veniţi să vă arăt și ca- 
mera lui de lucru. Mai degrabă acolo am putea găsi 
ceva care să ne ajute. 

Dóra se pregăti să-l urmeze, dar se hotărî apoi să 
facă un mic ocol și să examineze noptiera lui Harald. 
Trase unicul sertar, în care găsi o grămadă de cutiu- 
te și tuburi cu diferite creme, probabil de uz perso- 
nal, dar și un pachet cu prezervative început deja. 
Câteva lipseau. Uite că au fost și femei care nu se în- 
spăimântaseră la vederea tablourilor de pe perete, se 
gândi Dóra. Închise sertarul și se duse după Matthias. 


CAPITOLUL 10 


Laura Amaming se uită la ceas. Din fericire era 
de-abia trei fără un sfert — avea încă timp să-și ter- 
mine treaba și să ajungă la ore fix la patru. Trăia de un 
an în Islanda și reușise, în fine, să se înscrie, în toam- 
nă, la un curs de islandeză pentru studenții străini. 
Nu voia în nici un caz să întârzie. Norocul ei că ore- 
le se țineau în clădirea principală a Universităţii, la 
doi pași de Amagarăur, unde făcea ea curățenie. Dacă 
orele ar fi fostprogramate în altă parte, nu ar fi avut 
posibilitatea să urmeze cursurile, pentru că termina 
curăţenia abia cu o jumătate de ceas înainte și nu avea 
mașină. Astăzi trebuia să curețe geamurile interioare 
ale tuturor ferestrelor de la etajul întâi, de pe fațada 
de nord a clădirii. Laura avea noroc: primele trei bi- 
rouri erau goale. Putea face curățenie mult mai bine 
când nu era nimeni în cameră. Se simţea prost dacă 
cineva o privea în timp ce muncea, pentru că nu pu- 
tea închega o conversaţie cu persoana respectivă. Si- 
tuaţia se va ameliora după ce va învăţa limba. Acasă, 
în Filipine, fusese foarte comunicativă și deloc timidă. 
Aici avea mereu senzaţia că nu se află la locul potri- 
vit, cu excepția momentelor când era printre compa- 
trioții ei. În timp ce muncea se simțea mai degrabă 
un obiect decât un om. Localnicii vorbeau și se com- 
portau de parcă ea nici nu ar fi fostprezentă. Așa fă- 

ceau toți, în afară de Tryggvi, șeful grupului de femei 
de serviciu. El le trata totdeauna prevenitor și se stră- 
duia să stabilească un contact cu Laura și colegele ei, 
chiar dacă acest contact se limita la gesturi dezlânate, 
uneori foarte comice. Când femeile încercau să ghi- 
cească ce voia să le spună, Tryggvi nu se enerva din 
cauza chicotelilor lor. Era un bărbat extrem de cum- 
secade, iar Laura se bucura de pe acum că în curând 
va putea vorbi cu el în islandeză. În schimb, un lu- 
cru era sigur: nu-i va putea niciodată pronunța nu- 
mele, chiar dacă va urma toate cursurile de islandeză 
din lume. Spuse încet „Tryggvi“ și zâmbi la auzul pro- 
priei sale voci. 

Laura porni spre camera mare a studenţilor, care 
era folosită ca un fel de sală de așteptare. Bătu ușor 
la ușă și intră. Pe canapeaua uzată de la capătul ce- 
lălalt al încăperii ședea o tânără pe care Laura o știa 
ca făcând parte din gaşca studentului asasinat. Tine- 
rii ăștia puteau ușor să fie recunoscuți și te duceau 
cu gândul la norii de furtună - atât prin comporta- 
ment cât și prin îmbrăcăminte. Fata cu părul roșu era 
adâncită într-o conversaţie la mobil și, cu toate că vor- 
bea foarte încet, se vedea clar că discuţia se învârtea 
în jurul unui subiect extrem de neplăcut. Îi aruncă 
Laurei o privire morocănoasă, acoperi cu mâna gura 
și partea de jos a mobilului, apoi își luă rămas-bun 
de la interlocutor. Aruncă mobilul în geanta de pe 
umăr, de culoare verde-oliv, se ridică și trecu, cu na- 
sul pe sus, pe lângă Laura. Femeia încercă să-i zâm- 
bească și se strădui să-i strige un „la revedere“. Fata 
se întoarse în pragul ușii, mirată de salut, și mormăi 
ceva ininteligibil înainte de a ieși. Păcat, se gândi La- 
ura. Era foarte frumușică, ba s-ar putea chiar spune 
că ar fi fost atrăgătoare dacă s-ar fi ocupat mai mult 
de aspectul ei exterior, dacă și-ar fi scos inelele ace- 
lea înfiorătoare din sprâncene și din nas și ar fi zâm- 
bit măcar din când în când. 

Laura terminase aproape ultima fereastră, când 
privirile îi căzură pe prima urmă reală de murdărie. Nu 
era însă pe geam, așa cum se aștepta, ci părea să fie 
doaropatămică, brună, lângă mânerul de metal al fe- 
restrei. 

Laura pulveriză puţin detergent pe mâner și îl șter- 
se cu cârpa, din toate părțile. Femeile de serviciu mai 
tinere omiteau uneori porțiunile murdare care nu 
atrăgeau atenţia. Laura scutură din cap gândindu-se 
la comportamentul studenților în această încăpere. 
Mânerul fereastrei era și el un exemplu grăitor pen- 
tru toate porcăriile pe care le făceau. În fond, cine ar 
putea avea degetele atât de murdare? În orice caz, 
curăță pata fără nici o dificultate. Se uită mulțumi- 
tă la metalul strălucitor. Avea senzaţia că repurtase 
o victorie asupra șefului facultății, Gunnar. Se pre- 
gătea să bage cârpa în buzunarul halatului, dar ră- 
mase cu ochii ațintiți pe o pată de pe materialul moale. 
Era de un roșu închis. Se pare că pata brună se di- 
zolvase în cârpa umedă. Sânge. Nu exista nici un du- 
biu. Dar cum ajunsese sângele pe mânerul ferestrei? 
Laura nu-și amintea să fi găsit sânge pe jos. Persoa- 
na care pusese mâna pe cremonă trebuie să fi pierdut 
sânge și în altă parte. Să existe oare vreo legătură în- 
trepata de sânge și crima comisă? Dar ferestrele fuse- 
seră curățate după crimă. E drept, nu-și amintea să 
le fi curățat ea însăși, dar asta nu însemna că n-o fă- 
cuse altcineva. Oare aripa de răsărit nu fusese cură- 
tată exact în ziua de după asasinat? Ba da, bineînțeles! 
Poliţia o interogase pe una dintre femeile mai tinere, 
Gloria. Ea prelua echipa de la sfârșit de săptămână. 

Ce naiba trebuia să facă acum Laura? Nu dorea 
absolut deloc să dea explicaţii la poliţie, în islande- 
ză. În plus, poate că ar avea neplăceri cu autoritățile 
fiindcă spălase fereastra, îndepărtând astfel eventu- 
alele amprente. Putea să aibă probleme și pentru că 


108 


făcea atâta tevatură dintr-un fleac pentru care exis- 
ta, probabil, o explicaţie foarte simplă. Ce situație tâm- 
pită! Laura căută pe jos alte urme de sânge. Dacă ar 
găsi ceva, lucrurile ar fi clare, căci ea însăși spălase 
după crimă, de mai multe ori, pardoseala de aici. Ar 
însemna că sângele provine de la alt accident și, în fe- 
lul acesta, ar exista o explicaţie firească. 

Dar pe jos nu era nici urmă de sânge, nici măcar 
pe plintă. Laura își mușcă nervoasă buza inferioară. 
Vorbea de una singură, făcându-și curaj. Poliţia îl ares- 
tase pe criminal. Ceea ce găsise ea aici nu avea nici 
o importanță. Dacă ar exista vreo legătură între sân- 
ge și crimă, ar fi fără îndoială o dovadă în plus că ares- 
tatul era într-adevăr făptașul Laura inspiră adânc. 
Nu, își făcea probleme fără nici un motiv. Vreunui stu- 
dent îi cursese probabil sânge din nas, îl apucase ame- 
teala și dorise să ia puţin aer. Laura se liniști un minut, 
până își aminti ce făceaupropriii ei copii când le curgea 
sânge din nas: se duceau la baie, nu la fereastra des- 
chisă. 

Scoase iar cârpa, ca să vadă dacă nu cumva era sân- 
ge în crăpături. Dacă în cameră avusese loc o cioc- 
nire violentă, era posibil să mai fi rămas niște pete 
chiar dacă cei implicaţi încercaseră să îndepărteze ur- 
mele. lar în cazul acesta — Laura își făcu cruce — va 
trebui să anunte poliția, deși asta ar însemna că îi va 
da motive de agitație drăguțului de Tryggvi. Feme- 
ia îngenunche și se târi de-a lungul pereţilor. Nimic. 
În afară de puţin praf, plinta și cârpa erau perfect cu- 
rate. Sesimţi mai bine și se ridică, mulțumită de rezul- 
tat. Ce prostie! Evident că trebuie să existe o explicație 
simplă pentru prezența sângelui. Nu-i însă de mira- 
re că îi trecuse altceva prin minte: era consecința Șo- 
cului pe care îl suferise când apăruse cadavrul. Un 
cadavru desfigurat, nelegiuit. Laura își făcu iar cruce. 

Când ieși din cameră, rămase cu ochii ațintiți asu- 
pra pragului. Acesta era puțin depărtat de pardoseală, 

mai mult decât plintele. Se aplecă să-l șteargă, dar 
cârpa se agăţă în ceva. Laura se aplecă și mai jos ca 
să descopere despre ce era vorba. Văzând o străluci- 
re argintie, căută un instrument cu care să ridicepu- 
țin pragul. Privirile îi căzură pe o riglă uitată pe masă. 
O luă și încercă să scoată cu grijă obiectul, ceea ce și 
reuși după un timp. Apoi ridică descoperirea și își 
îndreptă spatele. Era o steluță din metal, cam de mă- 
rimea unghiei degetului mic de la mână. Laura puse 
steluța în palmă și o examină. I se părea oarecumcu- 
noscută, nu reușea însă deloc să-și amintească de unde. 
Oare unde văzuse la un moment dat așa ceva? Dar 
nu mai avea timp să-și bată capul cu ea, trebuia să 
spele geamurile dacă voia să ajungă la timp la Uni- 
versitate. Băgă steluța în buzunar, decisă să i-o pre- 
dea mai târziu lui Tryggvi. Poate că el știa de unde 
provine. Probabil că nu avea nimic de-a face cu cri- 
ma -tot atât de puţin ca sângele de pe mânerul feres- 
trei, pentru care exista, mai mult ca sigur, o explicaţie 
foarte simplă. Sau poate nu? Îi veni dintr-odată în 
minte degetul. Încercă să alunge amintirea acestui 
episod detestabil și se hotări să stea de vorbă cu Glo- 
ria. Cu siguranţă că va fi în tura de la sfârșitul săp- 
tămânii, la fel ca ea. Era posibil ca Gloria să știe mai 
multe decât le spusese lor și poliţiei. 


Marta Maria era afară, pe hol. Stătea rezemată de 
perete, supărată că dura atât de mult până femeia de 
serviciu termina curăţenia. Doar nu avea chiar atât 
de mult de lucru în camera lor -trebuia doar să arun- 
ce câteva doze, să clătească ceștile și să șteargă pe jos. 
Se uită la mobil să vadă cât este ceasul. Fir-ar să fie, 
tâmpita asta se întinsese probabil pe canapea să-și facă 
siesta. Marta Maria apăsă agitată pe butoanele mo- 
bilului, căutând în agendă numărul de telefon al lui Bríet. 
De-ar răspunde odată. Nimic nu o enerva mai rău 
pe Marta Maria decât o persoană care se uită la dis- 

play și, văzând cine sună, refuză să răspundă. Dar tea- 
ma ei se dovedi a fi lipsită de temei. 

— Hi, răspunse Briet. 

Marta Maria renunţă la orice introducere: 

— Nu am găsit-o, spuse ea posomorâtă. Ești si- 
gură că ai pus-o în sertar? 

— Șșt, şşt, repetă Bríet nervoasă. Sunt foarte sigu- 
ră că am pus-o acolo. Doar ai văzut și tu. 

Marta Maria râse batjocoritor: 

— Încearcă să uiţi acestamănunt: nu mai vedeam 
nimic. 

— Acolo am pus-o. Știu precis,repetă Briet cu în- 
căpățânare. Apoi oftă adânc: Ce să-i spun lui Dóri? 
O să facă o mutră foarte acră. 

— Nimic. Să nu-i spui nici un cuvinţel. 

r Dar. 

— Nici un „dar“. El nu e aici. Ce ai de gând? 

— Eu... Nu știu, spuse Bríet descumpănită. 

— Atunci bucură-te că știu eu, zise Marta Maria 
repede. Am vorbit cu Andri și este de aceeași păre- 
re: nu spunem nimic, nu facem nimic! Nici nu avem 
altă soluţie. 

Nu-i comunică însă lui Briet că avusese nevoie de 
douăzeci de minute pentru a-l convinge pe Andri să 
nu-i povestească nimic lui Halldór. Adăugă apoi cu 
o voce mai blândă: 

— Fii liniștită! Dacă asta ar fi problema, ar fi ie- 
șit deja de mult la suprafaţă. 

Ușa camerei se deschise și femeia de serviciu ieși. 
Judecând după mutra ei, ai fi putut crede că în univer- 
sul curățeniei apăruseră noutăți remarcabile. Avea o ex- 
presie de parcă ar fi forțat-o cineva să ia o gură de oțet. 

— Bríet, spuse Marta Maria la telefon, individa 
tocmai a ieșit. Mă duc să mai caut odată. Te sun mai 
târziu. 

Apoi închise mobilul fără a mai aștepta răspun- 
sul lui Briet. Blestematele astea de complicaţii! 

CAPITOLUL 11 


Dóra se așezase la biroul lui Harald Guntlieb și 
răsfoia un teanc de hârtii. Își ridică privirea, își în- 
dreptă spatele și se uită la Matthias. Neamţul ședea 
pe un scaun dintr-un colț al camerei, absorbit de o 
activitate similară. Se hotărâseră să parcurgă mai în- 
tâi hârtiile ridicate de poliție cu ocazia primei per- 
cheziții și înapoiate de curând. Era vorba despre trei 
cutii mari de carton, pline ochi. După aproximativ 
o oră de sortare și lectură, Dóra pierduse deja din ve- 
dere scopul acțiunii. Documentele proveneau din cele 
mai diferite surse, scrisori de la Bancă sau de la fir- 
me care emiteau cărți de credit, acte de la alte insti- 
tuții. Cele mai multe fiind în islandeză, Matthias nu-i 
era de prea mare folos. 

— Ce căutăm de fapt? întrebă Dóra deodată. 

Matthias puse pe măsuţa alăturată teancul de hâr- 
tii pe care îl ținuse în mână și se frecă la ochi. 

— Căutăm în primul rând ceva ce ne-ar putea da 
un indiciu, un amănunt trecut cu vederea de poliție. 
Un detaliu care ne-ar putea explica, de exemplu, ce 
s-a întâmplat cu banii din contul lui Harald. În afa- 
ră de asta, am putea descoperi... 

Dóra îl întrerupse: 

— Nu mă ajută deloc. Vreau să spun că am pu- 
tea eventual încerca să ne dăm seama cine este im- 
plicat în crimă sau ar avea de profitat de pe urma ei. 
Nu am experienţă în domeniul investigării unui asa- 
sinat și mi-ar plăcea să aflu câteva amănunte înain- 
te de a continua să aprofundez analiza hârțoagelor. 
Nu mă atrage în mod deosebit ideea de a relua toa- 
tă povestea de la început în cazul în care, la un mo- 
ment dat, ne-ar veni vreo idee. 

— Nu, îmi dau seama de asta, spuse Matthias. To- 
tuși, nu prea știu ce aș putea să vă răspund. Din pă- 
cate nu căutăm ceva precis. Poate că nici măcar nu 
căutăm ceva. În fond, încercăm doar să ne facem o 
imagine despre viața lui Harald înainte să fi fost asa- 
sinat, pentru a ne face o idee și despre evenimente- 
le care ar fi putut conduce la asasinarea lui. lar dacă 
am găsi un indiciu care ne-ar sugera cine ar putea fi 
ucigașul, ar însemna un punct în plus. Este limpede 
că cei mai mulți oameni comit crime din gelozie, ură, 
sete de bani, răzbunare, dezechilibru psihic, autoa- 
părare sau dereglări sexuale. 

Dóra aşteptă să audă și alte motivații, dar se pare 
că Matthias își epuizase lista. 

— Asta-i tot? întrebă ea. Trebuie să existe mult mai 
multe mobiluri. 

— Nu sunt specializat în acest domeniu, ripostă 
Matthias enervat. Există, evident, mai multe motive, 
dar deocamdată nu îmi vine în minte altceva. 

Dóra se gândi la enumerarea lui. 

— Bine. Să admitem că astea ar fi mobilurile prin- 
cipale. Care din ele s-ar potrivi în cazul lui Harald? 
Avea o relaţie cu vreo femeie? Gelozia ar fi putut juca 
vreun rol? 

Matthias ridică din umeri: 

— Cred că era singur. Cu toate astea, gelozia pu- 
tea juca un rol. Poate că o femeie era îndrăgostită de 


113 


el, dar nu și invers. Tăcu câteva clipe, apoi adăugă: 
Cred că se întâmplă destul de rar ca o femeie să-și 
stranguleze victima, iată de ce crima pasională este 
destul de improbabilă. 

— De acord, spuse Dóra, dusă pe gânduri. Dacă 
nu cumva a fost vorba despre o crimă pasională co- 
misă de un bărbat. Să fi fost Harald homosexual? 

Matthias ridică iar din umeri: 

— Nu, cu siguranţă nu. 

— De unde știți? 

— Uite că știu, răspunse Matthias. Văzând îndo- 
iala de pe fața D6rei, adăugă: 

— Este oarecum ciudat; dar în mod normal simt 
imediat dacă un bărbat face parte din cealaltă cate- 
gorie. N-aș putea explica de ce, am pur și simplu un 
simţ special pentru așa ceva. 

Dóra renunţă să alimenteze discuţia pe această 
temă, știind însă din proprie experiență că Matthias 
reușea probabil tot atât de puțin ca toți ceilalți băr- 
baţi să evalueze orientările sexuale ale altora. Fostul 
ei soț avusese aceeași convingere, deși Dóra îi demon- 
strase de nenumărate ori că se înșală. Schimbă su- 
biectul: 

— Nu pare să fi avut loc un viol și nici nu s-au 
găsit urme ale unor activități sexuale, așa că am pu- 
tea exclude această motivaţie. 

— Am restrâns, în felul acesta, lista cu mobiluri- 
le posibile, răspunse Matthias, zâmbind batjocoritor. 
Înseamnă că acum totul este clar. 

Dora își înghiți iritarea: 

— Şi ce credeţi, de ce a fost asasinat? 

Matthias se uită la ea câteva secunde înainte de 
a-i răspunde: 

— Cred că are de-a face mai degrabă cu banii. Cu 
toate astea, nu pot scăpa de senzaţia că, într-un fel sau 
altul, crima este legată și de studiile lui referitoare la 

vrăjitorie și vrăjitoare. Povestea cu ochii scoși și cu 
runa magică indică fără nici un dubiu această cone- 
xiune. Din păcate, nu găsesc mobilul și tocmai asta mă 
enervează. Cine ar comite o crimă doar din cauza ma- 
giei sau a unor povești vechi de secole? 

— Nu este ciudat? Poliţia nu a găsit nici o dova- 
dă că asasinatul ar avea vreo legătură cu vrăjitoria, 
în pofida mutilării cadavrului. Presupun că au ur- 
mărit și această pistă, spuse Dóra, grăbindu-se să ada- 
uge: Și să nu-mi spuneți că polițiștii sunt tâmpiţi. Ar 
fi o explicaţie prea simplistă. 

— Aveţi perfectă dreptate, admise Matthias. Po- 
lițiștii au încercat să afle dacă există o legătură oare- 
care între ele. Cred însă că nu și-au dat seama că studiile 
lui Harald nu sunt absurdități sau vorbărie goală. Au 
venit aici, au văzut tablourile de pe pereți și au tras con- 
cluzia că Harald a fost un nebun sau un aiurit. Din 
punctul de vedere al poliţiei, aceste obiecte vechi și 
valoroase nu fac altceva decât să te îngrețoșeze, ceea 
ce nu diferă chiar atât de mult de reacția dumnea- 
voastră. 

Matthias aşteptă ca Dóra să-l contrazică, dar vă- 
zând că nu reacționase la ultimele lui afirmaţii, con- 
tinuă: 

— Când au găsit urme de droguri în sângele lui 
Harald, au avut și justificarea. În ochii poliției, Ha- 
rald a fost un tânăr psihopat și pervers, care a fost 
văzut la sfârșit în compania unui individ asemănă- 
tor. Acesta nu are alibi și a dat dovadă și de obtuzi- 
tate. Prin urmare, concluzia la care a ajuns poliția nu 
este, în ultimă instanță, chiar atât de absurdă, deși 
eu nu sunt deloc de acord cu ea. Rămân fără răspuns 
mult prea multe întrebări. 

— Credeţi deci că între studiile lui Harald despre 
magie și arderea pe rug a vrăjitoarelor, pe de o parte, 
și crimă, pe de altă parte, ar putea exista o legătură 

cauzală? întrebă Dóra, sperând în același timp că 
Matthias va nega această ipoteză. Dacă amănuntul 
nu ar fi important pentru anchetă, ar putea elimina 
jumătate din documente. 

— Bineînţeles că nu pot afirma așa ceva cu toată 
certitudinea, răspunse Matthias, dar am suspiciuni 
bine întemeiate. Uitaţi-vă de exemplu la asta. Mat- 
thias răsfoi teancul de hârtii din faţa lui și îi întinse 
D6rei printul unui e-mail trimis de Harald. 

Antetul paginii arăta că Harald Guntlieb expedia- 
se mesajul cu opt zile înainte de a fi asasinat. Adre- 
sa destinatarului era malcolmQgruniv.uk, iar textul 
în limba engleză suna așa: 


Așa băiete, așază-te mai întâi. AM GĂSIT! MULTE 
MULȚUMIRI! 

De-acum înainte poți să mi te adresezi cu formula 
„prea onorate domn“. Știam, știam, știam, dar nu vreau 
să-ți bag sub nas propriile tale îndoieli. Sau așa ceva. Tre- 
buie să mai pun la punct doar câteva amănunte. Idio- 
tul ăla blestemat vrea să renunțe. Este — pregătește-te 
sufletește pentru noutate — absolut genial. Îi dau drumul 
cu toată puterea, plus... știi foarte bine ce vreau să spun. 

Mai dau un semn, măi adormitule, 

H. 


După ce citi e-mailul, Dóra se uită la Matthias: 

— Credeţi că este un indiciu? 

— Poate, răspunse Matthias. Poate că nu. 

— Probabil că poliţia a luat deja legătura cu acest 
Malcolm. Presupun că nu s-au mulțumit doar să prin- 
teze mailul. 

— Poate că da. Matthias ridică din umeri. Poate 
că nu. 

— Ei bine, noi putem să-l contactăm și să încer- 
căm să aflăm ce-a vrut să spună Harald. 

— Și dacă știe ceva despre „idiotul blestemat“ 
amintit acolo. 

Dóra lăsă printul. 

— Dar unde este calculatorul lui Harald? Sunt 
sigură că a avut un calculator, zise ea arătând spre 
mouse-ul de pe birou. 

— Este încă la poliţie, răspunse Matthias. O să-l 
aducă probabil împreună cu celelalte lucruri ale lui 
Harald. 

— Poate mai descoperim câteva mailuri de genul 
acesta, își exprimă D6ra speranța. 

— S-ar putea și să nu găsim, zise Matthias zâm- 
bind. Se ridică și scoase o carte din raftul de deasu- 
pra biroului. 

— Luaţi-o acasă și citiți-o. E o lectură menită să 
vă transpună în universul lui Harald. 

Matthias îi dădu o ediţie de buzunar a lucrării He- 
xen hammer. 

Dóra luă cartea și se uită mirată la Matthias: 

— O asemenea carte circulă în ediţie de buzunar? 

— Cartea continuă să fie editată. Cred că în ziua 
de azi cei mai mulţi o cumpără din pură curiozita- 
te. Dar, în timp ce o citiți, să nu uitaţi că lucrurile nu 
au stat totdeauna așa. 

Dóra puse cartea în geantă. Se ridică, își îndrep- 
tă spatele și întrebă: 

— Am voie să utilizez toaleta? 

Matthias zâmbi iar: 

— Poate că da, poate că nu. Adăugă imediat: Ba 
da, cred că aveţi voie. În orice caz, dacă polițiștii vor 
lua cu asalt locuinţa pentru a-și continua investiga- 
tiile, îi voi ține pe loc până terminati. 

— Drăguţ din partea dumneavoastră. 

Dóra ieși în hol, unde se uită cu interes la alte ta- 
blouri și la alte antichități. Obiectele de artă de aici 
îi provocau mai degrabă disconfort decât curiozitate, 

exercitând totuși asupra ei o atracţie irezistibilă. Im- 
pulsul semăna, fără îndoială, cu acela care îi determi- 
nă pe oameni să reducă viteza atunci când trec pe lângă 
un accident rutier. Era clar că tablourile proveneau 
din colecția bunicului, căci subiectele erau aceleași 
ca în living și dormitor: moartea și diavolul. 

Ajunsă în baie, Dóra se admiră în oglinda ștear- 
să impecabil, își trecu degetele prin păr și se aranjă 
putin. Într-unul din rafturi văzu o periuță de dinți. 
Părea nou-noutță și neîntrebuințată. Se uită apoi mai 
atent în jur. În apartament trebuia să existe încă o baie 
care fusese folosită de Harald, pentru că asta părea 
neatinsă. Era unica explicație posibilă. 

Când se întoarse în birou, se opri în prag și de- 
clară: 

— În apartamentul ăsta trebuie să mai fie o baie. 

Matthias își ridică uimit capul: 

— Ce vreți să spuneți? 

— Baia din hol este neîntrebuinţată. E imposibil 
ca Harald să nu fi avut măcar o cutie cu aţă denta- 
ră al cărei colorit să nu se fi asortat cu restul aranja- 
mentului. 

Matthias îi zâmbi: 

— Ei, ca să vezi! Și tocmai dumneavoastră susti- 
neți că nu ați participat încă la nici o anchetă! Apoi 
întinse mâna spre partea din apartament în care fuse- 
seră mai devreme: În dormitor este o ușă. Acolo este 
baia. 

Dóra făcu stânga împrejur. Își amintea acum de 
ușă, daratunci crezuse că era un dulap încastrat în pe- 
rete. Voia să arunce o privire în cealaltă baie, cu atât 
mai mult cu cât nu avea chef să se adâncească iar în 
hârțoage. Zâmbi fără să vreacând intră în încăperea 
mică. Nu avea cadă, doar o cabină de duș, în rest ară- 
ta exact ca orice baie dintr-o casă normală. Pe margi- 
nea chiuvetei erau înșirate cosmetice de mărci diferite. 

Aruncă o privire și în duș. Pe o poliţă de plastic fi- 
xată pe perete văzu două flacoane cu șampon, un apa- 
rat de ras, un săpun început și un tub cu pastă de dinți. 
De baterie atâma o sticlă pe care scria „Shower Power“. 
Peisajul se apropia mai mult de ceea ce îi era fami- 
liar. Respiră ușurată. Cel mai mult o bucură supor- 
tul pentru ziare de lângă toaletă. Cât de tipic pentru 
un celibatar! Dóra era curioasă să vadă ce reviste ci- 
tise Harald. Găsi un talmeș-balmeș respectabil: câ- 
teva de automobilistică, una de istorie, două numere 
din Spiegel, un periodic despre tehnica tatuajelor pe 
care îl aruncă repede, și un număr din Bunte. Se uită 
mirată la el. Nu i-ar fi trecut nici o clipă prin minte 
că Harald putea citi așa ceva. Tom Cruise și cea mai 
recentă soție a lui își zâmbeau unul altuia pe coper- 
tă; dedesubt, un titlu de-o șchioapă: „Tom Cruise de- 
vine tată!” Pe Dóra copiii cuplului de actori o interesau 
la fel de mult ca un articol despre cultivarea castra- 
veților, așa că puse revista la locul ei. 

— Am știut, trâmbiță ea victorioasă când se în- 
toarse în birou. 

— Şi eu la fel, zise Matthias, doar că nu știam că 
știți și dumneavoastră. 

Dóra se pregătea să-i răspundă, când auzi mobi- 
lul. Scoase telefonul din poșetă. 

— Mama, piui vocea subțirică a fiicei ei, Sóley. Când 
vii acasă? 

Dora se uită la ceas. Se făcuse mai târziu decât cre- 
zuse. 

— Imediat, dragostea mea. E totul în ordine? 

O clipă de tăcere, apoi: 

— Hm. Mă cam plictisesc. Gylfi nu vrea să stea 
de vorbă cu mine. Ţopăie pe patul lui și nu vrea să mă 
lase să intru în cameră. 

Dóra nu înțelese prea bine ce voia să spună feti- 
ta, dar se pare că Gylfi își nesocotea obligaţiile de ba- 
bysitter. 

— Ascultă-mă, draga mea, spuse ea cu o voce 
blândă. Mă grăbesc cât pot să vin. Spune-i fratelui tău 
să nu se poarte ca un idiot și să aibă grijă de tine. 

Când puse mobilul înapoi, în poșetă, Dóra dădu 
de biletul pe care își notase câteva întrebări. 

— Aș vrea să vă întreb câte ceva în legătură cu 
materialul din mapa pe care mi-aţi dat-o... 

— Câte ceva? exclamă Matthias surprins. Ca să 
fiu sincer, m-am așteptat să-mi puneţi multe între- 
bări, ba chiar foarte multe. Daţi-i drumul. 

Dóra examină nesigură lista. Ce porcărie! Omise- 
se oare atâtea probleme? Încercă să nu se dea de gol. 

— Este vorba doar de întrebările principale, nu 
am notat toate amănuntele. Se uită la el zâmbind, 
apoi continuă: De exemplu, serviciul militar. Cum se 
explică prezenţa actelor militare în mapă? Și a fost 
Harald atât de bolnav încât nu și-a putut duce la bun 
sfârșit serviciul militar? 

— Serviciul militar, da. Am adăugat acest capi- 
tol doar ca să vă faceţi o imagine mai precisă despre 
viața lui Harald. Poate că nu are nici o importanţă, deși 
nu știm niciodată cum se împletesc firele. 

— Credeţi că moartea lui ar putea avea vreo le- 
gătură cu armata? întrebă Dóra neîncrezătoare. 

— Nu, sigur că nu, răspunse Matthias, ridicând 
apoi din umeri. Pe de altă parte, în cazul lui Harald 
nu putem fi siguri de nimic. 

— De ce s-a înrolat? Judecând după cum arăta, 
trebuie să fi fost adversarul declarat al oricăror acti- 
vități militare. 

— Aveţi perfectă dreptate. A fost convocat, dar 
în împrejurări normale ar fi ales în mod sigur servi- 
ciul civil. Ştiţi probabil că în Germania există și aceas- 
tă alternativă. 

Dóra dădu din cap. 

— Totuși nu a făcut-o. Sora lui, Amalia, murise 
nu cu mult înainte, ceea ce l-a afectat profund. Îmi 
imaginez că a luat această decizie într-un moment de 
criză sufletească. Era pe la începutul lui 1999, iar în 
noiembrie sau decembrie a fost aprobată trimiterea 
de trupe în Kosovo. Harald a plecat într-o dispoziție 
de-a dreptul euforică. Nu am detalii despre cariera 
lui militară, știu însă că trecea drept un element exem- 
plar, cooperant și de încredere. lată de ce episodul 
din Kosovo i-a surprins pe superiorii lui. 

— Dar ce s-a întâmplat? 

Matthias se strâmbă: 

— E opoveste neplăcută, mai ales dacă ne gândim 
că misiunea din Kosovo a fost prima a armatei germa- 
ne în străinătate după cel de-Al Doilea Război Mon- 
dial. Înainte de asta, soldaţii germani au participat 
în străinătate doar la misiuni de pace. Renumele com- 
portamentului exemplar al soldaţilor noștri a jucat, 
desigur, un rol foarte important. 

— lar Harald nu a corespuns așteptărilor? între- 
bă Dóra. 

— Ba da, în fond, da. S-ar putea spune că împre- 
jurările i-au fost potrivnice. Era deja de trei luni în 
Kosovo când unitatea lui a luat prizonier un sârb sus- 
pectat că ar deține informații despre niște atentate cu 
bombă. Muriseră cu această ocazie trei soldaţi ger- 
mani și mulți alții fuseseră răniți. Sârbul a fost închis 
în pivniţa casei în care își stabilise baza unitatea lui 
Harald, iar el a fost unul dintre cei însărcinați cu paza 
prizonierului. Omul a fostinterogat două sau trei nopți 
la rând și nu a scos un cuvânt. A venit și rândul lui 
Harald să intre în gardă. Îi spusese superiorului său 
că se pricepe la metodele de anchetare și a primit per- 
misiunea să încerce în timpul nopţii să scoată ceva 
de la sârb. Matthias se uită în ochii D6rei. Bineînţe- 
les că ofițerul care și-a dat acordul nu avea nici cea 

mai vagă idee că Harald cunoștea perfect istoria me- 
todelor de tortură. Pornise probabil de la convinge- 
rea că Harald își va băga de câteva ori capul în arest 
și îi va pune deţinutului câteva întrebări pe un ton 
mai dur. 

Dóra făcu ochii mari: 

— L-a torturat? 

— Ei bine, se poate spune că sârbul ar fi preferat 
să fie în locul deţinuţilor goi din închisoarea Abu 
Ghraib. Nici prin gând nu-mi trece să justific ce s-a 
întâmplat acolo. Până la schimbarea gărzii în dimi- 
neaţa următoare, Harald storsese de la sârb tot ce știa 
și poate mai mult decât atât. Dar în loc de laudele pe 
care le-ar fi meritat din plin, după propria lui păre- 
re, a fost suspendat imediat după ce superiorii lui au 
văzut epava umană care zăcea într-o baltă de sânge 
în celulă. Evident că toată afacerea a fost mușamali-. 
zată și pusă sub tăcere. În documentele oficiale scrie 
că Harald a părăsit armata din motive medicale. 

— De unde știți toate astea? întrebă Dora ferici- 
tă că se poate interesa și de ceva care ținea de nor- 
malitate. 

— Am relaţiile mele, răspunse Matthias cu o ex- 
presie ironică. În afară de asta, am stat de vorbă și 
cu Harald după ce s-a întors din Kosovo. Pot să vă 
asigur că se schimbase profund. Nu știu dacă din ca- 
uza experienţei cu autoritarismul din armată sau din 
alte motive. În orice caz, devenise și mai ciudat. 

— În ce fel? întrebă Dóra curioasă. 

— Pur și simplu ciudat. Atât exterior cât și în com- 
portament. La puţin timp după aceea s-a înscris la 
Universitate și s-a mutat din casa părintească, așa că 
îl vedeam foarte rar. În rarele noastre întâlniri din pe- 
rioada următoare mi-am dat seama că pornise în jos 
și aluneca tot mai repde. Situaţia s-a înrăutățit la scurtă 
vreme după ce a murit bunicul său. Aveau o relație 
foarte strânsă. 

D6ra nu știa ce să spună. Cu siguranță că Harald 
Guntlieb fusese un tip dificil. Se uită la biletul ei și se 
hotărî să afle mai multe despre jocurile sexuale men- 
ționate în articolele din ziar. În realitate, se săturase 
deja. Aruncă o privire la telefonul mobil. 

— Matthias, trebuie să plec acasă. Mai am o serie 
de întrebări pe listă, dar aș vrea să diger mai întâi ce 
am aflat până acum. 

Așezară repede în ordine hârtiile din biroul lui Ha- 
rald, încercând să nu amestece teancurile deja sor- 
tate cu celelalte. Ideea de a fi obligată s-o ia de la început 
era insuportabilă. 

După ce Dóra aranjă ultima foaie, se întoarse spre 
Matthias. 

— Harald a lăsat vreun testament, având în ve- 
dere averea lui? 

— Da, există un testament, ba chiar unul de dată 
destul de recentă, îi explică Matthias. L-a întocmit mai 
demult, dar l-a modificat la mijlocul lui septembrie. 
A plecat în Germania special pentru o întâlnire cu avo- 
catul familiei. În orice caz, nu știe nimeni ce conţine. 

— Poftim? se miră Dora. Cum așa? 

— Este format din două părți și este obligatoriu 
să fie deschisă mai întâi una dintre ele. În prima este 
specificat că a doua poate fi deschisă doar după în- 
mormântare. În circumstanţele actuale, această acţiu- 
ne nu a avut încă loc. 

— Asta e tot? întrebă Dóra. 

— Nu, sunt și indicații pentru înmormântare. 

— Adică? 

— A vrut să fie înmormântat în Islanda, ceea ce 
este cam ciudat, ținând seama că a petrecut aici o pe- 
rioadă scurtă. Dar, dintr-un motiv sau altul, țara pare 
să-l fi fascinat. În afară de asta, am citit în testament că 
părinții lui trebuie să participe la înmormântare și să 
stea la căpătâiul mormântului cel puţin zece minute 

după coborârea sicriului. Dacă nu procedează așa, 
toată averea lui intră în posesia unui salon de tatua- 
je din Miinchen. 

Dóra era consternată: 

— A pornit cumva de la premisa că părinții nu 
vor veni la înmormântare? 

— Probabil, spuse Matthias, dar prin această cla- 
uză și-a asigurat participarea lor. Domnul și doam- 
na Guntlieb nu au nici un interes să apară în ziare 
fiindcă fiul lor a lăsat o avere unui salon de tatuaje. 

— Credeţi că părinții vor moșteni averea lui? în- 
trebă Dóra. Mai precis, dacă participă la înmormân- 
tare? 

— Nu, răspunse Matthias. Nici nu le pasă de asta. 
Tot ce doresc este să nu ajungă în gura presei de scan- 
dal. Presupun că sora lui Harald, Elise, va moșteni 
o bună parte. În afară de asta, o parte considerabilă 
va intra în posesia unei persoane din Islanda - avo- 
catul a făcut niște aluzii în acest sens. Partea a doua 
a testamentului urmează să fie deschisă aici, în con- 
formitate cu dispoziţiile lui Harald. 

— Oare cine ar putea să fie? se întrebă Dóra. 

— N-am idee. Persoana respectivă ar fi putut 
avea, în orice caz, interesul să-l elimine pe Harald, 
presupunând că el sau ea cunoștea conținutul testa- 
mentului. 

Dóra se simți ușurată când plecară de acolo. Era 
obosită și dorea să ajungă acasă, la copiii ei. Simțea 
totuși o neliniște nedefinită. Avea senzația că trecu- 
se ceva cu vederea. Dar oricât își bătu capul după ce 
rămase singură în mașinuța împrumutată, nu reuși 
să-și amintească ce. După ce parcă mașina sub poar- 
ta de la intrare, uită complet de toată povestea. 


CAPITOLUL 12 


Un divorț nu aduce doar avantaje — un lucru pe 
care Dóra îl știa de mult. De exemplu, cu ani în urmă 
dispunea de două surse de venit în gospodărie, pe 
când acum trebuia să se descurce de una singură. Era 
extrem de ușor să cheltuiești mai mult, deci să-ţi ri- 
dici gradul de confort. În orice caz, Dóra nu-și amin- 
tea să se fi izbit de greutăți în momentul în care se 
transformase din studentă săracă în angajată cu sa- 
lariu. Era însă cu totul altceva să fii obligat să strângi 
cureaua, adică ce încerca ea acum să facă. Hannes, 
fostul ei soț, era medic la urgenţă, cu alte cuvinte avea 
un post bun și câștiga bine. După divorț, Dóra fuse- 
se obligată să renunţe la multe. Nu I se mai părea atât 
de firesc să ia masa în oraș, să facă la sfârșitul săptă- 
mânii mici excursii în străinătate, să-și cumpere haine 
scumpe sau să întreprindă ceva tipic pentru oame- 
nii în viața cărora banii nu au nici o importanţă. Chiar 
dacă dezavantajele nu se refereau exclusiv la partea 
financiară — de exemplu, se gândi imediat la „jocu- 
rile nesexuale“ —, simţea cel mai mult lipsa femeii care 
venea de două ori pe săptămână pentru curăţenie. 
După ce divorțase de Hannes, Dóra fusese obligată 
să renunţe la serviciile ei, deoarece nu avea destui bani 
ca să-și mai permită așa ceva. De aceea, iat-o acum 
în faţa dulapului pentru curățenie, încercând să în- 

chidă ușa fără a strivi furtunul aspiratorului care ie- 
șea mereu afară. În cele din urmă reuși, așa că res- 
piră ușurată. Dóra dăduse cu aspiratorul în întreaga 
casă, careavea osuprafață de vreo două sute de metri 
pătraţi, și era foarte mulțumită de realizarea ei. 

— Nu-i așa că totul arată mai bine? o întrebă pe 
S6ley, care ședea la masa din bucătărie, foarte absor- 
bită de un desen. 

Fetiţa își ridică privirea. 

— Adică ce e mai bine? întrebă ea curioasă. 

— Uită-te pe jos, răspunse Dóra. Am dat cu as- 
piratorul. Nu arată mai bine? 

Sóley se uită în jos, apoi la mama ei. 

— Aici ai uitat ceva, spuse ea arătând cu creio- 
nul o scamă de sub piciorul scaunului pe care ședea. 

— Scuzaţi, vă rog, domnişoară, spuse Dóra, să- 
rutându-și fiica pe creștetul capului. Dar ce desenezi 
acolo? E ceva frumos? 

— Uite, aici suntem noi, eu, tu și Gylfi, răspun- 
se S6ley arătându-i pe foaia de hârtie trei siluete de 
înălțimi diferite. Tu ești îmbrăcată într-o rochie fru- 
moasă, eu la fel, iar Gylfi poartă pantaloni scurți. În 
desen e vară, adăugă fetița uitându-se la mama ei. 

— Vai, ce elegantă sunt. O să-mi cumpăr la vară 
o rochie ca asta. Apoi se uită la ceas: Hai, acum du-te 
să te speli pe dinţi. E timpul să faci nani. 

În timp ce Sóley își strângea creioanele, Dóra se 
duse la fiul ei, bătu prudent la ușă și intră: 

— Nu-i așa că te simți altfel acum? întrebă ea, ară- 
tând spre dușumeaua din camera lui. 

Gylfi nu-i răspunse imediat. Stătea întins pe pat 
și vorbea la telefon. Când o zări pe maică-sa, își luă 
repede rămas-bun și spuse în șoaptă că va reveni mai 
târziu. Se ridică și puse telefonul pe pat. Dórei i se 
păru că era cam agitat. 

— Ce-i cu tine? Ești palid. 

— Cum? întrebă Gylfi. Nu, nu, n-am nimic. To- 
tul este în ordine. 

— Bine. Voiam doar să știu dacă aerul din came- 
ră nu este mai plăcut după ce am dat cu aspiratorul. 
Nu merit un pupic drept recompensă? 

Gylfi se dădu jos din pat și se uită cu un aer ab- 
sent prin cameră: 

— A, ba da. Arată minunat. 

Dóra îi aruncă fiului ei o privire mai atentă. Ceva 
nu era în ordine, nu avea nici un dubiu. În mod nor- 
mal Gylfi ar fi ridicat din umeri sau ar fi mârâit că 
puţin îi pasă. Băiatul avea probleme, iar Dóra simţi 
o apăsare în piept. Se ocupase prea puţin de el. După 
divorţ, Gylfi crescuse repede; nu mai era un băiețaș, 
devenise bărbat, iar Dóra fusese mult prea preocu- 
pată de ea însăși și de propriile ei probleme. Acum 
nu știa ce atitudine să adopte. Ar fi vrut să-l îmbră- 
țișeze și să-i mângâie părul prea lung, dar nu ar fi fost 
deloc înțelept să procedeze așa. Timpurile astea tre- 
cuseră de mult, definitiv. 

— Hei, șopti ea, punându-i mâna pe umăr. Tre- 
bui să-și răsucească gâtul ca să-l poată privi în ochi, 
fiindcă el își întorsese capul într-o parte. Ceva nu pare 
să fie chiar în ordine. Poţi să-mi povestești liniștit de- 
spre ce e vorba. Îți promit că nu mă supăr. 

Gylfi îi aruncă o privire absentă, dar nu spuse ni- 
mic. Dóra observă pe fruntea lui mici broboane de 
sudoare și îi trecu prin minte că poate făcuse o gripă. 

— Ai febră? zise ea, vrând să-i pună mâna pe 
frunte. 

Gylfi se feri cu o mișcare agilă. 

— Nu, nici vorbă, dar am primit vești proaste. 

— Da? spuse Dóra pe un ton circumspect. Cu cine 
ai vorbit la telefon? 


— Sigga... vreau să spun Siggi, răspunse Gylfi, 
evitând să se uite în ochii ei. Adăugă în grabă: Ar- 
senal a mâncat bătaie de la Liverpool. 

Dóra își dădu seama că era o minciună gogona- 
tă. Nici unul dintre prietenii lui Gylfi nu se numea 
Siggi, dar era adevărat că băiatul avea o mulțime de 
cunoscuţi pe care ea nu-i văzuse niciodată. În schimb, 
își cunoștea destul de bine fiul pentru a ști că nu era un 
microbist chiar atât de împătimit încât rezultatele li- 
gii engleze să-i provoace un dezechilibru serios. Se 
întrebă dacă era cazul să-i pună și alte întrebări sau 
ar fi fost mai bine să se poarte ca și cum nu s-ar fi 
întâmplat nimic. Decise că a doua variantă era de pre- 
ferat, cel puţin în momentul de față. 

— Ah, ce situaţie tâmpită. Blestemata asta de Li- 
verpool. Apoi se uită drept în ochii lui Gylfi: Dacă 
vrei să vorbești cu mine despre asta, promite-mi că 
nu mai amâni mult. Văzând însă că el se dă înapoi, 
adăugă repede: Mă refer la mec, la Arsenal. Știi că 
poți sta oricând de vorbă cu mine, dragul meu. Ce-i 
drept, nu sunt în stare să rezolv'marile probleme ale 
lumii, dar cel puţin pot încerca să le rezolv pe ale 
noastre. 

Gylfi se uită la ea fără să comenteze. Schiță un 
zâmbet vag și-i spuse că trebuie să-și termine teme- 
le pentru a doua zi. Dóra mormăi ceva drept răspuns 
și ieși, închizând ușa încet după ea. Îi era greu să-și 
imagineze cam ce fel de evenimente l-ar putea scoa- 
te de pe făgaș pe un băiat de șaisprezece ani — ea per- 
sonal nu fusese niciodată în situaţia lui și nici nu-și 
amintea prea bine de propria ei adolescenţă. Nu-i tre- 
ceau prin minte decât problemele tipic feminine. Cine 
știe, poate se îndrăgostise fără speranţă de vreo fată. 
Dóra se hotărî să atace problema cu mai multă abi- 
litate. Mâine dimineaţă, la micul dejun, îi va pune câ- 
teva întrebări-capcană. Dar poate că până mâine Gylfi 

va depăși momentul de criză. Poate că era doar fur- 
tună într-un pahar cu apă, o reacţie hormonală. 

După ce o spălase pe Sóley și îi citise ceva, Dóra 
căută un colțișor confortabil pe canapea, în fața te- 
levizorului. Vorbi la telefon cu mama ei care își pe- 
trecea concediul de o lună în Canare, împreună cu 
tatăl ei. De fiecare dată auzea aceleași plângeri. Ul- 
tima dată, lipsa brânzei de vaci islandeze îi adusese 
pe părinţii ei aproape cu un picior în groapă. De data 
asta vinovat era canalul Discovery de la hotel, de care 
tatăl ei devenise de-a dreptul dependent. Își luară ră- 
mas-bun, iar mama îi spuse mâhnită că se va așeza 
acum pe canapea, lângă soţul ei, și va asculta o pre- 
legere despre înmulțirea omizilor. Dóra zâmbi, puse 
receptorul în furcă și continuă să fixeze ecranul. Aproa- 
pe adormise, privind fără prea mare atenţie un serial 
tâmpit, când sună telefonul. Se ridică și întinse mâna 
după receptor. 

— Dóra, spuse ea, încercând să imprime vocii o 
inflexiune cât mai vioaie, ca să nu se observe că era 
aproape adormită. 

— Salut, aici e Hannes, se auzi de la celălalt ca- 
păt al firului. 

— Te ascult. 

Dóra se întrebă dacă va ajunge vreodată să nu mai 
aibă senzaţia că o convorbire cu fostul ei soț era un 
lucru neplăcut. Relaţiile lor încordate erau probabil 
consecința faptului că intimitatea se transformase în 
politeţe forțată. Era ca atunci când te întâlnești cu un 
fost iubit sau cu cineva cu care te-ai culcat în tinere- 
te. Într-o ţară atât de mică precum Islanda, așa ceva 
părea inevitabil. 

— Ştii, e vorba despre sfârșitul săptămânii. Vo- 
iam să te întreb dacă aș putea veni vineri ceva mai târ- 
ziu să-i iau pe copii. Aș vrea să fac un drum de probă 

cu Gylfi și e mai ușor după ora de vârf, de exemplu 
pe la opt. 

Dóra acceptă, deși știa că întârzierea nu avea nici 
o legătură cu drumul de probă. Probabil că Hannes 
trebuia să stea mai mult la serviciu sau voia să treacă 
mai întâi pe la sala de fitness. Tocmai acesta fusese 
unul din motivele certurilor nesfârșite înainte de di- 
vort: Hannes nu era dispus să-și asume răspunde- 
rea pentru nimic. Ceilalţi erau totdeauna de vină, sau 
împrejurările exterioare pe care nu le putea schimba. 
Dar asta nu mai era acum problema D6rei, ci a Kla- 
rei, actuala lui prietenă. 

— Ce planuri aveţi pentru weekend? întrebă Dora, 
doar ca să nu tacă. Să pregătesc ceva mai special pen- 
tru copii? 

— Da, poate că mergem la călărie și ar fi bine să 
aibă îmbrăcăminte potrivită, răspunse Hannes. 

Klara era amatoare de echitație și îl molipsise și 
pe Hannes, un lucru care nu le făcea nici o plăcere 
lui, deoarece copiii moșteniseră anxietatea Dórei. La 
ei era chiar mai accentuată decât la mamă. Dórei nu-i 
plăcea să conducă mașina pe polei, nu-i plăcea să se 
cațere pe munti, nici să urce cu ascensorul, se ferea 
să mănânce alimente crude și evita tot ce s-ar fi pu- 
tut sfârși tragic. În schimb, din motive inexplicabi- 
le, nu îi era frică să zboare cu avionul. lată de ce 
înțelegea perfect neliniștea care îi cuprindea pe co- 
pii la gândul că trebuie să încalece un cal. În schimb, 
Hannes încerca mereu să-i convingă pe Sóley și pe 
Gylfi că se vor obişnui. 

— Eşti sigur că e o idee bună? întrebă Dora, deși 
știa că nu poate influenţa nici cât negru sub unghie 
planurile lui Hannes. Gylfi este cam depresiv în mo- 
mentul de față și nu știu, zău, dacă are nevoie exact 
de călărie. 

— Ce tâmpenie! ripostă Hannes cu duritate. Că- 
lărește din ce în ce mai bine. 

— Asta o spui tu! Te-așruga, totuși, să încerci să stai 
de vorbă cu el. Cred că are probleme cu o fată. În fond, 
ești mai competent decât mine în privința asta. 

— Probleme cu fetele? Și ce-ai vrea să știu eu de- 
spre asta? 

Hannes părea agitat, iar Dóra zâmbi în sinea ei. 

— Ba știi. Spune-i ceva care să-l ajute să se des- 
curce cu problemele de care se lovește în viață. 

Zâmbetul interior al D6rei se amplifică. 

— Glumești, spuse Hannes, sperând că nu era 
adevărat. 

— Nu, deloc. Sunt sigură că o să găsești o solu- 
ție. Și eu o să procedez la fel cu Soley atunci când va 
avea probleme cu băieţii. De exemplu, ai putea să-l 
iei deoparte în timpul partidei de călărie și să stai de 
vorbă în liniște cu el. 

D6ra puse punct convorbirii, fiind destul de si- 
gură că reușise să reducă riscul unei plimbări ecves- 
tre. Încercă să se întoarcă la irealitatea lumii de pe 
ecran, dar nu reuși, pentru că telefonul sună iar. 

— Scuzaţi-mă că vă deranjez atât de târziu, dar 
mi-am imaginat că oricum tocmai vă gândeaţi la 
mine, spuse Matthias foarte calm după ce se saluta- 
ră. Voiam să vă dau șansa să staţi puțin de vorbă cu 
mine. 

D6ra rămase descumpănită: Matthias fie își pier- 
duse minţile, fie băuse, fie făcea glume proaste. 

— Ei bine, n-aş putea chiar afirma că v-am sim- 
tit lipsa. Dóra luă telecomanda și puse televizorul mai 
încet, pentru ca Matthias să nu-și dea seama la ce pro- 
gram tâmpit se uita. Tocmai citeam. 

— Şi ce citiți în momentul de față? 

— Război și pace, Dostoievski, minţi Dóra. 

— Aha, zise Matthias. Este cam același lucru cu 
Război și pace de Tolstoi? 


131 


Dóra se blestemă în sinea ei că nu-i venise în min- 
te un titlu de Laxness sau de alt islandez pe care Mat- 
thias nu-l cunoștea. Nu se pricepuse niciodată să 
mintă. 

— Da, Tolstoi... Asta am vrut să spun. Doriţi ceva 
în mod special? Presupun că nu mi-aţi dat telefon 
doar ca să discutăm despre literatură. 

— Nu, din fericire nu. În acest caz ar fi evident 
că nu am format numărul potrivit, răspunse Matthias 
prompt. Pentru că Dóra nu reacționase, continuă: Nu, 
scuzaţi-mă. Vă chem fiindcă m-a contactat avocatul 
băiatului arestat. 

— Finnur Bogason? 

— Da. Pronunţaţi numele infinit mai bine decât 
mine, remarcă Matthias. Mi-a spus că, dacă vrem, pu- 
tem sta mâine de vorbă cu băiatul. 

— Am primit permisiunea? întrebă Dóra surprin- 
să. 

În mod normal, persoanele aflate în detenţie pre- 
ventivă nu puteau fi vizitate de oricine. 

— Acest Finnur, și Matthias pronunţă numele cu 
un accent foarte german, a reușit să convingă poli- 
ţia că lucrăm împreună cu el la apărarea băiatului. 
Ceea ce chiar facem, deși indirect. 

— Şi ce l-a determinat să accepte așa ceva? 

— Să spunem că l-am cointeresat. 

Dóra renunţă să mai pună întrebări, neavând nici 
un interes să fie atrasă în vreo complicitate. În orice 
caz, nu credea că Matthias îl amenințase pe avocat. 
Probabil că îi oferise o sumă de bani în schimbul în- 
tâlnirii, un procedeu care putea fi definit cel mult 
drept imoral. Se simțea mai bine imaginându-și că 
îl ajută pe apărător. La naiba cu morala! Trebuia să-l 
întâlnească pe acest Hugi. Poate că era totuși vinovat. 
Totdeauna era mai bine să stai de vorbă personal cu 

oamenii, să-ți privești interlocutorul drept în ochi, să-i 
urmărești mișcările și gestica. 

— În acest caz, să ne grăbim. Bineînţeles că e ab- 
solut necesar să stăm de vorbă cu el. 

— Sunt foarte dispus să facem asta. Trebuie doar 
să-i dau lui Finnur răspunsul. 

— Dar de ce v-a telefonat atât de târziu? întrebă 
Dóra. Cu siguranţă că aprobarea nu a fost dată acum, 
seara. 

— Nu, nu. Am găsit mesajul lui la hotel abia 
acum, când m-am întors. Nu dau oricui numărul meu 
de telefon. 

Dóra se înfurie pe ea însăși când își dădu seama 
că i-ar fi plăcut să știe unde se dusese Matthias după 
ce se despărţiseră. Probabil în oraș, să ia masa. 

Conveniră ca neamţul s-o ia de la birou la nouă, 
apoi să pornească împreună spre est, către închisoa- 
rea Litla-Hraum. Dóra se uită afară, la zăpada care 
cădea cu fulgi mari, sperând din tot sufletul că Mat- 
thias știe să conducă și în condiţii de iarnă. În caz con- 
trar puteau avea probleme. 

CAPITOLUL 13 


La ora nouă, când Matthias a venit la birou, Dóra 
era în fața calculatorului. Aproape terminase răspun- 
sul la e-mailul de ieri și dirijase celelalte cauze spre 
Þór. Bragi o salutase mai devreme cu un zâmbet larg. 
Cocheta cu ideea că acest caz din Germania le-ar pu- 
tea deschide porţile spre străinătate — o sursă inepui- 
zabilă de bani pentru firma lor. Dóra nu-l contrazise. 
Era bucuroasă că se poate concentra asupra crimei 
fără să se risipească ocupându-se concomitent de o 
puzderie de alte probleme mărunte. 

Îi trimisese un mail lui Mal, prietenul misterios 
al lui Harald, în care îi povestise pe scurt despre 
moartea lui Harald și-i explicase că, din însărcinarea 
familiei Guntlieb, Matthias și ea se ocupau de caz. 
La sfârșit îl rugase politicos să ia legătura cu ei, având 
în vedere că deținea probabil informaţii importan- 
te. Când Bella o anunţă că venise Matthias, Dóra o 
rugă să-l invite pentru câteva minute în sala de aș- 
teptare. 

Mulțumită de activitatea ei matinală, Dóra închi- 
se calculatorul și luă din sertar un mic reportofon pe 
care voia să-l folosească în timpul audierii lui Hugi. 
În timp ce verifica dacă acumulatorul este încărcat, 
gândul o duse la fiul ei care i se păruse extrem de 
frustrat de dimineaţă. Indiferent ce griji îlapăsau, nu 

păreau să se fi risipit în timpul nopții, așa cum spe- 
rase ea. Băiatul mâncase fără poftă și cu o expresie 
absentă, iar Dóra izbutise să smulgă de la el doar câ- 
teva cuvinte. În schimb, S6ley pălăvrăgise fără înce- 
tare, ca de obicei, și din acest motiv Dóra nu reușise 
să se apropie de Gylfi. Se hotări să se ocupe mai se- 
rios de această chestiune diseară, după ce S6ley se 
va fi culcat. Alungă toate aceste gânduri, aruncă re- 
portofonul în poșetă și ieși din birou. 

Ajungând în sala de așteptare, încremeni în prag, 
siderată. Matthias ședea pe marginea biroului Bel- 
lei și pălăvrăgea cu secretara. Fata era fericită ca un 
mânz care primise un cub de zahăr. Cei doi nici nu 
observară că se afla acolo, așa că Dóra trebui să-și 
dreagă vocea ca să le atragă atenţia. 

Matthias își ridică privirea: 

— A, dumneavoastră erați! Am sperat că va mai 
dura puțin. Rânji, făcându-i Dórei cu ochiul. 

Dórei îi venea greu să-și desprindă privirea de pe 
fața Bellei, complet schimbată de zâmbetul care îi în- 
florise pe buze. Arăta de-a dreptul drăguță când era 
binedispusă. 

— Bun, plecăm? întrebă ea, luându-și paltonul. 
Mă bucur că ești binedispusă, Bella, adăugă, revăr- 
sând asupra secretarei cel mai fermecător surâs. 

Zâmbetul Bellei se topi imediat, ca roua în băta- 
ia soarelui. Efectele vrăjii cu care o învăluise Matthias 
se risipeau rapid. 

— Când te întorci? întrebă Bella, mai mult mâ- 
râind. 

Dóra încercă să-și ascundă dezamăgirea provo- 
cată de excluderea ei din scena dulce de mai devre- 
me: 

— Nu cred că mai trec azi pe aici, dar îţi telefo- 
nez dacă survine o schimbare de program. 

— Da, da, ca de obicei, ripostă Bella. Cuvintele 
fuseseră rostite pe un ton plin de reproș, de parcă Dóra 
nu-i comunica niciodată nimic, ceea ce nu era deloc 
adevărat. 

— Sper că ai auzit ce-am spus. Nu putea să ce- 
deze, deși știa foarte bine că ar fi fost de preferat. Să 
mergem, Matthias! 

— Da, stimată doamnă, răspunse Matthias, arun- 
cându-i Bellei un zâmbet. Spre consternarea D6rei, 
fata îi răspunse cu un zâmbet și mai larg. 

După ce se așezară în mașină, Dóra își puse cen- 
tura de siguranţă și se întoarse spre Matthias: 

— Vă pricepeţi să conduceţi pe polei? 

— Vom vedea, răspunseneamțul prompt, scoțând 
mașina din parcare. Observând expresia Dórei, 
adăugă repede: Nici o grijă, sunt un șofer bun. 

— Să nu cumva să frânaţi dacă mașina derapea- 
ză, insistă Dóra, nu foarte convinsă de cunoștințele lui 
Matthias în domeniul șofatului pe șosele înghețate. 

— Vreti să conduceţi dumneavoastră în locul meu? 

— Nu, mulțumesc, răspunse Dóra. Nu prea mă 
descurc. Când mașina începe să derapeze, apăs in- 
stinctiv pe frână, deși știu că nu trebuie. Arta șofa- 
tului meu este destul de modestă. 

leșiră din oraș pe drumul cel mai scurt. Ajunși mai 
sus, pe platoul sălbatic presărat cu tufe, Dóra nu mai 
reuși să-și înăbușe curiozitatea: 

— Despre ce aţi discutat, de fapt? 

— Cine? întrebă Matthias derutat. 

— Dumneavoastră și Bella, secretara mea. De obi- 
cei este încăpățânată ca un catâr. 

— A, da. Am vorbit despre cai. Am chef să-mi în- 
cerc norocul la călărie cât mai stau aici. Am auzit nu- 
mai lucruri bune despre caii islandezi. Mi-a vândut 
câteva ponturi. 

— Ce știe Bella despre cai? întrebă Dóra uimită. 

— Este pasionată de echitație. Nu știați? 

— Nu, n-am știut, răspunse Dóra. Îi compătimea 
pe bieţii cai care erau obligați să suporte kilograme- 
le în plus ale Bellei. Chiar călărește pe cai? Nu cumva 
pe hipopotami? 

Matthias își smulse privirea de la șosea și se uită 
la Dóra: 

— Sunteţi geloasă? întrebă el batjocoritor. 

— lar dumneavoastră sunteţi băut? ripostă Dóra 
tăios. 

Străbătură în tăcere ținuturile acoperite de lavă, 
îndreptându-se spre defileu. Dóra privea pe fereas- 
tră, admirând peisajul. Chiar dacă nu mulți ar fi fost 
de aceeași părere, pentru ea era una dintre cele mai fru- 
moase regiuni ale țării, mai ales în timpul verii, când 
mușchiul de un verde proaspăt strălucea, iar contu- 
rurile domoale ale colinelor contrastau puternic cu 
muchiile tăioase ale stâncilor încremenite. Deocam- 
dată ținutul era acoperit de zăpadă și toate conturu- 
rile se estompaseră. Nu părea atât de impresionant 
ca vara, dar peisajul dominat de o liniște profundă o 
fermeca totuși pe Dóra. În cele din urmă rupse tăcerea: 

— Nu este superb aici? 

Matthias își luă câteva clipe privirea de la șosea 
și se uită în jur. Traficul era aproape inexistent. 

— Foarte frumos! Îi zâmbi de parcă ar fi vrut să 
încheie pacea. 

— Nu prea suntem doi colegi ireproșabili, obser- 
vă D6ra, gândindu-se la numeroasele conflicte mi- 
nore pe care le avuseseră deja până atunci. Poate că 
ar fi cazul să aplicăm o tactică nouă. 

El îi zâmbi iar. 

— Credeţi? Eu personal mă simt fericit, și fără re- 
zerve. Sunteţi o companie mult mai plăcută decât al- 
tele. Mereu bărbaţi. Puținele femei cu care am avut de-a 
face erau atât de afectate, încât fațada lor începea să 
se crape în clipa în care o atingeai cu un deget. 

Dóra râse: 

— Și dumneavoastră sunteți o companie mai plă- 
cută decât Bella, trebuie să recunosc. Apoi tăcu. Vreți 
să-mi explicaţi ceva? începu ea după câteva minute. 
În mapă am găsit un articol dintr-un cotidian german 
în care se relata despre moartea unor tineri provoca- 
tă de o practică sexuală ciudată. De ce l-aţi pus acolo? 

— Aaa! Matthias lungi exclamaţia. O prostie. Unul 
dintre cei pomeniti în articol era prieten bun cu Ha- 
rald. Se cunoscuseră la Miinchen, la universitate, și 
erau ceea ce putem numi „suflete pereche“. Amân- 
doi erau interesaţi de aceleași absurdități. Nu știu care 
dintre ei a lansat jocul acela bizar, dar Harald jura 
că fusese prietenul lui. A fost de față când băiatul a 
murit. A fost interogat o vreme și s-a aflat într-o si- 
tuaţie foarte precară. E rușinos, dar am impresia că 
a dat mită ca să scape de urmărirea penală. Vă amin- 
tiți poate de o sumă mare plătită în perioada respec- 
tivă, marcată în mod special? Dóra dădu din cap. Am 
inclus articolul fiindcă și Harald a fost sugrumat. S-ar 
putea să fie o informaţie relevantă. Cine știe, este dis- 
cutabil dar perfect posibil ca Harald să fi murit la fel 
ca prietenul lui. 

Parcară mașina în faţa zidului închisorii Litla-Hra- 
un și se îndreptară spre intrarea pentru vizitatori. Un 
gardian îi conduse într-o sală mică de așteptare de 
la etajul întâi. 

— O să vă simţiţi mai bine aici decât la vorbitor, 
le explică gardianul. Hugi este un băiat liniștit și nu 
cred că o să aveţi probleme cu el. Vine imediat. 

— Mulţumim foarte mult. E perfect așa, spuse 
Dóra intrând în cameră. Se instală pe o canapea, iar 
Matthias se așeză lângă ea. Dóra se miră că alesese 
acest loc, având în vedere că în jurul lor erau destu- 
le scaune. 

Matthias se uită la ea: 

— Dacă Hugi se va așeza în fața noastră, locul aces- 
ta este cel mai potrivit. Aș vrea să-l pot privi în ochi. 
În afară de asta, adăugă ridicând de două ori din 
sprâncene, este foarte plăcut să stau atât de aproa- 
pe de dumneavoastră. 

Dóra nu mai avu timp să-i răspundă, fiindcă ușa 
se deschise și apăru Hugi Þórisson însoțit de gardian. 
Omul ţinea o mână pe umărul tânărului care intra- 
se abătut, cu privirea în gol. Avea cătușe la mâini. Dó- 
rei i se păru că era perfect inofensiv, așa încât măsura 
de precauţie i se păru inutilă. Băiatul își ridică pri- 
virile abia când gardianul i se adresă direct. Își dădu 
la o parte, cu ambele mâini, părul des care îi căzuse 
în ochi, iar Dóra observă că era foarte frumusel. Hugi 
arăta cu totul altfel decât și-l imaginase ea. Îi dădeai 
mai degrabă șaptesprezece ani decât douăzeci și cinci, 
avea sprâncene de culoare închisă și ochi mari, dar 
cea mai frapantă trăsătură erau pometii lui proemi- 
nenti. Părea destul de pirpiriu. Dacă l-a omorât pe 
Harald, înseamnă că a făcut un efort considerabil, se 
gândi Dóra. În orice caz, îţi venea greu să creadă că 
fusese în stare să manevreze singur un cadavru de 
85 de kilograme. 

— O să te porți civilizat, băiete, nu-i așa? întrebă 
gardianul pe un ton amical. Hugi dădu din cap fără 
să spună nimic, iar omul îi scoase cătușele de la mâini. 
Apoi îl apucă din nou de umăr și îl conduse la sca- 
unul de vizavi de Dóra și Matthias. Hugi evită să se 
uite direct la ei. Întoarse capul și fixă podeaua de lân- 
gă scaunul pe care stătea mai degrabă suspendat de- 
cât așezat. 

— Suntem alături, dacă aveţi nevoie de noi. Gar- 
dianul i se adresase D6rei. 

— În ordine, spuse ea. Nu îl vom reține mai mult 
decât trebuie. Se uită la ceas. Sunt sigură că vom ter- 
mina înainte de prânz. 

Gardianul îi lăsă singuri. După ce închise ușa, în 
cameră nu se mai auzi — în afară de răsuflările lor — de- 
cât un zgomot ușor: Hugi își scărpina ritmic genun- 
chiul. Era îmbrăcat cu pantaloni kaki. Era clar că aici 
deținuții aveau voie să poarte propriile lor haine spre 
deosebire de închisorile americane, de exemplu, cum 
văzuse Dóra în filme. Băiatul tot nu se uitase la ea. 

— Hugi, începu Dóra cu o voce cât mai blândă. 
Vorbea în islandeză, pentru că i se păruse nepotrivit 
să înceapă discuţia în engleză. Puteau să afle mai târ- 
ziu dacă așa ceva era posibil, nu trebuia să rateze to- 
tul din cauza problemelor lingvistice. Dacă băiatul 
nu vorbea suficient de bine engleza, greul discuţiei 
avea să cadă pe umerii ei. 

— Ştii probabil cine suntem. Mă numesc Dóra 
Guddmundsdâttir și sunt avocat, iar acesta este Mat- 
thias Reich din Germania. Suntem aici din cauza asa- 
sinării lui Harald Guntlieb și facem investigații 
independent de poliție. 

Nici o reacție. Dóra continuă: 

— Am vrut să stăm de vorbă cu tine pentru că 
suntem aproape convinși că ești implicat în crimă. 
Dora inspiră adânc, ca să sublinieze mai bine cuvin- 
tele următoare: Scopul nostru este să-l găsim pe uci- 
gașul lui Harald. În concluzie, dacă ești nevinovat, 
ar fi în interesul tău să ne dai o mână de ajutor. 

Hugi își ridică privirea și se uită la Dóra, dar nu 
deschise gura și nici nu dădu semne că ar vrea să spu- 
nă ceva. Dóra continuă: 

— Înţelegi ce ţi-am spus? Dacă reuşim să dove- 
dim că altcineva l-a omorât pe Harald, scapi de ca- 
petele principale de acuzare. 

— Nu eu l-am omorât, spuse Hugi încet. Nu mă 
crede nimeni, dar adevărul este că nu eu l-am omorât. 

Dóra se grăbi să continue: 

— Hugi, Matthias vine din Germania și are ex- 
perienţă în domeniul investigaţiilor de genul acesta, 

dar nu știe islandeza. Poţi să vorbești în engleză, ca 
să priceapă și el? Dacă nu, nici o problemă. Vrem să 
înţelegi bine sensul întrebărilor noastre și... 

— Vorbesc engleza, răspunse Hugi în șoaptă. 

— Bine, spuse Dóra. Dacă nu înţelegi ceva sau 
dacă îţi este greu să răspunzi, trecem iar la islandeză. 

Dóra îi transmise lui Matthias că puteau vorbi în 
engleză. Matthias nu așteptă să i se spună de două 
ori, se aplecă puţin înainte și deschise discuţia: 

— Hugi, te rog stai drept pe scaun și uită-te la noi. 
Renunţă la tonul ăsta jalnic și concentrează-te, cel pu- 
țin cât suntem noi aici. 

D6ra gemu în sinea ei: ce rost avea această atitu- 
dine de macho? Nu s-ar fi mirat dacă Hugi s-ar fi ri- 
dicat de pe scaun, ar fi izbucnit în lacrimi și ar fi plecat. 
Și nici măcar nu s-ar fi putut împotrivi, având în ve- 
dere că Hugi se afla aici de bunăvoie. Nu avu timp să 
intervină, pentru că Matthias continuă fără pauză: 

— Eşti într-o situaţie foarte delicată, cred că nu 
mai trebuie să subliniez asta. În fond, noi suntem uni- 
ca ta șansă să ieși din încurcătură, prin urmare ar tre- 
bui să faci și imposibilul să ne ajuţi răspunzând cu 
sinceritate la întrebări. În situaţia ta poți fi tentat să 
te autocompătimești. A venit însă timpul să fii băr- 
bat și să nu te mai porți ca un copil. Ascultă-mă bine, 
stai normal pe scaun, uită-te la mine și răspunde-ne 
așa cum îţi dictează conștiința. O să te simţi mai bine 
dacă te concentrezi puțin. Hai, încearcă! 

Dóra constată cu uimire că Hugi face ce-i spuse- 
se Matthias. Renunță la poziția de embrion și se stră- 
dui să dea impresia că este adult. Ce-i drept, noua 
lui atitudine nu se prea potrivea cu trăsăturile in- 
fantile, dar se putea totuși discerne o anumită schim- 
bare. Când începu să vorbească, vocea lui era mai 
fermă, mai matură: 

— Mi-e greu să mă uit tot timpul la voi. Am luat 
niște medicamente care mă zăpăcesc puţin. 

Dóra își dăduse seama de asta după ochii lui. Pri- 
virea îi rătăcea fără încetare, în toate direcțiile, dar 
era apatică, ceea ce o determinase să presupună că 
i se administraseră tranchilizante. 

— O să încerc totuși să vă răspund. 

— În ce relaţii ai fost cu Harald? începu Dóra. 

— Am făcutceunoștinţă cu el la o petrecere în oraș. 
Am stat puţin de vorbă, era un tip simpatic. Mai târ- 
ziu i l-am prezentat și lui Halldór. 

— Cine este Halldór? întrebă Dóra. 

— Halldór Kristinsson. E student la medicină, răs- 
punse Hugi cu o mândrie pe care nu reușea s-o di- 
simuleze. Suntem prieteni din copilărie, am fost 
vecini la Grafarvogur. E superinteligent, dar nu ge- 
nul arivist, mai degrabă mare amator de petreceri. 

Dóra înțelese brusc: Halldór era tânărul care avu- 
sese de gând să meargă la petrecerea la care fusese 
și Harald în seara dinaintea crimei — era tânărul care 
îi așteptase pe ceilalţi la Kaffibrennslan. 

— Eraţi prieteni buni, Harald și cu tine? 

Hugi ridică din umeri. 

— Da, eram. Nu chiar atât de buni ca Harald și 
Halld6r, dar Harald cumpăra uneori de la mine ha... 

Hugi se întrerupse în mijlocul cuvântului, cu o 
mină îngrijorată. 

— Afacerile tale cu hașiș nu interesează deocam- 
dată pe nimeni. Mai departe! spuse Matthias cu o 
voce aspră. 

Pe gâtul lui Hugi, mărul lui Adam se mișcă repe- 
de în sus și în jos; apoi băiatul se hotărî să continue: 

— Okay. Harald m-a numit de câteva ori cel mai 
bun prieten al lui, dar nu spunea asta la modul se- 
rios, doar când voia să cumpere ceva de la mine. Era 
totuși extrem de drăguţ, altfel decât toate celelalte cu- 
noștințe ale mele. 

— Ce înţelegi prin altfel? 

— Păi, în primul rând avea bani și cheltuia me- 
reu. În plus, avea un apartament super și mașină. Ră- 
mase puțin pe gânduri, apoi continuă: Dar nu asta 
era important. Era mult mai cool decât toți ceilalți. 
Nu-i era frică de nimic, avea mereu idei ciudate și îi 
contamina pe toţi cu ele. Arăta extraordinar cu toa- 
te piercingurile și tatuajele. Nici unul dintre noi nu 
a avut curajul să-l imite, nici măcar Halldór, care își 
dorea cel mai mult asta. Și-a făcut un mic tatuaj pe 
braţ, dar i-a părut rău. Lui Harald, în schimb, nu-i 
păsa de viitor. 

— S-a dovedit că nici nu avea viitor, comentă sec 
Matthias. Și ce făceaţi de fapt? Despre ce discutați? 

— Nu mai știu precis despre ce vorbeam. 

— Ţi-a pomenit vreodată ceva despre studiile lui, 
despre arderea pe rug a vrăjitoarelor? întrebă Dóra 
cu sufletul la gură. 

— Vrăjitoria... La început doar despre asta se vor- 
bea. Când ne-am cunoscut, Harald mi-a propus să 
devin membru al asociaţiei lor de magie. 

— Asociaţie de magie? îl întrerupse Matthias. Ce 
fel de asociaţie? 

— Malleus nu știu cum. O asociaţie pentru cei in- 
teresaţi de Inchiziţie și de alte prostii istorice. 

Hugi evită privirea D6rei, roși ușor și i se adresă 
apoi lui Matthias: 

— În realitate, era cu totul altceva. Nu semăna de- 
loc cu un club de fani ai lui Harry Potter, puteţi să 
mă credeţi. Doar patru chestii aveau importanţă: sex, 
magie, droguri și iar sex. 

Hugi rânji: 

— Înţelegeţi de ce mi s-a părut o idee bună să mă 
înscriu și eu. Puțin îmi păsa de istorie, vrăjitorie, rune 
și incantaţii. Mă interesa doar partea plăcută. Fete- 
le erau colosale. 

Pe chipul lui Hugi apăru o expresie visătoare, pro- 
babil amintirea clipelor de satisfacţie petrecute în 
compania fetelor colosale. 

— Câteva din poveștile despre vrăjitoare erau 
chiar amuzante. Îmi amintesc de una în care o tipă 
gravidă a ajuns pe rugul aprins și a născut în mijlo- 
cul flăcărilor. Nişte preoţi au scos copilul viu din flă- 
cări, apoi s-au gândit că poate era infectat de vrăjitoria 
mamei, așa că l-au aruncat iar în foc. Harald zicea 
că întâmplarea este adevărată. 

Dóra se strâmbă și îl readuse pe Hugi la realitate: 

— Cine mai făcea parte din asociaţie? Cum se nu- 
meau fetele „colosale“? 

— Harald era personajul principal, apoi Halldór 
- în principiu, mâna lui dreaptă. Și Bríet, care stu- 
diază istoria la Universitate, cred că doar ea lua to- 
tul foarte în serios. Brjânsi sau Brjânn, și el la istorie. 
Andri, care studiază chimia și Marta Maria, care se 
ocupă de niște chestii legate de feminism. Aia era 
de-a dreptul insuportabilă, trăncănea mereu despre 
femei și cât sunt de discriminate. Totdeauna strica at- 
mosfera cu prostiile ei. Harald îi zicea Sfânta Fecioa- 
ră Maria... Din cauză că o chema Maria, înțelegeți? 

Dora îi făcu semn că înțelege. Matthias asculta în 
tăcere. 

— Ăsta era nucleul permanent. De câteva ori au 
apărut și figuri noi, darpână la urmă rămâneam doar 
noi. Nu am prea urmărit ce făceau ceilalți. După cum 
v-am spus, magia nu mă interesa, doar restul. 

— Ai zis că Halldór era mâna dreaptă a lui Ha- 
rald. Ce înseamnă asta? 

— Stăteau mult împreună, doar ei doi. Cred că 
Halld6r îl ajuta la traduceri sau așa ceva. În afară de 
asta, era clar că urma să preia conducerea după ple- 
carea lui Harald din Islanda, ceea ce îl făcea să fie 
foarte mândru. Părea complet fascinat de Harald. 

— Halldór este cumva homosexual? 

Hugi scutură din cap: 

— Nu, în nici un caz. Ochii îi străluceau. Halldór 
provine dintr-o familie săracă, exact ca mine. Harald 
îl umplea de bani, îi făcea cadouri extraordinare, îl 
lăuda, iar Halldór îl idolatriza. Şi se vedea bine cât 
de mult îl încânta asta pe Harald! E adevărat că nu 
era totdeauna amabil cu Halldór. S-a întâmplat de 
multe ori să-și bată joc de el în fața celorlalţi, dar s-a 
străduit de fiecare dată s-o dreagă, pentru că nu voia 
ca Halldór să-l părăsească. O prietenie destul de ciu- 
dată. 

— Dar tu cum ai reacţionat la fascinația lui Hal- 
ldór pentru Harald? În fond și la urma urmei, era 
prietenul tău din copilărie. Nu ai fost gelos? întrebă 
Dóra. 

Hugi rânji: 

— Nu, deloc. Am rămas prieteni. Harald trebu- 
ia să plece la un moment dat din Islanda, știam că 
totul o să treacă. Hugi afișă deodată o expresie mâh- 
nită: Nu l-am omorât eu ca să-mi păstrez prietenul. 
Nu e adevărat. 

— Nu, poate că nu, zise Matthias, dar spune-mi 
ceva: Dacă nu tu l-ai omorât, atunci cine? Trebuie să 
ai anumite bănuieli. Ştii foarte bine că nu a fost vor- 
ba nici de sinucidere, nici de un accident. 

Hugi își plecă din nou privirea: 

— Nu știu. Dacă aș ști v-aș spune, bineînțeles. Nu 
vreau să rămân la închisoare. 

— Crezi că prietenul tău Halldór l-a ucis pe Ha- 
rald? întrebă Dóra. Vrei să-l acoperi? 

Hugi scutură din cap: 

— Halldór n-ar fi în stare să ucidă pe nimeni, cu 
atât mai puţin pe Harald. V-am spus că îl diviniza. 

— Da, dar ne-ai spus și că Harald se purta une- 
ori urât cu el și îl umilea în faţa voastră. Poate că l-au 

lăsat nervii, poate că și-a ieșit din fire. Așa ceva se 
mai întâmplă, spuse Dóra. 

Hugi își ridică, foarte hotărât, capul: 

— Nu. Halldór nu e genul ăsta. Vrea să fie me- 
dic. Vrea să-i ajute pe oameni să trăiască, nu să-i 
omoare. 

— Dragul meu Hugi, îmi pare rău că trebuie să-ți 
spun, dar medicii au mai omorât oameni de-a lungul 
timpului. Fiecare profesie are oile ei negre, îi expli- 
că Matthias. Dacă nu Halldór a făcut-o, atunci cine? 

— Poate Marta Maria, murmură Hugi fără să pară 
prea convins. Era clar că lui Harald nu-i plăcea de ea. 
Poate că a exagerat numind-o Sfânta Fecioară Maria. 

— Marta Maria, da, spuse Matthias. lată o suges- 
tie interesantă. Din păcate nu stă în picioare, fiind- 
că fata are un alibi inatacabil, ca toţi ceilalți din clubul 
vostru de vrăjitorie. Poate cu excepția lui Halldór. Ali- 
biul lui este cel mai vulnerabil. Putea foarte bine să 
plece o vreme din Kaffibrennslan, să-l omoare pe Ha- 
rald, să se întoarcă și să se așeze iar la bar, cu paha- 
rul în față. 

— Pe același loc? La Kaffibrennslan? Îftr-o sâm- 
bătă seara? Greu de crezut, observă Hugi ironic. 

— În rest, nu te-ai gândit la nimeni altcineva? în- 
trebă Dóra. 

Hugi inspiră adânc și dădu încet aerul afară. 

— Poate cineva de la Universitate. Nu știu. Sau 
cineva din Germania. 

Se strădui să nu se uite la Matthias când rosti ul- 
timele cuvinte, de parcă neamţul s-ar fi putut simţi 
jignit auzind că îi suspectează pe compatrioții lui. 

— Știu că în seara aia Harald voia să sărbătoreas- 
că nu știu ce. Așa mi-a spus. Voia să cumpere de la 
mine hașiș în onoarea evenimentului sau ceva ase- 
mănător. 

— Sau ceva asemănător? interveni Matthias de- 
odată. Trebuie să te exprimi mai concret. Ce anume 
a spus? 

Hugi părea enervat: 

— Mai concret? Cât de concret? Nu reușesc să-mi 
amintesc, era vorba de o chestie pe care o găsise în 
sfârșit. A strigat ceva în germană și și-a strâns pum- 
nii. Apoi m-a îmbrățișat, m-a strâns la piept și mi-a 
spus că trebuie să-i fac rost de Ecstasy fiindcă este 
într-o dispoziţie extraordinară și are chef s-o facă lată. 

— Şi după aceea ați plecat de la petrecere? între- 
bă Dóra. După ce te-a îmbrățișat și te-a rugat să-i faci 
rost de Ecstasy? 

— Da, la puţin timp. Eram deja total zăpăcit. Bău- 
sem prea mult și încercasem după aceea să mă tre- 
zesc, dar degeaba. Fusese prea mult... totul. În orice 
caz, am luat un taxi până acasă și tot ce-mi amintesc 
este că nu am găsit Ecstasy. Eram terminat, n-aș fi re- 
ușit să găsesc nici berea în frigider. Harald s-a cam 
înfuriat și mi-a zis de câteva ori că totul e o idioţe- 
nie. Ţin minte că m-am întins pe canapea fiindcă 
aveam senzaţia că se învârtește casa cu mine. 

Dóra îl întrerupse: 

— Vrei să spui că nu i-ai dat Ecstasy? 

— Nu l-am găsit, exclamă Hugi. Eram terminat, 
doar v-am spus. 

Dora îi aruncă lui Matthias o privire, dar neam- 
tul nu spuse nimic. Rezultatul autopsiei arătase că 
în sângele lui Harald se găseau și urme de Ecstasy. 
Înseamnă că, la un moment dat, făcuse totuși rost de 
pastile. 

— Ar fi fost posibil ca Harald să fi luat ceva mai 
devreme, în aceeași seară? Poate a găsit ceva la tine 
acasă, după ce ai adormit? 

— În timpul petrecerii n-a luat Ecstasy, exclus. Nici 
la mine n-a găsit nimic, fiindcă la percheziţie caraliii 

au descoperit marfa în debara. O ascunsesem acolo, 
iar cheia era în buzunarul meu. Mă îndoiesc că Ha- 
rald a căutat în debara, probabil nici nu știa de exis- 
tenţa ei. Poate că s-a dus acasă la el și a înghiţit acolo 
ceva. Dar de ce vă interesează toate astea? 

— Ești sigur că Harald nu și-a băgat mâna în bu- 
zunarul tău și n-a luat cheia? Poate că nu îţi amintești, 
dar este posibil să-ţi fi adus aminte chiar atunci de 
ascunzătoare și să-i fi pomenit de ea, spuse Matthias. 
Încearcă să faci un efort de memorie. Ești întins pe 
canapea și lumea se învârtește cu tine. Pe urmă? 

Hugi închise ochii, străduindu-se cu disperare să 
își aducă aminte. Îi deschise brusc și se uită, deru- 
tat, la cei doi din faţa lui: 

— Ba da, îmi amintesc. Eu n-am spus nimic, dar 
a spus Harald. Mi-a șoptit ceva la ureche. Îmi amin- 
tesc perfect că am vrut neapărat să-i răspund, că am 
vrut să-l rog să mă aștepte, dar n-am reușit. 

— Ce? Ce ţi-a spus? întrebă Matthias nerăbdător. 

Hugi le aruncă o privire șovăitoare: 

— S-ar putea să le încurc eu, dar am impresia că 
asta a spus: Dormi în pace, dragul meu. Sărbătorim mai 
târziu. Am venit în Islanda în căutarea Infernului. Și știi 
ceva? L-am găsit. 


CAPITOLUL 14 


— Nu te purta ca un idiot! 

Marta Maria își țuguie buzele și expiră un nor de 
fum gros. Scutură în scrumieră ţigara fumată pe ju- 
mătate, apoi o stinse. Se săturase de ea. 

— Singurul lucru pe care îl realizezi este că înve- 
ninezi situația. Să nu cumva să-ți imaginezi că așa 
faci cuiva un serviciu. 

Ochii ei verzi, migdalaţi, îl fulgerară cu o privire 
furioasă pe tânărul care ședea — mai bine zis zăcea — 
pe scaunul de la celălalt capăt al mesei. Băiatul se hol- 
bă mânios la ea, fără să spună nimic. Marta Maria 
își îndreptă spatele și își trecu degetele subțiri prin 
buclele arămii: 

— Nu te uita așa la mine, dragul meu. Tu ne-ai 
târât în afacerea asta, deci nu-ți imagina că poţi să 
pozezi dintr-odată în postura de mielușel inocent, 
chinuit de remușcări. 

Se uită apoi la fata de lângă ea, de parcă i-ar fi ce- 
rut ajutor. Prietena ei blondă se mulțumi să dea din 
cap. Era tunsă scurt și avea o alură băiețească, deși 
nimeni nu ar fi putut-o confunda cu un băiat. Era fru- 
mușică și delicată, avea însă sânii prea mari. Privită 
dinspatepărea un copil, mai ales când stătea alături 
de Marta Maria, mult mai înaltă decât ea. Maria nu 
terminase încă: 

— O atitudine tipică de macho, îmi vine să vomit. 
La o adică, fugiţi cu coada între picioare. 

Blonda, Briet, nu îndrăznea să se uite la ei, își con- 
centrase atenția asupra paharului. 

— Pentru Dumnezeu, ripostă Halldór, făcând un 
gest de parcă ar fi vrut să-și bage degetul în gât. Ce-ar 
fi dacă așa, pentru variație, ai pune și tu altă placă? 

Se înfuriase cumplit și, în timp ce o fixa pe Marta 
Maria, buza superioară i se ridicase instinctiv, dez- 
velind un rând de dinți albi, regulați. Își întoarse apoi 
privirile, trăgând din țigară. Se linişti puţin când ex- 
piră fumul și adăugă cu o voce mai reținută: 

— Ar trebui să te bucuri că vreau să merg la po- 
liţie. Sau poate crezi că ar fi o plăcere deosebită să 
aterizezi la închisoarea de femei? De femei lascive! 

Rânji batjocoritor. Marta Maria nu înghiţi insulta: 

— În cazul ăsta o să ne povestim la telefon isto- 
rioare obscene. Un individ atât de drăgălaș și de gra- 
tios ca tine, drăguțul meu, ar fi probabil primit cu 
brațele deschise la Litca-Hraum. 

Îi aruncă și ea un rânjet batjocoritor. 

— Terminati odată, exclamă în cele din urmă Bríet. 

Marta Maria și Halldór îi aruncară priviri mira- 
te, așa că Bríet fixă iar paharul, cu obrajii îmbujorați. 

— Nu am deloc chef să aterizez la închisoarea de 
femei, murmură ea, și nici nu vreau să ajungi la Li- 
tla-Hraum, adăugă uitându-se la Halldór. Mi-e frică! 

Halldór îi zâmbi înțelegător. O plăcea pe Bríet. Ba 
chiar o găsea foarte atrăgătoare, deși nu-și dădea prea 
bine seama dacă era vorba doar de atracţie sexuală 
sau de mai mult decât atât. 

— Nu trebuie să ajungă nimeni la închisoare. 

Halldór îi aruncă o privire Martei Maria: 

— Vezi ce-ai făcut? Ai reușit s-o bagi în sperieți 
pe Briet cu vorbăria ta. 

Marta Maria afișă o mutră jignită: 

— Eu? Hei, alo! Tu ai început să vorbești despre 
închisori, nu eu. Se uită la Briet, își dădu ochii peste 
cap și gemu: Cine a avut ideea să venim aici? 

Se aflau toţi trei la Hotel 101 din Hverfisgatan, în ca- 
mera de lângă bar, unde fumatul era permis. Prietenu- 
lui Harald îi plăcuse foarte mult localul; pe vremea când 
era șeful găștii lor ciudate petreceau mult timp aici. 
După moartea lui Harald, locul își pierduse farmecul. 
Halldór se uită în jos și scutură din cap, derutat: 

— Doamne Dumnezeule, Marta. Am ajuns la ca- 
pătul puterilor. Nu putem să discutăm liniștiți, ca în- 
tre prieteni? Credeam că vrei să mă ajuţi. Mi se pare 
îngrozitor să-l știu pe Hugi după gratii. Trebuie să 
înţelegi atâta lucru. 

Halldór își ridică privirile, fără a se uita însă în 
ochii ei, și puse mâna pe pachetul de ţigări din mij- 
locul mesei: 

— Povestea asta mă înnebunește. Când dracu e 
înmormântarea? 

Briet îi aruncă Martei o privire îngrijorată. Spera 
ca prietena ei să-și schimbe tonul. Dorinţa i se împlini. 
Marta Maria respiră adânc și renunţă la atitudinea de 
superioritate pe care o afișase în ultimul sfert de oră: 

— Bine, Dori. Întinse mâna peste masă și îl prin- 
se pe Halldór de bărbie, obligându-l să o privească 
drept în ochi: Suntem prieteni, nu-i așa? 

El dădu ușor din cap. 

— Atunci, ascultă-mă. Dacă te amesteci în aface- 
rea asta, nu-l ajuţi cu nimic pe Hugi. Halldór o pri- 
vea concentrat, iar Marta Maria continuă liniștită: Nu 
uita asta. Nimic din ceea ce îţi apasă ție conștiința nu 
va influenţa situaţia lui. Singurul lucru care s-ar pu- 
tea întâmpla ar fi să ne trezim și noi târâți în toată 
afacerea. Totul s-a întâmplat după moartea lui. Pe 
polițiști nu-i interesează asta. Îi interesează doar când 
a murit. Nimic altceva. Fata îi zâmbi: Poţi să fii si- 
gur că înmormântarea va avea loc în curând, iar după 
aceea nu veimai avea nici o legătură cu toată povestea. 

Halldór evita să se uite la ea. Marta Maria trebui 
să-i ridice iar capul pentru a-i prinde privirea. 

— Nu eu l-am omorât, Halldór. Nu vreau să mă 
sacrific de dragul remușcărilor tale. Să mergi la po- 
liție este cea mai proastă idee care ţi-a trecut vreo- 
dată prin cap. În clipa când deschizi gura să vorbești 
despre droguri, ne înfunzi pe toți. Ai înțeles? 

Halldór se uită în ochii ei și dădu din cap: 

— Bine, dar poate că... 

Nu reuși să termine, pentru că Marta Maria îl în- 
trerupse: 

— Nici un „poate că“. Ascultă-mă, te rog! Ești bă- 
iat deștept, Halldór. Îți închipui cumva că un medi- 
cinist care are de-a face cu drogurile va mai fi primit 
undeva? 

Scutură din cap, uitându-se de la Halldór la Bríet. 
Fata urmărea încordată dialogul, gata să-i dea drep- 
tate, ca de obicei, ultimului vorbitor. Marta Maria se 
întoarse iar spre Halldór și-i spuse foarte liniștită: 

— Nu te purta ca un copil. Ţi-am mai spus: pe ăia 
îi interesează strict cine l-a omorât pe Harald. Atât și 
nimic mai mult. Accentuă ultimele cuvinte, repetându-le 
pentru orice eventualitate: Atât și nimic mai mult! 

Halldór părea hipnotizat. Se uita fix în ochii ei 
verzi care străluceau sub sprâncenele încărcate cu pie- 
se de piercing. Dădu ascultător din cap, deși mai slab, 
având în vedere că Marta Maria îl ţinea încă de băr- 
bie. Exact acesta era motivul pentru care o amenin- 
tase că se duce la poliţie: știa că fata îl va convinge 
să renunţe la intenţiile sale. Alungă definitiv gândul: 

— Okay, okay! 

— Bine, grozav, murmură Briet, zâmbindu-i lui 
Halldór. Era în mod evident ușurată și o strânse pe 
Marta de braț, foarte mulțumită. Greu de spus dacă 
Marta înregistrase gestul, fiindcă își îndreptase toa- 
tă atenția spre Halldór și îl ținea încă de bărbie. 

— Cât e ceasul? întrebă ea fără să-i dea drumul. 

Briet scoase repede mobilul roșu din geanta atâr- 
nată de spătarul scaunului. Se uită la display și spuse: 

— În câteva minute e unu jumătate. 

— Ce faci diseară? îl întrebă Marta pe Halldór. Vo- 
cea îi era lipsită de inflexiuni, dar privirea mai mult 
decât grăitoare. 

— Nimic, răspunse Halld6r scurt. 

— Treci pe la mine, nici eu nu am un program, 
spuse Marta. A trecut mult timp de când nu am mai 
făcut ceva împreună și am impresia că nu ti-ar stri- 
ca să stai puțin în compania cuiva. 

Accentuase fiecare cuvânt. Bríet se foi neliniștită 
pe scaun și zise: 

— Să mergem la un film? Se uită plină de speran- 
tă la Marta, care nu o învrednici însă nici măcar cu 
o privire. 

Bríet simţi că cineva o calcă pe picior, iar când se 
uită în jos, observă că pantoful ei frumos dispăruse 
sub cizma de piele a Martei. Se înroși: înțelesese că 
diseară prezenţa ei nu era dorită. 

— Vrei să mergi la film, îl întrebă Marta pe Hal- 
ldór, sau preferi să petreci o seară liniștită cu mine? 

Halldór dădu din cap. Marta zâmbi: 

— Adică? Nu mi-ai răspuns. 

— La tine. Vocea lui Halld6r era aspră și adâncă. 
Toţi trei înțelegeau foarte bine despre ce era vorba. 

— Abia aștept. Marta dădu drumul bărbiei lui 
Halldór şi bătu din palme. Chemă chelnerul care tre- 
cea prin apropiere și ceru nota de plată. Halldór și 
Bríet tăceau. Bríet era jignită, iar Halldór nu mai avea 
nimic de spus. Scoase o bancnotă de o mie de coroane 
din buzunarul pantalonilor și o puse pe masă. 

— Întârzii de la cursuri. Ne vedem mai încolo. 

Halldór o luă din loc, iar cele două fete își întoar- 
serăcapulși se uitară după el. După ce ieși din came- 
ră, Marta i se adresă lui Briet: 

— Băiatului ăsta îi lipsește o doagă. Ar trebui să 
ne lase singure mai des. 


156 


Se uită apoi la prietena ei care făcuse o mutră 
ofensată. 

— Pentru numele lui Dumnezeu, nu te mai simți 
tot timpul jignită! Băiețelul este deocamdată într-o 
situaţie critică și miza e mult prea mare pentru el. O 
prinse pe Briet de braţ: Tot de tine îi place mai mult, 
nu s-a schimbat nimic. 

Briet zâmbi slab: 

— Nu, poate că nu. Cu toate astea pare să fie foar- 
te impresionat de tine. 

— Draga mea, nu are nimic de-a face cu dragos- 
tea. Tu îi farmeci pe bărbați. Eu... Eu suntbună la pat. 

Se ridică și se uită cu multă condescendenţă la Bríet: 

— Și știi de ce? 

Nici un răspuns. 

— Eu savurez clipa. Ar trebui să încerci și tu să 
faci la fel în loc să-l aștepți mereu pe marele salva- 
tor. Trăiește-ți din plin viața! 

Briet își căută portmoneul. Nu știa ce să-i răspun- 
dă. Participase la toate jocurile găștii și unele amin- 
tiri o făceau să roșească. Oare asta nu însemna să-ți 
trăieşti din plin viața? Lăsase ea să se înțeleagă, în- 
tr-un fel oarecare, că ar vrea să fie salvată? Ce însem- 
na prostia asta? Când ieșiră împreună din sală, Briet 
se consolă cu gândul că băieţii roiau în jurul ei. Nu 
în jurul Martei. Situaţia era însă atât de periculoasă, 
cel puţin deocamdată, încât nu voia să o irite pe Mar- 
ta cu un discurs privitor la avantajele feminităţii ei. 
Marta era într-o oarecare măsură un Harald feminin. 
Avea un ascendent asupra lui Halldór. Bríet nu voia 
să ajungă la închisoare. Nu, mulțumesc, să-l ia dra- 
cu pe Halldór, va putea să pună mai târziu mâna pe el. 

Briet își îndreptă spatele, iar sânii ei impunători 
ieșiră și mai mult în evidenţă. În timp ce mergeau 
spre ieșire, savură privirile celor trei bărbaţi de la fe- 
reastră. Se holbau după ea, nu după Marta. Zâmbi 
cu șiretenie. Uneori aveai satisfacţii mai mari în urma 
unui triumf mărunt. 

CAPITOLUL 15 


— Nimic. 

Dóra își smulse dezamăgită privirea de la moni- 
torul calculatorului și se uită la Matthias. După vi- 
zita la închisoare trecuseră pe la biroul ei, printre 
altele și ca să vadă dacă primise vreun răspuns la 
e-mailul adresat misteriosului „Mal“. 

Matthias dădu din umeri, descumpănit. 

— Cine știe? Poate că nici nu va răspunde vreo- 
dată. 

Dóra nu voia să depună armele la fel de repede: 

— Poate că în calculatorul lui Harald există infor- 
matii referitoare la el. 

— În calculatorul dumneavoastră se găsesc infor- 
matii despre cunoscuţi? o întrebă Matthias mirat. 

— Nu, dar înțelegeţi bine ce vreau să spun. O lis- 
tă în Outlook cu adresele persoanelor cu care cores- 
pondează mai des. 

Matthias ridică iar din umeri: 

— Da, da, știu la ce listă vă gândiţi. S-ar putea ca 
Harald să fi avut așa ceva. 

Dóra întoarse ecranul în poziţia lui obișnuită. 

— Ce-ar fi să dați acum un telefon la poliţie și să-i 
întrebaţi de calculatorul lui Harald? Se uită la cea- 
sul de pe ecran: Este aproape două, la camera de gar- 
dă ar trebui să fie cineva. 

Scrisoarea cu rugămintea de a li se pune la dis- 
poziţie tot materialul de urmărire penală dispăruse 
din coșulețul de corespondenţă de pe biroul secreta- 
rei. După toate probabilitățile, Bella o expediase. Pro- 
babil că între timp ajunsese la destinaţie, dar nu aveau 
de unde să știe dacă cererea lor fusese deja discuta- 
tă și aprobată. Ar fi fost poate mai bine să aștepte o 
zi sau două și să se intereseze atunci și de calculator, 
și de dosarul respectiv. Totuși Dóra alungă vocea ra- 
ţiunii și cedă nerăbdării. Nici nu avea alternativă. 
Căutase pe Internet numerele de telefon ale priete- 
nilor lui Harald și le găsise pe cele ale Martei Maria, 
Bríet și Brjánn. Când reușise să-i prindă, toți trei re- 
fuzaseră să stea de vorbă cu ea — Bríet în mod aproa- 
pe isteric — și o sfătuiseră să citească declaraţiile lor 
de la poliţie. În concluzie, Dóra și Matthias nu prea 
aveau de ales. 

— Daţi telefon! insistă Dóra. 

Matthias se conformă și află că puteau lua oricând 
calculatorul de la poliţie. Îi aștepta acolo un anume 
Markus Helgason. 


Markus o salută pe Dóra în islandeză, apoi i se 
adresă lui Matthias într-o engleză cu accent foarte pu- 
ternic: 

— Ne-am întâlnit deja de două ori, prima dată cu 
ocazia percheziţiei de la domiciliul victimei, a doua 
oară când aţi venit aici să vorbiţi cu șeful meu, Árni 
Bjarnason. Polițistul zâmbi, ușor jenat: Se pare că nu 
aţi fost pe aceeași lungime de undă, iată de ce vă pri- 
mesc eu. Sper că nu aveți nimic împotrivă. 

Tânărul purta vestonul albastru deschis al Poliţiei 
și pantalonii negri de uniformă. Era destul de scund, 
dar trecuseră de mult vremurile când polițiștii erau 
aleși după statură. În rest, Markús arăta foarte normal, 
nu era nici frumos, nici urât, avea păr blond închis 

și ochi cenușii care nu se remarcau prin nimic. Când 
dădu mâna cu ei le zâmbi, iar impresia D6rei despre 
el se schimbă brusc. Avea dinți albi minunati, iar Dóra 
îi dori, în sinea ei, să aibă cât mai des motive de a su- 
râde. 

Îl asigurară că nu îi deranja deloc absența șefu- 
lui, iar tânărul polițist continuă, vizibil ușurat: 

— Aș fi bucuros să stăm de vorbă câteva minute. 
După cum am fost informaţi, investigați împrejură- 
rile în care a fost comisă crima și, cum în mod ofi- 
cial ancheta noastră nu s-a încheiat încă, n-ar strica 
să facem un schimb de opinii. Ezită o clipă, apoi 
adăugă oarecum circumspect: Calculatorul și alte câ- 
teva documente pe care trebuie să le restituim suntpuse 
chiar acum în cutii, deci va trebui oricum să aștep- 
taţi puțin. Am putea merge în biroul meu. 

Dóra se uită la Matthias. Acesta îi dădu de înțe- 
les, cu o ușoară ridicare din umeri, că nu avea nimic 
de obiectat împotriva unei discuţii. Dóra era convin- 
să că povestea cu documentele, calculatorul și cuti- 
ile era doar un pretext — un ciung ar fi dus treaba la 
bun sfârșit în cel mult trei minute. Dar nu lăsă să se 
vadă nimic, zâmbi cu naivitate și declară că nu era 
nici o problemă. Polițistul îi conduse în biroul său. 

În camera respectivă nu exista nici un obiect per- 
sonal, cu excepţia unei căni de cafea inscripționată 
Manchester United. Tânărul îi pofti să ia loc, apoi se 
așeză și el. În timpul acestei proceduri păstrară tă- 
cerea, iar după aceea se așternu o liniște de-a drep- 
tul penibilă. 

— Deci, asta este, începu Markus plin de bună dis- 
poziție, evident forțată. Dóra și Matthias zâmbiră fără 
să spună nimic. Dóra voia să-l lase pe poliţist să por- 
nească discuţia, iar buzele strânse ale lui Matthias 
arătau că neamțul îi împărtășește părerea. În cele din 
urmă Markus atacă subiectul: 

— Am auzit că aţi fost azi de dimineață la Li- 
tla-Hraun și ați stat de vorbă cu Hugi P6risson. 

— Da, așa este, spuse Dóra scurt. 

— Da, da, continuă polițistul. Aţi obținut vreun 
rezultat? 

Se uită de la unul la altul, așteptând. 

— Ştiţi, este destul de neobișnuit ca aceeași per- 
soană să fie și reprezentantul rudelor victimei și sus- 
ținător al suspectului principal. În măsura în care am 
fost corect informat, dumneavoastră tocmai asta ați 
fost azi, la închisoare. 

Dóra se uită la Matthias, care îi făcu semn cu mâna 
să răspundă. 

— Nu ar fi mai potrivit să spunem că împrejură- 
rile sunt neobișnuite, ba chiar foarte ieșite din comun, 
și că noi procedăm în consecință? Cu toate acestea, 
lucrăm în primul rând pentru familia lui Harald. Din 
întâmplare, interesele lui Hugi P6risson coincid cu 
cele ale familiei Guntlieb. 

Făcu o mică pauză, pentru a-i da poliţistului po- 
sibilitatea să intervină, dar acesta nu folosi ocazia. 
Prin urmare, Dóra continuă: 

— Noi credem că Hugi este nevinovat. Întrevede- 
rea de azi-dimineaţă ne-a întărit convingerea. 

Polițistul ridică din sprâncene, mirat: 

— Trebuie să mărturisesc că nu înțeleg prea bine 
cum puteți fi atât de siguri. Toate investigaţiile de 
până acum conduc la concluzia contrară. 

— După părerea noastră au rămas multe întrebări 
fără răspuns. Cred că acesta este motivul principal, 
declară Dóra. 

Polițistul dădu din cap, părând să fie de acord: 

— Este foarte adevărat, dar — după cum am spus- 
ancheta noastră nu a fost încă finalizată. În afară de 
asta, m-ar mira să mai apară ceva care să dea peste cap 
teoria noastră că Hugi Þórisson aste autorul crimei. 

Își ridică o mână și începu să enumere, apucându-și 
câte un deget cu cealaltă mână: 

— În primul rând, s-a întâlnit cu victima cu pu- 
țin timp înainte de săvârșirea crimei. În al doilea rând, 
sângele lui Harald a fost identificat pe hainele pur- 
tate de Hugi în seara respectivă. În al treilea rând, 
am găsit în dulapul lui un tricou cu care s-a șters de 
sânge și care îi aparține tot victimei. În al patrulea rând, 
era membru al clubului de vrăjitorie al decedatului, 
deci era familiarizat cu runele magice, inclusiv cu aceea 
scrijelită pe cadavru. Şi în al cincilea rând, era atât 
de ameţit în seara crimei — consumase droguri —, în- 
cât ar fi fost cu siguranţă în stare să-i scoată ochii de- 
cedatului. Credeţi-mă, nimeni nu face așa ceva dacă 
este în deplinătatea facultăţilor sale mintale. Hugi era 
implicat în traficul de droguri și avea probabil inten- 
ţia să introducă droguri în țară prin contrabandă. Avea 
și bani suficienţi ca să finanţeze acest trafic. Chiar îna- 
inte de crimă a dispărut din contul lui personal o sumă 
mare de bani. A dispărut fără urmă. Așa ceva nu se 
întâmplă în cazul unor tranzacții normale. Mișcări- 
le de capital pot fi totdeauna urmărite într-un fel sau 
altul. 

Polițistul își studie mâinile. Își cuprinse cu mâna 
dreaptă toate cele cinci degete ale mâinii stângi: 

— Vă jur, de cele mai multe ori sunt suficiente 
mult mai puține dovezi pentru a condamna pe cine- 
va. Ne lipsește doar mărturisirea formală a faptelor, 
deși trebuie să recunosc că, în împrejurări similare, 
am fi obținut-o de mult. 

D6ra nu lăsă să se observe nimic, dar amănuntul 
cu sângele de pe hainele lui Hugi o luase prin sur- 
prindere. Nu citise despre așa ceva nici în rapoarte- 
le poliției, nici în celelalte documente pe care le avusese 
la dispoziţie. Se grăbi să spună ceva, pentru ca tână- 
rul să nu observe cât era de șocată: 

— Dar faptul că nu și-a recunoscut vina nu este 
un punct vulnerabil în teoria dumneavoastră? 

Markus îi aruncă o privire sinceră: 

— Nu, deloc. Și știți de ce? 

Fiindcă Dóra nu dădea semne că ar vrea să răs- 
pundă, polițistul continuă: 

— Nu-și aduce aminte de nimic. Se leagănă în ilu- 
zia că nu el a comis crima. De ce să recunoască o fap- 
tă de care nu-și poate aminti, mai ales când miza este 
atât de mare? Vă întreb doar. 

— Dar cum vă explicaţi transportarea cadavru- 
lui până la Universitate? întrebă Matthias. Mi-e greu 
să cred că un mărunt traficant de droguri ar fi avut 
acces în Universitate. La sfârșit de săptămână totul 
este încuiat. 

— Foarte simplu: a furat cheile lui Harald. Am 
găsit asupra cadavrului un set de chei. Printre ele era 
și una de la Universitate, mai bine zis o cartelă mag- 
netică. Clădirea este prevăzută cu un sistem electro- 
nic împotriva spargerilor, iar sistemul ne-a arătat că 
această cartelă a fost utilizată imediat după crimă, 
din exterior. 

Matthias își drese vocea: 

— Ce înseamnă mai exact „imediat după crimă“? 
Nu a fost oare utilizată chiar înainte de crimă? În 
fond, reperele temporale nu sunt foarte precise în 
acest context. 

— Nu, dar amănuntul este lipsit de relevanţă, de- 
clară Markus mai puţin amabil decât până atunci. 

Matthias continuă netulburat. Nu avea de gând 
să-l slăbească pe polițist cu una, cu două: 

— Să ne imaginăm că Hugi a luat cheia și a trans- 
portat cadavrul la Universitate, venind din aparta- 
mentul lui care se află în apropiere. Cum a putut să-l 
care până acolo, după părerea dumneavoastră? În 
fond, nu poţi ascunde în buzunar cadavrul unui 
adult, și nici nu poți să-l duci cu un taxi. 

Polițistul rânji: 

— A pus cadavrul pe bicicleta lui. A fost găsită 
în fața Ámagarður și s-au descoperit și urme. Am gă- 
sit pe ghidon sângele lui Harald. Din fericire, bici- 
cleta a fost abandonată într-o magazie, așa că nu a fost 
acoperită de zăpadă. 

Pentru că Matthias nu spunea nimic, Dóra inter- 
veni: 

— Dar de unde știți că este bicicleta lui Hugi? 
Apoiadăugă în grabă: Şi chiar dacă ar fi așa, de unde 
știți că a fost lăsată acolo chiar în noaptea respectivă? 

Markus zâmbi și mai satisfăcut: 

— Bicicleta a fost aruncată într-o magazie cu tom- 
beroane pentru gunoi. Era rezemată de ușă. Gunoiul 
fusese ridicat vineri, iar angajaţii de la salubritate au 
declarat la unison că nu s-au împiedicat de nici o bi- 
cicletă când au scos tomberoanele. Chiar Hugi a iden- 
tificat bicicleta și a confirmat că ea se afla sâmbătă, 
neatinsă, în subsolul blocului în care locuiește. O ve- 
cină a declarat de asemenea că bicicleta era la locul 
ei, seara, când a luat din pivniţă căruciorul ca să 
meargă la cumpărături. 

— Cum Dumnezeu își poate aminti o martoră 
care bicicletă era acolo și care nu? Am locuit și eu în- 
tr-un bloc și nu cred că aș fi fost în stare să dau de- 
claraţii despre lucrurile din subsol, deși coboram de 
multe ori acolo, exclamă Dóra agitată. 

— Bicicleta atrăgea atenţia, iar Hugi o folosea foar- 
te des. larna, vara, primăvara și toamna. Nu avea per- 
mis de conducere, deci nu avea încotro. Și nu era nici 
prea atent când lăsa bicicleta în subsol; la sfârșitul 
săptămânii respective a proptit-o de căruciorul ve- 
cinei. Femeia și-a amintit foarte bine că a trebuit să 
dea bicicleta la o parte ca să poată scoate căruciorul. 

Matthias își drese vocea: 

— Dacă Hugi a furat cheia, iar la Universitate exis- 
tă un sistem de alarmă, trebuie să existe și un cod sau 
o combinaţie de acces. Cum a reușit Hugi s-o afle? 

— Este una din întrebările pe care ni le-am pus 
și noi de la bun început și am rezolvat problema, răs- 
punse Markus. Din declaraţiile prietenilor lui Harald 
reiese că acesta le spusese tuturor numărul. 

Dora se uită la el, neîncrezătoare: 

— Cine ar putea crede așa ceva? De ce? 

— Probabil că numărul i se părea nostim. Mai pre- 
cis, era 0666, or, acest număr are oarecum legătură cu 
Satana și, implicit, cu pasiunea lui. 

— Dar era vorba mai degrabă de magie decât de 
Satana, remarcă Matthias. Apoi schimbă repede su- 
biectul, pentru a împiedica o discuție mai amănun- 
țită despre vrăjitorie: Aţi putea să ne explicaţi încă 
un amănunt? Am găsit o pagină printată cu un e-mail 
de-al lui Harald, un mesaj scurt către un oarecare 
„Mal“. Aţi descoperit ceva în direcția aceasta? 

Polițistul se uită derutat la el: 

— Trebuie să recunosc că nu-mi amintesc de așa 
ceva, deși am citit o serie de documente. Dacă doriţi, 
pot să-l caut și să vă spun ce am aflat. 

Dóra îi reproduse, în linii generale, conținutul me- 
sajului, deși nu credea că poliţia le putea fi de aju- 
tor în această privință. Dacă s-ar fi descoperit ceva 
până atunci, polițistul și-ar fi amintit cu siguranţă. 
Markus le promise însă că se va interesa dacă desti- 
natarul fusese identificat. În orice caz, nu credea că 
obiectul pe care Harald pretindea că îl găsise ar pu- 
tea prezenta un interes deosebit: 

— Probabil că se referea la vreo fată pe care do- 
rea s-o cucerească sau ceva asemănător. Bun, și în rest? 
Intenţionați să vă ocupați în continuare de caz? 

Markus se uită de la Dóra la Matthias și înapoi. 

— Cât timp va mai fi necesar, îi răspunse Matthias 
cu o expresie impenetrabilă. Nu sunt nici acum convins 
că adevăratul vinovat se află în detenţie preventivă, 
în ciuda informaţiilor primite acum de la dumnea- 
voastră. Bineînţeles, este posibil și să mă înșel. 

Polițistul zâmbi evaziv: 

— V-am fi recunoscători dacă ne-ați ține și pe noi 
la curent, având în vedere că ancheta nu s-a înche- 
iat. Vrem să evităm orice conflict și ar fi mult mai bine 
să colaborăm. 

Dóra profită de ocazie ca să intervină: 

— Am obținut o parte din dosarul de urmărire 
penală, dar nici de departe totul. V-am adresat o ce- 
rere pe care o veți primi probabil mâine. În ea vă rog, 
în numele familiei Guntlieb, să ne puneţi la dispo- 
zitie toate documentele. Credeţi că există vreun im- 
pediment în acest sens? 

Markus ridică din umeri: 

— În principiu nu, dar nu eu decid. Deși o ase- 
menea cerere este oarecum neobișnuită, presupun to- 
tuși că va fi aprobată. S-ar putea să mai dureze un timp 
până completăm dosarul. Încercăm, în orice caz... 

Trebui să se întrerupă, fiindcă cineva bătea la ușă. 

— Intră, spuse Markus. 

Ușa se deschise. În prag era o polițistă tânără care 
ținea în braţe o cutie de carton. Din ea ieșea partea 
de sus a unui calculator negru. 

— Uite calculatorul pe care ni l-ai cerut, zise feme- 
ia intrând în birou. Puse cutia pe masă și scoase o 
foaie de hârtie dintr-o husă transparentă de plastic. 

— Monitorul e jos, la recepţie. A venit direct din 
magazie, fiindcă n-am avut nevoie de el. În fond, a 
fost o prostie să-l luăm, îi spuse ea lui Markus cu un 
ton sincer. Ar trebui poate să le atragem atenţia co- 
legilor care fac percheziţii că fișierele sunt în unita- 
tea centrală, nu și pe monitor. Totul se găsește pe 
hard-disc și poate fi citit pe orice alt monitor. 

Arătă cu degetul spre calculator. Markus nu pă- 
rea deloc încântat că femeia făcuse această observa- 
ție în prezența Dorei și a lui Matthias. 

— Mulţumesc pentru informații, zise el sec, apoi 
luă husa de plastic și scoase hârtia: V-aș ruga să sem- 
nați aici de primire, îi spuse lui Matthias. În cutie sunt 
toate celelalte documente care au fost la noi. 

— Despre ce documente e vorba? întrebă Dóra. 
De ce nu au fost restituite odată cu celelalte? 

— Sunt documente pe care am vrut să le aprofun- 
dăm, un adevărat talmeș-balmeș, dar nu ne-au folo- 
sit la nimic. Mă îndoiesc că veți putea face ceva cu ele. 

Se ridică, dându-le astfel de înțeles că întrevede- 
rea luase sfârșit. 

Dóra și Matthias se ridicară și ei. După ce semnă 
de primire, neamțul luă cutia. 

— Nu uitaţi monitorul, spuse polițistul, zâmbin- 
du-i D6rei. Dóra îi zâmbi și ea, asigurându-l că îl vor 
lua în drum spre ieșire. 

Se îndreptară spre automobil, Dóra cu monitorul 
în braţe. Înainte să se urce în mașină, Dóra scoase din 
cutie teancul de hârtii. 

— Matthias, exclamă ea în clipa următoare, uimi- 
tă, ce naiba e asta? 


CAPITOLUL 16 


Tinea în mână un toc de piele brun-roșcată pe care 
îl scosese fără să vrea împreună cu maldărul de hâr- 
tii. Era legat cu o curelușă la partea de jos. Pielea era 
încă moale, deși trebuie să fi fost destul de veche, ju- 
decând după inscripţia „NHG 1947“: cel puţin 60 de 
ani. Dar pe Dóra o interesa mai mult conţinutul de- 
cât ambalajul. 

— Ce-o fi asta? întrebă iar, uitându-se mirată la 
Matthias. Îi arătă scrisorile vechi, mai bine zis străvechi, 
care ieșeau din toc. Aspectul lor și scrisul o îndem- 
nau să presupună că erau mult anterioare tocului de 
piele. 

Matthias se uită îngrozit la ele. 

— Erau printre hârtiile din cutie? 

— Da, răspunse Dóra răsfoind superficial, cu vâr- 
ful degetelor, scrisorile de deasupra, ca să-și dea sea- 
ma cam câte erau. Se sperie când Matthias strigă ceva 
ininteligibil și îi smulse tocul din mână. 

— Aţi înnebunit? gâfâi neamţul, închizând tocul 
și legând curelușa cu mișcări febrile — o operaţie nu 
prea ușoară din cauza volanului și a spațiului redus. 

Dóra nu înțelegea ce se întâmplă. Se mulțumi să 
urmărească în tăcere eforturile lui Matthias. După ce 
închisese tocul, neamțul îl așeză cu grijă pe banche- 
ta din spate, își scoase haina și îl acoperi cu ea — dar 

nu cu partea exterioară, acum umedă, ci cu cea in- 
terioară, moale și uscată. 

— N-ar fi cazul să plecăm, totuși? întrebă Dóra pen- 
tru a întrerupe tăcerea. Mașina era pe jumătate ieși- 
tă din parcare și ocupa o parte din carosabil. 

Matthias își puse ambele mâini pe volan, expirând 
prelung: 

— Scuzaţi-mi agitația. Nu m-am așteptat să gă- 
sesc aici aceste documente, și mai ales într-o cutie de 
carton oarecare, la poliţie. Scoase mașina pe carosa- 
bil și demară. 

— Și ce reprezintă, dacă îmi dați voie să întreb? 

— Sunt scrisori foarte vechi din colecţia bunicu- 
lui lui Harald. Erau incluse în partea cea mai valo- 
roasă a colecţiei. De fapt, au o valoare inestimabilă 
și a fost un act iresponsabil din partea lui Harald să 
le aducă în Islanda. Societatea de asigurări este pro- 
babil convinsă că ele se află în seiful băncii, așa cum 
s-a convenit. 

Matthias potrivi în așa fel oglinda retrovizoare în- 
cât să poată supraveghea pachetul prețios. 

— Au fost scrise de un nobil din Innsbruck, în 
anul 1485. În ele este vorba despre campania lui Hein- 
rich Kramer împotriva vrăjitoarelor din Innsbruck, 
înainte ca vânătoarea de vrăjitoare să se fi generalizat. 

— Cine a fost Heinrich Kramer? se interesă Dóra. 

Numele i se părea cunoscut, dar nu reușea să-și 
amintească în ce context îl auzise. 

— Unul din autorii manualului Hexenhammer, îi 
explică Matthias. Era mare inchizitor în ținuturi care 
astăzi aparțin în cea mai mare parte Germaniei. Fără 
îndoială un personaj detestabil, care le ura mai ales 
pe femei. Presupusele vrăjitoare erau ținta lui prin- 
cipală, dar participa cu același zel la persecutarea evrei- 
lor, a ereticilor și tuturor minorităților apte de a deveni 
victime. 

Dóra își aminti de rezumatul de pe Internet. 

— A, da, așa este. Apoi adăugă surprinsă: Despre 
el e vorba în scrisori? 

— Da. A venit la Innsbruck, a văzut, dar nu a în- 
vins. La început toate i-au mers bine: a declanșat un 
proces împotriva vrăjitoarelor în cursul căruia a fă- 
cut uz de o violenţă sălbatică și de cele mai cumpli- 
te torturi. Acuzatele, cincizeci și șapte de femei, nu 
au avut dreptul la apărare. Atât capii Bisericii cât și 
autorităţile laice au criticat acest lucru în momentul 
când a început procesul. Kramer a mers prea depar- 
te în descrierea dezmăţului sexual al așa-numitelor 
vrăjitoare, încât însuși episcopul s-a săturat și în cele 
din urmă l-a expulzat din oraș. Femeile arestate de 
el au fost eliberate ulterior dar, după câte îndurase- 
ră, erau într-o stare jalnică. Autorul scrisorii descrie 
modul cum a fost tratată propria lui soție. Vă puteţi 
imagina că lectura nu prea este înălțătoare. 

— Cui îi sunt adresate? întrebă Dóra. 

— Toate au fost trimise episcopului din Brixen, 
George al II-lea Gosler. Este episcopul care l-a alun- 
gat pe Kramer din oraș. Aș îndrăzni să presupun că 
scrisorile au influenţat într-o oarecare măsură aceas- 
tă hotărâre. 

— Şi cuma ajuns bunicul lui Harald în posesia lor? 

Matthias ridică din umeri: 

— Multe lucruri de valoare au fost dosite în Ger- 
mania în primii ani de după război. Guntlieb, spre 
deosebire de mulți alții care au fost ruinaţi după 1945, 
își plasase în așa fel averea încât să nu fie prejudi- 
ciată de inflaţia mărcii. Banca lui nu era o bancă obiș- 
nuită — oamenii normali nu își depun banii acolo și 
nici nu au făcut-o vreodată. Este în mare măsură me- 
ritul bunicului lui Harald dacă principalii lui parte- 
neri de afaceri de atunci nu au dat faliment. A înțeles 
repede ce se putea întâmpla și a reușit să-și pună la 
adăpost cea mai mare parte a proprietăţilor fără să 

atragă atenţia. Pentru că avea o situaţie financiară foar- 
te bună într-o perioadă economică proastă, a cum- 
părat tot felul de lucruri de la alții mai puţin norocoși. 

— Oare cine i-a vândut scrisorile? Doar nu păs- 
trezi pentru zile negre scrisori din secolul al XV-lea 
ca să le vinzi pe nimic în momentul când în jurul tău 
se prăbușește totul. 

Matthias căzu pe gânduri: 

— Chiar că nu am habar. Scrisorile nu sunt înregis- 
trate nicăieri, nu sunt amintite de nici o sursă istorică, 
deci ar putea fi și falsuri. În orice caz, dacă este așa, 
sunt contrafăcute perfect. Bunicul lui Harald nu prea 
obișnuia să vorbească despre achiziţiile lui. Iniţialele 
de pe tocul de piele, Niklas Harald Guntlieb, îi apar- 
țin, deci nu ne trimit la posesorul anterior. Bănuiesc 
că au fost furate cândva dintr-o biserică. 

Ajunseseră pe Snorrabraut și Matthias semnali- 
ză că vrea să schimbe banda. Voiau să ajungă la Berg- 
stadastraeti, unde stabiliseră de comun acord că era 
locul cel mai sigur pentru calculator. Trebuia deci să 
vireze în curând la dreapta, dar încă se aflau pe banda 
din stânga. Nu reuși. Ceilalţi șoferi păreau hotărâți 
să contracareze cu orice preț manevra lor și să-i obli- 
ge să treacă peste podul care ducea spre Fossgogur. 

— Ce dracu e cu voi? mârâi Matthias. 

— Schimbaţi banda, spuse Dóra care cunoștea 
bine tertipurile șoferilor islandezi. Pe ăștia îi intere- 
sează mai mult mașinile lor decât unde vrem să ajun- 
gem noi. 

Matthias acceleră și scăpă ca prin urechile acului 
de un automobil care claxona nebunește. 

— Nu mă voi obișnui niciodată să conduc aici, 
spuse Matthias consternat. 

Dóra se mulțumi să zâmbească. 

— Și ce spun scrisorile? Ce s-a întâmplat cu feme- 
ia aceea? 

— A fost torturată, răspunse Matthias. Bestial. 

— Presupun că o tortură nu poate fi decât bes- 
tială, remarcă Dora, care se așteptase la o descriere mai 
amănunţită. Ce s-a întâmplat de fapt? 

— Autorul scrisorilor vorbește despre mâini rup- 
te și despre un picior strivit cu „cizma de fier“. In 
plus, i-au tăiat ambele urechi. Probabil că i s-au în- 
tâmplat și altele, dar soțul ei nu le-a mai pomenit. 
Matthias îi aruncă D6rei o privire scurtă: Îmi amin- 
tesc de propoziţia finală dintr-o scrisoare, care sună 
aproximativ așa: Dacă îl căutați pe Satana, nu îl veţi găsi 
în rămășițele pământești ale mult iubitei, tinerei și nevi- 
novatei mele soții. Satana sălășluiește în aceia care o acu- 
ză pe ea. 

— Sfinte Dumnezeule, exclamă Dóra simțind că 
o trec fiorii. Ce bine vă amintiţi textul! 

— Nu poţi uita prea repede așa ceva, spuse Mat- 
thias sec. Și nu este singurul subiect tragic. Omul a 
încercat imposibilul să o elibereze pe soţia lui, de la 
argumente juridice până la ameninţări. Era disperat 
și ținea la ea mai mult decât ținea la propria lui via- 
tă. Trebuie să fi fost o femeie splendidă, dacă ne luăm 
după cuvintele lui. Erau căsătoriți de puţin timp. 

— Putea să o viziteze la închisoare? Scrisorile au 
fost scrise în timpul detenţiei ei? întrebă Dóra. 

— Da și nu, spuse Matthias. Nu, nu avea voie să 
o viziteze, dar unuia dintre paznici i se făcuse milă 
de ea și îi transmitea soțului mesajele ei care, con- 
form scrisorilor, erau tot mai disperate, tot mai lip- 
site de speranță. În ceea ce privește a doua întrebare: 
da, toate scrisorile, cu excepția uneia singure, au fost 
scrise în timp ce ea era închisă, iar el încerca să ob- 
țină punerea ei în libertate. Toate în afară de ultima, 
pe care a scris-o după eliberarea ei. Această ultimă 
scrisoare descrie destine pe care n-ar trebui să le ui- 
tăm în momentele când suntem confruntați cu pro- 
priile noastre probleme. 

— Povestiţi-mi, spuse Dóra, deși, în realitate, nu 
prea avea chef să audă așa ceva. 

— Trebuie să vă gândiţi că medicina de atunci nu 
se putea compara cu cea de azi; în fond, era mai de- 
grabă un fel de doftoriceală. Imaginaţi-vă așadar la 
ce chinuri erau supuși bolnavii și răniții, ca să nu mai 
vorbim despre suferințele sufletești ale unei femei 
frumoase, pe caretoatălumea o iubea și o admira. Când 
a fost pusă în libertate, nu-și mai putea folosi mâini- 
le și un picior. Nu mai avea urechi. Trupul îi era plin 
de cicatrici de cuțit, iar loviturile fuseseră aplicate în 
puncte care nu sângerează. Scrisoarea sugerează și 
altele, fără a intra însă în amănunte. Dumneavoas- 
tră ce aţi fi făcut? 

Matthias se uită iar la Dóra. 

— Copii avea? întrebă Dóra. Duse instinctiv mâna 
dreaptă la ureche — nu se gândise niciodată cât de im- 
portante erau urechile pentru înfățișarea unui om. 

— Nu, răspunse Matthias. 

— Deci s-a sinucis, spuse Dóra fără să stea pe gân- 
duri. Poţi suporta la nesfârșit chinurile și durerile 
doar de dragul copiilor tăi, altfel nu. 

— Bingo! spuse Matthias. Trăiau pe o moșie de 
pe malul unui râu; în chiar seara revenirii ei acasă, s-a 
dus, șchiopătând, până la râu și s-a aruncatînapă. Dacă 
s-ar fi aflat în condiţie fizică mai bună ar fi putut îno- 
ta instinctiv și s-ar fi salvat, dar într-o rochie grea, așa 
cum era moda de atunci, cu un picior strivit și cu mâi- 
nile rănite, totul s-a sfârșit foarte repede. 

— Şi soțul ei ce-a făcut? Scrisorile spun ceva în 
acest sens? întrebă Dóra, alungând din minte ima- 
ginea femeii desfigurate. 

— Da, sigur. l-a luat inchizitorului Kramer „bunul 
cel mai de preț“, așa cum Kramer îi luase lui bunul 
cel mai de preţ — și acesta se află acum pe drumul lung 
care duce în iad, îi explică Matthias. Din expunerea 

lui nu reiese cine a dus la îndeplinire răzbunarea și 
nici unde a avut loc, cu atât mai puţin ce avea iadul de-a 
face cu toată povestea. Nici sursele istorice nu ne ofe- 
ră mai multe informaţii. Bărbatul îi comunică epis- 
copului că poate dormi liniștit; mai scrie că episcopul 
nu a reacționat destul de rapid la cererea lui, dar că 
Dumnezeu este singurul care îi judecă, în ultimă in- 
stanță, pe slujitorii săi. Apoi citează Vechiul Testa- 
ment — și știți că acolo nu este vorba despre iertare. 
Nu vă potexplica prea bine, dar cuvintele sale de în- 
cheiere conțineau un fel de ameninţare, deși nu știu 
dacă a materializat-o. Episcopul a murit după câți- 
va ani. Poate că înainte de asta a vrut să scape de scri- 
sori, ca să nu le păstreze la un loc cu celelalte hârtii 
bisericești. 

— O explicaţie destul de precară, comentă Dóra. 
Dacă voia să scape de scrisori, de ce nu le-a ars? 

Matthias se strădui să găsească un loc de parca- 
re cât mai apropiat de locuinţa lui Harald. 

— Nu știu. Poate că se și vedea în faţa lui Dum- 
nezeu și a Sfântului Petru și nu voia să atragă atenţia 
lui. Dacă le-ar fi ars, fumul s-ar fi înălțat la cer, știți 
foarte bine. 

— Credeţi, deci, că scrisorile sunt autentice? în- 
trebă Dóra. 

— Nu am afirmat așa ceva. În ele sunt și unele 
pasaje lipsite de logică. 

— De exemplu? 

— În primul rând, raportarea la cartea aceea exe- 
crabilă a lui Kramer. Autorul scrisorii spune că era 
bogat împodobită și ornamentată, însă asta nu putea 
disimula originea diavolească a conţinutului ei. 

— Nu s-a referit, poate, la Hexenhammer? 

— Nu, zise Matthias. Sursele istorice spun că aceas- 
tă drăgălașă carte a fost tipărită abia în anul urmă- 
tor, adică în 1486. 

— Dar s-a putut determina vechimea hârtiei și a 
cernelii scrisorilor? 

— Da. Se potrivesc într-o oarecare măsură, dar de- 
taliul nu este relevant. Falsificatorii recurg la hârtie 
veche și la cerneală sau vopsele de epocă pentru a-i 
păcăli pe cercetători. 

— Cerneală veche? se îndoi Dóra. 

— Da, oarecum. O obțin din materiale și substan- 
te vechi sau dizolvă cerneala cu care au fost scrise 
alte documente medievale nu chiar atât de valoroa- 
se. În felul acesta obțin același efect. 

— Extrem de complicat, comentă Dóra, mulțu- 
mindu-i lui Dumnezeu pentru inspiraţia de a nu-și 
fi ales meseria de falsificator. 

— Da, o aprobă Matthias în timp ce coborau din 
mașină. 

— De ce o fi adus Harald scrisorile în Islanda? Le 
considera autentice sau contrafăcute? începu iar 
Dóra. 

Matthias trânti portiera din față și o deschise pe 
cea din spate. Înveli bine tocul de piele în haina lui 
şi îl așeză, cu multă grijă, în cutie. Apoi se aplecă și 
scoase cutia din mașină. Poate că îi era frig doar în 
pulover, dar nu lăsa să se observe nimic. 

— Cred că era convins de autenticitatea lor și îl 
obseda un punct rămas neelucidat: pe cine sau ce a 
pierdut Kramer prin punerea în aplicare a răzbună- 
rii menționate în scrisoare? A umblat disperat prin 
toată Germania în căutarea unor indicii și a citit o mul- 
time de documente, a vizitat până și biblioteca Va- 
ticanului. Nu a găsit nimic care să-l ducă măcar cu un 
pas mai aproape de adevăr. Există foarte puţine in- 
formații despre Kramer. În fond a trăit în urmă cu cinci 
sute de ani. 

Dóra descoperi în zăpadă urme de pași care dispă- 
reau după colțul casei și apoi duceau spre intrarea 

. în apartamentul lui Harald. Îi făcu lui Matthias semn 
cu bărbia spre urmele proaspete care mergeau într-un 
singur sens, deci nu fuseseră lăsate de poștaș sau de 
băiatul care aducea ziarele. 

Bărbatul se oprise la mică distanță de ușa de la 
intrare. Se dăduse câțiva pași înapoi ca să se uite la 
ferestrele de la etaj. Tresări când îi văzu pe Matthias 
și pe Dóra apărând de după colț fără să facă nici un 
zgomot. Îi privi cu gura căscată și bâlbâi ceva inin- 
teligibil, dar reuși în cele din urmă să-și găsească iar 
cuvintele: 

— L-aţi cunoscut pe Harald Guntlieb? 


CAPITOLUL 17 


— Bună ziua. Mă numesc Gunnar Gestvik, sunt 
decanul Facultăţii de Istorie de la Universitatea Is- 
landei. 

Omul se legăna, nesigur, de pe un picior pe altul. 
Era bine îmbrăcat. Purta un palton elegant, o marcă 
pe care Dóra o cunoștea din garderoba fostului ei soț, 
pe sub el un costum, iar reverele deschise lăsau să 
se vadă un nod de cravată îngrijit și gulerul unei că- 
măși albastru deschis. Toate detaliile înfățișării sale 
exterioare îl legitimau ca om serios, cu o funcţie bine 
plătită. Pe de altă parte, seriozitatea lui părea să su- 
fere în momentul de față. Era evident că acest Gun- 
nar nu se așteptase să întâlnească aici pe cineva, 
așadar încerca disperat să nu atragă atenția asupra 
lui. Dóra își dădu imediat seama că acesta era băr- 
batul care găsise cadavrul lui Harald, sau, mai bine 
zis, bărbatul căruia cadavrul îi căzuse în braţe. Nu 
reușea să înțeleagă ce anume căuta în casa fostului 
său student. Poate că prezenţa lui era o tentativă de 
a digera evenimentul traumatizant, poate că psiho- 
terapeutul îl sfătuise să vină aici. 

— Am trecut din întâmplare prin apropiere și am 
vrut să văd dacă e cineva acasă, explică Gunnar șo- 
văitor. 

— Aici? La Harald? întrebă Dóra uimită. 

— Evident că nu m-am așteptat să-l găsesc pe el 
în persoană, se grăbi Gunnar să completeze. Mă gân- 
deam însă că s-ar putea să fie cineva aici, îngrijito- 
rul casei sau altcineva. 

Matthias nu pricepea nici un cuvânt, așa că o lăsă 
pe Dóra să poarte discuţia. Recunoscuse imediat nu- 
mele omului. Se strecură pe lângă Dóra, încercând 
să-i arate prin tot felul de semne că ar trebui să-l in- 
vite înăuntru. Apoi scoase cheile din buzunar și des- 
cuie ușa de la intrare. 

Gunnar se uită la Matthias cu o agitaţie vizibilă: 

— Aveţi acces la apartamentul lui? o întrebă pe Dóra. 

— Da. Matthias lucrează pentru familia lui Ha- 
rald, iar eu sunt împuternicită tot de familie. Am luat 
azi de la Poliţie câteva din lucrurile lui Harald și le 
ducem înapoi. Îmi dai voie să te invit înăuntru? Mi-ar 
face plăcere să putem sta de vorbă puţin. 

Gunnar încercă să-și disimuleze bucuria. Accep- 
tă cu multe mulțumiri, dar se uită mai întâi la ceas, 
prefăcându-se că stă pe gânduri și că verifică dacă 
are timp suficient. Apoi o urmă pe Dóra și intră. În 
ciuda hainelor lui elegante, nu părea să aibă un com- 
portament prea cavaleresc, fiindcă o lăsă pe Dóra să 
care până la etaj monitorul destul de greu. 

Gunnar reacţionă la fel ca Dóra atunci când vizi- 
tase pentru prima dată locuința. Nu își puse palto- 
nul în cuier, ci intră ca hipnotizat în living, oprindu-se 
în faţa tablourilor. Matthias și Dóra nu se grăbiră de- 
loc și scăpară mai întâi de poverile lor. Matthias scoa- 
se din cutie tocul de piele cu scrisorile vechi și dispăru 
cu el în dormitor. Dóra rămase în living ca să-l su- 
pravegheze pe Gunnar. 

— O colecţie remarcabilă de tablouri preciză Dóra. 
Încercă să-și amintească ce-i spusese Matthias despre 
ele, dar nu avea curaj să repete explicaţiile. Se hotărî 
deci să nu se laude cu cunoștințele ei. 


178 


— De unde le are? întrebă Gunnar. Le-a furat? 

Dóra rămase perplexă. Cum de îi putea trece așa 
ceva prin minte lui Gunnar? 

— Nu. Le-a moștenit de la bunicul lui. Ezită o clipă, 
dar îl întrebă totuși: Nu te-ai înțeles bine cu Harald? 

Gunnar tresări: 

— Nici vorbă, Doamne Dumnezeule! Am avut re- 
laţii excelente cu el. 

Vocea lui nu fusese prea convingătoare. Gunnar 
își dădu seama de asta și încercă imediat să șteargă 
impresia: 

— Harald era un tânăr extrem de dotat și a avut 
rezultate excelente la facultate. Stilul lui de studiu era 
remarcabil. E o calitate care, îmi pare rău s-o spun, 
în ziua de astăzi a devenit o raritate. 

D6ra nu părea încă prea convinsă: 

— Înseamnă că era un student exemplar? 

Gunnar afișă un zâmbet forțat: 

— Se poate spune că da. Bineînţeles că atât aspec- 
tul exterior cât și comportamentul lui erau neobiș- 
nuite, dar nu cred că avem dreptul să condamnăm 
curentele la modă printre tineri. Imi amintesc de Bea- 
tles și de isteria pe care au declanșat-o. Generaţiile 
mai vârstnice nu erau deloc încântate de ea. Dar eu 
sunt destul de bătrân ca să știu că ușurătatea tinere- 
tului poate lua toate formele posibile. 

Era totuși cam forțat să-l compari pe Harald cu 
Beatles. 

— Nu asta am vrut să spun. Dora îl învălui pe 
Gunnar într-un zâmbet plin de bunăvoință: De fapt, 
eu nu l-am cunoscut pe Harald. 

— Spuneai că ești avocat. De ce te-a angajat fa- 
milia lui Harald? Sunt probleme de succesiune? As- 
tea de-aici, de pe perete, sunt destul de valoroase. 

— Nu, nu are nici o legătură cu succesiunea, îi ex- 
plică Dóra. Verificăm concluziile la care a ajuns po- 
liţia, familia nu este mulțumită de ele. 

Gunnar o fixă cu ochii mari. Mărul lui Adam i se 
mișca frenetic. 

— Ce vrei să spui? Știam că vinovatul a fost ares- 
tat. Nu este traficantul acela de droguri? 

Dóra ridică din umeri: 

— După părerea noastră, există destule indicii că 
nu el ar fi criminalul. 

Din motive inexplicabile, Gunnar nu părea prea 
bucuros de această veste. Dóra adăugă: 

— Până la urmă totul va ieși la lumină. S-ar pu- 
tea să nu avem dreptate. S-ar putea la fel de bine să 
avem. 

— Poate că nu e treaba mea, dar ce anume vă face 
să credeţi că individul nu ar fi criminalul? Poliția pare 
convinsă că l-a arestat pe vinovat. Știţi ceva ce nu știu ei? 

— Nu le ascundem nimic, dacă asta vrei să suge- 
rezi, spuse Dóra tăios. Pur și simplu nu suntem de 
acord cu concluziile lor în câteva puncte importante. 

Gunnar luă o gură de aer: 

— Scuză-mă dacă m-am hazardat, încă nu mi-am 
revenit după toată povestea asta. Sincer să fiu, spe- 
rasem că totul s-a terminat. Îmi este destul de greu, 
iar facultatea mea e pusă într-o lumină defavorabilă. 

— Înţeleg, spuse Dóra. Totuși, faptul că faculta- 
tea este pusă într-o lumină proastă nu e un motiv să 
condamnăm un nevinovat, nu-i așa? 

Gunnar își redobândi controlul și spuse repede: 

— Nu,nu. Evident că ne gândim uneori prea mult 
la propriile noastre probleme, dar totul are o limită. 
Te rog să nu mă înţelegi greșit. 

— În fond, de ce ai venit aici? începu D6ra, între- 
bându-se în sinea ei ce anume îl reține pe Matthias 
atâta vreme în dormitor. 

Gunnar își întoarse capul și se uită la unul din ta- 
blouri. 

— Am sperat că voi putea lua legătura cu cine- 
va care se ocupă de lucrurile lui Harald. 

— De ce? 

— Cu puţin înainte de a fi ucis, Harald a... Nu 
știu cum să mă exprim... Ei bine, a luat cu împru- 
mut un document de la Universitate și nu l-a mai re- 
stituit. Acum caut acest document. 

Gunnar continua să fixeze tabloul. 

— Despre ce document e vorba? întrebă Dóra. 
Aici sunt tot felul de hârtii. 

— O scrisoare veche către episcopul din Roskil- 
de, din jurul anului 1500. A fost împrumutată din Da- 
nemarca și este extrem de important să nu dispară. 

— Pare o problemă destul de gravă, constată Dóra. 
De ce nu ai comunicat și poliției problema asta? Pro- 
babil că ar fi găsit scrisoarea. 

— Abia acum am aflat de lipsa ei. Habar n-aveam 
de toată povestea când am fost audiat, altfel i-aș fi 
rugat să-mi predea documentul. Nici n-am vrut să-i 
deranjez cu așa ceva și am sperat că voi putea rezol- 
va problema pe o cale mai simplă. Zău că nu am chef 
să dau iar declaraţii. Deocamdată sunt sătul de ase- 
menea demersuri, iar scrisoarea nu are nici o legă- 
tură cu crima, pot să te asigur. 

— Poate că nu, spuse Dóra. Din păcate, până în 
momentul de față nu am dat de ea. Este adevărat că 
nu am verificat încă toate hârtiile lui Harald. S-ar pu- 
tea să apară și scrisoarea ta. 

Matthias intră repede în cameră, ținând în mână 
niște foi de hârtie. Se așeză pe una din canapelele ele- 
gante și îi rugă, cu un gest, pe Dóra și pe Gunnar 
să se apropie. D6ra luă loc pe un scaun, iar Gunnar 
pe cealaltă canapea, vizavi de Matthias. Dóra îi spu- 
se lui Matthias ce o rugase Gunnar. Neamţul nu in- 
tră în amănunte, ci întrebă direct: 

— Dumneavoastră ați fost conducătorul lucrării 
lui Harald, sau nu am înţeles eu bine? 

— Da și nu, aș putea spune, răspunse Gunnar cir- 
cumspect. 

— Zău? întrebă Matthias sec. Când e vorba de o 
lucrare de diplomă nu se stabilește de la bun început 
cine se ocupă de cutare student? 

— Ba da, ba da, bineînţeles, se grăbi Gunnar să-l 
asigure. Doar că Harald nu ajunsese încă în faza în 
care ar fi avut nevoie de îndrumarea unui profesor. Asta 
am vrut să spun. POrbjsm Ólafsson este cel care s-a 
ocupat de Harald, eu l-am urmărit doar de la distan- 
tă, dacă pot spune așa. 

— Înţeleg. Dar cred că predase deja o schiță sau 
măcar cuprinsul viitoarei lucrări, nu-i așa? 

— Da. Predase un rezumat, dacă nu mă înșel la 
începutul primului semestru. Am analizat tema și am 
acceptat-o în linii generale. Se încadra în domeniul 
de specialitate a lui P6rbjom. 

— Despre ce era vorba? întrebă Dóra. 

— Despre o comparatie între procedeele de arde- 
re pe rug a vrăjitoarelor în Islanda și în restul Euro- 
pei, mai ales în regiunile care astăzi fac parte din 
Germania. Acolo au avut loc disputele cele mai aprin- 
se, dacă le pot numi așa. Harald tratase și până atunci 
teme similare, mai ales în lucrarea pentru obținerea 
titlului la Facultatea de Istorie din Miinchen. 

Matthias dădu din cap îngândurat: 

— Am înţeles eu bine că primele execuţii prin arde- 
re perug au început în Islanda abia în secolul al XVII-lea? 

— Da. Anumite surse menționează practica și îna- 
inte de această dată, dar vânătoarea propriu-zisă de 
vrăjitoare a început abia în secolul al XVII-lea. Pri- 
ma ardere pe rug atestată a avut loc în 1625. 

— Da, așa mi-am imaginat și eu, spuse Matthias, 
părând iritat. Răsfiră apoi hârtiile pe masă: 

— În textele lăsate de Harald se găsesc, în mod 
ciudat, foarte puţine date desprearderea pe rug a vră- 

jitoarelor în Islanda și nu înțeleg din ce cauză a ma- 
nifestat un interes atât de mare pentru evenimente 
petrecute cu mult timp înainte. Poate că veţi reuși să 
mă lămuriți și să găsiți o conexiune istorică invizi- 
bilă pentru ochii noștri profani. 

— La ce evenimente vă referiti? întrebă Gunnar 
aplecându-se deasupra hârtiilor, care erau de fapt 
printuri și xeroxuri. 

În timp ce Gunnar se uita la ele, Matthias începu 
să enumere: 

— Erupția vulcanului Hekla în 1510, epidemia din 
Danemarca de la sfârșitul anului 1500, Reforma din 
1550, grotele călugărilor Papar din perioada coloni- 
zării țării și aşa mai departe. Eu personal nu văd nici 
o legătură, dar e adevărat că nu sunt istoric. 

Gunnar răsfoi mai departe. În cele din urmă luă 
cuvântul: 

— Într-adevăr, nu văd o legătură directă cu tema 
lucrării lui Harald. Poate că și-a procurat aceste date 
pentru alte seminarii. Întemeierea statului islandez 
este domeniul meu de specializare și trebuie să re- 
cunosc că Harald nu a frecventat seminarul meu, ceea 
ce ar explica prezența articolului despre Papar. Cred 
totuși că materialele provin de la prelegeri la care se 
înscrisese paralel cu lucrarea de absolvire. 

Matthias îi aruncă lui Gunnar o privire pătrun- 
zătoare: 

— Nu, nu este chiar atât de simplu. Toate aceste 
hârtii se găseau într-un clasor inscripționat Malleus. 
Probabil că numele vă este cunoscut. Matthias îi ară- 
tă găurile de pe marginea foilor: Cred că le-a adu- 
nat aici fiindcă au legătură cu cercetările lui din 
domeniul magiei. 

— Da, cunosc numele. Nu ar fi însă posibil ca Ha- 
rald să fi introdus toate aceste hârtii într-un dosar mai 
vechi, fără a mai schimba titlul? întrebă Gunnar. 

— Ba da, răspunse Matthias. Dar un al șalea simţ 
îmi spune că nu a fost așa. 

Gunnar se uită iar la teancul de hârtii. 

— Admit că nu este atât de simplu. Singurul lu- 
cru care îmi atrage atenţia la prima vedere este le- 
gătura cu Reforma - a precedat într-un anumit fel 
Inchiziția, la fel ca în restul Europei. Religia s-a schim- 
bat și, în urma acestei evoluţii, mulți oameni au tre- 
cut printr-o criză a credinţei. În ceea ce privește 
erupția vulcanului Hekla și epidemia, poate că Ha- 
rald a urmărit legătura dintre Inchiziţie și situaţia eco- 
nomică. Repercusiunile catastrofelor naturale și ale 
molimelor erau pe vremea aceea incomensurabile. 
Deși alte erupții vulcanice, de exemplu a lui Hekla 
în 1663, și alte molime mai apropiate în timp ce ar- 
derile vrăjitoarelor s-ar fi pretat mai bine unor cer- 
cetări amănunțite. 

Gunnar atinse ușor hârtiile cu vârfurile degetelor. 

— Prin urmare nu v-a consultat în legătură cu asta 
nici pe dumneavoastră, nici pe colegul P6rbjsm atunci 
când v-aţi întâlnit să discutați despre lucrarea de di- 
plomă? întrebă Matthias. 

— Nu, pe mine nu. Nici Pórbjörn nu a pomenit 
despre așa ceva după întâlnirea cu Harald, răspun- 
se Gunnar, adăugând însă imediat: După cum v-am 
spus, tema lucrării lui Harald nu era încă definitiva- 
tă. Se pare că interesele lui mergeau în direcții dife- 
rite. Lui P6rbjom i-a dat chiar de înţeles că îl interesează 
mai mult influența Reformei decât persecutarea vră- 
jitoarelor. Totuși, până în momentul morții nu refor- 
mulase încă tema. 

— Se obișnuiește așa ceva? întrebă Dóra. Adică 
să-ți schimbi radical tema de cercetare? 

Gunnar dădu din cap. 

— Da, se întâmplă foarte des. Începi cu mult en- 
tuziasm, apoi observi că tema nu este chiar atât de 

captivantă cum ai crezut inițial și începi să cauţi alta. 
Avem o listă lungă cu teme de cercetare interesante 
pe care o oferim studenților atunci când ei nu vin cu 
propuneri proprii. 

— Ţinând seama de interesul lui Harald pentru 
magie în genere, spuse Matthias arătând spre pere- 
ţii camerei, un interes care l-a manifestat încă din copi- 
lărie, mi se pare ciudat că brusc l-a fascinat Reforma. 

— Harald era catolic, după cum desigur știți, ex- 
plică Gunnar. Dóra și Matthias dădură politicos din 
cap. Nu în ultimul rând l-a fascinat și deteriorarea 
condiţiilor economice a populaţiei acestei țări în ju- 
rul anului 1550, după introducerea luteranismului — 
mai ales a populaţiei foarte sărace. Biserica Catolică 
avea multe posesiuni în țară, dar odată cu Reforma, 
proprietăţile au trecut în mâna regelui Danemarcei, 
iar țara a sărăcit. Mai demult, Biserica dădea săraci- 
lor milostenii. După trecerea la luteranism, toate au 
fost suspendate. Acest aspect i se părea remarcabil 
lui Harald, deoarece biserica catolică este rareori pre- 
zentată într-o asemenea lumină. L-a încântat și fap- 
tul că în Islanda preoţii și episcopii puteau avea 
neveste și copii, ceea ce în celelalte țări din Europa 
nu este permis nici în ziua de astăzi. 

Matthias nu părea convins: 

— Hm, poate. Este oare posibil ca întâlnirile de 
lucru cu acest P6rbjârn să nu fi fost foarte eficiente? 
Nu cumva studiile lui Harald se îndreptau spre un 
domeniu despre care nici Pórbjörn și probabil nici 
dumneavoastră nu aveaţi cunoștință? 

— Eu nu știu nimic despre așa ceva, după cum 
v-am spus, răspunse Gunnar. Atunci nu am avut aceas- 
tă impresie. Mai multe nu vă pot spune. Bineînţeles 
că Harald avea toată libertatea să se ocupe de orice 
problemă fără știința mea. Studenţii de la masterat 
lucrează în mare măsură independent. V-aș recomanda, 

în orice caz, să staţi de vorbă și cu POrbjom dacă vreți 
să aflați mai multe amănunte. Dacă doriți, pot par- 
ticipa și eu la întâlnire. 

Matthias îi aruncă D6rei o privire, iar ea dădu afir- 
mativ din cap. 

— Da, mulțumim, acceptăm cu plăcere, spuse 
Matthias. Dacă aflați când are P6rbjsm puţin timp 
la dispoziţie, daţi-mi vă rog un telefon. La fel dacă 
vă amintiți ceva care ar putea avea importanță din 
punctul nostru de vedere. 

Îi dădu lui Gunnar o carte de vizită, iar Dóra îi 
urmă exemplul. 

— Vom încerca să vedem dacă scrisoarea căuta- 
tă de dumneavoastră se găsește printre documente- 
le de aici, zise ea. 

— Este extrem de important pentru mine. Inci- 
dentul este destul de neplăcut pentru Universitate 
și nu aș vrea să ajung în situația de a declara că scri- 
soarea s-a pierdut iremediabil. Din păcate, nu am la 
mine o carte de vizită, dar mă găsiți la numărul de 
telefon direct de la facultate. 

— În ceea ce-i privește pe camarazii lui Harald, 
spuse Matthias, ați putea să ne aranjaţi o întrevede- 
re cu ei? Am dori foarte mult să stăm de vorbă cu 
persoanele care l-au cunoscut cel mai bine. Am în- 
cercat, azi dimineață, să-i contactăm pe câţiva din- 
tre ei, dar refuză să stea de vorbă cu noi. 

— Vă referiți desigur la tinerii care făceau parte 
din asociația lui, răspunse Gunnar. Da, cred că va fi 
posibil. Membrii Asociaţiei folosesc o cameră de la 
Universitate, iată de ce mă mai întâlnesc cu ei din când 
în când. De fapt, sperasem că Asociaţia se va dizol- 
va după moartea lui Harald. După părerea mea, nu 
prea face cinste Universităţii. În orice caz, nu am eu 
ultimul cuvânt, deci, din păcate, nu pot schimba 
această decizie regretabilă. Pot doar să aranjez o în- 

tâlnire cu cei doi studenți care sunt înscriși la facul- 
tatea mea. 

— V-am fi foarte recunoscători, zâmbi Dóra. Din 
ce cauză credeți că asociația ar trebui să fie desfiin- 
tată? 

Gunnar ezită. Părea să caute un răspuns. 

— Cu aproximativ şase luni în urmă, s-a... s-a în- 
tâmplat ceva. Am fost și sunt și acum convins că Aso- 
ciaţia are legătură cu întâmplarea respectivă, dar nu 
am reușit niciodată să dovedesc asta. Din nefericire. 

— Dar ce s-a întâmplat? întrebă Matthias. 

— Nu știu dacă este cazul să vă spun, începu 
Gunnar, care părea să-și regrete sinceritatea. Totul a 
fost mușamalizat și nimic nu a ajuns la urechile pu- 
blicului. Gunnar era nehotărât, dar în cele din urmă 
zise: Am găsit un deget. 

— Un deget? exclamară amândoi în același timp. 

— Da. Una din femeile care face curățenie a gă- 
sit un deget în fața sediului Asociaţiei. Aud și acum 
țipătul bietei femei. Degetul a fost trimis la Institu- 
tul de Patologie al Universității ca să fie examinat. 
S-a constatat că aparținuse unei persoane mai în vâr- 
stă, dar sexul nu a putut fi determinat cu precizie. 
Se pare că era vorba de un bărbat. Țesuturile erau 
deja necrozate. 

— Bine, dar poliția nu a fost înștiințată? întrebă 
Dóra îngrozită. 

Gunnar roși: 

— Aș vrea să pot răspunde „ba da“ la întrebarea 
dumneavoastră, dar după ce am întreprins cercetări 
pe cont propriu ca să vedem de unde provine dege- 
tul, am considerat că nu era cazul să facem publică 
descoperirea lui. Știţi, trecuse deja mult timp. În plus, 
era vacanţa dintre semestre. 

După părerea Dorei, vacanța semestrială era to- 
tal lipsită de importanţă într-un asemenea context. 

Trebuia probabil să fie toți bucuroși că în momentul 
descoperirii cadavrului lui Harald nu se afla nimeni 
în concediu de maternitate și că Facultatea de Isto- 
rie nu hotărâse să întreprindă investigaţii pe cont pro- 
priu. 

— Şi ce aţi făcut cu degetul? întrebă Matthias. 

— Ăă... l-am aruncat, mormăi Gunnar, roşind de 
la bărbie până la rădăcina părului. Sunt absolut si- 
gur că nu are nici o legătură cu crima. Nu văd de ce 
ar trebui să comunicăm poliției acest caz penibil. Po- 
liţia are alte griji. 

— Sigur, zise Dora. 

Ochi scoși, degete și urechi tăiate... Oare ce va mai 
urma? se întrebă în sinea ei. 


CAPITOLUL 18 


Dóra își îndreptă spatele și se rezemă de spăta- 
rulscaunului. Tocmai conectase ultimul cablu la calcu- 
lator. După plecarea ciudatului Gunnar Gestvik se 
dusese împreună cu Matthias în biroul lui Harald. 

— Trebuie să admit că teoria dumneavoastră de- 
spre ucigașul necunoscut mi se pare tot mai puțin 
plauzibilă. Dóra porni calculatorul. De exemplu, sân- 
gele de pe hainele lui Hugi. Cum se încadrează acest 
amănunt în teoria dumneavoastră? 

Fiindcă Matthias nu reacţionase, Dóra continuă: 

— Dar povestea de mai înainte, cu lucrările? Zău 
că nu văd nici o legătură între crimă și lucrarea de 
masterat, cu atât mai mult cu cât Harald pare să-și 
fi pierdut busola în timp ce studia tot felul de surse 
istorice. 

— Sunt sigur de afirmaţiile mele, repetă Matthias 
fără să se uite în ochii D6rei. 

Ceva în atitudinea lui o enerva. Nu obișnuia să-i 
evite privirea. Pe de altă parte, se uita fix la afișajul 
telefonului mobil de parcă ar fi așteptat să-l sune ci- 
neva și să-l scape de această discuţie. 

Dóra își încrucișă braţele și își miji ochii: 

— Îmi ascundeţi ceva. 

Matthias se uita încă la telefonul mobil, plin de 
nerăbdare. 

— Ei bine, sper chiar că nu mi-am dat încă în vi- 
leag toate secretele, mai ales că ne cunoaștem de prea 
puţin timp, spuse Matthias cu o ironie artificială. 

— Lăsaţi prostiile! Ştiţi foarte bine ce am vrut să 
spun. Există și alte motive în afară de banii sau de 
ochii dispăruți. În fond, încă nu s-a întâmplat nimic, 
cu excepția unui e-mail care nu spune mare lucru, 
iar acum un deget la Universitate, care i-a zăpăcit în 
așa hal pe profesori încât au intrat în panică și l-au 
aruncat. 

Matthias își băgă mobilul în buzunar. 

— Să admitem că vă ascund ceva... Dar dacă vă 
spun că Hugi nu este vinovat, sau, cel puțin, nu uni- 
cul vinovat, mă credeți? 

— Nu. De fapt, nu, zise Dora izbucnind în râs. 

Matthias se ridică: 

— Păcat! Sincer vorbind, nu pot lua de unul sin- 
gur decizii în legătură cu anumite informaţii oculte, 
spuse Matthias, adăugând imediat: Vreau să spun, 
dacă apar și alte informaţii. 

— Admiţând că ar fi așa și admițând că persoa- 
na care are dreptul să ia decizii ar dori să mă impli- 
ce și pe mine, nu ar fi poate mai logic s-o întrebaţi? 

Matthias se uită îngândurat la Dóra, apoi ieși din 
cameră. Dóra observă că ținea iar mobilul în mână. 
Spera că ieșise pur și simplu ca să dea un telefon. Își 
ciuli urechile și auzi un murmur slab din vestibul, 
dar nu înţelese nici un cuvânt. Renunţă să mai tra- 
gă cu urechea și se concentră asupra calculatorului. 
O fereastră mică, cenușie, de la mijlocul ecranului o in- 
vita parcă să scrie o parolă. Trebuia să ghicească și 
avea de unde alege: Harald, Malleus, Windows, vră- 
jitoare și așa mai departe. Nu funcționa nimic. Se re- 
zemă de spătarul scaunului și se uită prin cameră, 
în speranţa că îi va veni o idee salvatoare. În cele din 
urmă luă o fotografie înrămată de pe raftul de dea- 
supra biroului. Era poza unei fete infirme, într-un fo- 

toliu cu rotile. Nu trebuia să fii Sherlock Holmes pen- 
tru a înțelege că era vorba despre sora lui Harald, care 
murise cu câţiva ani în urmă. Cum se numea? Anna? 
Nu, dar numele începea tot cu A. Nu Agathe, nici 
Angelika. Amelia. Se numea Amelia Guntlieb. Dóra 
scrise numele. Nimic. Oftă și încercă din nou, fără 
majusculă la început. 

Bingo! Calculatorul dădu tonul, „du-du-du-duuu“, 
iar Dóra constată că intrase. Se întrebă cât timp le tre- 
buise polițiștilor să descopere parola, dar își aminti 
că acolo trebuie să existe un hacker amator care spar- 
ge coduri și intră oriunde pe ușa din dos. Probabil 
că nu pierduseră ore în șir încercând un cuvânt după 
altul. Imaginea de pe monitor era destul de neobiș- 
nuită, iar Dorei îi trebui un timp până s-o recunoas- 
că. În fond, nu vezi în fiecare zi o cavitate bucală care 
ocupă toată suprafața unui ecran cu diagonala de 
șaptesprezece țoli. Și cu atât mai puţin o gură în care 
limba este fixată, pe ambele laturi, cu niște cleștișori 
din oţel inoxidabil. În vârful limbii, sau mai bine zis 
în cele două vârfuri, se vedea câte o despicătură de 
un roșu aprins. Deși Dóra nu avea nici un pic de ex- 
periență în acest domeniu, își dădu seama că foto- 
grafia fusese făcută cu ocazia operaţiei, fie în timpul, 
fie imediat după terminarea ei. Ar fi putut pune pa- 
riu că știe cine era posesorul limbii. Harald în per- 
soană. O scutură un fior de repulsie. 

În calculator erau cam patru sute de fișiere. Dóra 
le sortă cronologic, așa încât cele mai recente să apa- 
ră primele. Erau mai mult decât relevante. Pe prime- 
le locuri se aflau fișiere ale căror denumiri conţineau, 
toate, cuvântul „vrăjitorie“. Pentru că era deja târziu, 
Dóra scoase din poșetă stickul de memorie, apoi le 
copie pentru a le putea studia acasă, în liniște, în cazul 
în care Matthias îi va dezvălui secretele păstrate până 
acum de familia Guntlieb. Altfel, diseară va trebui să 
se întrebe foarte serios dacă era cazul să-i dea dracului 

pe nemți. Nu avea deloc chef să figureze în postura 
de servitoare de lux. 

Matthias nu se întorsese încă. Dóra se hotărî să 
arunce o privire la conţinutul hardului. Îl rugă pe că- 
țelușul din programul de căutare să-i dea toate fișie- 
rele cu extensia pdf și, drept recompensă, se trezi cu 
vreo șaizeci. Le sortă cronologic, iar pe cele mai re- 
cente le copie pe stick. În orice caz, va avea destul de 
lucru. După aceea, îi veni ideea să arunce o privire la 
fotografii. Fără îndoială că Harald avea o cameră di- 
gitală și o folosea adesea. Dóra deschise pentru ad- 
ministrarea imaginilor din bara de meniuri, ca să-și 
facă o idee despre conținutul lui. Apoi aranjă din nou 
fișierele în ordine cronologică. Fotografiile cele mai 
recente fuseseră făcute în apartament. Tematica era 
cam ciudată — majoritatea arătau scene din bucătărie. 
Nu apăreau personaje, dar Dóra recunoscu, în a doua, 
niște mâini. Copie și pozele pe stick, în eventualita- 
tea că ar fi fost vorba despre mâinile ucigașului. Nu 
puteai știi niciodată. Lăsă celelalte fotografii, unele 
cu spaghete foarte apetisante, acolo unde se găseau. 

Derulă mai departe șirul de imagini. Multe foto- 
grafii erau destul de compromițătoare pentru persoa- 
nele respective, fiind făcute în timpul unor partide 
de sex. Dóra roși în locul celor vizați pe măsură ce 
pozele se succedau pe ecran. Apoi găsi o mulțime de 
instantanee făcute cu ocazia operației, iar pe unele 
se distingea și fundalul. Persoanele participante nu 
puteau fi identificate, dar se vedeau porțiuni din cor- 
purile lor. Dóra le copie și pe ele. Mai găsi și tot felul 
de scene de la petreceri cu atmosferă foarte fierbin- 
te, iar printre ele — ca nuca în perete — peisaje din di- 
ferite excursii prin Islanda. Unele erau întunecate, se 
vedeau doar pereți de stâncă cenușii. Pe o poză mă- 
rită, DOra avu impresia că distinge o cruce gravată 
în piatră. Altă serie de fotografii fusese făcută într-o 
curte pe care Dóra nu o recunoscu, iar alta într-un mu- 

zeu. Aici se vedeau manuscrise și un obiect de pia- 
tră cenușie într-o vitrină mare de sticlă. Pe una din 
fotografii era o placă. Dóra o mări, în speranţa că va 
putea identifica muzeul, dar o aștepta o decepție. Pe 
placă era scris doar atât: Fotografiatul interzis. Deschi- 
se Outlook Express și găsi șapte mailuri necitite. Pro- 
babil că după moarte lui Harald veniseră și alte 
mesaje pe care poliţia le citise deja. 

Când Matthias intră în cameră, Dóra își ridică pri- 
virea. Neamţul se așeză iar pe scaun, îi zâmbi și-i 
aruncă o privire ciudată. 

— Deci? întrebă Dóra curioasă să afle noutăţile. 

— Deci... începu Matthias aplecându-se înainte. 
Își sprijini coatele de genunchi și își lipi palmele una 
de alta, de parcă voia să se roage. Înainte să vă po- 
vestesc ceea ce vreți neapărat să știți — accentuă cu- 
vântul „neapărat“ - trebuie să-mi promiteți ceva. 

— Ce? se interesă Dóra, dar cunoștea deja răspunsul. 

— Ceea ce veţi auzi acum este un secret absolut 
care în nici un caz nu trebuie să ajungă la urechile 
altora. Înainte să mai spun ceva, trebuie să-mi dați 
cuvântul că acceptaţi această condiţie. De acord? 

— De unde să știu dacă îmi pot respecta promi- 
siunea, din moment ce nu am idee despre ce este vorba? 

Matthias ridică din umeri: 

— Este riscul dumneavoastră. Vă spun însă foar- 
te sincer că o să vreţi să povestiți mai departe, asta 
ca să vedeți că nu vă atrag într-o capcană. 

— Cui să-i povestesc? întrebă Dóra. 

— Poliţiei, răspunse Matthias prompt. 

— Ştiţi ceva ce ar putea influența ancheta, dar nu 
ați comunicat nimic poliției? Am înțeles eu bine? 

— Da, zise sec neamţul. 

Dóra reflectă câteva clipe. Era foarte conștientă de 
obligaţiile ei morale. Trebuia să informeze autorită- 
tile despre tot ce ar putea influenţa investigaţiile. Prin 
urmare, ar trebui să refuze și să comunice poliției că 

Matthias are și alte informaţii referitoare la crimă. Pe 
de altă parte, știa foarte bine că Matthias ar nega to- 
tul, deci participarea ei la elucidarea cazului s-ar în- 
cheia. Un asemenea deznodământ n-ar fi folosit 
nimănui. Dacă așeza conceptul de morală într-un ca- 
dru mai larg, situația putea fi interpretată și altfel, 
și anume că era de datoria ei să depună toate efor- 
turile pentru a rezolva cazul folosindu-se de noile in- 
formații relevante. Toată lumea ar fi mulțumită. Dóra 
chibzuia în tăcere. Concluzia era, ce-i drept, destul 
de îndoielnică, dar rămânea totuși cea mai potrivită 
în situația dată. Dacă este adevărat că scopul scuză 
mijloacele, înseamnă că morala trebuie să ofere circum- 
stante atenuante. Dacă nu, morala trebuie schimbată. 
— Okay, spuse Dóra în cele din urmă. Promit să 
nu divulg nimic, nici măcar poliţiei, indiferent ce îmi 
veți spune acum. Matthias zâmbi, evident mulțumit, 
dar Dóra se grăbi să adauge: În schimb, trebuie să-mi 
promiteți și dumneavoastră ceva. Dacă acest secret 
este o dovadă în sprijinul nevinovăţiei lui Hugi și 
dacă nu putem proba altfel nevinovăția lui, vom 
transmite poliției informaţiile respective înainte de 
începerea procesului. 

Matthias se pregătea să deschidă gura, însă Dóra 
i-o reteză: 

— lar autoritățile nu vor afla niciodată că eu am 
știut ceva. Și... 

Neamţul o opri: 

— Destul, mulțumesc. O fixă pe Dóra fără să cli- 
pească: De acord. Dumneavoastră nu spuneți nimic, 
iar dacă nu reușim să dovedim nevinovăția lui Hugi 
cu suficient timp înainte de începerea procesului, eu 
personal voi informa poliția despre scrisoare. 

O scrisoare? Încă o scrisoare? Încetul cu încetul, 
Dóra începea să aibă impresia că toată povestea era 
o farsă. 

— Ce scrisoare, mă rog? 

— O scrisoare primită de mama lui Harald la pu- 
țin timp după moartea băiatului, răspunse Matthias. 
Această scrisoare a reprezentat pentru familia Gunt- 
lieb dovada limpede că arestatul nu este vinovat. Mai 
exact, a fost expediată după ce Hugi a fost plasat în 
detenţie preventivă, deci nu putea ajunge personal la 
poștă. Şi mă îndoiesc că poliţia i-ar fi făcut acest ser- 
viciu, mai ales dacă ar fi cunoscut conţinutul scrisorii. 

— Şi ce conţinea scrisoarea? întrebă Dóra nerăb- 
dătoare. 

— Textul în sine nu este chiar atât de interesant, 
în afară de faptul că dovedește o cruzime surprin- 
zătoare față de doamna Guntlieb. Scrisoarea este însă 
scrisă cu sânge. Cu sângele lui Harald. 

— Cum? exclamă Dóra. Cine a trimis-o? Se cu- 
noaște expeditorul? Și de unde știți că este sângele 
lui Harald? 

— Scrisoarea poartă semnătura lui Harald, dar un 
expert grafolog a constatat că scrisul este falsificat. 
Nu a reușit să dovedească falsul sută la sută, fiind- 
că textul a fost scris cu un instrument foarte dur, deci 
compararea cu scrisul original este dificilă. La labo- 
rator s-a stabilit însă că sângele îi aparţine lui Harald. 
Este adevărat că s-au găsit și urme de sânge de vra- 
bie, care a fost amestecat cu sângele lui Harald. 

Dóra tresări. Sânge de vrabie? În mod ciudat, i se 
părea un aspect chiar mai respingător decât folosi- 
rea sângelui omenesc. 

— Ce spune scrisoarea? întrebă Dóra. O aveţi aici? 

— Nu am originalul, dacă asta m-ați întrebat, răs- 
punse Matthias. Mama lui Harald nu vrea să lase din 
mână nici originalul și nici măcar o copie. Poate că 
a și distrus deja scrisoarea. Era destul de neplăcută. 

Dóra îi aruncă o privire dezamăgită: 

— Şi ce facem? Trebuie să știu ce scrie acolo. Aţi 
tradus textul? 

Matthias se uită la Dóra și rânji: 

— Aveţi noroc. Chiar eu am fost autorizat să fac 
traducerea... cu ajutorul dicționarului german-islan- 
dez. Bineînţeles că nu este impecabilă, dar am prins 
corect sensul. În timp ce rostea ultimele cuvinte, Mat- 
thias scoase din buzunarul hainei o foaie de hârtie 
împăturită și i-o întinse D6rei: Nu am reușit să de- 
senez perfect toate literele, adăugă el. 


MĂ UIT LA TINE, 

IAR TU MĂ IUBEȘTI 

DIN TOATĂ INIMA. 
NICĂIERI SĂ NU TE POŢI AȚINE, 
NIMIC SĂ NU POŢI ÎNDURA, 
DACĂ NU MĂ IUBEȘTI. 

ÎL INVOC PE ODIN 

ȘI PE TOŢI ACEIA 

CARE CUNOSC 

RUNELE. 

SĂ NU GĂSEȘTI NICĂIERI 

ÎN ACEASTĂ LUME 

LINIȘTE 

ȘI NICI PACE 

DACĂ NU MĂ IUBEŞTI 

DIN TOATĂ INIMA. 


OASELE TALE 
ȘI AL TĂU TRUP 

ÎN FOC SĂ ARDĂ. 

NICIODATĂ NUNTĂ SĂ NU FACI 
DACĂ NU MĂ IUBEȘTI. 
PICIOARELE SĂ-ȚI ÎNGHETE. 
NICIODATĂ DE CINSTE 

SAU FERICIRE SĂ NU AI PARTE. 
ÎN FLĂCĂRI SĂ ARZI, 

PĂRUL SĂ-ŢI PUTREZEASCĂ, 
HAINELE-ŢI ZDRENŢE SĂ SE FACĂ, 
DACĂ PE PLACUL MEU 

NU O SĂ FII. 

E mN a a a 


Dóra nu își dădea seama ce cantitate de sânge era 
necesară pentru a pune pe hârtie toate cuvintele ace- 
lea. Matthias scrisese poezia cu majuscule, probabil 
la fel ca în original. 

Citind-o, pe Dóra o cuprinse un sentiment ciudat. 
Poezia era într-adevăr ieșită din comun. Se uită la 
Matthias: 

— Din păcate, nu recunosc versurile. Cine ar pu- 
tea face așa ceva? 

— Zău că nu știu, răspunse Matthias. Originalul 
era mult mai macabru, pentru că a fost scris pe pie- 
le, pe piele de vițel. Cel care îi face așa ceva unei femei 
care și-a pierdut copilul trebuie să fie bolnav psihic. 

— De ce mamei? Nu i-a fost adresată și tatălui? 

— Scrisoarea conține încă ceva, în limba germa- 
nă. O adăugire scurtă, care sună aproximativ așa: Ma- 
mă, sper că poezia și cadoul îţi fac plăcere. Fiul tău, Harri. 
Cuvântul „fiul“ era subliniat de două ori. 

Dóra se uită de la bilet la Matthias: 

— Ce cadou? Mai era ceva în plic? 

— Nu. Soții Guntlieb nu au menţionat nimic alt- 
ceva și îi cred. Au fost pur și simplu distruși când 
au primit scrisoarea. În momentele acelea nu ar fi fost 
în stare să mintă. 

— De ce este semnată Harri? Autorul nu a avut 
destul sânge? 

— Nu. În copilărie, Harald era numit Harri. Pu- 
tini știu acest amănunt și tocmai de aceea scrisoarea 
a făcut o impresie atât de puternică asupra doamnei 
Guntlieb. 

Dóra se uită la Matthias: 

— Nu s-a purtat cu el ca o mamă? Asta să fie ex- 
plicația? Dóra se gândi la fotografiile în care băiatul 
părea absent, deși se afla în mijlocul familiei. 

Matthias nu-i răspunse imediat. Părea că își cau- 
tă cuvintele. În fond, era vorba despre patronii lui, 
pe care, după toate aparențele, îi aprecia foarte mult. 

— Vă jur că nu știu. Uneori aveam însă impresia 
că îl ocolește. Sunt sigur că, dacă relaţia dintre ea și 
Harald ar fi fost mai bună, doamna Guntlieb ar fi pre- 
dat scrisoarea poliției islandeze. Scrisoarea atinge un 
punct vulnerabil. Matthias tăcu un moment, uitân- 
du-se gânditor la Dóra, apoi continuă: Ar vrea să stea 
de vorbă cu dumneavoastră. De la mamă la mamă. 

— Cu mine? Dóra avea senzaţia că se sufocă. Ce 
vrea de la mine? Să-mi explice comportamentul ei 
ciudat față de propriul copil? 

— Nu știu, zise Matthias. A spus doar că vrea să 
stea de vorbă cu dumneavoastră, dar nu acum, mai 
târziu. Vrea mai întâi să-și revină. 

Dóra nu mai spuse nimic. 

— Nu înţeleg sensul acestei scrisori, declară ea în 
cele din urmă ca să schimbe subiectul. 

— Nici eu, spuse Matthias imediat. Este nebunie 
curată să-ți închipui că însuși Harald a expediat scri- 
soarea. Probabil că ucigașul este într-adevăr un psi- 
hopat. 

Dora se uita fix la foaia de hârtie. 

— Poate că autorul a dorit să sugereze că Harald 
i se va arăta doamnei Guntlieb după moarte. 

— De ce? întrebă Matthias în mod justificat. Cine 
ar avea de câștigat dacă o chinuie așa? 

— Evident că Harald, numai că el a murit. Sau 
sora lui Harald. Poate că doamna Guntlieb nu s-a 
purtat prea frumos nici cu ea. 

— Nu, o contrazise Matthias. Nu are parte de un 
tratament rău, pot să depun mărturie în acest sens. 
Este favorita absolută a familiei. 

— Bine, atunci cine poate fi autorul? întrebă Dóra, 
complet derutată. 

— În nici un caz Hugi. Dacă nu cumva a avut un 
complice. 

— Ce păcat că azi dimineață, când am fost la în- 
chisoare, nu știam încă nimic despre sângele de pe 
hainele lui Hugi. Se uită la ceas: Poate ar trebui să-i 
dau un telefon. 

Ceru de la „Informaţii“ numărul de telefon al în- 
chisorii Litla-Hraun. Funcţionarul de serviciu își 
dădu în cele din urmă acordul pentru o scurtă con- 
vorbire cu Hugi. Dóra aşteptă nerăbdătoare câteva 
minute, ascultând distrată versiunea electronică a ce- 
lebrei Fiir Elise. Apoi auzi vocea răgușită a lui Hugi: 

— Alo! 

— Salut, Hugi. La telefon e Dóra Gusmundsdât- 
tir. Nu vreau să te rețin mult, dar din păcate nu te-am 
întrebat azi de dimineață despre sângele de pe hai- 
nele tale. Cum crezi că a ajuns acolo? 

— E o porcărie, se plânse Hugi. Poliția mi-a pus 
aceeași întrebare. Nu știu la ce tricou cu pete de sân- 
ge se referă, dar le-am explicat deja ce-i cu petele de 
sânge pe hainele purtate în seara aceea. 

— Ce s-a întâmplat? întrebă Dóra. 

— Harald și cu mine ne-am dus în timpul petre- 
cerii la toaletă ca să tragem ceva. Lui a început să-i 
curgă sânge din nas și m-a stropit și pe mine. Era un 
closet minuscul. 

— Dar ai putut dovedi acest lucru? întrebă Dóra. 
Şi-a amintit careva dintre ceilalți participanţi la pe- 
trecere de acest amănunt? Probabil că te-ai întors cu 
hainele pătate cu sânge. 

— Nu erau chiar pete. În afară de asta, toţi erau 
deja terminați. În orice caz, nimănui nu i-a păsat. 
Cred că nu a observat nimeni nimic. 

Fir-ar să fie! se gândi D6ra. 

— Dar tricoul plin de sânge din dulapul tău? Știi 
cum a ajuns acolo? 

— Habar n-am. Cred că poliţaii l-au pus acolo. Nu 
eu l-am omorât pe Harald și nici nu am șters sânge- 
le cu vreun tricou. Nici măcar nu știu dacă tricoul e 
al meu. Doar nu l-am văzut niciodată. 

— Sunt acuzaţii serioase, Hugi. Între noi fie vor- 
ba, nu cred că poliţia ar face așa ceva. Dacă spui ade- 
vărul, există în mod sigur altă explicaţie. 

Cu asta convorbirea luă sfârșit, iar Dóra îi comu- 
nică lui Matthias ce aflase de la Hugi. 

— Ei bine, are o explicaţie cel puţin pentru jumă- 
tate din dovezi, comentă neamţul. Va trebui să-i în- 
trebăm și pe ceilalți dacă își amintesc de hemoragia 
nazală. 

— Da, spuse Dóra, deși nu prea spera că vor afla 
ceva. Dar chiar dacă își vor aminti, nu putem în nici 
un caz explica prezenţa tricoului din dulapul lui 
Hugi. 

„Bing!“ se auzi din calculator și amândoi se ui- 
tară în aceeași clipă la monitor. Într-una din ferestre- 
le din colțul de jos al ecranului puteau fi citite 
cuvintele You have new mail. Dóra puse mâna pe 
mouse și apăsă pe buton. 

Apăru un mesaj. De la Mal. 


CAPITOLUL 19 


Hi, mortule Harald! 

Ce s-a întâmplat cu tine? Am primit un mail 
chipurile de la un oarecare polițist islandez și de 
la o prăpădită de avocată. Idioţii susțin că ai mu- 
rit. Foarte puțin probabil! Dă totuși un semn de 
viață, e destul de neplăcut. 

Salut, 

Mal 


Dóra se enervă fără să vrea, deși de-a lungul ca- 
rierei avusese parte de caracterizări și mai puțin plă- 
cute. 

— Grăbiţi-vă! strigă Matthias. Răspundeți-i cât 
timp stă în fața calculatorului. 

Dóra apăsă repede pe Reply. 

— Ce să-i scriu? întrebă ea, după ce începuse cu 
formula obligatorie „Dragă Mal”. 

— Orice, spuse Matthias repede, ceea ce nu îi era 
de mare ajutor. 

Dóra începu să scrie, iar Matthias citea pe măsu- 
ră ce Dóra apăsa pe taste. Când termină în timp re- 
cord, el îi făcu un semn disperat cu mâna: 

— Expediază-l, expediază-l! 

Dragă Mal, | 

Din păcate vestea despre moartea lui Harald 
este adevărată. A fost asasinat și nu îți va răspun- 
de. Eu sunt prăpădita de avocată care ţi-a scris cu 
câteva zile în urmă. Calculatorul lui Harald este 
în custodia mea. Lucrez pentru familia Guntlieb, 
care dorește foarte mult să afle cine este ucigașul. 
Pentru moment, a fost arestat un băiat care nu pare 
să aibă vreo legătură cu această crimă oribilă. S-ar 
putea să ai informaţii care ne-ar fi de folos. Stii cum- 
va ce a găsit Harald și cine este „idiotul blestemat“ 
amintit în ultimul mail pe care ți l-a trimis? Dă-mi, 
tă rog, un număr de telefon la care să te sun. 

Salutări, 

Dóra 


Dóraexpedie e-mailul și aşteptă în tăcere câteva 
minute. Deodată apăru semnalul unui nou mesaj. Se 
uitară încordați unul la altul, apoi Dóra deschise mai- 
lul. Dezmăgire. 


Prăpădito de avocată, du-te dracului și ia cu tine 
și familia Guntlieb. Sunteţi niște rahaţi. Prefer să 
mor decât să vă ajut. 

Cu multă ură, 

Mal 


Dóra inspiră adânc. Era foarte clar. Se uită la Mat- 
thias: 

— Poate că glumește? 

Matthias îi prinse privirea și se întrebă dacă nu 
cumva Dóra glumea. 

— Sigur. Va trimite imediat încă un mail plin de 
Smileys care țopăie și ne va spune că s-a îndrăgos- 
tit de familia Guntlieb. Oftă. Fir-ar să fie! Se pare că 
Harald nu i-a povestit amicului lucruri prea frumoa- 
se despre părinții lui. Pe individul ăsta îl putem clasa. 

Și Dóra oftă. 

— Oare nu ne pierdem timpul aici? Am putea 
merge la Kaffibrennslan să vorbim cu chelnerul care 
a confirmat alibiul lui Halldór. Poate că este în tură. 
Sunt de acord că depoziţia lui scârțâie puţin. Dacă 
nu e acolo, ne mulțumim să bem o cafea. 

Matthias salută ideea și se ridică. Dóra scoase re- 
pede stick-ul de memorie din port, îl băgă înapoi în 
poșetă și închise calculatorul. 

La Kaffibrennslan nu erau mulți clienţi, așa că 
Dóra și Matthias își puteau alege liniștiți locul. Se așe- 
zară la o masă din spate, de lângă bar. În timp ce Dóra 
se chinuia să-și pună pufoaica pe speteaza scaunu- 
lui, Matthias încercă să atragă atenția ospătarului, 
care era o femeie tânără. Chelneriţa îl observă, îi 
zâmbi și-i făcu semn că vine imediat. Matthias se în- 
toarse spre Dóra. 

— De ce nu v-aţi îmbrăcat cu paltonul pe care l-aţi 
purtat azi dimineață? întrebă el mirat, văzând cum 
pufoaica groasă se lăbărțează de-o parte și de alta a 
scaunului. Mânecile erau atât de umflate, încât stă- 
teau în poziție aproape orizontală. 

— Mi-a fost frig, spuse Dóra sec. Paltonul este la 
birou. Dimineaţa vin în pufoaică, iar seara plec aca- 
să tot în pufoaică. Nu vă place? 

Expresia lui Matthias spunea tot ce se putea spu- 
ne despre pufoaică, cel puţin după părerea lui. 

— Ba da, chiar foarte mult, dacă aţi avea misiu- 
nea de a măsura grosimea banchizei de la Polul Sud. 

Dóra își dădu ochii peste cap: 

— Dandy! zise ea, zâmbindu-i apoi chelneriței care 
se apropia de masa lor. 

— Vreţi să comandati ceva? întrebă fata. 

Purta un șorț negru, scurt, prins cu un șnur în ju- 
rul taliei zvelte și ținea în mână un carnețel mic. Era 
gata să-și noteze ce doreau. 

— Da, sigur, spuse Dóra. Eu vreau un espresso 
dublu. Se întoarse spre Matthias: Aţi dori un ceai în 
ceașcă de porțelan fin? 

— Ha-ha, ce glumă bună, rânji Matthias și coman- 
dă la fel ca Dóra. 

— Okay, spuse chelnerița zâmbind, fără să-și no- 
teze nimic. Altceva mai doriţi? 

— Da și nu, spuse Dóra. Spune-mi, Björn Jónsson 
este aici? Am vrea să stăm puţin de vorbă cu el. 

— Bjössi? întrebă fata surprinsă. Da, tocmai a ve- 
nit. După ce se uită la ceasul de pe perete, adăugă: 
Intră imediat în tură. Să-l chem? 

Dóra îi mulțumi, iar fata se duse să-l aducă pe 
Bjössi și cafeaua. 

Matthias se uită la ea, zâmbindu-i dulce: 

— Pufoaica este nemaipomenită. Zău. Doar că e 
atât de... enormă. 

— Dar volumul nu v-a deranjat când aţi flirtat cu 
Bella. Și ea este enormă, atât de enormă încât se su- 
pune unei legi speciale a gravitației. Atrage clamele 
din birou. Ar trebui să vă cumpăraţi și dumneavoastră 
o asemenea pufoaică. Este extraordinar de comodă. 

— Imposibil, spuse Matthias râzând. În acest caz 
ar trebui să vă așezați pe bancheta din spate și ar fi 
păcat. Două pufoaice nu încap una lângă alta pe lo- 
curile din față. 

Amânară disputa despre pufoaice fiindcă apăru 
chelnerița, care le aducea cafelele comandate. În urma 
ei venea un tânăr. Arăta bine, deși părea cam andro- 
gin. Părul de culoare închisă era tuns foarte îngrijit 
și pieptănat cu freză. Era proaspăt bărbierit. 

— Hi, aţi vrut să vorbiţi cu mine? întrebă el cu o 
voce sonoră. 

— Da. Tu ești Björn? spuse Dóra, luându-și ceaș- 
ca în primire. Tânărul îi spuse că da, iar ea făcu pre- 
zentările, continuând totuși să vorbească în islandeză. 
Matthias tăcea, sorbind din când în când din cafea. 

— Voiam să te întrebăm ceva în legătură cu sea- 
ra crimei și cu Halldór Kristinsson. 

Bjössi dădu din cap. 

— Sigur, nici o problemă. Dar am voie să stau de 
vorbă cu voi? Nu contravine vreunei legi sau ceva 
asemănător? Dóra îl asigură că nu, iar el continuă: 
Așa cum am mai spus, am lucrat aici. Bineînţeles, eram 
mai mulți. Aruncă o privire prin localul pe jumătate 
gol: La sfârșit de săptămână arată cu totul altfel. E 
ticsit. 

— Dar reușești totuși să-ți amintești de el, nu-i 
așa? întrebă Dóra, străduindu-se să nu dea impresia 
că ar pune la îndoială declaraţiile lui. 

— Poţi să mă crezi, Dóra, spuse Bjössi cu o voce 
plină de importanţă. Îl cunosc destul de bine. EI și 
prietenul lui — străinul care a fost omorât — veneau 
deseori aici, așa că erai obligat să-i observi. Străinul 
era cel mai ciudat. Îmi zicea „Ursule“, ceea ce repre- 
zintă traducerea lui Björn. Halldór venea uneori și 
singur și stătea de vorbă cu mine la bar. 

— A vorbit cu tine și în seara aceea? întrebă Dóra. 

— Nu, nu s-ar putea spune. Aveam enorm de 
mult de lucru, așa că alergam de colo până colo ca 
un nebun. l-am spus doar scurt Hallo! și am schim- 
bat câteva cuvinte cu el. Părea destul de prost dis- 
pus și nu am rămas mult timp cu el. 

— De unde știi atât de precis la ce oră a venit? se 
interesă D6ra în continuare. 

— Pot să-ţi explic foarte ușor, zise Bjössi. Când a 
venit, Halldór m-a rugat să-i notez consumaţia pen- 
tru că nu voia să plătească separat fiecare pahar. No- 
tăm totdeauna ora la care un client își deschide contul 
și ora la care îl închide și face plata. 

Bjössi se uită la Dóra cu un zâmbet conspirativ. 

— Înţeleg, spuse Dóra. Și ești sigur că a rămas tot 
timpul aici și a băut până când au venit, pe la două, 
și prietenii lui? Nu ar fi putut pleca fără să observi? 

Bjössi stătu puţin pe gânduri înainte de a răspunde: 

— Păi, evident, nu aș putea jura că a rămas tot 
timpul aici. Când am fost la poliţie eram destul de 
sigur. Acum, retroactiv, aș spune că am fost aproape 
convins din cauză că a comandat de multe ori de la 
bar, dar bineînțeles că nu numai de la mine. Poate 
că a mai trecut și altcineva comenzi în contul lui. Nu 
știu. Făcu un gest larg cu mâna: Totuși, localul nu este 
chiar atât de mare și, sincer să fiu, cred că aș fi obser- 
vat dacă ar fi ieșit. În orice caz, cred că aș fi observat. 

Dóra nu știa ce alte întrebări i-ar mai fi putut pune 
în legătură cu seara aceea. Băiatul era cam nehotă- 
rât, ceea ce demonstra, după părerea ei, că alibiul lui 
Halldór devenea tot mai șubred. Îi mulțumi deci lui 
Bjossi și îi dădu cartea ei de vizită pentru eventua- 
litatea că și-ar mai aminti ceva, ceea ce nu prea cre- 
dea. Se întoarse iar la Matthias și la ceașca de espresso 
care se răcise deja. În timp ce lua câte o înghițitură, 
îi relată lui Matthias în detaliu ce discutase cu chel- 
nerul. Își terminară cafelele, iar Dóra constată că era 
cazul să plece acasă. Plătiră și ieșiră imediat. 

Mai erau câteva minute până la ora cinci și trafi- 
cul de vârf încă nu începuse. Pe o vreme așa de rece 
și umedă, puţini oameni se încumetau să meargă pe 
jos. Trecătorii grăbiţi nu se mai opreau în faţa vitri- 
nelor. Dóra se hotărî să nu mai treacă pe la birou, ci 
să-l roage pe Matthias să o ducă direct la parcare, iar 
de acolo să plece acasă. Formă numărul Bellei ca să-i 
spună că va veni abia mâine dimineață și să afle dacă 
în lipsa ei se petrecuse ceva important. 

— Alo! auzi, ca de obicei. Nici un cuvânt despre 
firmă sau despre persoana care răspunde la telefon. 

— Bella, începu Dóra, încercând să mimeze un ton 
cât mai amical, astăzi nu mai trec pe la birou. Vin mâi- 
ne dimineață pe la opt. 

— Hm, se auzi răspunsul enigmatic. 

— A lăsat cineva vreun mesaj pentru mine? 

— De unde să știu eu? lătră Bella. 

— De unde? Ei bine, eu sunt optimistă din fire și 
mi-a venit ideea absurdă că, în calitatea ta de secre- 
tară, ai fi putut primi din greșeală un mesaj. 

La celălalt capăt al firului era liniște. D6rei i se 
păru că o aude pe Bella numărând încet. 

— Este cinci, nu mai pot să vorbesc cu tine. Orele 
mele de serviciu s-au încheiat. Secretara puse recep- 
torul în furcă. 

Dóra se holbă la mobil și spuse mai mult pentru 
ea decât pentru Matthias: 

— Mă întreb dacă Bella și Mal nu cumva sunt una 
Şi aceeași persoană. 

— Poftim? Matthias ajunsese în dreptul parcării 
Și viră spre intrare. 

— Nimic, spuse Dóra desfăcându-și centura de 
siguranţă. De fapt, cum vă petreceţi serile. Ce faceţi? 

— De toate, răspunse Matthias. Mănânc, din când 
în când intru și într-un bar din centru, de câteva ori 
am făcut trasee turistice — muzee și altele asemănă- 
toare. 

Pe Dóra o copleși brusc compasiunea. Probabil că 
se simţea foarte singur. 

— Mâine e vineri, iar copiii au program cu tatăl 
lor. Vă invit la masă la sfârșitul săptămânii. Ce păre- 
re aveţi? 

Matthias rânji: 

— Foarte bună, dacă îmi promiteți că nu îmi ofe- 
riți pește. Dacă ar trebui să mai mănânc o dată pește, 
cred că mi-ar crește și mie aripioare. 

— Nu, nu. M-am gândit la ceva mai simplu, de 
exemplu la o pizza, zise Dóra înainte de a coborî. Spe- 
ra că Matthias va dispărea înainte de a da cu ochii 
de mașinuţa împrumutată de la atelier. Dacă pentru 
el pufoaica era atât de ridicolă, probabil că va face o 

criză văzând în ce rablă circula. Dar dorinţa nu i se 
împlini. Matthias aşteptă ca Dora să ajungă la mași- 
nă și, când deschise portiera, îi strigă ceva. Se întoar- 
se și îl văzu scoțându-și capul afară după ce lăsase 
geamul jos: 

— Cred că glumiti, strigă el. Asta este mașina dum- 
neavoastră? 

D6ra nu se lăsă intimidată de râsul lui, ci strigă 
Și ea: 

— Vreti să facem schimb? 

Matthias scutură din cap și demară. Continuă să 
râdă în timp ce se îndepărta. 

Cu o seară înainte, Dóra își aranjase programul 
în așa fel încât după școală Sóley să meargă la prie- 
tena ei. Acum se duse acolo să-și ia fiica. Îi mulțumi 
mamei — o femeie tânără și înaltă — pentru amabili- 
tate, spunându-i însă că s-ar putea să fie obligată să 
recurgă și pe viitor la ajutorul ei. Spera să se poată 
revanșa cândva. Da, cândva... când soarele va răsări 
la apus. 

În vestibul găsi o harababură de nedescris. Veni- 
seră în vizită amicii lui Gylfi și tocmai se pregăteau 
să plece. Nenumărate haine, ghete și rucsacuri tur- 
tite folosite pe post de ghiozdane zăceau împrăștia- 
te pe jos. Posesorii lor, trei băieți uscățivi pe care Dóra 
îi cunoștea bine și o fată care îi era mai puțin cunos- 
cută își strângeau în grabă lucrurile, încercând să-și 
împerecheze corect ghetele. 

— Hi, îi salută Dóra camaraderește, croindu-și 
drum cu greu prin învălmășeală. Fiul ei stătea în 
prag, urmărind agitația frenetică a celorlalți. Părea 
la fel de abătut ca dimineața. 

— Aţi învăţat împreună? întrebă Dóra, deși își dă- 
dea perfect seama că așa ceva era inimaginabil. La 
vârsta asta nu te întâlnești cu prietenii ca să înveți. 
Datoria ei de mamă îi impunea totuși să facă și ob- 
servații ridicole. 

— A, nu, răspunse Patti, cel mai vechi și bun prie- 
ten al lui Gylfi. Era un băiat drăguţ, care putea să-ți 
spună zi și noapte câte luni, zile și ore mai avea de 
așteptat până va primi permisul de conducere auto. 
D6ra controlase de câteva ori cifrele și constatase 
aproape de fiecare dată că erau corecte. 

Dóra îi zâmbi fetei, care îi evită însă privirea. Nu 
reușea să-și amintească numele ei, dar în ultima vre- 
me o văzuse de mai multe ori aici. Gylfi făcuse un 
adevărat salt în ultima vreme și poate că se îndră- 
gostise de fata asta. Poate formau deja o pereche? Era 
frumușică și aproape la fel de înaltă ca Gylfi și prie- 
tenii lui. 

S6ley, care intrase în casă după D6ra, își scosese 
pufoaica și pantofii și le pusese imediat la locul lor. 
Se uită la ceilalți, apoi își puse mâinile în șolduri și 
întrebă cu o voce severă, de guvernantă: 

— Aţi țopăit iar pe pat? Nu aveţi voie, se strică 
salteaua. 

Fratele ei roși tot și se plânse: 

— De ce trebuie să am o familie atât de aiurită? 
Sunteţi insuportabile amândouă. Se retrase, trântind 
ușa. Prietenii lui păreau foarte jenați, iar mișcările cu 
care își îmbrăcau hainele deveniră și mai agitate. 

— La revedere, spuse Patti, dând să tragă ușa 
după el. Se răzgăndi, își băgă iar capul pe ușă și adău- 
gă: Nu sunteți nici de departe atât de aiurite ca ai mei. 
Gylfi n-a fost într-o dispoziție prea bună în ultimul 
timp. 

Dóra îi zâmbi, mulțumindu-i din ochi. În orice 
caz, fusese o tentativă de a arăta puțină politețe, chiar 
dacă alegerea cuvintelor lăsase de dorit. 

— Bun, îi spuse Dóra lui Soley, e cazul să facem 
ceva de mâncare, nu-i așa? 

Fetița dădu din cap, conștiincioasă, și duse în bu- 
cătărie una din pungile cu cumpărături. 

După cina comună - lasagne congelate pe care 
Dóra le alesese în mod special, și pâine Nan india- 
nă pe care o confundase cu pâinea cu usturoi —, Sóley 
se duse în camera ei să se joace, iar Gylfi se apucă 
să strângă masa. Era clar că regreta izbucnirea de adi- 
neauri la adresa capacităților intelectuale ale mamei 
și surorii lui, dar nu se scuză. Dóra se comportase 
de parcă nu s-ar fi întâmplat nimic, în speranţa că în 
cele din urmă îi va spune el din proprie inițiativă ce 
are pe inimă. Îl sărută ușor pe obraz, mulțumindu-i 
pentru ajutor. Drept răspuns, băiatul îi aruncă un 
zâmbet jenat, apoi se retrase în camera lui. 

Dóra se hotărî să profite de liniștea care se lăsa- 
se pentru a trece în revistă fișierele copiate din cal- 
culatorul lui Harald. Își luă laptopul și se instală pe 
canapeaua din living. Se uită mai întâi la câteva fo- 
tografii făcute la bucătărie și cu ocazia intervenţiei 
chirurgicale. Fotografiile de la operaţie purtau data 
de 17 septembrie. Le examină pe rând și mări por- 
țiunile care păreau a fi mai interesante. Găsi și poze 
mai puţin dezgustătoare. În cele mai multe se vedea 
gura și operaţia propriu-zisă. În afară de maxilarul 
lui Harald se mai distingeau, pe margini, niște de- 
talii mai mult sau mai puţin neclare. Fără îndoială 
că operaţia avusese loc într-o locuință particulară. 
Ceea ce se vedea se deosebea radical de mobilierul 
dintr-un cabinet medical sau stomatologic. Dóra re- 
cunoscu, în fața unei canapele, o măsuţă plină cu pa- 
hare goale sau pe jumătate golite, cutii de bere și alte 
mărunţișuri, printre ele și o scrumieră plină ochi cu 
mucuri de țigară. Nu putea fi apartamentul lui Harald, 
nu era aranjat cu atâta bun-gust ca interiorul modern 
și dominat de alb pe care îl văzuse. În altă fotogra- 
fie se distingea silueta persoanei care făcuse interven- 
ţia sauasistase la ea. El sau ea purta un tricou cafeniu 
deschis, cu o inscripţie pe care Dóra nu reuși s-o ci- 

tească din cauza cutelor. Reuși totuși să descifreze 100 
și lico. În primele două poze incizia încă nu apărea, 
dar în a treia scalpelul intrase în acțiune: din colțu- 
rile gurii lui Harald curgea sânge, iar braţul care se 
vedea în prim-plan era și el stropit cu picături. Proba- 
bil că în momentul inciziei sângele țţâșnise în toate 
direcțiile. Dacă leziunile limbii aveau efecte compara- 
bile cu cele de la nivelul capului în genere, hemora- 
gia trebuie să fi fost foarte puternică. Dóra se uită cu 
atenţie la braț și mări porțiunea pe care i se păruse 
că recunoaște un tatuaj. Da, pe braţ se putea descifra 
cuvântul crap. Nici un alt motiv sau desen, doar crap. 

Fotografiile care prezentau activitățile culinare 
erau interesante, fiind făcute cu puţin timp înainte 
de moartea lui Harald, adică în perioada în care, după 
spusele lui Hugi, Harald se izolase și rupsese legă- 
turile cu prietenii. Informaţiile despre fișiere confir- 
mau că fotografiilefuseseră făcute miercuri, deci cu trei 
zile înainte de crimă. Dóra se uită cu multă atenţie 
la ele, mai ales la mâinile care erau ocupate să pre- 
pare o salată și să taie pâine. Chiar și un chior și-ar fi 
putut da seama că era vorba despre două persoane 
diferite. Una dintre cele două perechi de mâini era aco- 
perită de cicatrici — cicatrici produse de tatuaje care 
înfățișau, printre altele, o stea în cinci colțuri și un Smi- 
ley cu coarne și colțurile buzelor lăsate în jos. Aces- 
tea erau, evident, mâinile lui Harald. Celelalte mâini 
erau mult mai frumoase: mâini de femeie, cu dege- 
te subțiri și unghii îngrijite, tăiate scurt. Dóra mări 
una din poze: pe inelar se distingea un inel simplu 
cu diamant sau altă piatră prețioasă albă. Inelul nu 
atrăgea atenţia, dar poate că Hugi îl va recunoaște 
dacă îi va arăta poza. 

Dóra își aminti vag de ceva, un amănunt care o de- 
ranjase cu ocazia primei vizite în apartamentul lui 
Harald. Revista Deutsche Illustrierte din baie. Era exclus 

ca Harald să fi citit reviste pentru femei și bineînțe- 
les că nici islandezii nu citeau așa ceva. O adusese pro- 
babil cineva din Germania. O femeie. Pe pagina de 
titlu se vedeau Tom Cruise și soția lui, bucurându-se 
că vor avea un copil și zâmbind spre obiectiv. Dacă 
Dóra nu se înșela, copilul se născuse astă-toamnă. Oare 
pe Harald îl vizitase cineva din Germania, cineva care 
locuise la el în perioada când se izolase de prieteni? 
Dóra formă numărul de telefon al lui Matthias. 
Neamţul răspunse după al treilea apel. 

— Unde sunteţi? Vă deranjez? întrebă Dóra au- 
zind, în fundal, zgomot de voci. 

— Nu, nu, mormăi Matthias cu gura plină. Se grăbi 
să înghită. Tocmai mâncam. Am comandat friptură. 
Dar ce s-a întâmplat? Nu aţi vrea să veniți aici, să 
luăm împreună desertul? 

— A, nu, mulțumesc. Dóra își dădu însă seama 
că tare ar fi avut chef să plece. Era foarte plăcut să mă- 
nânci în altă parte, să te îmbraci frumos și să ciocnești 
un pahar cu cineva fără să fii apoi obligată să-l speli 
chiar tu. 

— Mâine e zi de școală și trebuie să-i culc pe co- 
pii. V-am căutat doar ca să vă întreb dacă aveți numă- 
rul de telefon al femeii care făcea curățenie la Harald. 
Cred că a fost cineva în apartament cu puţin timp îna- 
inte de crimă, ba chiar a locuit acolo. Bănuiesc că este 
vorba despre cineva din Germania, o femeie. 

— Da, am notat pe undeva numărul. Să o sun eu 
în locul dumneavoastră? Am stat deja de vorbă cu 
ea și vorbește bine engleza. Poate că e mai simplu așa. 
Femeia nu vă cunoaște, în schimb de mine își amin- 
tește în mod sigur, pentru că eu i-am plătit ultimul 
salariu. 

După ce acceptă și-i mulțumi, iar Matthias îi pro- 
mise că îi va telefona imediat ce va afla ceva, Dóra pro- 
fită de pauză ca să o roage pe Sóley să-și pună pijamaua. 

Tocmai o spăla pe dinți când sună telefonul. Își fixă 
receptorul sub bărbie, pentru a putea în același timp 
să vorbească și să se ocupe de dinţii fetei. 

— Ascultaţi, zise Matthias, femeia mi-a spus că 
patul din camera de oaspeţi a fost folosit. În plus, a 
găsit cosmetice în baie: aparate de ras de unică folo- 
sință, modelul pentru femei. Cred că aveţi dreptate. 

— Dar a declarat asta și la poliție? întrebă Dóra. 

— Nu, nu i s-a părut important, având în vede- 
re că Harald nua fost ucis în apartamentul lui. Mi-a mai 
povestit și că Harald avea de multe ori musafiri, și 
nu unul-doi. 

— Avea oare o prietenă în Germania? 

— Care să riște un drum lung până în Islanda doar 
ca să doarmă în camera de oaspeți? Mi s-ar părea cam 
ciudat. Nu a spus niciodată că ar avea o prietenă în 
Germania. 

— Poates-au certat. Dóra reflectă câteva clipe. Poa- 
te nu e vorba despre o prietenă, ci despre o cunoș- 
tință sau o rudă. Sora lui? 

Matthias tăcu puțin. 

— Dacă ar fi așa, ar trebui să nu suflăm un cu- 
vânt despre asta. 

— Aţi înnebunit? se repezi Dóra. Şi de ce naiba 
să nu vorbim? 

— Sora lui trece printr-o perioadă dificilă. Frate- 
le ei a fost asasinat și, în plus, a ajuns într-un punct 
de criză. 

— În ce sens? 

— Este o violoncelistă foarte talentată și vrea să 
urmeze o carieră muzicală. Domnul Guntlieb ţine 
însă ca ea să studieze managementul economic ca să 
poată prelua conducerea băncii. Acum nu mai are 
cine să facă asta. Harald nu ar intra în discuţie, chiar 
dacă ar mai fi în viaţă. În orice caz, problema studi- 
ilor ei s-a pus încă înainte de moartea lui Harald. 


213 


— Poartă bijuterii? întrebă Dóra. 

Mâinile din fotografie puteau fi de violoncelistă, în 
primul rând degetele cu unghii îngrijite și tăiate scurt. 

— Nu, deloc. Nu este genul, răspunse Matthias. 
Nu prea îi pasă de bijuterii. 

— Nici măcar un inel drăguţ cu diamant? 

O scurtă pauză, apoi: 

— Ba da, aveți dreptate. De unde ştiţi? 

Dóra îi descrise fotografiile. Încheiară convorbi- 
rea după ce Mathias îi promise să se mai gândească 
dacă era sau nu cazul să ia legătura cu sora lui Harald. 

— Aiteiminatodată? mormăi Sóley cu gura plină 
de spumă. Suportase cu stoicism spălatul pe dinți în 
timpul discuţiei la telefon. În orice caz, pentru azi scă- 
pase de amenințarea cariilor. Dóra o înveli, apoi îi citi 
ceva până când fetița adormi. O sărută, stinse lumi- 
na și se întoarse repede la laptopul ei. 

După ce studie două ore fișierele lui Harald fără 
să descopere nimic interesant, renunţă și stinse cal- 
culatorul. Se hotărî să se retragă în dormitor și să ci- 
tească puțin din Malleus Maleficarum. Era cu siguranță 
o lectură relevantă. 

Când deschise cartea, din ea căzu un bileţel îm- 
păturit. 


— Ţine-ţi gura, șuieră Marta Maria. Nu vom re- 
uși dacă nu ne concentrăm. 

— Ba ţine-ţi tu gura, ţipă Andri. Am dreptul să 
vorbesc când am chef. 

Briet avea impresia că Marta Maria are dinţii în- 
cleștați, deși nu era prea sigură, având în vedere că 
în cameră se lăsase deja întunericul. Se vedea doar 
licărul câtorva lămpi cu spirt risipite prin living. Oftă: 

— Terminaţi odată cu cearta și hai să mergem mai 
departe. 

Se așeză într-o poziție mai comodă. Ședeau cu to- 
tii turcește pe jos, în cerc. 

— Da, fir-ar al dracului, se văicări Halldór, fre- 
cându-și ochii. Am vrut să mă culc mai devreme și nu 
am deloc chef să mă ocup la nesfârșit de rahatul ăsta. 

— Rahatul ăsta? izbucni Marta Maria, care nu se 
potolise încă. Credeam că suntem cu toții de acord că 
trebuie să facem acest lucru. Am înțeles cumva greșit? 

Halldór gemu: 

— Nu, nu-mi răstălmăci cuvintele. Hai să trecem 
odată peste toată povestea. 

— Este altfel decât acasă la Harald, zise Brjânn, 
care tăcuse până atunci. Nu numai din cauza deco- 
rului. Se uită în jur: Lipsește Harald. Nu știu dacă 
merge în absenţa lui. 

Andri nu se lăsă intimidat de observaţia ei. 

— Din păcate, nu putem schimba nimic în privin- 
ţa asta. Cum îi zice bătrânei? întrebă ea, punând mâna 
pe scrumieră. 

— Dóra Guðmundsdóttir, răspunse Bríet. Avocată. 

— Okay, spuse Andri. Hai să începem, de acord? 
Se uită la cei prezenți. Dădură, cu toții din cap sau 
ridicară din umeri. Cine face oficiile? 

Bríet se uită la Marta María. 

— Începe tu, propuse ea, sperând că în felul acesta 
proasta dispoziție a prietenei sale se va risipi. 

— Tu te pricepi cel mai bine și este foarte impor- 
tant să reușească. 

Marta María trecu peste laude ca și cum nu le-ar 
fi auzit. Se uită pe rând la ceilalți. 

— După cum știți, femeia asta ne poate băga în- 
tr-un mare rahat dacă începe să-și bage nasul unde 
nu trebuie. Avem noroc că polițiștii urmăresc o pis- 
tă greșită. 

— Da, ne dăm seama, admise Brjánn în numele 
celorlalți. Sută la sută. 

— Bine, spuse Marta Maria, punându-și mâinile 
pe coapse. Faceţi liniște, vă rog. 

Nimeni nu mai scoase o vorbă. Marta Maria luă 
o foaie groasă de hârtie, care fusese pusă la mijloc, 
între ei, și o cupă mică, plină cu un lichid de culoa- 
re roșie. Puse hârtia pe jos în faţa ei și ceașca alături. 
Briet îi întinse, cu o expresie extrem de gravă, un be- 
țișor chinezesc. Marta Maria înmuie beţișorul în li- 
chidulvâscos și desenă, cu mișcări lente, două semne 
pe hârtie. Închise ochii și spuse încet, cu o voce se- 
ducătoare: 

— Dacă vrei să bagi spaima în dușmanul tău... 

CAPITOLUL 20 


Dora citise până noaptea târziu. Se trezi cuun cap 
cât o baniţă, fiindcă dormise puțin și prost. Studiase 
timp îndelungat biletul găsit în carte. Pe el figurau 
tot felul de cuvinte și date scrise de mână. Presupuse 
că fuseseră notate de Harald -în orice caz, pe foaia 
de titlu al cărţii era scris numele lui: În plus, o serie 
de observaţii erau în germană. Dar Harald nu făcu- 
se efortul să scrie foarte citeț, așa că Dóra nu avea 
nici măcar certitudinea că descifrase corect toate cu- 
vintele. După știința ei, pe foaia de hârtie erau ur- 
mătoarele: 

1485 Malleus — Harald scrisese anul de mai mul- 
te ori și subliniase de două ori nota. Dedesubt: Y.A. 
1550 — totul tăiat cu o linie. Apoi doi L legaţi unul 
de altul, după care urma Loricatus Lupus. Dedesubt, 
ceva în limba germană despre care Dóra bănuia că 
ar însemna Unde? Unde? Crucea cea veche?? Jumăta- 
te din pagină era acoperită de un fel de diagramă pe 
care mai multe puncte, în dreptul cărora erau scrise 
date și nume de localităţi, erau legate unele de alte- 
le prin săgeți. După poziția punctelor, Dóra își dădu 
seama că era vorba despre o hartă rudimentară. Lân- 
gă unul din puncte citi Innsbruck -—1485, mai sus Kiel — 
1486, iar deasupra Roskilde. În dreptul acestei locali- 
tăți figurau doi ani: 1486 — mort și 1505 — întrerupere. 

Deasupra acestor trei puncte se găseau încă două. Sus 
de tot Hólar — 1535, tăiat iar cu o linie și legat de un 
punct lângă care scria Skâlholt. Alături, două date: 
1505 şi 1675. De la al doilea an porneau mai multe 
săgeți, iar după fiecare figura câte un semn de între- 
bare. Lângă semnele de întrebare citi din nou Cru- 
cea cea veche?? Tot aici fuseseră adăugate cuvintele 
Carte de oaspeți, scrise cu alt creion, și imediat după 
ele ocrucemică sau un t mic. Cartea de oaspeţi a cru- 
cii? În cazul în care cunoștințele ei de germană erau 
exacte, alături era scris: Horn-vatră!!! Al 3-lea semn!!! 
În cele din urmă, Dóra renunțase să caute sensul în- 
semnărilor și își îndreptase atenţia spre carte. 

Malleus Maleficarum nu era deloc o lectură distrac- 
tivă, dar textul sumbru o captivase pe Dóra. Nu ci- 
tise cartea de la început până la sfârșit, pentru că 
primele două părți i se păreau prea prolixe pentru a 
putea fi citite cursiv. Fundamentul cărții era consti- 
tuit din întrebările și afirmaţiile privitoare la magie. 
Acestea erau plasate la începutul fiecărui capitol sau 
alineat, iar răspunsul sau explicaţia care urma consta 
din argumente religioase nu neapărat inteligibile. 

Descrierile vrăjitoarelor și poveștile despre ele 
erau aproape incredibile. Puterile lor păreau nelimi- 
tate: printre altele, erau în stare să dezlănțuie intem- 
perii după bunul lor plac, să zboare, să transforme 
bărbaţii în tauri sau în alte animale, să provoace im- 
potenţă, să desprindă de trup organele genitale băr- 
bătești. 

Un pasaj amplu dezbătea întrebarea dacă desprin- 
derea de trup a organelor genitale era o halucinație 
sau o amputare reală. Pentru a-și putea exercita ap- 
titudinile enumerate, vrăjitoarele erau obligate să res- 
pecte anumite ritualuri, de exemplu să fiarbă și să 
mănânce copii și să aibă contact sexual cu diavolul. 
Ce-i drept, Dóra nu era prea familiarizată cu psiho- 

logia, dar înţelese în cursul lecturii că autorii — călu- 
gări, cu toții — erau chinuiți de obligativitatea celi- 
batului căruia juraseră să i se supună. Frustrările lor 
ieșeau la iveală mai ales când descriau femeile. Isto- 
rioarele erau una mai respingătoare decât alta, așa 
că Dóra se sătură repede și curând argumentele me- 
nite să demonstreze destrăbălarea și caracterul dia- 
bolic al femeilor i se părură cât se poate de fanteziste. 
Unul dintre ele: coasta lui Adam din care Dumne- 
zeu crease prima femeie era îndoită înăuntru, ceea ce 
avusese chipurile consecinţe nefaste. În conformita- 
te cu această teorie, femeia ar fi fost desăvârșită dacă 
Dumnezeu ar fi făcut-o dintr-un os femural. Toate 
acestea erau amintite pentru a-l convinge pe cititor 
că femeia poate fi sedusă de diavol. În consecinţă, cele 
mai multe vrăjitoare sunt femei. Și săracii își primeau 
porţia: ei înclinau în mai mare măsură spre minciu- 
nă și erau mai răi decât bogaţii. Dóra nici nu voia să-și 
imagineze ce însemna să fii și femeie, și săracă în epo- 
ca aceea. 

Cea mai interesantă i se păru partea a treia și ul- 
tima a cărţii, în care era vorba despre aspectele juri- 
dice ale acuzării și apărării vrăjitoarelor. Ca avocată, 
a fost șocată de toate monstruozitățile îngrămădite 
acolo, de exemplu de îndemnul de a-i convinge pe 
acuzaţi că vor scăpa cu viaţă dacă vor face mărturi- 
siri complete. În continuare, erau indicate trei căi de 
a evita îndeplinirea acestei promisiuni fără a încăl- 
ca legea. În capitolul care prezenta arestarea se sub- 
linia că era foarte important ca vrăjitoarele să nu atingă 
pământul cu picioarele în timp ce erau transportate 
la închisoare, din care cauză se recomanda să fie puse 
pe o targă. În caz contrar, diavolul le putea insufla 
putere, dându-le posibilitatea să conteste învinuiri- 
le timp îndelungat. La sosirea la închisoare perche- 
ziția era obligatorie, fiindcă femeile aveau de multe 


221 


ori asupra lor obiecte dătătoare de forță, confecțio- 
nate de exemplu din oase de copii mici. Se mai spu- 
nea că e bine ca femeile să fie rase în cap, deoarece 
pot ascunde și în păr asemenea obiecte din os. Şi, în 
fine, se ridica și întrebarea dacă era cazul să le fie ras 
și părul pubian. Urma prezentarea metodelor prin 
care se puteau pune bețe în roate apărării. De exem- 
plu, depozițiile martorilor aveau să-i fie înmânate 
apărătorului pe două foi diferite: pe una figurau de- 
pozițiile, pe cealaltă numele martorilor; în felul aces- 
ta apărătorul nu putea ști cui îi aparține fiecare 
declaraţie. Dar și asta se întâmpla doar atunci când 
acuzatului îi erau citite depozițiile martorilor, ceea 
ce de obicei nu era permis. Se explica în detaliu când 
era și când nu era legitim acest procedeu. Oricine pu- 
tea compărea ca martor, spre deosebire de alte pro- 
cese în care oamenii cu un renume prost nu aveau 
acest drept, fiindcă nu se bucurau de încredere. 

În continuare era descrisă aplicarea torturii, cât de 
mult trebuia să dureze și în ce fel se controla cu re- 
gularitate — numai în prezenţa unui judecător — dacă 
acuzata putea vărsa lacrimi, acesta fiind în anumite 
împrejurări un semn al nevinovăției. În orice caz, se 
ridica și obiecţia că femeile simulează adeseori plân- 
sul cu ajutorul salivei. Probabil că după aplicarea tor- 
turii bietele vrăjitoare nu mai aveau nici măcar 
lacrimi în momentul când apăreau judecătorul și sui- 
ta lui și le porunceau să plângă. Scopul urmărit era, 
invariabil, smulgerea cu forța a unei mărturisiri com- 
plete. În primele două părți ale cărții erau descrise 
tocmai aceste mărturisiri inventate. Ele aveau meni- 
rea de a demonstra esența diabolică a vrăjitoarelor. 
Un om care citea cartea cu bună-credinţă își dădea 
imediat seama că mărturisirile erau lipsite de orice 
valoare, fiind smulse prin tortură și recitate mecanic 
pentru a-l îmblânzi pe călău și a pune capăt suferin- 
telor. 

Dimineaţa, Dóra făcu un efort să se ridice. Se uită 
cu coada ochiului la noptiera pe care pusese cartea 
abominabilă. Încercă să prindă curaj, gândindu-se la 
singura idee pozitivă generată de lectura ei, și anu- 
me că omenirea evoluase mult din 1500 încoace. Se 
chinui să se scoale și se duse să facă un duș. În drum 
spre baie, bătu la ușa camerei lui Gylfi. Ca de obi- 
cei, luară micul dejun într-un ritm febril și doar S6- 
ley apucă să se așeze la masă. Mergând spre mașină, 
Dóra le aduse aminte copiilor că seara se vor duce 
la tatăl lor. Nu aveau niciodată chef de acest program 
de sfârșit de săptămână, deși după aceea se bucurau 
că petrecuseră o zi cu el. Cu condiţia să nu fie obli- 
gati să meargă la călărie. 

După ce îi lăsă pe copii la școală, Dóra se grăbi 
să ajungă la firmă. Luase cu ea biletul scris de mână 
pentru că intenționa să i-l arate și lui Matthias. La bi- 
rou încă nu venise nimeni. Se deschidea abia peste 
o jumătate de oră, adică la nouă. Timp suficient ca 
să-și facă o cafea, să trieze corspondenţa și să se pună 
la curent cu alte evenimente care aveau loc fără în- 
doială în paralel cu acest caz ciudat care îi răpea tot 
timpul. 


Briet era în drum spre seminarul care începea la 
opt fără un sfert, dar decanul facultății, Gunnar, o in- 
terceptă pe drum. După ce schimbă câteva cuvinte 
cu ea, devenise clar că nu mai avea ce să caute la ore. 
În loc să intre în sala de seminar, se așeză pe trepte 
să fumeze. Trebuia să se liniștească și să le dea tele- 
fon celorlalţi ca să le transmită vestea. Trase adânc 
în piept un fum din ţigara subțire mentolată, o mar- 
că pe care Marta Maria o considera atât de stupidă 
și de slabă, încât declarase că Briet poate jura cu ini- 
ma curată că nu fumează deloc. Marta Maria fuma 
Marlboro. Căută numărul de telefon al prietenei sale, 

sperând că Marta Maria are acasă destule țigări, fiind- 
că va avea nevoie de ele. 

— Alo, spuse Briet cu sufletul la gură când răs- 
punse cineva. Eu sunt, Briet. 

— De ce îmi telefonezi așa devreme? Vocea Mar- 
tei era răgușită, probabil că Briet o trezise din somn. 

— Trebuie să vii la Universitate. Gunnar e furios și 
ne amenință că zburăm toți dacă nu facem ce spuneel. 

— Ce tâmpenie! Marta Maria devenise brusc foar- 
te lucidă. 

— Trebuie să le telefonăm și celorlalți și să-i che- 
măm aici. Nu vreau să fiu exmatriculată. Tata s-ar su- 
păra și nu aș mai primi bani ca să-mi termin studiile. 

— Coboară, te rog, cu picioarele pe pământ, o în- 
trerupse Marta Maria. Cum să ne exmatriculeze Gun- 
nar? Nu știu care e situația ta, dar notele mele sunt bune. 

— Spune că va înainta o plângere din cauza dro- 
gurilor. Susține că are toate atuurile. În felul ăsta va 
scăpa de mine și de Brjânn, iar după aceea se va ocu- 
pa de Andri și Halldór. Trebuie să facem ce zice. În 
orice caz, eu personal nu vreau să risc nimic. 

Bríet era neliniștită. De ce ținea Marta Maria tot- 
deauna să se dea mare? Nu putea să facă și ea, oda- 
tă măcar, ce i se spunea? 

— Bine, ce vrea de la noi? Nervozitatea lui Briet 
i se transmisese și Martei Maria. 

— Vrea să ne întâlnim cu avocaţii care lucrează 
pentru părinţii lui Harald. Ţin să stea de vorbă cu 
noi, iar Gunnar pretinde că trebuie să fim cooperanţi. 
A spus că nu e atât de naiv încât să-și imagineze că 
vom spune numai adevărul, dar nu-i pasă. Principa- 
lul este să stăm de vorbă cu ei. 

Briet trase din țigară și expiră fumul cu putere. 
Apoi auzi ovoce înăbușită care întreba ce s-a întâmplat. 

— Okay, okay, spuse Marta Maria. Ce-i cu ceilalți? 
Ai vorbit deja cu ei? 

— Nu. Trebuie să mă ajuţi și tu. Nu vreau să mai 
amânăm. Ne întâlnim la zece și trecem și peste asta. 
Azi am și un seminar. 

— Vorbesc eu cu Halldór. Tu cheamă-i pe Andrei 
și pe Briânn. Ne întâlnim jos, la librărie. 

Marta Maria închise fără alte explicații. Briet se 
holbă, furioasă, la telefon. Bineînţeles că Halldór era 
la Marta, deci nu va telefona nimănui. Își vărsase ca de 
obicei supărarea pe Briet. Ar fi putut să se ofere să vor- 
bească ea cu Andri sau cu Brjánn dacă ar fi fost fair. 

Bríet strivi deodată ţigara pe o treaptă și se ridică. 
Porni spre bibliotecă, căutând pe mobil numărul lui 
Brjânn. 

Gunnar o urmărea de la fereastra biroului său din 
Arnagarăur. Minunat, se gândi, am nimerit în plin. 
Adineauri, când vorbise cu fata, trebuise să facă un 
efort ca să nu-și piardă răbdarea. Nu avea nimic la 
mână împotriva lor, nimic în afară de certitudinea că 
toți se drogau și Dumnezeu știe ce altceva mai făceau. 
Când îi spusese avocatei că este dispus să participe 
și el la întâlnirea cu studenţii, riscase foarte mult: mu- 
coșii ăștia nu respectaseră niciodată instrucțiunile lui. 
Și nu credea că o vor face acum, dintr-odată. De aceea 
se hotărâse să-i amenințe, sperând că vor înțelege mai 
bine limbajul forței. lată că avusese dreptate. 

Gașca asta îl deranja de mult pe Gunnar. Harald 
fusese cel mai rău, dar nici ceilalți nu păreau mai breji. 
Singura deosebire consta în faptul că exteriorul lor 
nu era încă la fel de mutilat ca interiorul. Deunăzi,când 
Gunnar încercase să se descotorosească de această 
așa-zisă asociaţie de istorici atât de nefastă, se intere- 
sase de notele lor și aflase, spre uimirea lui, că unii din- 
tre ei erau studenţi excepționali. 

Dădu drumul la perdea și puse mâna pe recep- 
torul telefonului. În faţa lui, pe masă, avea cartea de 
vizită a avocatei. Nu era cazul să intre în conflict cu 

ea și cu neamțul dacă voia să găsească scrisoarea fu- 
rată de Harald. Da. Furată. I se părea de nesuportat 
să se prefacă în asemenea hal, adică să dea impresia 
că fusese în relaţii foarte bune cu băiatul acela dez- 
agreabil și să mai și vorbească despre el cu stimă și 
apreciere. Harald era un hoţ care provocase numai 
necazuri — lui însuși și celorlalți. Gunnar puse iar jos 
receptorul. Trebuia mai întâi să se calmeze, nu pu- 
tea să-i telefoneze femeii tremurând de nervi. Bun, 
să respire adânc și să se gândească la altceva. De 
exemplu, la bursa Erasmus. Cererea fusese înainta- 
tă și existau semne că răspunsul va fi pozitiv. Gun- 
nar se liniști. Luă receptorul și formă numărul de pe 
cartea de vizită. 

— Dóra, te salut. Aici Gunnar, spuse cu o voce 
cât mai politicoasă. E vorba de prietenii lui Harald. 
Parcă ai vrut să te întâlnești cu ei, nu-i așa? 

Dóra nu mai văzuse o adunare atât de lipsită de 
vlagă din ziua când fiul ei sărbătorise împlinirea a 
şaisprezece ani. În fond, tinerii care ședeau în faţa ei 
și a lui Matthias aveau cu aproape zece ani mai mult. 
Așa cum stăteau acolo, dădeau impresia că fusese- 
ră proiectaţi din aer direct pe canapea -— cu excepția 
fetei înalte, cu părul roșu. Toţi își fixau cu mare aten- 
ție vârfurile pantofilor. După telefonul primit de di- 
mineaţă de la Gunnar, Dóra luase legătura cu Bríet 
și conveniseră o întâlnire cu membrii asociaţiei. Briet 
nu păruse deloc încântată, dar acceptase totuși, deși 
morocănoasă, să-i convoace pe ceilalți și să se întâl- 
nească la unsprezece într-un loc unde se putea fuma. 
Fiindcă nu prea aveau de ales în această privință, 
Dóra propusese apartamentul lui Harald. Bríet îi răs- 
punsese cu o voce posacă, dar reacţia ei ar fi fost pro- 
babil aceeași și dacă ar fi fost vorba despre o invitație 
la Paris. Matthias era foarte mulțumit de alegerea lo- 
cului: credea că i-ar putea electriza puțin pe mem- 
brii asociaţiei și că i-ar încuraja să spună adevărul. 

În timp ce îi așteptau pe studenți, Dóra profită de 
ocazie și îi arată lui Matthias hârtia împăturită pe care 
o găsise în Hexenhammer. O examinară împreună un 
timp, dar singura concluzie utilă la care ajunseră era că 
Innsbruck — 1485 avea legătură cu venirea lui Kramer 

în oraș și cu scrisorile vechi care îl fascinaseră atât 
de mult pe Harald. Dóra era destul de sigură că J.A. 
erau inițialele episcopului Jón Arason, 1550 fiind anul 
execuţiei sale. Nu înțelegea însă din ce cauză Harald 
tăiase cu o linie această dată. Cartea de oaspeți ai cru- 
cii nu îi spunea lui Matthias nimic. Nu știa dacă în 
apartamentul lui Harald existase un registru de oas- 
peți sau dacă poliția găsise unul atunci când făcuse 
percheziția. Soneria de la ușă întrerupsese dezbate- 
rile lor. 

Studenţii intraseră în living și se așezaseră pe cele 
două canapele, strâns lipiţi unul de altul, iar Dóra și 
Matthias luaseră loc vizavi de ei, pe câte un scaun. 
D6ra adusese câteva scrumiere. Camera era deja plină 
de fum. 

— De fapt, ce vreţi de la noi? întrebă fata cu pă- 
rul roșu, Marta Maria. Ceilalţi se uitară la ea, bucu- 
roși că unul dintre ei preluase conducerea și atrăsese 
atenţia asupra lui. Continuară apoi să fumeze. 

— Vrem să stăm de vorbă cu voi despre Harald, 
răspunse Dóra. Ştiţi doar că am încercat de mai mul- 
te ori să vă contactăm, dar se pare că dragostea nu 
a fost reciprocă. 

Marta Maria nu își pierdu cumpătul: 

— Deocamdată avem mult de lucru la Universi- 
tate și, în orice caz, trebuie să rezolvăm probleme mai 
importante decât să stăm de vorbă cu oameni pe care 
nu-i cunoaștem. În afară de asta, nu suntem obligaţi 
să vorbim cu voi. Fiecare dintre noi a dat deja o de- 
clarație la poliție. 

— Da, așa e, spuse Dóra, încercând să nu arate 
că fata și gașca în general o călcau pe nervi. 

— Vă suntem foarte recunoscători că v-aţi făcut 
timp pentru noi și vă promitem să nu vă reținem prea 
mult. După cum știți, familia lui Harald ne-a anga- 

jatsă investigăm condiţiile în care a fost asasinat. Am 
auzit că voi v-aţi aflat cel mai des în compania lui. 

— Nu sunt chiar atât de sigură. Bineînţeles că am 
petrecut mult timp împreună, dar nu știm ce altce- 
va mai făcea el, ripostă Marta Maria în timp ce Briet 
dădea din cap cu seriozitate pentru a-și manifesta asen- 
timentul. Băieții se mulțumeau să privească în gol. 

— Vorbești de parcă ați fi o singură persoană, spu- 
se Matthias. Am stat de vorbă cu Hugi L6risson, pe 
care îl cunoașteţi și voi, iar el susține că tu, Halldór, 
ai avut cele mai strânse relații cu Harald și l-ai ajutat 
la traduceri și la altele. 

I se adresase direct lui Halldór care şedea lipit de 
Marta Maria. 

— Este sau nu adevărat? 

Halldór își ridică privirea: 

— Da, eram de multe ori împreună. Harald avea 
dificultăți cu documentele islandeze, așa că l-am aju- 
tat. Eram camarazi buni. 

Halld6r ridică din umeri pentru a sublinia că fu- 
sese vorba despre o prietenie foarte normală. 

— Dar ești bun camarad și cu Hugi, nu? întrebă 
Dóra. 

— Da. Suntem prieteni din copilărie, spuse Halldór 
plecându-și capul. Mișcarea bruscă îi aruncă părul 
în față, acoperindu-i ochii și împiedicând orice con- 
tact direct. 

— Unul dintre prietenii tăi a fost ucis, celălalt este 
suspectat de crimă. S-ar putea presupune că dorești 
foarte mult să ne dai o mână de ajutor. Sau nu? 

Matthias îi zâmbi lui Halldór, dar acesta nu-i răs- 
punse. Apoi se uită la ceilalți studenți: 

— Dar voi? Bineînţeles că acest lucru este vala- 
bil și pentru voi. 

Mormăiră cu toții ceva aprobator sau dădură din cap. 

— Bine. Matthias se lovi peste coapse. Înseamnă 
că putem să-i dăm drumul. Cu ce să începem? Se uită 
apoi la Dóra: N-ai vrea să începi dumneata? 

Dóra zâmbi și li se adresă studenților: 

— Ce-ar fi să ne spuneţi cu ce ocazie ați făcut cu- 
noștință cu Harald și care este povestea adevărată a 
asociației voastre? Toate astea ni se par cam ciudate. 

Se uitară cu toții la Marta Maria, în speranța că 
va lua ea cuvântul. Dar fata îi pasă lui Halld6r între- 
barea, dându-i un cot — exagerat de puternic, după 
părerea Dórei. Halldór se strâmbă și răspunse: 

— L-am întâlnit prima dată pe Harald anul tre- 
cut. Era și Hugi acolo. Ei doi se cunoscuseră în oraș, 
într-un bar. Mi s-a părut simpatic și diferit de alții, 
iar lui Hugi la fel, așa că ne-am mai întâlnit și după 
aceea, cum se întâmplă în asemenea situații. Am luat 
masa împreună, ne-am dus la băut, la concerte și al- 
tele asemănătoare. Apoi Harald ne-a întrebat dacă 
vrem să ne înscriem într-o asociație pe care intențio- 
na să o înființeze, iar noi am fost de acord. 

Marta Maria interveni: 

— Eu am intrat în asociaţie prin intermediul lui 
Briet, care l-a cunoscut pe Harald la Universitate și 
voia să vin și eu să văd despre ce este vorba. 

Briet dădu afirmativ din cap. 

— Dar voi? îi întrebă Dóra pe Andri și Brjánn, care 
stăteau unul lângă altul și fumau. 

— Noi? întrebă Andri prostește, înecându-se cu 
fumul pe care uitase să-l expire. 

— Da, repetă Dóra. Voi doi. Întinse mâna spre ei, 
ca să elimine orice dubiu. 

Brjánn îi sări în ajutor lui Andri: 

— Eu studiez istoria și am intrat în asociaţie la fel 
ca Bríet: îl știam pe Harald de o bucată de vreme, iar 
el m-a întrebat dacă nu vreau să mă înscriu. Pentru 
variaţie l-am adus și pe Andri. 

Andri se mulțumi să rânjească, apatic. 

— Îmi permiteți să vă întreb cu ce se ocupa aceas- 
tă asociaţie? Dacă l-am înțeles bine pe Hugi, era vor- 
ba mai ales de chefuri, disimulate ca întâlniri ale unor 
fani ai magiei, spuse Matthias. 

Cei trei băieți rânjiră, în timp ce Marta Maria afișă 
o mutră ofensată și zise revoltată: 

— Chefuri? Nu erau chefuri oarecare. Ne-am fa- 
miliarizat cu magia și cu ocultismul din Evul Mediu. 
Asta nu este o știință oarecare sau o aiureală, ci o 
chestie cu adevărat interesantă. Că ne mai și distram 
puțin după întruniri nu schimbă cu nimic situația. 
Hugi a fost ca un meteor. De fapt, nici nu a avut prea 
mult de-a face cu asociaţia. 

Marta Maria se rezemă de spătarul canapelei și 
își încrucișă brațele la piept. Făcu o mutră acră, ui- 
tându-se furioasă la Dóra și Matthias: 

— Evident că voi nu aveți habar despre ce este vor- 
ba, așa cum nici ceilalți nu au habar. Vă imaginați că 
decapităm cocoși și înțepăm cu andrelele păpuși de 
ceară. 

— Bine, în acest caz nu ai vrea să ne inițiezi chiar 
tu în tainele magiei? întrebă Matthias. 

Marta Maria oftă adânc: 

— Zău că nu am chef să o fac aici pe profesorul. 
Este suficient dacă vă intră în cap că vrăjitoria în- 
seamnă doar încercarea de a influența propria ta via- 
tă într-un mod mai puţin obișnuit, adică neobișnuit 
din perspectiva oamenilor de azi. Pe vremea aceea 
era ceva absolut normal. În prim-plan e pusă execu- 
tarea anumitor ritualuri menite să influențeze des- 
tinul. Uneori pe socoteala altora, alteorinu. Pronunțând 
o formulă magică, te îndrepți spre un anumit țel. Cel 
puțin asta este părerea mea. După aceea te concen- 
trezi mai bine asupra scopului și îți este mai ușor să-l 
atingi. 

— Ai putea să-mi dai exemple de asemenea sco- 
puri? întrebă Dora. 

— Să câştigi dragostea, să devii celebru, să vin- 
deci boli, să faci rău unui dușman. De fapt, nu exis- 
tă țeluri fixe și prestabilite. E de la sine înțeles că 
majoritatea formulelor magice vechi au legătură cu 
necesităţile vitale ale omului. Pe vremea aceea viaţa 
nu era atât de complicată și de diversificată ca acum. 

Lectura din Hexenhammer o determinase pe Dóra 
să ajungă la altă concluzie. Din punctul ei de vede- 
re, era foarte complicat să aperi pe cineva într-un sis- 
tem juridic părtinitor care schimbă regulile jocului 
în funcţie de interesele acuzării. 

— Şi ce-ţi trebuie ca să-ți reușească formula ma- 
gică? întrebă Dóra, adăugând apoi deliberat, ca să o 
enerveze pe Marta Maria: În afară de găini șchioa- 
pe și de păpuși modelate manual? 

— Foarte spiritual, observă Marta Maria fără să 
râdă. În Islanda erau folosite mai ales runele magi- 
ce. În orice caz, pentru a face vraja nu era suficient 
să scrijelești sau să desenezi runele. Runele magice 
sunt cunoscute și în alte regiuni ale Europei, dar și 
acolo sunt valabile aceleași reguli: de cele mai mul- 
te ori nu este suficient să le desenezi. 

— Ce mai trebuie să faci? insistă Matthias. 

— Să spui o incantaţie, să strângi oase de animale, 
oase de oameni, părul unei fecioare. Chestii asemă- 
nătoare. Nimic rău, răspunse Marta Maria cu o voce 
glacială. 

— Da, și uneori părți dintr-un cadavru, interveni 
Briet. Se lăsă tăcerea. Briet se îmbujoră și nu mai scoa- 
se un cuvânt. 

— A, da? exclamă Matthias cu o uimire prefăcu- 
tă. Cam ce, de exemplu? Mâini? Păr? Făcu o pauză. 
Poate ochi? 

Nimeni nu spuse nimic până când interveni iar 
Marta Maria: 

— Eu personal nu am auzit niciodată de descân- 
tece pentru care să fie nevoie de ochi omenești. Doar 
de ochi de animale. 

— Dar voi, ceilalți? Ştiţi asemenea descântece? în- 
trebă Matthias. 

Nimeni nu spuse nimic, scuturară însă cu toții din 
cap. 

— Nuu, se auzi vocea lui Brjánn. 

— Dar degete? adăugă Dóra repede. Ştiţi descân- 
tece pentru care ar fi nevoie de degete? 

— Nu. Vocea lui Halldór părea foarte sigură. Pen- 
tru a-și întări spusele, își dădu la o parte părul care 
îi acoperea fața și se uită drept în ochii D6rei și ai lui 
Matthias: Pot afirma cu toată fermitatea că nu am re- 
curs la formule magice care să fi necesitat părţi ale 
trupului omenesc. Îmi dau seama unde vreți să ajun- 
geti, dar este total greșit. Nu l-am omorât noi pe Ha- 
rald, puteți exclude această ipoteză. Poliţia a verificat 
alibiurile noastre și toate au fost confirmate. 

Halldór se aplecă și scoase o țigară din pachetul 
de pe masă. O aprinse, inhală adânc și expiră încet 
fumul. 

— Adică Hugi l-a omorât? întrebă Dóra. Asta vrei 
să spui? 

— Nu, nu am spus așa ceva! Nu m-ai ascultat cu 
atenție, răspunse Halld6r, iar glasul lui vibra de agita- 
ție. Se aplecă înainte, de parcă ar fi vrut să continue, 
dar Marta Maria îl opri, împingându-l cu mâna îna- 
poi pe canapea. 

Apoi luă ea cuvântul, spunând cu mai mult calm 
decât Halldór: 

— Nu știu cine te-a învățat să gândești logic, dar 
faptul că nu l-am omorât noi pe Harald nu înseam- 
nă în mod automat că ucigașul lui nu poate fi Hugi. 
Halldór a vrut să sublinieze doar că nu noi l-am ucis 
pe Harald. Punct. 

Marta Maria se lăsă pe spate, luă ţigara dintre de- 
getele lui Halldór, trase un fum din ea, apoi o puse 
la loc. Briet părea tulburată. Era clar că intimitatea 
afișată în public o deranjase. 

— Nu Hugi l-a omorât. N-ar fi în stare să facă așa 
ceva, murmură Halldór enervat. Dădu la o parte bra- 
tul Martei Maria și se aplecă deasupra mesei pentru 
a-și scutura ţigara în scrumieră. 

— Dar tu? Tu ești omul care ar putea face așa ceva? 
Dacă-mi amintesc bine, alibiul tău nu este chiar atât 
de imbatabil ca ale prietenilor tăi. Matthias se uita fix 
la Halldór, așteptând o reacţie. 

Halldór alunecă până la marginea canapelei, aple- 
cându-se cât mai mult spre Matthias. Din cauza fu- 
riei, vocea lui era cu câteva octave mai joasă: 

— Harald a fost prietenul meu. A fost un prieten 
bun. A făcutenorm de mult pentru mine, și eu pen- 
truel. Nu l-aș fi omorât niciodată. Niciodată! Aţi por- 
nit pe o pistă și mai falsă decât poliţia, iar tu habar 
n-ai ce aiurezi. 

Își sublinie cuvintele arătând spre Matthias cu ți- 
gara aprinsă. 

— De fapt, ce-ai făcut tu pentru el în afară de a-l 
fi ajutat să traducă niște texte? se grăbi Dóra să-l în- 
trebe. 

Halldór își mută privirea de la Matthias la Dóra, 
pe care o fixă cu ochi scânteietori: 

— Bine, am înţeles ce urmăriți: e clar că există un 
criminal, iar dacă nu e Hugi, atunci cine? Aţi face însă 
economie de timp și de efort dacă aţi avea încredere 
în noi, fiindcă spunem doar adevărul curat. Nici unul 
dintre noi nu l-a ucis pe Harald. Era cool, inteligent, 
era o gazdă colosală, un prieten și un camarad ire- 
proșabil. Asociaţia noastră nu mai face doi bani fără 
el. Și, în afară de asta, nici nu am fi avut cum să-l uci- 
dem: nici măcar n-am fost în apropierea lui și există 
o grămadă de martori care pot confirma acest lucru. 

Andri, care își făcea masteratul în chimie, îl apro- 
bă. Ochii lui erau sticloși, iar Dóra avea impresia că 
se drogase. 

— Așa e. Harald a fost un om deosebit. Nici unul 
dintre noi nu avea vreun motiv să vrea să scape de 
el. Ce-i drept, din când în când era al dracului și prost 
dispus, dar de cele mai multe ori era cumsecade. 

— Ce simpatic! spuse Matthias sarcastic. M-ar in- 
teresa încă ceva: ați participat cu toții la petrecere, în 
afară de Halldór? Vă amintiţi cumva dacă Hugi și 
Harald au intrat împreună în baie și au ieșit de aco- 
lo cu pete de sânge pe haine? 

Scuturară din cap cu toții, în afară de același Halldór. 

— Nimănui nu-i păsa de haine, spuse Andri ri- 
dicând din umeri. S-ar putea să fi fost așa cum spui, 
dar eu nu-mi amintesc. 

Câtva timp nimeni nu spuse nimic. Se stinseră ți- 
gări, se aprinseră altele. Matthias întrerupse tăcerea: 

— Deci nu știți cine l-a asasinat pe Harald? 

Toţi spuseră într-un singur glas și pe un ton ferm: 

— Nu! 

— Şi nu ați folosit niciodată în ritualurile voas- 
tre părți din trupul omenesc, de exemplu un deget? 

Iar într-un singur glas: 

— Nu! 

— Şinu cunoașteți runa magică? Matthias puse pe 
masă desenul cu runa gravată pe trupul lui Harald. 

Din nou într-un singur glas: 

— Nu! 

— Ar fi mai convingător dacă măcar v-aţi uita la 
desen, spuse Matthias cu ironie. Nici unul nu arun- 
case măcar o privire la foaia de hârtie. 

— Şi poliţaii ne-au arătat runa asta. Știm foarte 
bine ce urmărește, ripostă Marta Maria, care își puse 
liniștită mâna pe coapsa lui Halldór. 

— Okay, am înțeles. Dar ați putea să ne explicați 
ce s-a întâmplat cu suma de bani adusă de Harald 

în ţară chiar înainte de moartea lui? mai întrebă Mat- 
thias. 

— Nu, nu știm nimic despre așa ceva, spuse Mar- 
ta Maria. Eram prietenii lui Harald, nu consilierii lui 
fiscali. 

— A cumpărat ceva? A spus că intenționează să 
cumpere ceva? întrebă Dóra adresându-i-se lui Bríet, 
despre care avea impresia că spune în mai mare mă- 
sură adevărul. 

— Cumpăra mereu câte ceva, răspunse Briet, 
aruncând o privire spre Marta Maria și Halld6r. Vă- 
zând mâna Martei pe coapsa lui Halldór, se întoar- 
se spre Dóra și adăugă: Dacă nu pentru el, atunci 
pentru Halldór. Erau foarte apropiați. 

Bríet zâmbi cu ipocrizie. Dóra observă că Halldór 
roșește. 

— Ce ţi-a cumpărat și de ce? 

Halldór se mișcă neliniștit pe canapea. 

— Nu mi-a cumpărat nimic direct. Îmi făcea din 
când în când cadouri, drept mulțumire pentru ajutor. 

— Ce anume? insistă Dóra. 

Halldór roși și mai tare: 

— Păi, de toate. Cu o mișcare scurtă, își aruncă 
iar părul în faţă. 

Matthias își lovi din nou coapsele, cu mai multă 
putere decât prima dată. 

— Dragii mei, am o idee. Marta Maria, Briet, 
Brjánn și Andri, spuneţi că nu știți nimic, în conse- 
cință nu ne puteţi da o mână de ajutor. Ce-ar fi să vă 
duceţi acasă, ca să învăţaţi, sau la Universitate, sau 
să faceți în continuare ceea ce vă preocupă în momen- 
tul de față? Dóra și cu mine vom sta puțin de vorbă, 
în liniște, cu Halldór. I se adresă doar lui Halldór: Nu 
e mai bine așa? Atmosfera ar fi mai puţin încordată. 

— Ce înseamnă porcăria asta? șuieră Marta Ma- 
ría. Nici Halldór nu știe mai multe decât noi. Se în- 


236 


toarse apoi spre Halldór: Nu trebuie să rămâi. Ple- 
căm toți. 

Halldór tăcu câteva clipe, dar apoi dădu la o par- 
te mâna Martei și ridică din umeri. 

— Okay. 

— Okay? Ce înseamnă okay? Vii cu noi sau nu? 
întrebă Marta Maria nervoasă. 

— Nu, răspunse Halldór. Vreau să termin. Rămân 
aici. 

Marta Maria era neagră de supărare, dar se stră- 
dui să nu se trădeze. Înainte de a se ridica, se aplecă 
spre Halldór și îi șopti ceva la ureche. El dădu din 
cap, cu un aer absent. Dóra observă că Marta îl săru- 
tă ușor pe frunte, în timp ce Briet se prefăcea că nu 
vede nimic. Andri și Brjánn erau ocupați să-și strân- 
gă pachetele de țigări și brichetele și să se ridice de pe 
canapea. Erau ușurați. În mod evident. 


CAPITOLUL 22 


Matthias îi conduse la ușă. Între timp, Dóra și Hal- 
ldór rămaseră în livingul ultramodern, înconjurați de 
spaimele trecutului. Dorei îi era milă de băiatul care 
ar fi preferat să se afle acum în altă parte. Împreju- 
rările o duceau cu gândul la propriul ei fiu, un ado- 
lescent aflat într-o criză sufletească profundă, căruia 
îi venea greu să vorbească despre problemele lui. 

= dai seama, sper, că vrem doar să aflăm ade- 
vărul. Nu ne interesează alte prostii în care s-ar pu- 
tea să fiți implicați, spuse Dóra ca să întrerupă tăcerea 
și să relaxeze puţin atmosfera încordată. În ceea ce 
privește punctul principal, suntem de acord cu tine: 
Hugi este nevinovat sau, cel puţin, nu a comis toa- 
te faptele pentru care este acuzat. 

Halldór nu se uită la ea când îi răspunse: 

— Nu cred că Hugi l-a ucis, șopti el. Este o absur- 
ditate. 

— Se pare că ţii la prietenul tău, spuse Dóra. Dacă 
vrei să-l ajuţi, ar fi mai bine să nu ne ascunzi nimic. 
Nu uita că, pentru moment, prietenul tău se poate 
aștepta la ajutor numai de la noi. 

— Hm, mormăi Halldór. 

Matthias se întoarse și se așeză pe scaun. Îl fixă 
câtva timp pe Halldór, cu o expresie gânditoare: 

— Ciudată gașcă ai. Nu s-ar putea spune că fete- 
le s-au îmbrățișat una pe alta la ieșire. 

Halldór ridică din umeri: 

— Nu se înțeleg prea bine în ultima vreme. 

— Tu ai spus-o. Bun, hai să ne întoarcem la pro- 
blema noastră. 

— Din partea mea... acceptă Halldór. Între- 
baţi-mă ce vreți, voi încerca să vă răspund. 

Scoase o țigară din pachet și o aprinse. Dóra ob- 
servă că mâinile îi tremurau. 

— Bine, băiete, spuse Matthias cu un ton patern. 
Ne interesează câteva aspecte în privința cărora sunt 
sigur că ne-ai putea da o mână de ajutor. Unul este 
risipa de bani practicată de Harald în ultimul timp, 
altul este studiul paralel la care l-ai ajutat și tu. Ce 
poți să ne spui despre latura financiară? 

— Latura financiară? Să nu vă imaginați că mă 
pricep chiar atât de bine. Sigur, orice idiot putea să-și 
dea seama că Harald are bani cu nemiluita. Halldór 
făcu o mișcare largă cu mâna și ridică din umeri: Câţi 
studenţi au un asemenea apartament? Nici mașina 
nu era o rablă, și ieșea de multe ori să mănânce în 
oraș. Din păcate, nici eu și nici ceilalți nu ne putem 
permite un asemenea stil de viață. 

— leșea singur să mănânce? întrebă Dóra. Când 
voi, ceilalţi, sunteți studenţi săraci? 

Întrebarea era fără doar și poate neplăcută. 

— Da, uneori. Trase un fum din țigară. Alteori 
mergeam și eu cu el. La invitația lui. 

— Şi ce mai plătea pentru tine? întrebă Matthias. 

Halldór manifestă deodată un interes deosebit 
pentru scrumieră. Își întoarse capul și fixă mucuri- 
le de țigară, de parcă putea să găsească acolo răspun- 
sul la întrebare. 

— Tot felul de chestii. 

— Ăsta nu este un răspuns, zise Dóra calmă. Spu- 
ne-ne și nouă. Nu avem intenţia să te judecăm pe tine 
sau pe Harald. | 

Băiatul se hotări după o tăcere scurtă: 

— Mi-a plătit tot: chiria, cărţile, hainele, taxiuri- 
le. Hașișul. Pur și simplu, tot. 

— De ce? întrebă Matthias. 

Halldór ridică din umeri: 

— Spunea că are bani mulți și poate face cu ei ce 
vrea. Dacă dorește neapărat ceva, nu poate renunța 
doar fiindcă prietenii lui nu au bani. Îmi era penibil, 
dar ajunsesem la fundul sacului și îmi făcea o plă- 
cere nemaipomenită să stau cu el. Nu aveam nici un 
fel de probleme. Am încercat să mă revanșez ajutân- 
du-l la traduceri și la altele. 

— Altele? întrebă Matthias. 

— A, nimic important. Halldór roși din nou. Nu 
are legătură cu sexul, dacă v-aţi gândit la așa ceva. 
Nici eu, nici Harald nu eram... ăăă, nu suntem gay. 
Ne făcea plăcere să ne culcăm cu fetele. 

Dora și Matthias se uitară unul la altul. Cheltuie- 
lile la care se referea Halld6r erau un fleac în com- 
paraţie cu suma dispărută. 

— A făcut cumva Harald vreo investiție mai se- 
rioasă? întrebă Matthias. 

Halldór se uită la ei. Privirea lui era sinceră. 

— N-am idee... Nu a spus nimic despre așa ceva. 
E adevărat că în ultima săptămână l-am văzut foar- 
te puţin: era prins cu nu știu ce, iar eu aveam de lu- 
cru până peste cap. 

— Şi nu știi ce treburi avea și din ce cauză v-a evi- 
tat în ultima vreme? întrebă Dóra. 

— Nu. Am vorbit de câteva ori cu ella telefon, dar 
mi s-a părut că nu avea chef de nimic. Nu știu. 

— Deci nu-l mai văzuseși de câteva zile, sau cum? 
întrebă Matthias. 

— Nu. Am vorbit cu el doar la telefon. 

— Şi nu ţi s-a părut ciudat? Obișnuia să se retragă 
zile în șir? continuă Matthias. 

Halldór chibzui câteva clipe: 

— Nu m-am gândit la asta, dar acum, după ce 
mi-ai spus, mi se pare totuși ceva neobișnuit. În ori- 
ce caz, nu se mai întâmplase până atunci. 

— Și nu te-ai supărat pe el? întrebă D6ra. 

Ținând seama de faptul că cei doi erau mult îm- 
preună, ar fi fost normal ca băiatului să i se pară ciu- 
dat că nu s-a întâlnit cu prietenul lui zile întregi — și 
fără nici o explicație. 

— Nu, nu direct. Aveam mult de lucru la univer- 
sitate. Mai eram și în tură, și așa. Multe altele. 

— Lucrezi la spitalul din Fossvogur, nu-i așa? în- 
trebă Dóra. Halldór dădu din cap. Cum de reușești 
să lucrezi, să studiezi medicina și să duci și o viață 
atât de mondenă? 

Halldór ridică din umeri: 

— Nu am normă întreagă, preiau doar câteva 
gărzi în locul altora, asta-i tot. Lucrez vara, în vacan- 
tă, iar iarna mă cheamă ei dacă au nevoie de mine. 
Cazuri de boală sau absenţe întâmplătoare. În ceea 
ce privește studiile, sunt foarte conştiincios. Nu mi-a 
fost niciodată greu să învăţ. 

— Ce anume faci la spital? întrebă Matthias. 

— De toate. Asist la operaţii. Sunt doar ajutor ne- 
calificat — după operații am grijă să fie curățate in- 
strumentale, să fie puse la loc, să se facă ordine și așa 
mai departe. Nimic deosebit. 

Matthias îi aruncă o privire ciudată. 

— Şi cam ce pui la loc? Te întreb din pură curiozi- 
tate, pentru că nu sunt deloc familiarizat cu spitalele. 

— Tot felul de lucruri, răspunse Halldór, întin- 
zând mâna după pachetul de țigări. De exemplu, in- 
strumentele. 

— Aha, mormăi Matthias. Ai putea să ne dai nu- 
mele șefului tău sau al altei persoane de la care ne-am 
putea interesa de activitatea ta — mai ales de cea din 
seara când Harald a fost asasinat? 

Halldór începu să-și roadă unghia unui deget de 
la mâna stângă. Era clar că nu știa dacă și ce să răs- 
pundă. 

— Gunnur Helgadóttir, mormăi în fine, morocă- 
nos. E sora-șefă de la blocul operator. 

— Încă o întrebare, spuse Dóra notându-și nume- 
le. De fapt, cine i-a făcut lui Harold operaţia la lim- 
bă? Tu, nu-i așa? 

Halldór se opri în timp ce își aprindea ţigareta și 
se uită neliniștit la Dóra. 

— De ce? Ce importanţă are? 

— Aş vrea să știu. În calculatorul lui Harald am 
găsit o serie de fotografii făcute în timpul operaţiei. 
Operația s-a desfășurat într-o locuinţă particulară. În- 
seamnă deci că i-a făcut-o un cunoscut. Operația în 
sine nu are importanță, dar aș vrea totuși să știu. 

Halldór se uită șovăitor de la unul la altul. Se în- 
treba probabil dacă intervenţia fusese ilegală, dacă 
ar fi trebuit să aibă aprobare ca s-o facă. Își roase un 
timp buza inferioară, apoi se hotări: 

— Nu, nu eu am făcut-o. 

— Îmi dai voie să-ți văd braţul? întrebă Dora. 
Zâmbi amintindu-și ce-i spusese Hugi despre Hal- 
ldór, despre regretul lui că se lăsase tatuat. 

— De ce? întrebă Halldór, rezemându-se de spă- 
tarul canapelei pentru a mări distanța dintre ei. 

— Doar așa, spuse Matthias, sprijinindu-se de bra- 
tul scaunului. Nu își dădea seama unde voia să ajun- 
gă Dóra. Hai băiete, nu mai face pe prostul, ridică-ţi 
mânecile ca să-ți vadă doamna braţele. 

Halldór se înroși ca un rac fiert. Matthias se tra- 
se mai la marginea scaunului, în timp ce Halldór se 

cufundă și mai adânc în pernele canapelei. Deoda- 
tă își pierdu tot curajul. Cu o mișcare scurtă își ridi- 
că mânecile: 

— Uite, zise el încet, arătându-și braţele. 

Dóra își întinse gândul și zâmbi: 

— Crap? spuse uitându-se la tatuajul de pe braţul 
drept al lui Halldór, deasupra încheieturii mâinii. 

— Da, și? ripostă Halldór, lăsându-și mânecile în jos. 

— Nimic, este doar remarcabil, răspunse Dóra. 

Halldór își trecu degetele prin păr și își miji ochii. 

— Bine, eu i-am făcut operaţia. Eram la Hugi. Ha- 
rald mă bătea de mult la cap și până la urmă i-am 
făcut-o. Am luat instrumente și anestezice de la spi- 
tal. Nimeni n-a observat lipsa lor. Hugi m-a ajutat. 
A fost o porcărie, dar rezultatul e cool. 

Da, da, se gândi Dóra. 

— Pot să-mi imaginez că directorul spitalului nu 
ar fi prea încântat să afle că ai șterpelit medicamen- 
te, nu-i așa? 

— Nu, firește că nu. De aceea nu aș dori în nici 
un caz să se afle, ripostă Halldór. Oamenii nu prea 
înțeleg așa ceva și nu aș vrea să îmi meargă vestea 
că sunt pervers. 

Matthias scutură din cap, dar se hotări deodată 
să schimbe subiectul: 

— Aş vrea să te întreb ceva. Ţi se va părea poate 
puţin ciudat, deși cred că ești obișnuit cu multe. Ezi- 
tă un moment, privindu-l pe Halldór drept în ochi, apoi 
continuă: Ai surprins la Harald o... practică sexua- 
lă în care se exercită o presiune asupra traheei pen- 
tru a amplifica orgasmul? 

Halldór se făcu iar roșu ca racul: 

— Aș prefera să nu vorbesc despre asta, spuse el 
scurt. 

— De ce? insistă Matthias.Cine știe, poate că Ha- 
rald a murit cu o ocazie de felul acesta. 

Genunchii lui Halldór tresăriră. Băiatul bătea tac- 
tul cu picioarele pe parchetul strălucitor. 

— Nu a murit așa, spuse cu o voce pe jumătate 
sufocată. 

— Ce știi despre asta? insistă Dóra. 

Bătaia cu picioarele se acceleră. Băiatul tăcea. Nici 
Dóra și nici Matthias nu spuneau un cuvânt. Se ui- 
tau la el, așteptând. În cele din urmă Halldór cedă, 
inspiră adânc și începu: 

— Nu are legătură cu problema principală, dar... 
Bine. Știam că Halld6r face așa ceva. 

— De unde știai? întrebă Matthias cu o voce tă- 
ioasă. 

Picioarele lui Halldór se opriră. 

— Fiindcă mi-a povestit chiar el. Mi-a propus să 
încerc și eu. Tăcu,evitând să se uita la Dóra și la Mat- 
thias. 

— Şi? Ai încercat? întrebă Dóra. 

— Nu, răspunse Halldór apăsat. 

Dóra îl credea. 

— Poate că și eu factotfelulde porcării, dar ăsta este 
cel mai dement lucru pe care l-am văzut vreodată. 

— Văzut? exclamă Matthias. 

— Nu l-am văzut direct, m-am exprimat greșit. 
Ar fi mai potrivit să spun că l-am surprins. Se uită 
în jos, apoi continuă: Era astă-toamnă. Adormisem 
aici, pe canapea, după o petrecere sălbatică, dar m-am 
trezit în toiul nopţii când am auzit un horcăit. Halldór 
se uită la Matthias. A fost mare noroc că m-am trezit, 
de obicei dorm tun când sunt într-o asemenea stare. 
În oricecaz, am încercat să-mi dau seama de unde vine 
horcăitul și l-am găsit pe Harald aproape asfixiat. 

Dóra își dădu seama că pe băiat îl treceau fiorii 
la amintirea acelui moment. 

— Am slăbit cordonul pe care și-l legase în jurul 
gâtului. l-am făcut respiraţie artificială și și-a revenit. 

— Poate a vrut să se sinucidă? își dădu Dora cu 
părerea. 

Halldór se uită fix la ea și scutură din cap: 

— Nu, nu a fost o tentativă de sinucidere. Cre- 
de-mă. Aș prefera să nu descriu mai amănunțit scena. 

Venise rândul D6rei să roșească, ceea ce păru să-l 
amuze pe Halld6r. Continuă cu mai multă siguranță: 

— Am vorbit după aceea cu Harald despre asta 
și m-a asigurat că era ceva colosal. Dar mersese prea 
departe și își dădea seama. Era speriat. 

— Crezi că după acest șoc a renunţat? întrebă Mat- 
thias. 

— Nu, probabil că nu, recunoscu Halldór. Fireș- 
te că nu pot avea o certitudine absolută, dar părea 
într-adevăr foarte speriat. 

— Îţi mai amintești cam când s-a întâmplat? în- 
trebă Matthias. 

— În noaptea de zece spre unsprezece septembrie, 
răspunse Halldór prompt. 

Matthias dădu din cap îngândurat. Se uită la Dóra 
Și îi spuse în germană: 

— După zece zile și-a modificat testamentul. 

Dóra clătină din cap. Era sigură acum că Halldór 
este moștenitorul din Islanda despre care se vorbi- 
se. Îi salvase viaţa cu puţin înainte ca Harald să in- 
troducă noua clauză în testament. În fond, era logic 
că Harald îl introdusese și pe Halldór în testament. 

— Înţeleg foarte bine limba germană, spuse stu- 
dentul pe un ton dușmănos. 

Matthias nu reacţionă, în schimb îl întrebă, cu o 
expresie la fel de dușmănoasă: 

— Hugi ne-a povestit că Harald îţi trăgea câteo- 
dată o săpuneală de faţă cu ceilalţi, că te umilea pur 
și simplu, dacă îmi amintesc bine. Nu te-a deranjat 
acest lucru? 

Halld6r se înfurie: 

— Ce tot aiurează ăla? Știţi bine că Harald era alt- 
fel decât cei mai mulți dintre noi. Putea fi copleșitor 
și totuși amuzant. De cele mai multe ori se purta su- 
per cu mine, mai ales când eram numai noi, dar în 
prezența celorlalți putea fi și ordinar. Mie nu-mi păsa, 
Hugi poate confirma asta. Cu atât mai mult cu cât 
Harald își cerea scuze totdeauna. În concluzie, nu 
avea nici o importanță, era doar cam heplăcut. 

Dóra avea impresia că orice idiot putea înțelege 
ce se ascundea în spatele acestei explicații. Pentru bă- 
iat situația fusese insuportabilă. Nu avea totuși nici 
un sens să mai insiste. 

— Ce ne poți spune despre cercetările lui Harald? 
întrebă ea. Ai vrea să ne explici cum l-ai ajutat? 

Halldór îi dădu un răspuns prompt, bucuros că 
schimbase subiectul: 

— Era o situație mai specială. De fapt, îl ajutam 
doar la traduceri și mai puţin la căutarea surselor de 
informaţii. Îl interesau foarte multe lucruri. Nu în- 
țelegeam totdeauna conexiunea dintre ele, dar eu nu 
sunt istoric, deci părerea mea nu are nici o impor- 
tanță. Sărea de la o temă la alta: de exemplu mă pu- 
nea să-i citesc o traducere din islandeză în engleză, 
dar la mijlocul lecturii mă ruga să-i citesc altceva, și 
așa mai departe. 

— Ai putea să ne enumeri câteva lucrări sau teme 
pentru care manifesta interes? întrebă Matthias. 

— Hm, nu am o listă completă, nu le-am notat. 
La început i-am tradus mai ales capitole dintr-o teză 
de doctorat a lui Olina Prvarăardâttir despre epoca 
în care au fost arse pe rug vrăjitoarele; după aceea 
s-a interesat de școala din Skâlholt din cauza unui 
text despre magie scris de niște învățăcei și a unei 
cărți foarte răspândite în vremea aceea. Harold avea 
și o scrisoare veche, în daneză, dacă îmi amintesc bine. 
Nu era chiar așa de ușor de tradus, dar am încercat. 

În scrisoare era vorba despre un oarecare mesager și 
ceva ce nu am înțeles. După ce i-am dat textul, a schim- 
bat brusc direcția: nu s-a mai ocupat atât de intens 
de vrăjitoare, s-a concentrat mai mult pe altă perioa- 
dă, cam cu un secol mai veche. Îmi amintesc că i-am 
tradus un text din descrierea Islandei a episcopului 
din Skálholt, Oddar Einarsson, cam în jurul anului 
1590. Era vorba în el despre vulcanul Hekla. Am gă- 
sit și o poveste despre un om care și-a pierdut min- 
tile după ce urcase pe munte și se uitase în crater. Harald 
s-a interesat în mod special și de erupția vulcanului 
Hekla din 1510, și de episcopul Jón Arason și exe- 
cutarea lui în 1550, și de episcopul Brynj6lfun Svein- 
sson. Da, și deodată a vrut să afle cât mai multe despre 
călugării Papar. Aș putea spune că înainte de moar- 
te, Harald își extinsese aria cercetărilor istorice mult 
mai departe în trecut, până la perioada anterioară cu- 
ceririi propriu-zise a țării. 

Citarea acestor date dovedea că băiatul avea o me- 
morie incredibil de bună. Nu e de mirare că în ciu- 
da vieţii lui dezordonate a rămas un student bun, se 
gândi Dóra. 

— Papar? întrebă ea. 

Halldór dădu din cap: 

— Da, Papar. Călugării islandezi. 

— Clar, spuse Dóra, nemaiștiind ce alte întrebări 
ar putea pune. În clipa următoare își aminti de bie- 
tul Gunnar, care le aranjase întrevederea cu priete- 
nii lui Harald. 

— Dar scrisoarea aceea veche, daneză... Ai idee 
de unde o avea și ce s-a întâmplat cu ea? 

Halldór clătină din cap: 

— Nu am nici cea mai vagă idee. Avea mai multe 
scrisori vechi pe care le compara cu asta. Ţinea cele- 
lalte scrisori într-o mapă de piele, dar nu și pe cea da- 
neză. Trebuie să fie pe aici, pe undeva. 

— Numele Mal îţi spune ceva? întrebă Matthias 
brusc. 

Halldór se uită la amândoi și clătină din cap: 

— Nu, nu l-am auzit niciodată. De ce? 

— Bine, bine, zise Matthias. 

Harald deschise gura să spună ceva, dar în aceeași 
clipă sună mobilul. Îl scoase, se uită la display, se strâm- 
bă și îl puse înapoi, în buzunar. 

— Mama? îl întrebă Matthias, rânjind. 

— Exact, răspunse băiatul posomorât. 

Un piuit care se auzi din buzunarul pantalonilor 
săi anunța că primise un SMS. Halldór nu dădu nici 
un semn că ar intenţiona să-și scoată mobilul, așa că 
Dora îi puse următoarea întrebare pe care o pregătise: 

— Ştii ceva despre un registru pe care l-ar fi avut 
Harald, registrul de oaspeți ai crucii? 

Halldór se uită nedumerit la ea: 

— Registru de oaspeţi ai crucii? Te referi la o co- 
munitate religioasă? 

— Nu a pomenit niciodată de așa ceva? întrebă Dora. 

NUL: 

Matthias își încrucișă brațele la piept: 

— Spune-ne ceva despre corbul pe care îl căuta 
Harald. 

Halldór începu să se agite. 

— Un corb? 

Tonul lui se schimbase aproape complet. 

— Da, o pasăre, un corb, spuse Dóra. Am aflat că 
voia neapărat să facă rost de un corb. Știi cumva de ce? 

Halldór ridică din umeri: 

— Nu. Înţeleg însă foarte bine de ce dorea asta. 
E o pasăre remarcabilă. 

Dóra era convinsă că Halldór minte, nu știa însă 
cum să reacționeze. Înainte de a fi luat o hotărâre, in- 
terveni Matthias: 

— Ştii ceva despre călătoria lui Harald la H6lma- 
vik, la Muzeul de Vrăjitorie din Strandir? 

— Nu, răspunse Halldór. 

Mintea și acum. 

— Dar despre plimbarea la hotelul Rangâ? între- 
bă Dora. 

— Nu. 

Încă o minciună. 

Matthias îi aruncă D6rei o privire. 

— Poate că ar trebui să facem și noi niște drumuri 
până acolo. 

Expresia lui Halldór dovedea că aceste planuri de 
călătorie nu prea îi conveneau. 


CAPITOLUL 23 


Halldór părăsi apartamentul în grabă și cu o vă- 
dită ușurare. leşi pe trotuar și se uită în urma lui, dar 
nici Dóra și nici Matthias nu păreau să-l urmăreas- 
că de la fereastră. Văzu însă în apartamentul de jos 
o perdea mișcându-se și o blestemă pe vecina curioa- 
să. Capra rămăsese neschimbată: nu-l lăsase în pace 
pe Harald nici o clipă și se plânsese de orice strănut 
sau geamăt. După una dintre primele petreceri din 
vară, dimineaţa, Halldór fusese trimis la ușă și tre- 
buise să înghită tot rahatul în locul lui Harald. Doam- 
ne Dumnezeule, ce mai știa să țipe femeia asta. El era 
atât de mahmur, încât simţise fiecare cuvânt și fie- 
care decibel ca pe o lovitură de ciocan în moalele ca- 
pului. Amintirea acestui episod era extrem de 
neplăcută, mai ales dacă se gândea la finalul lui: o 
dăduse la o parte pe femeie, își scosese capul pe ușă 
și vomitase. Bineînțeles că ea nu fusese deloc încân- 
tată, dar Harald reușise să o liniștească în seara ace- 
leiași zile. În restul verii, Halldór trebuise să se furișeze 
de fiecare dată în casă. Ceilalţi participanţi la petre- 
cere găsiseră că episodul fusese colosal atunci când 
Halldór se hotărâse în cele din urmă să-l povestească. 

Sună mobilul. Halldór îl pescui din buzunar și 
văzu pe afişaj numărul Martei Maria. lar. De data asta 
răspunse: 

— Da? 

— Ai terminat? Era nerăbdătoare și nervoasă. Te 
așteptăm, vino aici! 

— Unde? În realitate, Halldór nu avea deloc chef 
să-i vadă acum pe ceilalți. 

— La 101, vino cât mai repede! 

Fata închise telefonul. Halld6r grăbi pasul. Afa- 
ră era frig, iar el se simţea epuizat. Ajunse la intra- 
rea în hotel mai curând decât se așteptase. Scutură 
zăpada care i se așternuse pe umeri, apoi își trecu de- 
getele prin păr. În cele din urmă deschise ușa și in- 
tră. Firește că ceilalți se instalaseră în camera pentru 
fumători; pe masa la care se așezaseră văzu câteva cești 
cu cafea și un pahar cu bere. Halldór simţi deodată 
o poftă teribilă să bea o bere. Se duse la ei și se așeză 
pe un scaun, deși Marta Maria și Briet se traseră la o 
parte ca să-i facă loc pe bancă între ele două. Halldór 
nu voia în ruptul capului să se așeze acum la mijloc. 

Prietenele se făcură că nu înregistrează afrontul, 
iar Halldór observă că se apropie ușor una de alta 
pentru a închide locul rămas liber între ele. Marta Ma- 
ria se pricepea de minune să mimeze calmul și au- 
tocontolul. Nu obișnuia să-și exteriorizeze decât furia 
și disprețul. Mândria rănită nu făcea parte din pro- 
gramul ei. 

— De ce dracu’ n-ai răspuns la telefon, întrebă ea cu 
o voce tăioasă. Am așteptat aici ca pe ace să dai un semn. 

Halld6r se înfurie: 

— Ce-i cu voi? Am stat de vorbă cu avocații ăș- 
tia.Ce aș fi putut să vă spun la telefon? Fiindcă nimeni 
nu-i răspunse, repetă: Aud? Ce puteam să vă spun la 
telefon? 

Cuvintele lui Halldór o lăsaseră rece pe Marta Ma- 
ría: 

— Fir-ar să fie! Ai fi putut răspunde măcar la SMS. 
Ar fi fost prea mult? 

— O, da, sigur, exclamă Halldór ironic. Ar fi fă- 
cut o impresie colosală. Drept cine mă iei? Crezi că 
sunt încă un puști? 

Brjânn interveni: 

— De fapt, ce s-a întâmplat? Totul e în ordine? în- 
trebă liniștit luând o gură de bere. 

Era suficient. Halldór chemă chelnerul și coman- 
dă o bere mare, apoi se întoarse iar spre ceilalți: 

— În fond, totul a fost în regulă. Au niște bănuieli, 
dar în esenţă nu știu nimic. 

În timp ce bătea cu mâna dreaptă tactul pe tăblia 
mesei, căută cu mâna stângă pachetul de țigări în bu- 
zunarul haunei, dar nu-l găsi. 

— Mi-am uitat acolo ţigările, cine poate să-mi dea 
una? 

Bríet îi aruncă pachetul ei, iar Halldór gemu în 
sinea lui. Erau țigări de fată, albe ca zăpada, mento- 
late și, în plus, extrem de subțiri. Puse totuși mâna 
pe pachet și scoase una. Marta Maria făcu o mutră 
acră. Ea fumațigări adevărate, Marlboro. Halldór tra- 
se un fum, iar după ce scoase ţigara din gură se uită 
la capătul aprins, clătinând din cap: 

— Cum poți fuma porcăriile astea? 

— Alţii ar spune mulțumesc, mormăi Brietjignită. 

— Sorry. Sunt puţin zăpăcit. Veni berea și, după 
ce luă o înghiţitură serioasă, Halldór scoase un sus- 
pin și oftă: 

— O, ce bine îmi cade! 

— Le-ai povestit ceva? întrebă Marta Maria. Fu- 
ria ei se risipea încetul cu încetul. 

Halldór luă încă o înghițitură și scutură din cap: 

— Nu, nimic important. Bineînţeles că le-am spus 
câte ceva, m-au asaltat cu întrebări și a trebuit să răs- 
pund. 

Marta Maria se uită gânditoare la el și dădu din 
cap, cu vizibilă satisfacție: 

— Sigur? 

Halld6r îi făcu semn cu ochiul, împăciuitor: 

— Foarte sigur. 

Fata zâmbi: 

— Respectele mele. 

— E clar, nu-i așa? spuse Halldór nonșalant, agi- 
tându-și ţigara prin aer. Cool, nu-i așa? 

Andri chicoti și-i oferi lui Halld6r propriul lui pa- 
chet de țigări. 

— Ce crezi că vor face acum? Vor să ne mai în- 
tâlnim? 

— Nu, nu cred, răspunse Halldór. 

— Bine, zise Brjânn. Sper să se învârtească în ju- 
rul cozii și să renunţe cât mai repede. 

Briet era singura prost dispusă: 

— Şi cu Hugi ce se întâmplă? La el nu vă mai gân- 
diți! Se uită, supărată, de la unul al altul. 

Zâmbetul lui Halldór se topi. 

— Ba da, sigur că da. Luă încă o gură de bere. Par- 
că nu mai era atât de bună ca la început. 

Marta Maria o strânse pe Bríet de braţ, iar fata ţipă: 

— Ce naiba e cu tine? Nu vor renunţa, bineînțe- 
les că vor afla ceva. Important este să nu fim ames- 
tecați și noi. De ce ești totdeauna atât de al dracului 
de pesimistă? 

— Nimeni nu e arestat pentru o crimă pe care n-a 
comis-o. Hugi va fi pus în libertate, veți vedea, in- 
terveni Andri cu un aer plin de importanţă. 

— Pe ce lume trăiești? întrebă Briet care nu se lăsa 
pusă cu botul pe labe, în ciuda durerii din braț. Nu 
prea avea curajul să o contrazică pe Marta Maria, dar 
îi purta încă sâmbetele din cauza lui Halldór. 

— Mereu sunt condamnați oameni nevinovați. 
Gândește-te la procesul Geirfinnur din anii șaptezeci. 
Înțelegi? 

Acte odată cu prostiile, exclamă Marta Ma- 
ría fără să-și ia ochii de la Halldór. O să se termine 

cu bine, puteți fi siguri. Hai să mergem să mâncăm 
ceva. Mor de foame. 

Se ridicară și își strânseră lucrurile. Când ceilalți 
se duseră să achite consumaţia, Marta Maria îl luă 
pe Halldór la o parte: 

— Ai reușit să te debarasezi de tot? Ştii tu! 

Halldór îi evită privirea, dar Marta Maria îi ridi- 
că bărbia și-l obligă să se uite în ochii ei. 

— Ai reușit să te scapi de toate, sau...? 

Halldór dădu din cap: 

— De toate. Fii liniștită. 

— Nu mai îndrăznesc să fumez un joint nici mă- 
car acasă. Ar trebui să fii și tu la fel de precaut. Dacă 
ăștia doi își bagă nasul peste tot, s-ar putea să le vină 
și caraliilor ceva în minte și să înceapă să plouă cu 
percheziții. Eşti sigur de tot că nu mai ai nimic? 

Halldór se întinse și se uită fix în ochii ei, apoi spu- 
se cu o voce fermă: 

— Jur. A dispărut totul. 

Marta Maria zâmbi și îi dădu drumul. 

— Hai să plătim și noi. 

Halldór se uită după ea. Ce ciudat! Îl crezuse. Toc- 
mai Marta, care își dădea imediat seama când încer- 
ca să o mintă. Cool. 


Dóra se strădui să nu se lase iritată de sprânce- 
nele stufoase ale interlocutorului lor. Se afla, împre- 
ună cu Matthias, în biroul lui Þórbjörn Olafsson, 
profesorul la care Harald voia să-și facă masteratul. 

— Mulţumim foarte mult că ne-ați primit, spuse 
Dóra și zâmbi. 

— Pentru nimic, răspunse Þórbjörn. Dacă vreți să-i 
mulțumiți cuiva, atunci mulțumiţi-i lui Gunnar. El 
ne-a făcut legătura. lar dumneavoastră ați acceptat 
să ne întâlnim imediat. 

P6rbjârn dăduse telefon la puţin timp după ple- 
carea lui Halldór. Dóra și Matthias se hotărâseră să 

meargă imediat la el. Profesorul lăsă pe birou creio- 
nul cu care se jucase. 

— Cam ce aţi dori să aflați? 

Dóra luă cuvântul: 

— Presupun că Gunnar v-a explicat ce legătură 
avem cu Harald. 

Þórbjörn dădu din cap, iar Dóra continuă: 

— Am vrea să cunoaștem părerea dumneavoas- 
tră despre Harald. În afară de asta, poate ați vrea să 
ne spuneţi câte ceva și despre studiile sale. 

Profesorul începu să râdă: 

— Nu potafirma că l-am cunoscut. Nu obișnuiesc 
să mă împrietenesc cu studenţii mei. Mă interesea- 
ză progresele lor, dar nu urmăresc să stabilesc un con- 
tact mai personal. 

— Dar v-aţi format o părere despre Harald, nu-i 
așa? insistă Dóra. 

— Bineînţeles. Am avut impresia că este cât se 
poate de ciudat — și nu mă refer doar la aspectul lui 
exterior —, dar nu m-am supărat niciodată pe el, spre 
deosebire de Gunnar care nu îl putea suferi. Mă amu- 
za să am de-a face cu un student care era atât de dife- 
rit de ceilalți. Pe lângă asta, era muncitor și perseverent. 
Nici nu pretind altceva de la un student. 

Dóra se încruntă: 

— Perseverent? După opinia domnului Gunnar, 
cercetările lui Harald nu erau prea bine conturate. 

Þórbjörn inspiră zgomotos: 

— Gunnar este de școală veche. Harald, dimpo- 
trivă. Gunnar ar vrea ca studenţii să respecte direc- 
ţia în care au pornit la început. Harald lucra mai 
degrabă așa cum aș proceda și eu: pornea într-o anu- 
mită direcţie, dar pe urmă se ocupa și de străzile la- 
terale, dacă pot spune așa. După părerea mea, este 
ceva normal. Nu se știe niciodată unde te pot duce 
străzile secundare. Este adevărat că durează mai mult, 

dar pe drum poți da peste tot felul de lucruri sur- 
prinzătoare. 

— Deci Harald nu a schimbat tema lucrării, așa 
cum presupune Gunnar? întrebă Matthias. 

— Departe de el o asemenea intenţie, răspunse 
Þórbjörn. Gunnar stă mereu pe cărbuni aprinși, e con- 
vins că totul merge anapoda. Se temea probabil că 
Harald se va aciua la noi ca student etern. La urma ur- 
mei, au existat și asemenea cazuri. 

— Aţi fi dispus să ne vorbiți puţin despre cerce- 
tările lui Harald? întrebă Dóra. Scopul nostru este să 
verificăm dacă există vreo legătură între magie și asa- 
sinarea lui Harald. 

Þórbjörn ridică din sprâncene: 

— Vă gândiţi serios la o asemenea posibilitate? 

Dóra și Matthias confirmară. 

— Ei bine, așa ceva m-ar surprinde foarte mult. 
Istoria nu este atât de palpitantă încât să îndemne pe 
cineva la crimă. Dar, oricum ar fi, Harald voia să facă 
o comparaţie între persecutarea vrăjitoarelor aici, în 
Islanda, și cea de pe continent. După cum știți, spre 
deosebire de alte țări, aici erau arși pe rug mai ales 
bărbaţii bănuiți de vrăjitorie. Acesta era punctul de 
plecare al cercetărilor sale. Având în vedere că Ha- 
rald știa multe despre Inchiziția din Europa, a apro- 
fundat o serie de surse islandeze referitoare la perioada 
respectivă. În măsura în care îmi pot da eu seama, 
în clipa în care a fost ucis își făcuse deja o imagine 
destul de cuprinzătoare. 

— Şi care este povestea cu străzile laterale? între- 
bă Matthias. 

Profesorul chibzui o clipă. 

— La început a manifestat un mare interes pen- 
tru episcopul Jón Arason și prima tipografie adusă 
de acesta în țară. Deși inițial nu am înțeles ce legătu- 
ră avea acesta cu persecutarea vrăjitoarelor, l-am în- 

curajat pe Harald să continue. Apoi a abandonat 
această temă și s-a concentrat asupra episcopului 
Brynjólfur Sveinsson din Skálholt. Mi s-a părut deja 
ceva mai plauzibil. 

— Episcopul avea vreo legătură cu persecutarea 
vrăjitoarelor? întrebă Dóra. 

— Bineînțeles, răspunse Bórbjörn. Trecea, în ge- 
nere, drept tolerant. Se știe că a împiedicat arderea 
pe rug a câtorva elevi din Skálholt. Se găsise la ei o car- 
te de vrăji. La o cercetare mai aprofundată, statura 
morală a episcopului Brynjólfur începe să mai sca- 
dă. De exemplu, nu a încercat să-l tempereze pe vă- 
rul său, pastorul Páll din Selárdalur. Acesta a acuzat cu 
înverșunare mai mulți bărbați că ar practica magia. 
Șapte dintre ei au ajuns pe rug, fiind suspectați că 
ar fi declanșat molime în gospodăria pastorului Pâll. 

— Şi cartea de vrăji... Harald s-a interesat în mod 
special de ea? întrebă Matthias. 

Bórbjörn clătină încet din cap: 

— Nu îmi este cunoscut așa ceva. Se numește Hâr- 
toaga de la Skálholt și se presupune că Brynjólfur a fă- 
cut-o dispărută. În orice caz, dacă nu mă înșel, a 
copiat cele optzeci de descântece pe care le conţinea. 
Pe Harald îl interesa mai mult biblioteca lui Brynj6l- 
fur în care se găseau diferite manuscrise și cărți. Bi- 
neînțeles că îl interesa și viața episcopului. 

— Cum așa? întrebă Matthias, adăugând ca un 
fel de scuză: Din păcate, nu știu aproape nimic de- 
spre istoria Islandei. 

Bórbjörn îi adresă un zâmbet compătimitor: 

— Pe scurt: Brynjólfur avea șapte copii, dintre care 
supraviețuiseră doar doi: Ragnheiður și Halldór. La 
nouă luni după ce Ragnheiður a jurat în prezența 
unor preoți că este încă fecioară, a născut un copil 
nelegitim. Fusese obligată să depună jurământul fiind- 
că circulase zvonul că ar fi avut o legătură cu un tânăr 


257. 


ajutor al tatălui ei, un anume Daði. Fiul lui Ragn- 
heiður a crescut la bunici, fiindcă ea a murit când co- 
pilul avea un an. Fiul lui Brynjólfur, Halldór, a murit 
și el după câțiva ani, în timp ce studia în străinăta- 
te. Brynjólfur s-a dedicat după aceea unicului său ur- 
maș în viață, adică nepotului Pórður, în vârstă de șase 
ani. Acesta a devenit marea dragoste a bătrânului. 
Soţia lui Brynjólfur a murit și ea la trei ani după ce 
băiatul se mutase la Skálholt și, spre marea durere a 
lui Brynjólfur, și nepotul său, Pórður, s-a prăpădit la 
vârsta fragedă de doisprezece ani. În felul acesta, 
Brynjólfur — unul dintre cei mai importanţi oameni 
din istoria Islandei — a rămas singur, fără familie și 
fără urmași. Harald era fascinat de destinul episco- 
pului și de semnificaţia acestuia. Se spunea că Bryn- 
jólfur ar fi avut o soartă mai bună dacă ar fi fost alături 
de fiica lui în momentele ei grele. Cu alte cuvinte, Ragn- 
heiður a plătit cu aceeași monedă: spusese adevărul 
la biserică, dar se lăsase sedusă de Daði în aceeași sea- 
ră, pentru a se răzbuna pe tatăl ei. 

— Nu mă mir că Harald a fost fascinat de aceas- 
tă poveste, spuse Dóra. Se putea transpune foarte 
ușor în situaţia lui Ragnheiður . 

— Ştiţi cumva dacă Harald avea și alte motive de 
a veni în Islanda în afară de studii? Căuta relicve sau 
orice altceva ce ar fi putut avea valoare din punct de 
vedere istoric? întrebă Matthias. 

Profesorul râse: 

— Vreți să spuneți o comoară? Nu, nu am vorbit 
niciodată cu el despre așa ceva. Harald era bine în- 
fipt cu ambele picioare în realitate, un student mun- 
citor cu care am colaborat bine. Nu vă lăsaţi induși 
în eroare de vorbăria lui Gunnar. 

Dóra se hotărî să schimbe subiectul și să-l între- 
be de întrunirea care avusese loc în seara fatală, la 
Universitate. 

— Da, așa este, spuse P6rbjârn. Privirea lui șăgal- 
nică se stinse. Erau prezenți mulți docenți ai facul- 
tăţii. Vreți să insinuaţi ceva anume? 

— Deloc, răspunse Dóra prompt. Întreb doar cu 
speranța, slabă de altfel, că ați observat poate un amă- 
nunt care ne-ar duce cu un pas mai departe. Ceva 
care poate v-a scăpat atunci când ați dat declaraţia. 

— Participanţii la întâlnire nu vă pot ajuta prea 
mult. Dacă am înţeles bine ce a constatat poliția, în- 
seamnă că, în clipa când a apărut criminalul, noi ple- 
caserăm de mult acasă. Am sărbătorit oferta unei 
burse Erasmus în colaborare cu o universitate din 
Norvegia. Nu suntem prea petrecăreți, asemenea fes- 
tivități nu durează mult la noi. Plecaserăm deja cu 
toţii înainte de ora douăsprezece. 

— Sunteţi sigur? întrebă Matthias. 

— Absolut sigur. Eu am plecat ultimul și am pus 
în funcţiune sistemul de alarmă. Dacă s-ar mai fi aflat 
cineva în clădire, s-ar fi declanșat sirenele. Mi s-a în- 
tâmplat și mie la un moment dat. Nu este deloc plă- 
cut. Se uită la Matthias, care nu părea prea convins, 
și adăugă: Sistemul de alarmă vă poate confirma ce 
v-am spus. 

— Nu mă îndoiesc, spuse Matthias imperturbabil. 

Buletinul meteorologic din seara precedentă nu 
exagerase. Vremea era bună, iar Dóra și Matthias şe- 
deau în biroul Școlii de pilotaj unde rezervaseră, cu 
o zi înainte, un avion. Matthias completă un formu- 
lar pentru pilot, în timp ce Dóra profită de ocazie ca 
să bea o cafea. Prețul călătoriei o surprinsese: zborul 
până la Hólmavík, care dura exact o oră, dus și în- 
tors, era mai avantajos decât dacă ar fi mers cu ma- 
șina și ar fi înnoptat la hotel. 

— Okay, putem pleca, spuse pilotul zâmbind. 

Zburară deasupra Reykjavikului, iar orașul pă- 
rea mult mai mare văzut din aer. Matthias se uita în 
jos cu mult interes, în timp ce Dóra prefera să pri- 
vească drept înainte; în fond, în avion aveai rareori 
ocazia să faci așa ceva. Zborul până la H6lmavik nu 
a durat mult. Se vedea deja aeroportul, o pistă de ate- 
rizare și o clădire foarte mică, aproape de localitate, 
de cealaltă parte a șoselei naționale. Pilotul survolă 
pista de aterizare și o examină. Mulţumit de ceea ce 
văzuse, întoarse avionul și ateriză foarte lin. 

Își desfăcură centurile de siguranță și coborâră, 
iar Matthias își scoase mobilul. 

— Care este numărul de telefon al staţiei de ta- 
xiuri? îl întrebă pe pilot. 

— Staţie de taxiuri? zise pilotul și începu să râdă 
din toată inima. Aici nu există nici măcar un singur 
taxi, cu atât mai puţin ostaţie. Trebuie să mergeţi pe jos. 

Dóra îi zâmbi conspirativ pilotului, deși crezuse 
și ea, la fel ca Matthias, că vor putea lua un taxi de la 
aeroport până la muzeu. 

— Haideţi, nu e departe, spuse Dóra, trăgându-l 
după ea pe Matthias care se simțea ușor jignit. Tra- 
versară șoseaua pe care nu se vedea nici o mașină și 
ajunseră la o pompă de benzină cu un magazin mi- 
nuscul, situate la intrarea în localitate. Acolo se in- 
teresară de drum. O vânzătoare tânără, foarte amabilă, 
chiar ieși cu ei și le arătă muzeul. E cât se poate de sim- 
plu, le spuse ea, pe strada asta în jos, de-a lungul țăr- 
mului, apoi, după intrarea în localitate, acolo, cu 
puțin înainte de porteste muzeul. În depărtare se ve- 
dea o clădire neagră din lemn, cu acoperiș de turbă. 
Până acolo erau doar câteva sute de metri. Dora și 
Matthias o luară din loc. 

— Cunosc clădirea din fotografiile pe care le-am 
găsit în calculatorul lui Harald, spuse Dóra. 

Cărarea era atât de îngustă, încât nu încăpeau 
unul lângă altul. 

— Aţi găsit multe fotografii făcute aici? Vreau să 
spun, ceva utilizabil? 

. — Nu, de fapt nu. Doar instantanee tipice de tu- 
rist și câteva poze din interiorul muzeului, unde fo- 
tografiatul este interzis, explică Dóra făcând cu grijă 
echilibristică pe o băltoacă îngheţată care acoperea 
cărarea. 

— Fiți atent! îl avertiză pe Matthias, care făcu un 
pas mare peste baltă. Nu aveți cea mai potrivită în- 
călțăminte pentru mersul pe jos. Dóra se uită la pan- 
tofii negri, de lac, ai lui Matthias. Se potriveau foarte 
bine la îmbrăcămintea sa: pantaloni cu dungă, căma- 
șă, palton din stofă de lână care îi ajungea până la 

genunchi. Dóra se îmbrăcase în blugi, se încălțase cu 
niște pantofi solizi și, pentru orice eventualitate, își 
luase pufoaica. De data asta Matthias nu obiectase 
împotriva pufoaicei, dar ridicase din sprâncene când 
o luase pe Dóra de la birou, iar ea se chinuise să se 
așeze în mașină deoarece avea un volum de trei ori 
mai mare ca de obicei. 

— Am luat în calcul moartea, dar nu o expediție, 
pe jos, spuse Matthias enervat. Omul ar fi trebuit să 
mă avertizeze. Se referea la directorul Muzeului de 
Vrăjitorie cu care vorbise la telefon în ziua preceden- 
tă, pentru a fi sigur că nu se vor trezi în fața unei uși 
închise. 

— Vă face bine. În felul acesta o să ajungeţi să vă 
depășiți vanitatea, spuse Dóra. Cu asemenea atitu- 
dine veți întâmpina greutăți serioase în Islanda. Dacă 
nu rezolvăm curând cazul, va trebui să vă cumpăr 
din oraș un pulover. 

— Niciodată, zise Matthias posomorât. Nici 
dacă ar fi să rămân aici până la sfârșitul zilelor mele. 

— În cazul acesta moartea va veni mai repede de- 
cât vi-o doriţi, ripostă Dóra. Nu vă este frig? Să nu 
vă dau pufoaica mea? 

— Voi rezerva două camere la Hotelul Rangă, 
pentru diseară, schimbă brusc Matthias subiectul. lar 
în locul mașinii de până acum voi închiria un Jeep. 

— Păi vedeţi, ați devenit deja pe jumătate islandez. 

Văzut de afară, muzeul părea demodat. Esplana- 
da din fața lui era înconjurată de un zid scund din 
piatră și acoperită cu prundiș și bucățele de lemn de 
apă. Ușa roșie de la intrare contrasta cu nuanța pă- 
mântie a clădirii. Pe o bancă de lemn din faţa ușii stă- 
tea un corb negru, bine hrănit. Când se apropiară, corbul 
se uită spre cer, își căscă ciocul și croncăni. Apoi își 
desfăcu aripile și zbură pe marginea acoperișului. De 
acolo se uită la ei când intrară în clădire. 

— Foarte potrivit, spuse Matthias, deschizându-i 
D6rei ușa. 

Înăuntru, văzură la dreapta o măsuță de recepție 
și în faţa lor câteva rafturi cu articole care aveau de-a 
face cu vrăjitul. Totul era simplu și ordonat. În spa- 
tele măsuței stătea un tânăr care își ridică imediat pri- 
virea din ziarul de dimineaţă. 

— Bună ziua! spuse el cu un zâmbet. Bine ați ve- 
nit la Muzeul de Vrăjitorie din Strandir. 

După ce Dóra și Matthias se prezentară, tânărul 
le spuse că îi aștepta. 

— Sunt aici doar în calitate de suplinitor, le ex- 
plică dând mâna cu ei și prezentându-se: Porgrimur. 
Strângerea lui de mână era fermă, inspirând încre- 
dere. 

— Colegul meu, care se ocupă în mod normal de 
muzeu, este în concediu. Sper că nu vă deranjează. 

— Nu, nici o problemă, spuse Dóra. Dar am înțe- 
les oare bine, eraţi aici și în toamna asta? 

— Da, eram. Am preluat postul în iulie. Se uită 
apoi, curios, la ei: Îmi permiteți să vă întreb de ce vă 
interesează acest amănunt? | 

— După cum v-a spus deja Matthias, întreprindem 
investigații în cazul unei persoane interesate de ma- 
gie. Cred că vă amintiţi de ea. 

Tânărul râse: 

— Nu sunt chiar atât de sigur. Avem mulți vizi- 
tatori. Dându-și seama că în afară de cei doi nu mai 
era nimeni în muzeu, adăugă jenat: Firește că iarna 
face excepţie, dar în perioada concediilor vin foarte 
mulți. 

Matthias zâmbi circumspect: 

— Ştiţi ceva, pe omul nostru nu îl uiţi atât de ușor. 
Era german, student la istorie și avea o înfățișare foar- 
te neconvenţională. Se numea Harald Guntlieb și a 
fost asasinat recent. 

Faţa lui Porgrimur se lumină: 

— Purta tot felul de... Nu știu cum să le numesc... 
ornamente? 

— Da,am putea să le numim ornamente, spuse Dóra. 

— Ba da, ba da, îmi amintesc foarte bine de el. A 
venit împreună cu alt băiat, puțin mai tânăr ca el, care 
nu a intrat fiindcă era cam mahmur. Nu a trecut chiar 
atât de mult timp de când am citit în ziar că neam- 
tul a fost ucis. 

— Da, el era, confirmă Matthias. lar celălalt, mah- 
murul... știți ceva despre el? 

Tânărul scutură din cap: 

— Nimic precis, dar când cunoscutul dumnea- 
voastră și-a luat rămas-bun, mi-a spus că prietenul 
lui este medic. Am crezut că glumește. După ce a ie- 
şit, și-a trezit camaradul cu ţipete și tărăboi. Am stat 
în ușă și am urmărit tot circul. Mi s-a părut destul de 
improbabil ca tânărul de pe bancă să fie medic. 

Dóra și Matthias schimbară o privire: Halldór. 

— Vă mai amintiţi de ceva în afară de asta? 

— Neamţul știa neobișnuit de multe lucruri. Îţi face 
plăcere să ai vizitatori atât de familiarizați cu istoria 
și magia. De cele mai multe ori oamenii nu știu nimic. 
Foarte puțini reușesc să facă deosebirea între un til- 
beri şi un „pantalon“. 

După expresiile lor, Porgrimur își dădu seama că 
avea de-a face cu două asemenea specimene. 

— Ce-ar fi să trecem mai întâi în revistă expona- 
tele și să vă dau câteva explicații? După aceea pu- 
tem vorbi și despre cunoscutul dumneavoastră. 

Dóra și Matthias se uitară unul la altul, ridicară 
din umeri și îl urmară pe tânăr. 

— Nu știu cât de competenţi sunteți în acest do- 
meniu, așa că mai bine v-aș spune câte ceva despre 
fondul problemei. 

Þorgrímur se duse la un perete pe careatârna pielea 
unui animal indefinibil. Pe ea era desenat un simbol 


267 


magic. Părea mult mai complicat decât runa scrije- 
lită pe cadavrul lui Harald. Sub bucata de piele stă- 
tea atârnată o ladă de lemn asemănătoare unui dulăpior 
cu ustensile pentru scris. Era pe jumătate deschisă 
și înăuntru văzură o monedă de argint așezată pe un 
smoc de păr. Pe capac era gravat un semn magic sim- 
plu, iar pe lădiță stătea o creatură monstruoasă se- 
mănând cu un arici care suferise mutații genetice. 

— Pe vremea vrăjitorilor condiţiile de viață ale oa- 
menilor simpli erau foarte primitive. Cele mai mul- 
te terenuri din țară se găseau în mâinile câtorva — 
puţine — familii, în timp ce masele sufereau de foa- 
me. Magia și forțele supranaturale reprezentau pen- 
tru mulți unica șansă de a ieși din mizerie. Așa ceva 
nu însemna pe atunci nimic neobișnuit. Lumea cre- 
dea, de exemplu, că diavolul circulă printre oameni 
și racolează suflete. 

Porgrimur arătă spre pielea de pe perete. 

— lată un exemplu pentru bogăţie: semnul ou- 
lui de rechin sau al coifului inelar. Acest simbol ma- 
gic trebuie desenat cu sângele menstrual al unei 
fecioare pe pielea unui motan negru. 

Matthias se strâmbă. Observând-o, Þorgrímur îi 
spuse agasat: 

— Am folosit cerneală roșie. 

Apoi explică mai departe: 

— Legendele populare spun că trebuie să prinzi 
un mic animal. Trăiește pe țărmul mării și se numeș- 
te vierme de apă. Este prins cu o plasă făcută din pă- 
rul unei fecioare. 

Dóra simţi că Matthias îi mângâie părul lung, pe 
care îl purta desfăcut. Se strădui să nu izbucnească 
în râs și îi dădu mâna la o parte cu o mișcare discretă. 

— Apoi viermelui i se face un cuib din păr, într-o 
lădiță de lemn, iar înăuntru se pune o monedă furată. 
Viermele scoate după aceea din mare o comoară și 

o pune în lădiță. Comoara trebuie sigilată cu simbo- 
lul coifului inelar pentru ca viermele să nu poată scă- 
pa, altfel pe mare izbucnește o furtună. Tânărul se 
întoarse spre ei: Oamenii credeau sincer în așa ceva. 

— Da, spuse Matthias arătând spre o vitrină de 
sticlă în care se găsea jumătatea inferioară a unui băr- 
bat. Asta ce naiba mai este? 

— A, este unul dintre exponatele noastre cele mai 
admirate, „„pantalonul cadavrului“. Şi el aducea bo- 
găţie. Þorgrímur se apropie de vitrină. Bineînţeles că 
e vorba doar de o imitație, se vede foarte clar. 

Dóra și Matthias dădură din cap. În spatele gea- 
mului se găsea pielea jumătăţii inferioare a trupului 
unui bărbat; era scobită pe dinăuntru. Dórei îi amin- 
tea de un ciorap-pantalon scârbos, de o nuanţă pa- 
lidă, păros și cu organele genitale la vedere. 

— Pentru a pune mâna pe un asemenea „panta- 
lon“ trebuia să închei un contract cu un bărbat; con- 
form acestui contract, după moarte aveai dreptul să-i 
jupoi pielea de pe partea inferioară a corpului. Se pro- 
ceda așa: după moarte, cadavrul era dezgropat, iar 
pielea de la talie în jos era jupuită dintr-o singură miș- 
care. În felul acesta, cel care încheiase contractul pu- 
tea îmbrăca „pantalonul“, care se lipea imediat de el. 
Dacă păstra în scrot o monedă — o monedă furată de 
la o văduvă sărmană într-o zi de Crăciun, de Paști 
sau de Rusalii — apăreau mereu altele, așa că nu-i mai 
lipseau niciodată banii. 

— Oare nu puteau găsi alt loc pentru monede? în- 
trebă Dóra. Tânărul ridică din umeri și îi duse la tablo- 
ul impunător al unei femei îmbrăcate cu o fustă lungă, 
dintr-o stofă aspră, cum era obiceiul pe vremea aceea. 
Femeia își ridicase fusta, așa că i se vedea coapsa goa- 
lă. Pe coapsă avea un neg sau o excrescenţă. 

— Asta ce mai e? întrebă Matthias. 

— Ştiţi, desigur, că în Islanda mai ales bărbații 
erau uciși sub acuzarea de vrăjitorie; raportul era de 

cam de douăzeci de bărbaţi la o femeie. Se pare că 
aici bărbaţii exercitau profesiunea de vrăjitor — cu to- 
tul altfel decât în restul Europei. Acest farmec, nu- 
mit tilberi, este interesant deoarece reprezintă unica 
vrăjitorie islandeză pe care o pot face doar femeile. 
Pentru a intra în posesia unui tilberi femeia trebuie 
să fure, în noaptea spre duminica Rusaliilor, o coas- 
tă omenească dintr-un mormânt, să o înfășoare în 
lână și să o păstreze sub îmbrăcăminte, între sâni. 
Apoi trebuie să primească de trei ori una după alta 
sfânta împărtășanie și să scuipe vinul pe legătura cu 
osul, pentru a-l readuce în felul acesta la viață. Drept 
urmare, tilberi începe să crească. Pentru a-l putea as- 
cunde în continuare sub haine, femeia trebuie să for- 
meze, din piele, un fel de țâță în partea interioară a 
coapsei ei. Tilberi se hrănește sugând din ea, iar în- 
tretimpbântuie prin sate și fură lapte de la oi și vaci. 
Dimineaţa îl scuipă în putina pentru unt a femeii. 

— Bietul de el, nu este prea prezentabil, observă 
Dóra, arătând spre exponat. Imitația lui tilberi era în- 
velită în lână. Nu se vedeau decât o gură deschisă, 
lipsită de dinţi, și doi ochișori mici și albi, fără pu- 
pilă. 

Judecând după expresia lui Matthias, părea să fie 
şi el de aceeași părere. 

— Femeia care a fost ucisă pentru vrăjitorie avea 
și ea un tilberi? 

— Nu. A existat însă în 1635 un caz în partea de 
sud-vest a țării. O femeie și mama ei au fost suspec- 
tate că ar deține un tilberi. Cercetările au dovedit însă 
că acuzarea era nejustificată, iar cele două s-au ales 
doar cu spaima. 

Trecură mai departe, la celelalte exponate. Dórei 
ie părucă celmai realist era un stâlp dinlemncu o mână 
de vreascuri. În timp ce se uita tăcută la ele, Porgri- 
mur îi povesti că toți cei douăzeci și unu de oameni 

executați sub acuzarea de vrăjitorie fuseseră arși de 
vii. Trei dintre ei încercaseră să scape după ce funiile 
cu care fuseseră legați de stâlp arseseră. Au fost îm- 
pinși înapoi, în flăcări. Prima execuţie avusese loc în 
1625. Începutul acțiunii propriu-zise de urmărire a 
vrăjitoarelor fusese însă marcat de arderea pe rug a 
trei bărbaţi la Trékyllisvík, în fiordurile din nord-vest, 
în anul 1654. 

După ce văzuseră tot ce se putea vedea la parter, 
ghidul îi conduse la etajul întâi. Trecură pe lângă pla- 
ca pe care scria Fotografiatul interzis — placa descope- 
rită de Dóra pe fotografia din calculatorul lui 
Harald. Þorgrímur le atrase atenția asupra unui pa- 
nou cu un arbore genealogic uriaș care arăta relați- 
ile de rudenie dintre principalii vânători de vrăjitoare 
din secolul al XVII-lea, explicându-le că pătura con- 
ducătoare a țării le atribuise aparținătorilor ranguri 
judecătorești. Aceștia conduceau procesele în cazu- 
rile de magie. Dóra studie arborele genealogic, în 
timp ce Matthias se oprise în fața unei vitrine în care 
erau expuse câpii ale unor cărți de magie și alte manu- 
scrise. Când Dóra și tânărul ajunseră lângă el, Mat- 
thias se aplecase asupra vitrinei. 

— E aproape incredibil că aceste cărți de magie 
au ajuns până la noi, le explică Porgrimur, arătându-le 
un manuscris. 

— Vreţi să spuneți, fiindcă sunt atât de vechi? în- 
trebă Dóra, uitându-se cu atenţie la exponate. 

— Da, și din cauza asta, dar în primul rând fiind- 
că posesia unor asemenea scrieri era sancționată cu 
pedeapsa capitală. Unele sunt c6pii ale unor docu- 
mente mai vechi, probabil deteriorate. Înseamnă deci 
că originalele nu provin toate din secolele al XVI-lea 
și al XVII-lea. 

Dóra își îndreptă spatele: 

— Există un inventar al runelor magice? 

— Nu. Foarteciudat, dar nu există. După câte știu, 
nu și-a dat nimeni osteneala să-l facă. Apoi sublinie 
următoarele cuvinte cu un gest amplu: Vedeţi aici ne- 
numărate simboluri — și este vorba doar de câteva 
pagini din manuscrise și cărți, dar de câteva - pu- 
ține — exemple. Vă puteți imagina deci câte simbo- 
luri trebuie să existe în total. 

Dóra clătină din cap. Afurisită treabă. Ar fi fost 
minunat ca Porgrimur să aibă o listă de simboluri în 
care să poată căuta runa magică necunoscută. Se uită 
la celelalte manuscrise, apoi înconjură vitrina plasa- 
tă în mijlocul încăperii. Matthias își ridică deodată 
capul: 

— Ce fel de rună este asta? întrebă el agitat, cio- 
cănind cu degetul în geam. 

— La care vă referiți? întrebă Þorgrímur. 

— La asta de aici. 

Dóra își dădu seama înaintea lui Porgrimur care 
rună îi atrăsese atenţia lui Matthias. Era unul dintre 
puținele simboluri pe care le cunoștea și ea: runa ma- 
gică scrijelită pe trupul lui Harald. 

— Iat-o! șopti ea. 

— Asta de aici, de jos? întrebă tânărul. 

— Nu, răspunse Matthias. Cea de la margine. Ce 
efect are? 

— Ei bine, nu știu nici eu, răspunse Porgrimur. 
Din păcate nu vă pot spune nimic despre ea. Nu are 
legătură cu textul de pe pagina respectivă. Poseso- 
rul cărții a desenat cu mâna lui runa pe margine. Era 
o practică obișnuită, găsim asemenea semne și în 
manuscrise și cărți care nu se ocupă în mod explicit 
de magie. 

— Din ce manuscris face parte pagina asta? în- 
trebă Dora, încercând să descifreze textul. 

— Dintr-un manuscris din secolul al XVII-lea aflat 
în Colecţia Arheologică Regală din Stockholm. Se nu- 

mește Cartea islandeză de farmece. Evident că autorul 
ei este anonim. În carte sunt cam cincizeci de descân- 
tece diferite, majoritatea inofensive, menite să-i aju- 
te pe oameni să aibă noroc în viață sau să-i ferească 
de rele. 

Se aplecă și citi textul pe care Dóra încercase să-l 
descifreze. 

— În câteva este vorba de magia neagră. Una din 
formule provoacă moartea, iar unul dintre cele două 
descântece de iubire este de asemenea foarte sum- 
bru. Își ridică ochii de pe vitrină: Interesant că și cu- 
noscutul dumneavoastră, acest Harald, manifestase 
un interes deosebit mai ales pentru această parte a ex- 
poziției, adică pentru cărți și manuscrise. 

— S-a interesat și de runa asta? întrebă Matthias. 

— Nu ştiu, nu-mi amintesc, răspuns tânărul, dar 
adăugă: În orice caz, nu sunt competent în domeniul 
acesta, deci nu l-am putut ajuta nici pe el. L-am ru- 
gat să ia legătura cu Pâll, directorul muzeului. Pâll 
se pricepe foarte bine la rune. 

— Cum am putea lua și noi legătura cu el? între- 
bă Matthias încordat. 

— Nu este chiar atât de simplu. Acum se află în 
străinătate. 

— Nu are importanță. Am putea să-i dăm tele- 
fon sau să-i trimitem un e-mail, spuse Dóra, la fel de 
agitată ca Matthias. Semnificaţia acestei rune este 
foarte importantă pentru noi. 

— Da, da, cred că am pe undeva numărul lui de 
telefon, spuse Porgrimur foarte liniștit. Ar fi mai bine 
să-i telefonez eu și să-i explic despre ce este vorba. 
După aceea puteți vorbi și dumneavoastră cu el. 

Se duse la recepție și răsfoi o agendă, apoi puse mâna 
pe telefon și formă un număr, făcând tot posibilul ca 
vizitatorii să nu-l vadă. După câtva timp, începu să 
vorbească. Lăsa un mesaj pe un robot. 


273 


— Din păcate nu a ridicat receptorul, dar dacă va 
asculta mesajul va da cu siguranţă un telefon - poa- 
te diseară, poate mâine, poate poimâine. 

Dóra și Matthias îi dădură tânărului cărţile lor de 
vizită, în mod vizibil dezamăgiţi. Dóra îl rugă să o in- 
formeze imediat ce Pâll va lua legătura cu el. Porgri- 
mur îi promise și puse cărțile de vizită într-o agendă. 

— De fapt, ce s-a întâmplat cu omul dumneavoas- 
tră? Doar ați vrut să știți ce a căutat aici, zise el apoi. 

— Da, vrem neapărat, îi răspunse Dóra. L-a inte- 
resat și altceva în afară de manuscrise, a menționat 
cumva vreun obiect pe care îl căuta? 

— S-a interesat în primul rând de manuscrise, 
dacă îmi amintesc bine, spuse ghidul dus pe gânduri. 
În afară de asta mi-a făcut o ofertă pentru talerul de 
sacrificiu de aici. La început am crezut că glumește. 

— Un taler de sacrificiu? Ce taler? întrebă Mat- 
thias. 

— Veniţi cu mine, este aici, în spate. 

Îl urmară într-o cameră mică, în mijlocul căreia 
se găsea un dulap de sticlă cu un disc din piatră. 

— A fost găsit pe aici, în apropiere. O analiză de 
laborator a confirmat că pe ea există urme de sânge. 
Urme foarte vechi. 

— Doamne, ce masiv e! spuse Dóra cu voce tare. 
Nu ar fi putut să-l facă din lemn? 

Piatra cântărea cu siguranţă câteva kilograme. La 
mijloc avea o crestătură. 

— Deci nu e de vânzare? întrebă Matthias. 

— Nu, nici vorbă. În primul rând este unica pie- 
să originală din toată colecţia, nu o copie. În al doi- 
lea rând nu am voie să vând exponatele. 

Dóra se uită cu atenție la piatră. Oare acesta să fi 
fost obiectul căutat de Harald? Puțin probabil. 

— Sunteţi sigur că este aceeași piesă? 

— Ce vreţi să insinuaţi? întrebă Þorgrímur iritat. 


274 


— Am întrebat doar așa. Nu ar fi posibil ca di- 
rectorul muzeului să-l fi luat în serios pe Harald? Să-i 
fi vândut talerul și să fi comandat o copie? 

Tânărul zâmbi: 

— Exclus. Este aceeași piatră care stă dintotdea- 
una aici. Mi-aș pune capul pe eșafod că este așa. 

Se întoarse și ieși din cameră urmat de Dóra și 
Matthias. 

— După cum v-am spus, a făcut oferta pe jumă- 
tate în glumă. 

— S-a mai întâmplat ceva neobișnuit? întrebă 
Dóra. 

— S-a interesat de Hexenhammer și m-a întrebat 
dacă ştiu că aici, în țară, ar exista chipurile o ediție ve- 
che. N-am auzit de așa ceva. Poate că nu știți despre 
ce vorbesc? Se uită la cei doi. 

— Ba da, ba da, cunoaştem cartea, răspunse Mat- 
thias. 

— L-am întrebat cum de i-a trecut prin minte o 
asemenea posibilitate și mi-a spus că în anumite scri- 
sori din epocă se spune că un exemplar foarte vechi 
ar fi ajuns în Islanda... 


CAPITOLUL 25 


În Islanda nu existau multe clădiri care să aibă un 
portal atât de superb ca edificiul principal al Univer- 
sității. Bríet savura imaginea stând pe treptele ram- 
pei de acces în formă de potcoavă. Ce n-ar fi dat să aibă 
o mașină! Dar așa ceva era incompatibil cu jalnica ei 
bursă de studiu. Ar fi vrut să-l cunoască pe zgârci- 
tul care calculase suma necesară întreținerii zilnice. 
Dacă ar termina odată facultatea și și-ar găsi un loc 
de muncă! Este adevărat că istoricii nu făceau parte 
dintr-o categorie care câștiga bine. Din punct de ve- 
dere financiar nu făcuse deci cea mai bună alegere. 
Abia aștepta să-și găsească un susținător solvabil, ca 
sora ei mai marecare se căsătorise cu un avocat. Omul 
lucra la o bancă importantă, câștiga o grămadă de 
bani, iar sora ei ducea o viață îmbelșugată. Cei doi toc- 
mai își construiau o casă uriașă sus, la Vatnsendi, iar 
sora ei, specializată în științe politice, lucra cu jumă- 
tate de normă într-un minister și în restul zilei făcea 
tot felul de cumpărături. Briet se sprijini de umărul 
lui Halldór. Arăta într-adevăr bine, era băiat drăguţ, 
iar medicii aveau, în general, perspective foarte bune. 

— La ce te gândești? întrebă Halldór, aruncând 
cu elan un bulgăre de zăpadă. 

— Nu știu, răspunse Briet tristă. În primul rând 
la Hugi. 

Halldór urmări cu privirea traiectoria bulgărelui. 
Acesta se înălță într-un arc înalt, apoi ateriză exact 
lângă statuia lui Saemundur și a focii. 

— A fost vrăjitor, spuse Halldór. Ştiai? 

— Cine? întrebă Briet consternată. Hugi? 

— Nu, Saemundur, învățatul. 

— A, ăla. Sigur că știu. Brit scoase un pachet de 
țigări din poșetă. Vrei și tu una? Marca ta. 

Îi întinse o țigară și zâmbi. Halldór se uită la ea 
și zâmbi și el. 

— Nu, mulțumesc. Am și eu. 

Scoase una din pachetul lui și le aprinse pe amân- 
două. În timpul acestei operaţii se aplecă înainte, așa 
că Briet trebui să-și ia capul de pe umărul lui. 

— A dracului situaţie! 

— Tu ai spus-o. Briet nu știa ce ar mai fi putut 
adăuga. Nu voia ca Halldór să comită vreo greșea- 
lă care le-ar fi putut provoca greutăți amândurora, 
dar voia în schimb să-i arate că era mai înțelegătoa- 
re și mai sinceră decât Marta Maria. 

— În realitate, m-am cam săturat de toată porcă- 
ria asta. Halldór se uită în gol și reflectă o clipă îna- 
inte de a continua: 

— Ceilalţi sunt altfel, cu totul altfel decât noi. 

— Știu, spuse Briet. 

— Ceea ce mă enervează cel mai mult este că stu- 
denții care nu bântuie mereu prin oraș și o fac lată ca 
noi nu sunt deloc mai puțin fericiți. Ba chiar sunt mult 
mai mulțumiți de viaţa lor. 

Bríet intui șansa neașteptată. Îl luă pe Halldór de 
umeri și își apropie capul de al lui. 

— Și eu m-am gândit exact la același lucru. Am 
mers prea departe. Dacă Andri și ceilalți vor să conti- 
nue, n-au decât, dar fără mine. O să încerc să mă redre- 
sez, la facultate și în general. Nu îmi mai face plăcere. 

Evită să o nominalizeze pe Marta Maria. 

— Curios, dar și eu gândesc la fel. Se uită la ea și 
spuse zâmbind: Noi doi suntem altfel. 

Briet îl sărută ușor pe frunte. 

— Ne potrivim bine. Să-i ia dracu’ pe ceilalți. 

— Înafară de Hugi, preciză Halld6r, iar zâmbetul 
său se topi tot atât de repede cum îi înflorise pe buze. 

— Sigur, pe el nu, se grăbi Bríet să spună. Mă gân- 
desc mereu le el. Oare cum îi merge?, 

— Înfiorător. Nu mai suport. 

— Ce anume? 

Halldór dădu să se ridice. 

— Îi dau avocatei câteva zile încă, apoi mă duc 
la poliție. Puțin îmi pasă ce se va întâmpla. 

Fir-ar să fie! Briet încercă cu disperare să găsească 
o metodă de a-l face iar rezonabil pe Halldór. În acest 
moment i-ar fi plăcut ca Marta Maria să preia frâiele. 

— Dóri, dar nu tu l-ai omorât pe Harald, nu-i așa? 
Ai fost tot timpul la Kaffibrennslan, nu-i așa? 

Halldór se ridică și îi aruncă o privire care nu era 
deloc tandră: 

— Da, am fost la Kaffibrennslan. Dar tu unde ai fost? 

Apoi plecă. Bríet reacționă imediat. Sări în picioa- 
re și spuse repede: 

— Nu asta am vrut să zic, scuză-mă. Voiam doar 
să te întreb: în fond, de ce vrei să mergi la poliţie? 

Halld6r se întoarse brusc: 

— Ştii ceva? Nu înțeleg din ce cauză voi amân- 
două, Marta Maria și cu tine, sunteți atât de împo- 
trivă. Ziua socotelilor sosește de fiecare dată. Nu uita! 

Apoi plecă țanţoș. 

Briet nu știa ce să mai creadă. Își scoase mobilul 
și formă un număr. 


Laura Amaning se îndreptă spre holul din Árna- 
garður, unde Gloria se apucase să dea cu aspirato- 
rul. Laura nu reușise toată dimineaţa să o prindă o 


278 


clipă ca să schimbe cu ea două vorbe între patru ochi. 
Acum profită de ocazie. 

— Gloria, trebuie să te întreb ceva, începu ea în 
limba maternă. 

Fata își ridică surprinsă capul: 

— Ce anume? Doar fac exact ce m-ai învăţat. 

Laura făcu un semn cu mâna: 

— Nu despre curățenie e vorba. Aș vrea să te în- 
treb dacă la sfârșitul săptămânii când a avut loc cri- 
ma ţi-a atras atenţia ceva neobișnuit în camera 
studenţilor? Doar ai făcut curăţenie acolo. Înainte să 
fie găsit cadavrul. 

Gloria căscă ochii mari: 

— Dar v-am spus, și am spus și poliţiei: absolut 
nimic. 

Mintea. Laura se uită la ea cu o expresie foarte se- 
rioasă. 

— Gloria, spune-mi adevărul! Ştii că a minți este 
un păcat. Dumnezeu știe foarte bine ce-ai văzut aco- 
lo. Il vei minţi și pe el atunci când vei fi în faţa lui? 

Laura o prinse pe fată de umeri, obligând-o să se 
uite drept în ochii ei. 

— Bine, bine. Nu aveai de unde să știi despre cri- 
mă. Nimeni nu a intrat la sfârșitul săptămânii în ca- 
binetul cu imprimanta. Spune-mi ce-ai văzut. 

O lacrimă se prelinse pe obrazul Gloriei. Laura 
nu se lăsă derutată, cu atât mai mult cu cât nu era 
prima dată când fata plângea în timp ce lucra. 

— Gloria, șterge-ți faţa. Hai, spune-mi! Am găsit 
urme de sânge pe mânerul ferestrei. Ce-a fost acolo? 

După prima lacrimă urmă a doua și a treia, apoi o 
adevărată cascadă. Gloria exclamă deodată, hohotind: 

— N-am știut, n-am știut... 

— Așa este, Gloria. Nici nu ai fi putut ști. Îi șter- 
se fetei lacrimile de pe obraji. Ce-ai găsit acolo, înăun- 
tru? 


279 


— Sânge, îi răspunse fata uitându-se, panicată, la 
Laura. Nu era chiar o baltă de sânge, doar puțin. Ci- 
neva încercase deja să-l șteargă. L-am observat abia 
după ce îl ștersesem deja cu cârpa. Nu m-am mai gân- 
dit la asta, doar nu puteam bănui... știi ce vreau să 
spun. 

Laura respiră ușurată. Urme de sânge. Asta era 
tot. Nu-i va face Gloriei nici o problemă. Laura păs- 
trase cârpa cu sângele de pe fereastră și avea de gând 
să i-o predea lui Tryggvi și să-l roage să anunţe po- 
liția. Vor descoperi de la cine provenea sângele. Ea 
personal nu se îndoia că asasinatul fusese comis în 
camera studenţilor. 

— Gloria, nu fi neliniștită. Nu te speria, dar tre- 
buie să dai o nouă declaraţie. Spune pur și simplu 
adevărul, și anume că nu ţi-ai dat seama de impor- 
tanţa acestei informații. 

Laura zâmbi. Observă însă, cu uimire, că fata con- 
tinua să plângă. 

— Mai este ceva, spuse ea printre sughițuri. 

— Ceva? întrebă Laura, mirată. Ce anume? 

— Am găsit acolo și altceva. În sertarul cu cuti- 
te. Stai să-ți arăt, spuse Gloria plângând. L-am păs- 
trat. Hai, vino cu mine. 

Laura intră după Gloria în cămăruţa cu ustensi- 
lele pentru curățenie. Cu lacrimile curgându-i șiroa- 
ie, Gloria se cățără pe un scăunel și întinse mâna spre 
raftul de sus. Apoi îi dădu Laurei un obiect mic, în- 
velit într-un prosop, și încetă în fine să mai plângă. 

— L-am păstrat, știam că ceva nu e în ordine. Când 
a fost descoperit cadavrul, am înțeles despre ce este 
vorba și mi-a fost îngrozitor de frică. Amprentele 
mele au rămas acolo, iar poliția o să creadă că eu... 
Dar nu eu l-am omorât! 

Laura desfăcu cu grijă prosopul. Ţipă și își făcu 
cruce. În acel moment, Gloria izbucni din nou în la- 
crimi. 


Guðrún, sau Gurra, cum o numeau prietenii, își 
adună toate forțele și rezistă dorinței de a-și roade 
unghiile. Încetase de atâta vreme să o mai facă, în- 
cât nici nu își mai amintea dacă ticul acesta era an- 
terior sau ulterior căsătoriei cu Alli. Gurra se uită la 
mâinile ei îngrijite. Se gândi să-și dea unghiile cu ojă 
doar ca să o poată zgâria după ce se întărea. În loc de 
aceasta, se ridică și se duse la bucătărie. Era sâmbă- 
tă și avea de gând să facă o mâncare bună. Alli mun- 
cea în fiecare zi în afară de duminică, deci nu se putea 
relaxa puțin decât sâmbătă seara. Se uită la ceas: prea 
devreme ca să înceapă să gătească. Oftă. Peste tot era 
frumos și curat, dar trebuia să-și găsească o ocupație, 
ca să nu înnebunească. Ceva ce să-i distragă atenţia 
de la teama asta persistentă. Își aminti cât de prost se 
simţise când poliția apăruse cu un mandat de perche- 
ziție pentru apartamentul de sus, de la etaj. După aceea 
nu se mai întâmplase nimic. Incredibil, dar adevărat. 
Grijile ei fuseseră complet nejustificate, așa că se cal- 
mase. Până adineauri. 

De ce se amestecau oamenii ăștia în treburile ei? 
Poliţia nu era oare mulțumită de rezultatul anchetei? 
De ce dezgropau iar toată afacerea? Gurra gemu în 
sinea ei. Şi ce crezuse oare? Chiar dacă Alli era foar- 
te anost și nu mai manifesta de mult interes pentru 
căsnicia lor, nu însemna că dorea să renunţe la el. Ba 
chiar făcea eforturi pentru a-l păstra. În fond, avea 
deja patruzeci și trei de ani, deci era prea bătrână ca 
să riște să-și încerce norocul de una singură. 

Cât de proastă fusese. Să se culce cu chiriașul ei! Mai 
ales că în apartamentul de sus avusese chiriași mult 
mai atrăgători decât germanul acela atât de ciudat. 

Își pierduse complet capul, și asta se întâmplase nu 
o dată și nici de două ori. Fusese plăcut să facă dra- 
goste cu el, nu putea nega. Destul de incitant, pro- 
babil fiindcă știa foarte bine că face ceva interzis. În 
afară de asta, Harald era mult mai tânăr decât soțul 
ei, deci mai rezistent. Dacă nu s-ar fi desfigurat cu 
toate tatuajele alea, cu inele și cu ținte... 

Gurra respiră adânc. Oare ceilalți ar puteaafla ceva? 
Nu știa nimeni despre toată povestea, în orice caz ea 
nu suflase nimănui o vorbuliță. O ultimă scânteie de 
rațiune o oprise să se laude cu această escapadă în 
fața prietenei sale cele mai bune. Era sigură că nici 
Harald nu bătuse toba. Nu avea nici un motiv să facă 
pe grozavul: în apartamentul lui era un du-te-vino 
permanent de femei, mai ales două fete, una înaltă, 
cu părul roșu, și una blondă, mai micuță. Poliţia nu 
știa nimic despre combinaţia ei. Gurra stătuse de mai 
multe ori de vorbă cu funcționarii respectivi, dar nici 
unul nu-i dăduse de înțeles — nici în cuvinte, nici prin 
gesturi — că vedeau în relația dintre ea și Harald mai 
mult decât relaţia dintre proprietar și chiriaș. Și, la urma 
urmei, nici nu fusese mai mult. Harald o anunţase 
că nu mai are chef, că are lucruri mai importante de 
făcut. Gândindu-se la asta, se strâmbă. Ar fi vrut să 
rupă ea legătura. Dar trebuia să-i recunoască merite- 
le: Harald îi mulțumise cu multă amabilitate. Cu toa- 
te astea, ea își ieșise din fire. Gurra roși. Cât de ridicol 
și primitiv din partea ei. Toată povestea o enervase 
atât de tare doar fiindcă știa ce se ascunde în spatele 
ei, deși el nu-i spusese nimic. Ştia că Harald avea o 
prietenă. Cu o săptămână înainte de asasinat, Gurra 
o văzuse de mai multe ori intrând sau ieșind din casă. 
Era altă fată, care nu fusese niciodată până atunci la 
Harald, dacă Gurra își amintea bine. Vorbiseră în ger- 
mană. Poate că, la adică, nu se mai mulțumea cu islan- 
dezele. Cel mai rău o supărase standardul dublu de 

morală al lui Harald: ea putea să-și înșele soțul, el se 
simțea prea nobil pentru a-și înșela prietena. 

Dar, în fond, totul se terminase definitiv, impor- 
tant era să nu se chinuiască acum cu probleme care 
mai mult ca sigur că nu vor ieși niciodată la iveală. 
Gurra intră în spălătorie. Aici nu mai făcuse de mult 
curăţenie. În spălătorie se intra din hol, mai bine zis 
atât din apartamentul ei cât și din cel al lui Harald. 
Gurra descuie și intră. De fapt, aici avea ce face o bu- 
cată bună de timp. Se vedeau până și urmele de labe 
ale câinilor dresați care căutaseră droguri. Spre ma- 
rele lor noroc, nu găsiseră nimic în spălătorie. Gurra 
nu știa dacă ea și Alli ar fi ajuns pe lista neagră în ca- 
zul în care s-ar fi descoperit droguri în spălătoria co- 
mună. Nici unul din ei nu avusese încă de-a face cu 
drogurile. Din fericire, poliția nu găsise nimic. Câinii 
adulmecaseră peste tot, iar unul dintre polițiști își bă- 
gase nasul, din curiozitate, și în uscător și în mașina 
de spălat. În altă parte nu se uitaseră. 

Gurra deschise dulapul și scoase o perie și găleata. 
Când trase afară găleata, apăru o cutie de carton. În 
mod normal, în dulap nu se găseau decât ustensile- 
le pentru curățenie folosite în cele două apartamente. 
Gurra scoase cu grijă cutia. Nu putea fi decât a lui Ha- 
rald. Încercă să-și amintească în ce zi spălase pejos aco- 
lo ultima dată. Doamne Dumnezeule! Exact în ziua 
când Harald rupsese relaţia cu ea. El intrase în spă- 
lătorie și aruncase niște rufe în mașina de spălat. Când 
ea îi dăduse de înțeles — pentru ca totul să fie clar — 
că nu i-ar fi displăcut un intermezzo amoros, Harald 
îi spusese zâmbind că ar fi momentul să termine cu 
toată povestea. Probabil că pusese cutia în dulap cu 
puţin timp înainte de a fi ucis. De ce? Doar nu folo- 
sise niciodată spațiul din debara pe care i-l oferise. 
Poate voia să ascundă ceva de noua sa prietenă și bă- 
gase totul în cutie, apoi o înghesuise în dulap. Ținând 

însă cont de înfățișarea lui și de stilul apartamentu- 
lui, era greu să-ți imaginezi că avea ceva de ascuns. 
Inima i se opri o clipă: nu cumva filmase pe ascuns 
aventurile lui sexuale și nu voia să riște ca fata să dea 
de ele? Nu există nimic mai dezgustător decât să afli 
că ești deja inclus într-o colecție. Gurra își lăsă capul 
în mâini. Poate că ea însăși fusese imortalizată pe o 
casetă video sau în fotografii. Rămase nemișcată, fi- 
xând cu privirea cutia. Trebuia să o deschidă. Neapă- 
rat. Să o deschidă și să se convingă imediat că nu 
conținea nimic care ar putea s-o dea de gol. 

Gurra se aplecă și deschise capacul de carton. Se 
holbă în cutie. Nu văzu nici poze, nici casete video. 
Văzu în schimb ștergare de bucătărie înfășurate în 
jurul unor obiecte, probabil foarte fragile, și câteva 
hârtii în mape transparente din plastic. Gurrei îi căzu 
o piatră de pe inimă. Luă un document. Era proba- 
bil o scrisoare foarte veche și valoroasă. Pentru că nu 
putea descifra textul, puse scrisoarea sub braţ, spu- 
nându-și că o va studia mai târziu. Răsfoi apoi cele- 
lalte hârtii, constatând cu ușurare că nu aveau nimic 
de-a face cu viața sexuală a lui Harald. Unul dintre 
documente îi trezi curiozitatea. Un text aproape in- 
descifrabil, mâzgălit cu cerneală roșie. Hârtia — dacă 
se putea vorbi de hârtie — era groasă, de culoare în- 
chisă, și părea cerată. Textul arăta ciudat. În partea 
dejos văzu o rună sau un semn asemănător unui sim- 
bol. Sub text erau două semnături, ambele greu de 
descifrat, dar o recunoscu totuși pe cea a lui Harald, 
pe care o știa din contractul de închiriere. Puse hâr- 
tia înapoi, în cutie. 

Gurra împinse la o parte documentele pentru a 
ajunge la obiectele înfășurate în șervetele de bucă- 
tărie. Apucă unul și îl scoase cu grijă. Era atât de ușor, 
încât parcă n-ar fi ținut nimic în mână. ÎI desfăcu încet 
și se uită îngrozită la conținut. Apoi ţipă și mototoli 
fără să vrea scrisoarea veche pe care o ținea sub braţ. 

Azvârli șervetul cât colo. Cuprinsă de panică, aler- 
gă afară și trânti ușa spălătoriei. 


Gunnar ridică receptorul și formă numărul Ma- 
riei, directoarea Institutului Árni Magnusson. Nu s-ar 
mira să o găsească încă la birou deși era sâmbătă. Urma 
să aibă loc o expoziție mare și, ținând seama de agi- 
tația care avusese loc cu ocazia ultimei expoziții de 
aceleași proporții, probabil că tot institutul era întors 
cu susul în jos. 

— Alo, Maria, aici Gunnar. 

Se strădui să dea glasului său o inflexiune auto- 
ritară, adică să mimeze vocea unui om stăpân pe si- 
tuație. 

— A, tu ești? Judecând după răspunsul sec, nu 
reușise să producă această impresie. Și eu voiam să-ți 
telefonez, continuă Maria. Ai noutăți? 

— Da şi nu, răspunse Gunnar șovăitor. Cred că 
voi găsi curând scrisoarea. 

— Mă simt foarte ușurată auzind că tu crezi că o 
vei găsi, zise directoarea cu ironie. 

Gunnar se abținu să se certe cu ea. 

— Am căutat peste tot aici, în facultate și am luat 
legătura cu reprezentanţii familiei lui Harald. Ei ca- 
ută în apartament. Scrisoarea trebuie să fie acolo, sunt 
convins. 

— Cu alte cuvinte crezi că ai această convingere? 

— Ascultă, te-am chemat doar ca să te informez. 
Scutește-mă de sofisticăriile tale, ripostă Gunnar, deși 
ar fi preferat să trântească receptorul. 

— Bine, bine, scuză-mă. Suntem ocupați până 
peste cap din cauza expoziției. Sunt cam stresată. Nu 
o lua în tragic, spuse Maria cu o voce mult mai prie- 
tenoasă, adăugând însă după aceea cu același ton ca 
mai înainte: Dar nu am uitat ce ţi-am spus, Gunnar: 
mai ai timp doar câteva zile să cauţi scrisoarea. Nu 

pot ascunde la nesfârșit situația din cauza unuia din- 
tre studenții tăi. 

Gunnar se întrebă ce înseamnă „câteva zile“. Pro- 
babil că nu mai mult de cinci, poate doar trei. Renun- 
tă să-i ceară precizări în acest sens, de teamă că Maria 
ar putea scurta termenul. 

— Înţeleg; te caut imediat cum apare ceva nou. 

Își luară rămas-bun fără multe cuvinte. Gunnar 
își puse coatele pe masă și își îngropă faţa în palme. 
Trebuia să găsească scrisoarea! În caz contrar, își va 
pierde probabil postul. Era inimaginabil ca șeful unui 
institut să fie acuzat de furtul unor documente rare 
care aparțineau unei biblioteci din străinătate. Simțea 
că îl cuprinde un val de ură. Blestematul de Harald 
Guntlieb! Înainte să fi apărut el, Gunnar cochetase 
chiar cu ideea de a candida la funcţia de rector. Acum 
nu avea altă dorință decât să-și vadă viaţa intrând 
iar pe făgașul normal. Nimic mai mult. Cineva bătu 
la ușă. 

— Intră, spuse Gunnar ridicându-se de pe scaun. 

— Bună ziua, pot să te deranjez o clipă? Era Tryggvi, 
intendentul. Intră în cameră și închise ușa după el. 
Se apropie liniștit de biroul lui Gunnar, refuzând însă 
scaunul care-i fusese oferit. Întinse braţul și își des- 
făcu pumnul. 

— Una dintre femeile de serviciu a găsit asta în 
camera studenților. 

Gunnar luă steaua mică de metal. O întoarse pe 
toate părțile, apoi se uită întrebător la Tryggvi: 

— Ce-i asta? Nu poate avea o valoare mare. 

Intendentul își drese vocea: 

— Cred că steluța s-a desprins de pe pantofii stu- 
dentului ucis. Femeia de serviciu a găsit-o acum câ- 
teva zile, dar mi-a dat-o abia acum. 

Gunnar se uită la el cu o expresie confuză: 

— Bine, și? Nu prea înțeleg. 

— Mai e ceva. A descoperit sânge uscat pe mâ- 
nerul unei ferestre. Tryggvi îl privi pe Gunnar drept 
în ochi, așteptând o reacţie. 

— Sânge? Dar a fost strangulat, zise Gunnar mi- 
rat. Poate că este sânge mai vechi. 

Tryggvi ridică din umeri: 

— Nu știu. Am vrut doar să-ți dau steluța. Tu de- 
cizi ce faci cu ea. Se întoarse să plece, dar se opri: Bi- 
neînțeles că nu a fost doar strangulat. 

Gunnar simţi că i se întoarce stomacul pe dos când 
își aminti de cadavrul atât de îngrozitor de desfigurat. 

— A, da, așa este. 

Se uită derutat la steluță. Își ridică privirea când 
Tryggvi începu iar să vorbească: 

— Sunt sigur că steluța s-a desprins de pe pan- 
tofii pe care Harald îi purta când a fost omorât. Ha- 
bar n-am, evident, dacă a căzut înainte sau după. 

— Da, da, murmură Gunnar. Strânse din dinţi, se 
uită cu fermitate la Tryggvi, se ridică și spuse: 

— Mulţumesc. Chiar dacă amănuntul este proba- 
bil lipsit de importanţă, a fost foarte corect că m-ai 
informat. 

Intendentul dădu din cap, circumspect. 

— Mai este ceva, spuse el, scoțând din buzunar 
un prosop împăturit. 

— Femeia care a făcut atunci curățenie în came- 
ra studenților a găsit urme de sânge pe jos. Cineva 
încercase să le șteargă. A mai găsit și asta. li întinse 
lui Gunnar prosopul, adăugând: Cred că ar trebui să 
informăm poliția. 

Apoi îi mulțumi și ieși. 

Gunnar se așeză iar, se holbă la steluță și chibzui 
ce să facă. Detaliul era oare important? Oare un te- 
lefon la poliție va răscoli iar tot noroiul și va repune 
în discuţie cazul? Nu, așa ceva nu trebuia să se întâm- 
ple! Nu trebuia să se întâmple acum, când scandalul 

se potolise întru câtva. Dar mai era și blestemata de 
scrisoare. Gunnar oftă și puse steluța într-un sertar. 
Va aștepta până luni. Desfăcu prosopul împăturit. 
Trecu un momentpână reuși să-și dea seama ce legă- 
tură avea obiectul acesta diform cu toată povestea. 
În clipa când înțelese, reuși să-și ducă mâna la gură 
înainte să țipe. Apoi ridică receptorul și formă 112. 
Nu mai putea aștepta până luni. 


CAPITOLUL 26 


Au avut parte de un drum superb până la Ran- 
gá. Vremea bună se menţinuse, ținutul era acoperit de 
zăpadă, aerul era liniștit și cerul senin. Dóra şedea 
foarte mulțumită în Jeepul închiriat, admirând pei- 
sajul. Îl rugă pe Matthias să coboare încet panta mun- 
telui, asezonându-și sfaturile cu nesfârșite povești 
despre tot felul de accidente de circulație. Drept ur- 
mare, înaintau cu viteza unui melc. Dóra nici nu mai 
număra mașinile care îi depășeau. În schimb, profi- 
tase pentru a răsfoi unul din cele două dosare ale po- 
liției cu actele de urmărire penală. Cu această ocazie 
dăduse peste descrierea tricoului găsit în dulapul lui 
Hugi. 

— la ascultați! exclamă ea revoltată. 

Matthias se sperie, iar mașina derapă ușor: 

— Ce s-a întâmplat? 

— Tricoul, spuse Dóra agitată, bătând cu dege- 
tul în pagina respectivă. Tricoul este același pe care 
l-am văzut în fotografiile făcute în timpul operației. 
100% silicon. E scris în față. 

— Da, și? întrebă Matthias nedumerit. 

— În fotografii se vede un tricou pe care scrie 100 
și ilic sau ceva asemănător. Aici se consemnează că 
pe tricoul din dulapul lui Hugi era inscripția 100% 
silicon. Sângele provine cu siguranţă de la operaţie. 

Dóra închise dosarul, mulțumită de ea. 

— Probabil că Hugi își va aduce aminte, spuse 
Matthias. În fond, nu îţi murdărești în fiecare zi hai- 
nele cu sângele altor oameni. 

— Poate că noi nu, replică Dóra. Dacă vă amin- 
tiți, Hugi a afirmat că nici măcar nu i-au arătat tri- 
coul cu pricina? Ar fi posibil ca într-adevăr să nu-și 
fi amintit. 

— Da, poate, admise Matthias. Câtva timp tăcu- 
ră amândoi. După ce traversară podul peste Ytri Ran- 
gá către Hella, Matthias spuse deodată: 

— Sosesc mâine. 

— Sosesc? Cine? 

— Amelia Guntlieb și fiica ei, Elisa,spuse el. Con- 
tinua să-și concentreze atenția asupra șoselei. 

— Cum? Vin mâine? întrebă Dóra iritată. De ce? 

— Aţi avut dreptate. Sora lui Harald a fot aici 
chiar înainte de crimă. Ar vrea să stea de vorbă cu 
noi. Din spusele mamei ei am înțeles că Harald i-a 
povestit fetei despre preocupările lui momentane. Bi- 
neînțeles, nu în detaliu. 

— Bun, zise Dora. Înţeleg că vine sora, dar de ce 
și mama? Vrea cumva să ne supravegheze atunci 
când vom discuta cu fiica ei? 

— Nu. Vine ca să stea de vorbă cu dumneavoas- 
tră. Între patru ochi. De la mamă la mamă - sunt chiar 
cuvintele ei. Doar știați că doamna Guntlieb vrea să 
stea de vorbă cu dumneavoastră. Credeaţi cumva că 
discuţia va avea loc la telefon? 

— Da. În fond, de ce nu? De la mamă la mamă? 
Să facem schimb de manuale despre probleme de 
educaţie? Dóra nu avea deloc chef să o cunoască pe 
femeia asta. 

Matthias ridică din umeri: 

— Ce știu eu? Nu sunt mamă. 

— A, ce mascul! exclamă Dóra, rezemându-se de 
spătar. Se gândi puţin înainte de a continua cu pre- 
cauție: Sora asta... ar putea oare să fie implicată? 

— Nu. Exclus. 

— Îmi permiteți să întreb de ce este exclus? 

— Fiindcă este exclus. Elisa nu-i așa. În afară de 
asta, a spus că vineri a plecat acasă, de la Keflavik 
la Frankfurt. 

— Şi vă mulțumiți cu atât? Vreau să spun, vă ajun- 
ge căea a spus? întrebă Dora, mirată de credulitatea lui. 

Matthias îi aruncă o privire scurtă, apoi se con- 
centră iar asupra șoselei. 

— Nu chiar. Am verificat, bineînțeles, și puteţi să 
mă credeți: fata s-a aflat într-adevăr în avionul res- 
pectiv. 

Dóra nu știa ce să poată riposta. În cele din urmă 
hotărî să se abțină de la alte observații până nu o va 
cunoaște pe fată și nu va sta de vorbă personal cu 
ea. Poate că Matthias avea dreptate. Ar fi foarte po- 
sibil ca sora să nu intre în discuţie ca eventuală cri- 
minală. Dóra văzu un indicator pe care scria „Hotel 
Rangá”. 

— Acolo, zise ea arătându-i lui Matthias, la dreap- 
ta, o derivație care ducea la hotel. O luară pe drumul 
indicat, îndreptându-se mai întâi spre râu, apoi către 
o colină pe care se găsea o clădire mare, din bârne. 

— Ştiţi că nu am mai înnoptat de doi ani la un 
hotel? spuse Dóra, pornind spre clădire cu valijoara 
în mână. De la divort. 

— Glumiti? întrebă Matthias luându-și geanta. 

— Nu, vă jur. A fost o ultimă încercare de a ne 
salva căsnicia, cu doi ani în urmă, când am făcut o 
excursie în weekend, la Paris. De atunci nu am mai 
fost în străinătate și nici nu am mai stat într-un ho- 
tel. Ciudat. 

— Deci excursia la Paris nu a făcut minuni? în- 
trebă Matthias, deschizându-i ușa. 

Dóra pufni: 

— Nu direct. Plecasem, cum v-am spus, cu ideea 
să întreprindem o ultimă tentativă de a salva relația 
noastră. În loc să stăm de vorbă la un pahar cu vin 
despre problemele noastre, m-a pus să-l fotografiez 
în faţa tuturor obiectivelor turistice. 

În spatele ușii de la intrare se treziră nas în nas 
cu un urs polar uriaș care stătea pe labele posterioa- 
re, cu ochii mari, gata de atac. Matthias se opri lân- 
gă el, adoptă o poziție comică și îi spuse Dórei: 

— Faceţi-mi, vă rog, o fotografie. Vă implor. 

Dóra se strâmbă și se duse la recepție. În faţa cal- 
culatorului stătea o femeie mai în vârstă decât ea, îm- 
brăcată într-un costum de culoare închisă, cu o bluză 
albă. Îi zâmbi. Dóra o anunţă că rezervase două ca- 
mere și îi spuse cum se numește. Femeia apăsă pe 
câteva taste, luă două chei și le explică unde se gă- 
sesc camerele. Dóra voi să-și ia valiza și să urce, când 
îi veni ideea să o întrebe pe femeie dacă își aminteș- 
te de Harald. Nu cumva se interesase de un anumit 
traseu sau ceruse informații care le-ar fi de folos, ei 
și lui Matthias? 

— Un cunoscut de-al nostru a fost aici, la dum- 
neavoastră, în toamnă. Se numește Harald Guntlieb. 
Îţi amintești cumva de el? 

Femeia se uită la Dóra cu multă răbdare, ca un 
om obișnuit să audă și cele mai absurde întrebări. 

— Nu, de nume nu-mi amintesc, din păcate, răs- 
punse ea cu amabilitate. 

— Ai fi atât de drăguță să cauţi? Era german, cu 
tot felul de piercing-uri pe față. Dóra încercă să zâm- 
bească și să se comporte ca și cum ar fi fost vorba de 
ceva obișnuit. 

— Să încerc. Vrei să-mi spui cum se scrie nume- 
le? zise femeia, întorcându-se iar spre calculator. 


292 


7-7 o-”y rr, a pp a a 


Dóra silabisi și aşteptă, în timp ce recepționera 
căuta informaţii despre rezervarea făcută de Harald. 
Pe ecran se deschideau succesiv ferestre. 

— Uite-l, exclamă femeia. Harald Guntlieb, două 
camere pentru două nopți. Celălalt era Harry Potter. 
Zâmbi. Ei sunt? Nu se lăsase deloc derutată de al doi- 
lea nume. 

D6ra confirmă. 

— Îţi mai amintești de ei? întrebă ea cu o voce pli- 
nă de speranţă. 

Recepţionera se uită la monitor și scutură din cap: 

— Nu, din păcate nu. Nici nu am lucrat aici în pe- 
rioada aceea. Eram în străinătate. Pentru noi, cei din 
branșa asta, nu prea există concedii vara, adăugă pe 
post de scuză, de parcă Dóra ar fi învinuit-o de ne- 
glijență. Femeia se uită iar la ecran. 

— Poate își amintește de el barmanul, Ólafur. I 
se spune Óli. A fost aici în perioada respectivă. Este 
în tură diseară. 

Dóra îi mulțumi, după care porni împreună cu 
Matthias să-și ia în primire camerele. Dispăruseră 
aproape după colțul coridorului, când femeia strigă: 

— Văd aici că a împrumutat de la recepție o lan- 
ternă. 

Dóra se întoarse: 

— O lanternă? Ştii și de ce? 

— Nu, răspunse femeia. Este doar o notă ca să fim 
siguri că urma să o restituie când plătea camerele. 

— Reiese cumva că a cerut lanterna noaptea? în- 
trebă Dóra. Poate că Harald pierduse ceva pe espla- 
nadă și voia să caute obiectul respectiv. 

— Nu. A împrumutat-o de la un coleg din tura 
de zi, răspunse recepționera. Din curiozitate doar: nu 
este numele studentului străin care a fost asasinat la 
Universitate? 

Dóra îi spuse că da și îi mulțumi pentru ajutor. 
Urcară la camerele lor, așezate una lângă alta. 

— Să ne odihnim o jumătate de oră? întrebă Dóra 
văzându-și camera frumos aranjată. Patul mare, foar- 
te atrăgător, trezea în ea dorința de a se întinde ime- 
diat. Pătura era mare și moale, iar cearșaful proaspăt 
călcat. În fond, nu aveai în fiecare zi parte de așa ceva. 
Acasă, Dóra își găsea de obicei patul răvășit, fiind- 
că dimineaţa nu avea niciodată timp să-l pună în or- 
dine. 

— Da, în fond nu ne obligă nimeni să ne grăbim, 
răspunse Matthias, care părea să fi căzut pradă ace- 
leiași tentaţii. Când terminati, bateţi la ușă. Sunteţi 
oricând bine-venită în camera mea. 

Îi făcu cu ochiul și închise ușa, înainte ca Dóra să 
fi apucat să-i răspundă. 

După ce își dezbrăcă pufoaica, își despachetă va- 
liza și inspectă baia și minibarul, Dóra se culcă. Stă- 
tea întinsă cu brațele și picioarele întinse, savurând 
clipa — care nu dură însă prea mult, căci din poșetă 
se auzi mobilul. Dóra se ridică gemând și scoase te- 
lefonul. 

— Alo! 

— Hi, mama! se auzi o voce vioaie. 

— Alo, dragostea mea, spuse Dóra, zâmbind fără 
să vrea la auzul vocii lui Sóley. Ce faci? 

— A, spuse fetița mai puţin voioasă, plecăm ime- 
diat la grajduri. Apoi șopti atât de încet, încât Dóra 
abia reuși să înțeleagă cuvintele, cu atât mai mult cu 
cât fiica ei își lipise gura de receptor: Nu am deloc 
chef. Caii ăștia sunt răi. 

— Fii serioasă! spuse Dóra, încercând s-o încura- 
jeze. Nu sunt deloc răi. Caii sunt foarte prietenoși. 
O să fie frumos. Aveţi vreme bună sau nu? 

— Nici Gylfi nu are chef, șopti Sóley. Caii sunt out, 
spune el. 

— Hai, povestește-mi ceva frumos, ce aţi făcut 
azi? întrebă Dóra, știind că nu era persoana cea mai 
potrivă pentru a lua apărarea cailor. 

Soley se însenină puțin. 

— Am mâncat îngheţată și ne-am uitat la desene 
animate. Au fost super. Stai, Gylfi vrea să vorbeas- 
că și el cu tine. 

Înainte ca Dóra să-și fi putut lua rămas-bun, bă- 
iatul puse mâna pe telefon: 

— Hi, spuse el cu o voce posomorâtă. 

— Alo, dragul meu, răspunse Dóra. Ce mai faci? 

— Groaznic. Gylfi nici măcar nu încercase să vor- 
bească în șoaptă. D6ra avea chiar impresia că vorbi- 
se intenționat cu voce tare. 

— Aha, din cauza cailor? zise ea. 

— Și din cauza lor. Pur și simplu din toate cau- 
zele. Adăugă după o scurtă pauză: Trebuie să-ți spun 
ceva, mâine, când vii acasă. 

— Bine, dragul meu. Nu-și dădea seama dacă era 
cazul să se bucure fiindcă fiul ei se hotărâse să-și des- 
chidă în fine inima în faţa ei, sau să-i fie teamă de acest 
moment. Abia aștept să vă văd mâine seară. 

Își luară rămas-bun și Dóra încercă din nou să 
doarmă puţin, dar fără succes. În cele din urmă se 
sculă și făcu un duș fierbinte. 

În timp ce se ștergea cu prosoapele groase, albe 
ca zăpada, privirile îi căzură pe un pliant cu cele mai 
importante obiective turistice din împrejurimi. Cău- 
tă localităţile care l-ar fi putut interesa pe Harald. 
Erau, de fapt, multe de văzut, dar nu prea aveau le- 
gătură cu cazul lor. Câteva puncte treziră însă atenţia 
D6rei. O pagină întreagă se ocupa de Skálholt. Aceas- 
tă localitate îl interesase desigur pe Harlad din cau- 
za episcopilor, și anume: Jón Arason din Hólar și 
Brynjólfur Sveinsson din Skálholt. Intrau însă în dis- 
cuție și alte două puncte turistice: vulcanul Hekla și 

câteva peșteri din perioada Papar, adică peșterile Ægi- 
sida din apropierea orășelului Hella. Nu auzise până 
atunci de aceste peșteri. Dóra se întrebă dacă Hella 
își luase numele de la aceste peșteri. Marcă pagini- 
le cu descrierea celor trei locuri, apoi se îmbrăcă re- 
pede cu haine groase, călduroase, chiar dacă puţin 
cam incomode. Dacă vor bântui prin peșteri, ar fi de 
preferat să fie bine echipați. Şi-l imagină pe Matthias 
în pantofi de lac, poticnindu-se printre stânci. Cu o 
bucurie răutăcioasă, se hotărî să-i vorbească despre 
peșteri abia după ce se vor fi îndepărtat de hotel. Își 
strânse părul într-o coadă de cal, îmbrăcă pufoaica 
și ieși din cameră. Bătu ușor la ușa camerei lui Mat- 
thias. Nici nu își desprinse bine degetul de ușă, că 
aceasta se deschise. Dóra examină vestimentația lui 
Matthias și rânji: 

— Ce costum elegant, comentă ea cu o bucurie 
ascunsă. Şi ce pantofi frumoși! 

Din piele bine lustruită, costaseră probabil o ave- 
re. Dora își înăbuși mustrările de conștiință. În mod 
sigur avea o grămadă de pantofi. 

— Nu este un costum, ripostă Matthias ofensat. 
Este un sacou cu pantaloni separați. Există o deose- 
bire. Se pare că nu o cunoașteţi. 

— O, scuzaţi-mă, mister Kate Moss, spuse Dóra, 
făcând pace cu conștiința ei și împăcându-se cu mal- 
tratarea care amenința pantofii. 

Matthias o lăsă pe ea să aibă ultimul cuvânt, în- 
cuie ușa și scutură cheile mașinii. 

— Așadar, încotro? 

Dóra se uită la ceasul de pe mobil: 

— Mai e puțin până la patru. Ar fi cel mai bine 
să începem cu Skâlholt, pe urmă mai vedem. 

— În ordine, doamnă ghid, spuse Matthias, uitân- 
du-se gânditor la hainele ei. Ştiaţi că hotelul are un 

restaurant excepțional? Nu suntem obligaţi să mer- 
gem la vânătoare. 

— Ha, ha, ripostă Dóra. Prefer să arăt ridicol, dar 
să nu-mi fie frig, decât să încerc tot timpul să par 
scoasă din cutie. 

Când ajunseră la Skâlholt, începuse să se lase în- 
tunericul. Intrară repede în biserica deschisă, unde 
dădură de un tânăr care îi salută cordial și îi întrebă 
dacă le poate fi de folos. Răspunseră că sperau să gă- 
sească pe cineva care să fi stat de vorbă, cu câtva timp 
în urmă, cu un cunoscut de-al lor. Îl descriseră apoi 
pe Harald. 

— Staţi puţin, exclamă tânărul chiar când Dóra 
voia să-i spună despre piercing-ul din sprânceana 
dreaptă a lui Harald. Vă referiți la studentul asasi- 
nat? M-am întâlnit cu el! 

— Vă amintiți cumva de ce a venit aici? întrebă 
Dóra cu un zâmbet larg. 

— O clipă... Dacă nu mă înșală memoria, voia să 
afle ceva despre Jón Arason și despre moartea lui. 
Da, da, și despre Brynjólfur Sveinsson. Se uită la ei, 
apoi adăugă repede: Nu este nimic neobișnuit. Mulţi 
turiști cunosc poveștile astea și vor să afle amănun- 
te. Desigur că exercită o anume fascinaţie, deși sunt 
înfiorătoare și triste. De exemplu, oamenii se miră că 
Jón Arason a fost decapitat cu șapte lovituri. În rea- 
litate, capul lui a fost sfărâmat. 

— Pe student l-au interesat doar episcopii în ge- 
neral? întrebă Dóra. Sau, pornind de la ei, și-a ma- 
nifestat interesul și pentru ceva mai special? 

Tânărul i se adresă lui Matthias: 

— Cam ce știți despre viața lui Jón Arason? 

Matthias pricepu că întrebarea îi fusese adresată 
lui, așa că răspunse: 

— Ştiu despre el cam tot atât cât știu și despre mama 
lui. Adică nimic. 

— Înţeleg. Tânărul nu-și putea disimula revolta: 
Pe scurt, Jón Arason a fost ultimul episcop catolic din 
Islanda. Din 1524 și-a stabilit reședința la Hólar, în 
Hjaltadalur. Şi Skálholt a fost, temporar, dioceza lui. 
În 1550 a fost decapitat aici, la Skálholt. Execuţia lui 
a fost consecința unei decizii a regelui danez Chris- 
tian al III-lea, luată în 1537. Acesta a ordonat ca reli- 
gia catolică să fie desființată atât în Islanda cât și în 
celelalte ținuturi ale coroanei daneze. Jón Arason s-a 
împotrivit, a intrat în conflict cu adepții Reformei, dar 
în zadar. A ajuns pe eșafod. Execuţia este oarecum 
ieșită din comun, deoarece, cu două săptămâni îna- 
inte, fusese declarat intangibil până la următorul 
Consiliu. De-abia atunci ar fi putut fi dat verdictul 
asupra lui și a celor doi fii ai săi. Au fost și ei executați. 

Matthias se încruntă: 

— Fiii lui? Nu era un episcop catolic? Cum de 
avea doi fii? 

Tânărul zâmbi: 

— Într-un anumit fel, Islanda a fost un caz spe- 
cial. Nu știu cum s-a ajuns aici, dar preoții, paracli- 
serii și episcopii aveau voie să aibă tovarășe de viață. 
Puteau chiar încheia cu o femeie un contract asupra 
bunurilor comune, iar acesta avea o valabilitate aproa- 
pe egală cu contractul de căsătorie. Dacă aveau copii, 
plăteau o amendă în bani, și toată lumea era fericită 
și mulțumită. 

— Cât se poate de practic, spuse Matthias uluit. 

— Da, așa este, răspunse tânărul, vizibil amuzat. 
Harald, cunoștința dumneavoastră, părea să fie foar- 
te familiarizat cu povestea asta, probabil că o studiase 
în detaliu. Eu v-am făcut acum doar o prezentare suc- 
cintă. Dar ea duce, în fine, la întrebarea pusă de dum- 
neavoastră, adăugă uitându-se la Dóra, care uitase 
de mult ce întrebare pusese, încercând să disimule- 
ze acest lapsus. 

— În timpul întrevederii noastre, cunoscutul dum- 
neavoastră s-a interesat mai ales de prima presă ti- 
pografică adusă de Jón Arason în Islanda în 1534, care 
fusese pusă în funcțiune la Hólar. ÎI interesau și tex- 
tele tipărite acolo. 

— Și? întrebă Dóra. Ce s-a tipărit acolo? 

— Întrebarea este foarte pertinentă. De fapt, nu 
se știe aproape nimic despre asta. Unele surse amin- 
tesc de un anuar pentru preoți, un fel de manual cu 
un calendar al slujbelor religioase, cu psalmi și alte- 
le asemănătoare. În plus, au fost tipărite la un mo- 
ment dat cele patru evanghelii din Noul Testament. 
După câte știu, nu ne-a parvenit nimic altceva din 
perioada episcopului Jón. Cunoștința dumneavoas- 
tră mi-a pus întrebări destul de neobișnuite, de exem- 
plu dacă Jón Arason nu ar fi intenționat să editeze 
o carte foarte apreciată în vremea aceea. Credeam că 
se referă la Biblie, dar mi-a râs în nas. Probabil că nu 
i-am înțeles prea bine umorul. 

— Nu, pot să-mi imaginez că nu, admise Matthias 
aruncându-i D6rei o privire. 

— Malleus? 

Se gândise și ea la același lucru. Malleus Malefi- 
carum era în acea perioadă, alături de Biblie, cea mai 
tipărită carte. Poate că Harald voia să afle dacă fu- 
sese tipărită și în Islanda. Evident că un asemenea 
exemplar ar avea o valoare uriașă, mai ales pentru 
un colecționar atât de pasionat ca Harald, care se gân- 
dea și la valoarea de colecţie. 

— Şi ce anume îl interesa în legătură cu Brynjól- 
fur Sveinsson? întrebă Dóra. 

— A fost cam ciudat, răspunse tânărul. La început 
a vrut doar să-i vadă mormântul, ceea ce nu este po- 
sibil. Mormântul lui nu a fost găsit niciodată. 

Dóra îl întrerupse: 

— Nu a fost găsit? Dar nu aici a fost înmormântat? 


299 


— Ba da, ba da. La dorinţa lui, a fost însă înmor- 
mântat în afara bisericii, alături de soție și copii. Deși 
avem o descriere a mormântului, acesta nu a fost încă 
descoperit. Episcopul a vrut să se odihnească în pă- 
mânt nesfințit. 

— Dar nu este ceva neobișnuit? întrebă Dóra. 

— Ba da, desigur. Mormântul a fost mai târziu 
marcat cu o întăritură din lemn care a rezistat treizeci 
de ani. După aceea a putrezit și nu a mai fost refă- 
cută. În fond, nu știe nimeni din ce cauză nu a vrut să 
se odihnească în pământul bisericii, așa cum era obi- 
ceiul atunci. Se spune că la înmormântarea unui pre- 
ot de la biserica din Skálholt văzuse cât de puţin loc 
mai era acolo, jos. Probabil că voia să desființeze obi- 
ceiul acesta. 

— Şi a reușit? întrebă Matthias. A fost desființat? 

— Nu, nici gând. S-ar putea să fi avut și alt motiv. 
Brynjólfur era un om sfârșit când a murit. E ușor de 
înțeles de ce: acest om remarcabil a murit singur, în- 
treaga lui familie se prăpădise deja, nu avea nici un 
urmaș. Un asemenea destin îi marchează pe cei mai 
mulți oameni. 

— Spuneați adineauri că Harald a vrut la început 
doar să vadă mormântul lui Brynjólfur. Ce s-a întâm- 
plat pe urmă? interveni Dóra. 

— Da, așa este. Observând cât este de dezamăgit 
din cauza mormântului, i-am vorbit despre Brynjól- 
fur în general. l-am arătat pivnița cu colecţia arheo- 
logică, apoi locul unde s-au făcut săpături. Am ajuns 
să vorbim despre manuscrisele lui Brynjólfur. Ştiaţi 
că avea o colecţie serioasă de manuscrise islandeze 
și străine? 

Dóra și Matthias scuturară din cap. 

— Ştiaţi că îi cedase regelui Frederic al Danemar- 
cei câteva dintre cele mai însemnate pergamente ale tă- 
rii? Harald al dumneavoastră a început să se agite 

când i-am vorbit despre aceste manuscrise și s-a in- 
teresat ce s-a întâmplat cu ele după moartea lui Bryn- 
jólfur. Nu i-am putut da informații exacte, știam însă 
că i-a predat cărțile străine fiului guvernatorului de 
atunci din Bessastadir, un danez pe nume Johann 
Klein. Cărţile islandeze le-a împărțit între verișoara 
lui Helga și cumnata lui Sigriður, dar o parte din căr- 
tile străine s-a pierdut. În orice caz, când Johann Klein 
a venit din Bessastaðir aici, ca să le ia în primire, a 
constatat că unele lipsesc. Se presupune că oamenii 
din Sk6lholt au ascuns o parte din cărți, ca să nu ajun- 
gă în Danemarca. Aceste cărți și manuscrise nu au 
mai fost găsite niciodată. Nici nu se știe precis de- 
spre ce scrieri era vorba. 

— Unde ar fi putut să le ascundă? întrebă Dóra 
uitându-se în jur. 

Tânărul zâmbi: 

— În nici un caz aici, înăuntru. Clădirea asta a fost 
construită în 1956. Biserica veche, pe care Brynjólfur 
a înălțat-o în 1650-1651 s-a prăbușit în 1784, în urma 
unui cutremur. 

— Şi nu s-au întreprins încercări de a găsi cărțile? 

— Până în momentul de faţă nu am găsit nici mă- 
car mormântul lui Bryng6lfur și al familiei sale, deși 
avem descrierea locului. A murit în 1675. Este inu- 
til să căutăm cărți despre care credeam că ar fi pu- 
tut fi îngropate aici. Nu am aflat precis nici ce s-a 
întâmplat cu cărțile lăsate moștenire. Se pare că Árni 
Magnússon a descoperit câteva pe la finele secolu- 
lui al XVII-lea, când a început să colecționeze manu- 
scrise. Câteva cărți pot fi identificate după monograma 
lui Bryng6lfur. 

— BS? întrebă Dóra, doar pentru a participa la dis- 
cutie. 

— Nu, LL, răspunse tânărul, zâmbind. 

— LL? 

— Loricanus Lupus — cuvintele latinești pentru „lu- 
pul în zale“ sau, în islandeză, Bryng6lfur. Tânărul îi 
zâmbi Dórei, care pocni instinctiv din degete: pe bi- 
letul cu însemnări făcute de Harald găsise și cuvin- 
tele Loricanus Lupus. Dacă mâzgăliturile aveau o 
legătură cu crima, înseamnă că erau pe calea cea bună. 

La puţin timp după aceea încheiară întrevederea. 
Matthias și Dóra îi mulțumiră tânărului pentru in- 
formaţii și își luară rămas-bun. Înainte de a porni mo- 
torul, Matthias îi spuse Dórei: 

— Loricanus Lupus, da. Să așteptăm până plea- 
că toți și să începem săpăturile în tot ținutul? 

— Da, neapărat, rânji Dóra. Începem cu cimitirul. 

— Okay, dumneavoastră puneţi mâna pe lopată, 
nu degeaba purtați îmbrăcămintea potrivită pentru 
un săpător. Eu vă luminez cu farurile de la automobil. 

Ieșiră din Skálholt. 

— Acumștiți unde vom merge de aici, spuse Dóra 
pe un ton inocent. În apropiere de Hella există niș- 
te peșteri, chipurile din epoca Papar. Poate descope- 
rim acolo ceva care explică interesul lui Harald 
pentru pustnici. Un al șaselea simţ îmi spune că a îm- 
prumutat o lanternă tocmai pentru a vizita peșterile. 

Matthias ridică din umeri: 

— Probabil că merită să le vedem, dar avem o lan- 
ternă? 

— Luăm una de la benzinărie. 

Când ajunseră la Hella era deja întuneric beznă. 
Opriră la pompa de benzină și cumpărară două lan- 
terne. Întrebând de drumul care duce la peșteri, ben- 
zinarul îi îndrumă spre hotelul Mosfell. Fiind vorba 
deo distanță foarte mică, o luară pe jos. Un domn sim- 
patic, în vârstă, ieși cu ei afară și le arătă peșterile, 
ale căror siluete se profilau dincolo de șoseaua națio- 
nală, pe malul cealălalt al râului. Le explică și care 
era cea mai ușoară cale de acces pe jos, fiindcă nu se 

putea ajunge acolo cu mașina. După ce îi mulțumi- 
ră, Matthias și Dóra se întoarseră la Jeepul cu care mer- 
seră până la punctul unde puteau să parcheze, conform 
indicaţiilor primite. Spre marea bucurie a Dórei, tre- 
buia să străbată o luncă de pe pământul unui fermier. 
Matthias aluneca mereu cu tălpile netede ale panto- 
filor săi, dar reușea să rămână în picioare de fiecare 
dată, agitându-și brațele ca să-și păstreze echilibrul. 
Când ajunseră la marginea povârnișului care cobo- 
ra la peșteri, Dóra atinsese culmea veseliei: 

— lată-le, spuse ea, arătând drept înainte. Apoi 
se uită la el cu o îngrijorare prefăcută: Credeţi că re- 
ușiți să coborâți povârnișul fără probleme? 

Matthias se strâmbă, străduindu-se însă să parăcât 
mai sigur pe el. Coboriî panta cu pași mărunți și ne- 
siguri, ca un moșneag de nouăzeci de ani, în timp ce 
Dóra sărea ca o căprioară. Ajunsă jos, savură scena 
și îi strigă cu un zâmbet perfid: 

— Mai repede! A 

Matthias părea să nu o audă. În cele din urmă 
ajunse și el jos, cu bine. 

— Ce agitaţie! spuse aprinzându-și lanterna. Sun- 
teți chiar atât de nerăbdătoare fiindcă abia așteptați 
să mergeţi cu mine la masă? 

Dóra își aprinse și ea lanterna și îndreptă fasci- 
culul spre fața lui Matthias. 

— Nu neapărat. Haideţi, să mergem. 

— Doamne, cum au reușit să facă așa ceva? ex- 
clamă ea uluită, plimbând raza lanternei prin toată 
încăperea. Probabil că Papar săpaseră ani întregi în 
gresie cu unelte primitive. 

— La ce foloseau? întrebă Matthias. 

— Erau în primul rând adăposturi, se auzi o voce 
necunoscută de la intrare. 

Dora scoase un țipăt ascuţit și scăpă din mână lan- 
terna. Aceasta se rostogoli pe podeaua accidentată 

a peșterii, iar raza de lumină se mișcă în zigzag pe 
peretele opus. 

— Doamne, ce m-am speriat, spuse ea aplecân- 
du-se să ridice lanterna. Nu ne-am așteptat să dăm 
aici de cineva. 

— Scuzaţi-mă, nu am vrut să vă sperii, spuse băr- 
batul care părea destul de bătrân. Acum suntem chit, 
adăugă el, fiindcă nici eu nu m-am speriat de mult 
așa de rău ca adineauri, când ai țipat. Am primit un 
telefon de la oamenii de la hotelul Mosfell, care mi-au 
spus că niște turiști sunt în drum spre peșteri. M-am 
gândit că poate v-ar interesa un ghid. Mă numesc Gri- 
mur, pământul din jur e al meu. Și peșterile, de fapt. 

— Da, cu plăcere, spuse Dóra surprinsă. Ne-am 
bucura să avem parte de un ghid, știm prea puţin de- 
spre regiunea asta. 

Omul intră în peșteră și începu să le explice. Vor- 
bea în islandeză, iar Dóra îi traducea lui Matthias in- 
formațiile mai importante. Printre altele, Grimur le 
arătă paturile din perete, apoi un horn de aerisire care 
fusese săpat în tavan pentru a permite aerisirea și eli- 
minarea fumului și, în fine, un altar cu o cruce, pe care 
Papar îl ciopliseră tot în perete. 

— Remarcabil, spuse Dóra impresionată. Într-a- 
devăr remarcabil. 

— Da, așa este, o aprobă omul, aruncându-i o pri- 
vire șireată. Este cât se poate de sigur că nu era ușor 
să colonizezi acest ținut. Trebuia să învingi multe gre- 
utăți ca să-ți poți construi un adăpost. 

— Ai dreptate. Dóra se mai uită o dată în jur, lu- 
minând fiecare colțișor. Peșterile acestea au fost deja 
explorate? Vreau să spun, ar fi posibil ca în ele să fi 
fost ascunse comori? 

— Comori? Omul era surprins. Draga mea, peș- 
terile au fost folosite ca grajduri până în 1950. Înce- 
pu să râdă. Nu prea ai ce să găsești aici. Ar fi trebuit 
să ascunzi comoara al naibii de bine. 

— Hm, spuse D6ra, dezamăgită. Deci a fost ex- 
plorat întreg ținutul? 

— Nu, nu am afirmat așa ceva. Din câte știu, s-au 
făcut o singură dată săpături în peșteri. 

— Când? întrebă Dóra. Mai recent? 

Fermierul râse iar. 

— Nu, nu s-ar putea spune. Nu mai știu exact 
când, dar au trecut deja ani buni de-atunci. După cum 
era de așteptat, rezultatele nu au fost spectaculoase. 
S-au găsit resturi de oase de animale și o adâncitură 
în care probabil făceau focul. Omul arătă spre o sco- 
bitură în piatră, nu departe de altar. 

La sfârșit, Dóra îl întrebă dacă își amintea de vi- 
zita lui Harald. Descrierea lui Harald nu-i spunea ni- 
mic omului, dar sublinie că asta nu însemna neapărat 
că Harald nu fusese acolo. Peșterile nu erau închise 
și se întâmplă adesea ca oamenii să intre în ele fără 
ca proprietarii să observe. 

— Schimbaţi-vă hainele, Crocodile Dundee, spu- 
se Mathias când ajunseră înapoi la hotel. Eu sunt în 
situația fericită de a trebui să-mi scot doar paltonul 
și pot să mă instalez direct la bar. În felul acesta re- 
cuperez timpul pierdut acolo sus. 

Dóra o făcu pe supărata, dar se duse repede în 
camera ei să se schimbe. Se îmbrăcă cu o bluză albă 
simplă și cu pantaloni eleganți, se spălă pe față și se 
fardă puţin. În fond, era firesc să te aranjezi când te 
invita cineva la masă. 

Matthias stătea deja de vorbă cu barmanul, poa- 
te că era chiar Oli. ÎI zâmbi Dârei, vizibil satisfăcut 
de înfățișarea ei: 

— Foarte elegant, spuse el scurt. ată-l pe Oli. Mi-a 
povestit despre Harald și Harry Potter, își amintește 
bine de amândoi. Beau zdravăn și erau cu totul alt- 
fel decât ceilalți clienți. 

— Asta vorbind eufemistic, spuse Oli întrebând-o 
pe Dóra ce dorește să bea. 

— Un pahar cu vin alb, te rog. Apoi se interesă 
ce înțelegea Oli prin „cu totul altfel“. 

— A,e un fel de a spune, răspunse barmanul. Au 
dat pe gât tequila după tequila și s-au dat în specta- 
col improvizând o pantomimă, mai precis au mimat 
un solo de chitară și alte chestii asemănătoare. Aici 
nu ai prea des ocazia să asiști la așa ceva. Şi cum ară- 
ta acest Harald! Ceilalţi clienți rămăseseră cu gura 
căscată holbându-se la ei. În afară de asta, fumau ca 
turcii, abia reușeam să-i aprovizionez cu țigări. 

Dóra se uită prin barul cu aspect agreabil, ame- 
najat sub un acoperiș înclinat. Într-un loc ca acesta, 
o pantomimă cu un solo de chitară nu era primul lu- 
cru la care te-ai fi așteptat — mai degrabă una cu un 
solo de vioară, dacă îi era permis să se exprime așa. 
I se adresă iar lui Oli: 

— Ştii cumva care era numele adevărat al lui Harry 
Potter? 

Barmanul rânji: 

— Dóri. La un moment dat era prea beat ca să-și 
mai aducă aminte că trebuia să-l cheme Harry Pot- 
ter. La început au respectat amândoi cu destulă con- 
secvenţă convenţia. 

Mai mult nu au reușit să afle de la barmanul Oli. 

Se așezară pe o canapea mare, ciocniră un pahar 
și discutară despre evenimentele zilei. Un chelner 
aduse meniul și, după ce comandară, Matthias luă 
încă ceva de băut. Spre uimirea ei, Dóra constată că 
și paharul ei era gol și că nu avea nimic de obiectat 
împotriva unui al doilea. Mâncară și se duseră îna- 
poi la bar, iar după al treilea pahar de Cointreau Dóra 
era cât pe-aci să se dea și ea în spectacol și să inter- 
preteze pentru Oli și Matthias un solo de chitară. În 
loc să facă asta, se sprijini de umărul lui Matthias. 

CAPITOLUL 27 


Când se trezi, Dóra simţi că îi zvâcneau tâmple- 
le ca și cum creierul ei ar fi încercat să evadeze din cra- 
niu. Își duse mâna la frunte și gemu. Tocmai Cointreau! 
În fond, ar fi trebuit să ştie că „lichior“ este terme- 
nul latinesc pentru mahmureală. Respiră adânc și se 
întoarse pe o parte, dar lovi cu fruntea ceva cald. Des- 
chise ochii, îngrozită. În patul ei era un bărbat. Se zgâi 
la spinarea lui Matthias. Sau a lui Oli? Încercă să re- 
memoreze evenimentele din seara precedentă și ră- 
suflă ușurată. În orice caz, alegerea fusese corectă. 
Ceaţa din capul ei nu o prea ajuta să găsească o ieşi- 
re din încurcătură; oare ar reuși să o șteargă ușor, fără 
să-l trezească pe Matthias? O problemă și mai difi- 
cilă: ce atitudine să adopte? Să se comporte de par- 
că nu s-a întâmplat nimic? Poate că nici el nu-și va 
mai aminti. Asta era soluția: să se furișeze afară și să 
se întâlnească după aceea, în speranţa că el băuse de 
patru ori mai mult decât ea. 

Dar planul ei se nărui când Matthias se întoarse 
deodată spre ea și îi zâmbi: 

— Bună dimineața, spuse el cam răgușit. Cum te 
simţi? 

Dóra își trase pătura până la bărbie. Își dăduse sea- 
ma că era goală de tot. Dacă și-ar fi putut exprima 
în clipa aceea o dorinţă, ar fi vrut să fie îmbrăcată din 

cap până-n picioare. Mârâi ceva ininteligibil până își 
reglă coardele vocale: 

— Aș vrea să fac o precizare. Ca să nu aveam dis- 
cutii, știi. 

Matthias o privi fără să înțeleagă ce vrea să spu- 
nă, dar o lăsă să continue. 

— Povestea de ieri seara... nu am fost eu, ci alco- 
olul din mine. Te-ai culcat cu o sticlă de Cointreau. 

— Aha, spuse Matthias, sprijinindu-se într-un cot. 
Sticlele astea... îţi fac mereu surprize. Habar n-am 
avut că sunt în stare de așa ceva. Mi-ai ridicat în slăvi 
pantofii. Voiai neapărat să rămân încălțat. 

Dóra roși. Se strădui să găsească o formulă cu care 
să-și apere decenţa, dar nu-i veni nimic în minte. În- 
cetul cu încetul își aminti de evenimentele serii pre- 
cedente și trebui să recunoască în sinea ei că nu 
regreta nimic. 

— Zău că nu știu ce s-a întâmplat cu mine, spu- 
se ea roșind din nou. 

— De ce ești atât de nervoasă? întrebă Matthias, 
punându-și capul pe perna ei. 

— Fiindcă nu obișnuiesc să fac așa ceva, asta-i tot. 
Sunt mamă, am doi copii, iar tu ești un străin. 

— Păi, dacă ești mamă și ai doi copii, toate astea 
ar trebui să-ți fie bine cunoscute. Presupun că se pro- 
cedează peste tot cam la fel, preciză el rânjind. 

Dora se înroși și mai tare. Panica ei se adânci când 
se gândi deodată la Amelia Guntlieb. 

— Va afla și familia Guntlieb? 

Matthias își dădu capul pe spate și izbucni în râs. 
Când se potoli, se uită la ea și spuse liniștit: 

— Bineînţeles. În contractul meu există o clauză 
care mă obligă să depun, la sfârșitul fiecărei luni, un 
raport despre viața mea sexuală. Observând că aces- 
te cuvinte o puseseră pe Dóra pe gânduri, adăugă: 

Bineînţeles că nu, cum poate să-ți treacă prin minte 
așa ceva? 

— Nu știu. Dar nu aș vrea ca oamenii să-și ima- 
gineze că urmăresc să mă culc cu colegii mei. Nu am 
făcut încă niciodată chestii din astea. 

Ţinând seama de faptul că era vorba de Bragi, care 
nu mai era de mult tânăr, de năbădăioasa Bella și de 
Þór cel virtuos, explicaţia ei părea cam superfluă. 

— Nici nu m-am gândit la așa ceva, spuse Mat- 
thias. Am plecat de la ideea că în acel moment ai avut 
pur și simplu chef să te culci cu mine. Adică nu aipu- 
tut rezista sex-appeal-ului meu, adăugă el ca să o ta- 
chineze 

Dóra își dădu ochii peste cap: 

— Îmi este înfiorător de rău. Nu pot gândi. 

Matthias se ridică: 

— Am la mine un praf alcalin, îți dau o porţie. O 
să te simți imediat mai bine. 

Înainte ca Dóra să fi putut țipa NU - își dăduse 
seama că Matthias era tot atât de îmbrăcat ca ea — 
neamțul se sculase deja și pornise spre baie. Gol-go- 
luț. Oare de ce bărbaţii sunt mult mai puţin pudici 
în comparaţie cu femeile? se gândi Dóra. Dar o altă 
constatare împinse pe planul al doilea această reflec- 
ție: era formidabil de bine făcut. Poate că, judecând 
la rece, toată povestea nici nu era chiar atât de ab- 
surdă. Auzi apa curgând în baie și închise iar ochii. 

Îi deschise abia când simţi că Matthias se băga sub 
pătură. Ținea în mână un pahar cu o băutură carbo- 
gazoasă. Dóra făcu un efort, se ridică și goli paha- 
rul. Apoi se culcă la loc, așteptând ca senzația 
neplăcută să dispară. După câteva minute simți, prin 
pătură, o apăsare pe umăr. Deschise iar ochii. 

— Ascultă... Matthias își întoarse capul spre ea. 
Ce părere ai? 

— Despre ce, întrebă Dóra cu candoare. Se sim- 
tea deja mult mai bine. 

— Ce părere ai, crezi că poți să-ți revizuiești ver- 
dictul că am comis o greșeală? Zâmbi. Dacă insiști, 
sunt chiar dispus să mă încalț cu pantofii care ți-au 
plăcut atât de mult. 


Dóra se trezi când auzi dușul. Sări în Sus ca un 
arc și se îmbrăcă repede. Nu reuși să-și găsească a 
doua șosetă, dar își luă celelalte lucruri, apoi strigă 
în dreptul băii că se vor întâlni jos, la micul dejun. 
Ușurată, intră în camera ei și închise ușa. 

După un duș fierbinte și interminabil, Dóra se 
simți refăcută fizic și psihic. Înainte de a ieși din ca- 
meră, luă mobilul și formă numărul prietenei ei Lau- 
fey. 

— Ştii cât e ceasul? răspunse Laufey cu o voce 
somnoroasă. 

D6ra nu comentă, mai ales că nu mai era multpână 
la zece. 

— Dumnezeule, imaginează-ţi ce s-a întâmplat! 
spuse ea cu sufletul la gură. 

— Aha, din moment ce ești atât de agitată și mă 
suni la o oră atât de barbară, trebuie să fie ceva în- 
grozitor de important. 

Urmă un căscat. 

— M-am culcat cu un bărbat! Reacţia nu se lăsă 
așteptată. Probabil că noutatea o făcuse pe Laufey să 
sară din pat, fiindcă imediat după ce termină propo- 
ziția, Dóra auzi un zgomot asurzitor. 

— Cum? Spune repede! Cine e? 

— Matthias, neamţul. Îți povestesc restul mai târ- 
ziu, acum mă duc la masă cu el. Suntem la un hotel. 

— La un hotel? Zău că nu este bine să te scap din 
lesă. 

— Vorbim mai târziu. Mi-e cam frică. Trebuie să-i 
dau cumva de înțeles că totul a fost doar un accident 
şi că nu vreau să încep o relație. 

De la celălalt capăt al firului se auziră hohote de râs: 

— Alo? Pe ce planetă ai trăit în ultima vreme? Ai 
văzut prea multe telenovele? Foarte puţini bărbați 
singuri de vârsta asta caută legături complicate. Nu-ţi 
face probleme, draga mea. 

Dóra își luă rămas-bun, puţin dezamăgită de no- 
utatea care ar fi trebuit să o bucure. Se grăbi să coboa- 
re în sala de mese după ce își răvășise puțin așternutul. 
Nu era cazul ca personalul hotelului să o taxeze drept 
o femeie ușoară. Matthias se așezase deja la o măsu- 
tă de lângă fereastră și își bea cafeaua. Dóra consta- 
tă că arăta cât se poate de bine, ceea ce nu îndrăznise 
să admită până atunci. Avea trăsături cam dure, dar 
foarte atrăgătoare. Un maxilar puternic, dinți mari, 
o bărbie frumos rotunjită și orbite adânci. Le moște- 
nise probabil de la strămoși, din vremuri imemoria- 
le. Trăsăturile exterioare care exprimau o anumită 
tenacitate și asprime i se păreau atrăgătoare. Vână- 
torul perfect. Se așeză. 

— O, dar știu că mi-e foame! exclamă ea ca să 
spargă gheaţa. 

Matthias îi turnă cafea dintr-o cană de metal. 

— i-ai uitat o șosetă la mine. Nu era din lână. 
Incredibil, dar adevărat. 

Mimica lor nu sugera că acum relaţia lor era mai 
strânsă decât fusese cu o seară înainte, până când 
Matthias își puse, ca din întâmplare, mâna pe mâna 
ei și-i făcu șmecherește cu ochiul. Apoi își retrase 
mâna și continuă să mănânce. După ce terminară, fie- 
care se întoarse în camera lui ca să-și strângă lucru- 
rile. 

În timp ce Dóra îl aștepta la recepție, sună mobi- 
lul. Era Gylfi. 


— Alo, dragul meu, spuse Dóra, încercând să dea 
vocii ei o inflexiune cât mai naturală. 

— Hi. Glasul lui Gylfi era tulburat, și trecură câ- 
teva clipe până începu să-și spună păsurile. AĂă... vo- 
iam să-ţi povestesc ceva. Unde ești? 

— Sunt la hotelul Rangâ. Am lucrat la sfârșitul 
săptămânii. Ai ajuns deja acasă? 

— Da. Altă pauză. Când te întorci? 

Dóra se uită la ceas. Era aproape unsprezece. 

— Păi, cred că ajung înainte de ora unu. 

— Okay, ne vedem atunci. 

— De ce nu mai ești la tata? Și unde e Soley? în- 
trebă Dóra repede, înainte ca Gylfi să fi putut închide. 
— Este încă acolo. Eu am plecat mai repede. 

— Tu ai plecat mai repede? De ce? V-aţi certat? 

— Se poate spune și așa, răspunse Gylfi. Dar el a 
început. 

— De ce? repetă Dóra. Era înmărmurită. Hannes 
avea un adevărat talent să se sustragă de la orice con- 
flict. Până acum se împăcase bine cu fiul lui, chiar 
dacă Gylfi nu îl găsea prea de amuzant. 

Băiatul gemu: 

— A vrut să discute ceva cu mine și crezând că 
mă va înțelege, i-am povestit ceva, iar el și-a ieșit din 
pepeni. Îţi jur că a sărit până în tavan, iar vocea aproa- 
pe că i s-a dat peste cap. Nu am avut chef să suport 
toate astea. Am crezut că mă înțelege. 

Gândurile se învârtejeau în capul Dórei. Își dădea 
perfectseama că Gylfi exagerase când îi povestise de- 
spre reacţia tatălui său. Oare ce se întâmplase? Dóra 
regreta profund că îl rugase pe Hannes să stea de vor- 
bă cu băiatul, probabil că nu făcuse altceva decât să 
învenineze situaţia. 

— Gylfi, dragul meu, ce l-a înfuriat atât de rău 
pe tata? Despre asta voiai să discuți cu mine? 

m Da 

Nici o altă explicaţie. Vrând-nevrând trebuia să 
amâne dezlegarea misterului până va ajunge acasă. 

— Ascultă-mă, suntem deja pe drum. Eu perso- 
nal nu sunt atât de colerică și sper că vom reuși să 
vorbim în liniște. Nu pleca de-acasă. 

— Trebuie să ajungi aici înainte de ora unu. Tre- 
buie să ne întâlnim cu cineva. 

Cu cineva? Care cineva? Se afiliase unei secte? Pe 
Dóra o străbătu un fior. 

— Gylfi, nu te întâlnești cu nimeni înainte să ajung 
eu acasă. M-ai înțeles? 

— Să vii înainte de ora unu, insistă băiatul. O să 
fie și tata de față. Își luă rămas-bun și închise. 

Dóra simţi că inima îi bate până în gât. Trebui să 
depună un efort serios ca să nu tipe. 

Tremurând, formă numărul de telefon al lui Han- 
nes, dar mobilul lui fie era închis, fie avea bateria des- 
cărcată. Dóra se uită ţintă la telefon. Hannes nu și-ar 
fi închis niciodată mobilul. Îl ţinea totdeauna pe nop- 
tieră, în eventualitatea în care cineva ar fi avut ne- 
voie urgentă de el în timpul nopții. Își planifica până 
și partidele de călărie în funcţie de telefon. Dóra în- 
cercă să-l găsească la telefonul fix, dar nu răspundea 
nimeni. Ce-o fi făcut băiatul? Începuse să fumeze? 
Puțin probabil. Lua droguri și avea nevoie de un tra- 
tament? Nu, imposibil! Ar fi observat și ea. Era ho- 
mosexual? Voia să participe la o întrunire a Uniunii 
lesbienelor și homosexualilor? În acest caz Hannes 
nu ar fi avut o asemenea izbucnire. Era totuși un om 
tolerant, Dóra trebuia să admită măcar atâta lucru. 
În plus, avusese impresia că Gylfi era îndrăgostit de 
fata al cărei nume îl uitase. Nu, nu era asta. Îi trecură 
prin minte tot felul de ipoteze, una mai năstrușnică 
decât alta. Que sera sera. Se ridică și se uită pe coridor 
căutându-l din ochi pe Matthias. Neamţul stătea în 
pragul camerei sale și se chinuia să-și scoată geanta. 

După ce reuși, Dóra îl luă de braţ și-l trase după ea. 

— Ce s-a întâmplat? întrebă el iritat în timp ce 
Dora îl împingea prin ușa hotelului. 

—S-a întâmplat ceva acasă și trebuie să ajung aco- 
lo cât mai repede. 

Matthias se execută, aruncă ambele genti în port- 
bagaj și se așeză la volan. O luară pe drumul cel mai 
scurt spre Reykjavik, trecând prin Hella, Selfoss și 
Hveragerði. Matthias nu spuse aproape nimic. Abia 
după ce ajunseră pe creasta muntelui o întrebă dacă 
putea să o ajute cu ceva. Dóra îi mărturisi că băiatul 
ei trebuia să-i spună ceva. Când ajunseră la cabana 
schiorilor, erau în grafic. La fel la cafeneaua cea mică. 
În dreptul localității Rauðavatn plesni un cauciuc: 

— Fir-ar al dracului, înjură Matthias. Prinse bine 
volanul ca să nu piardă controlul asupra mașinii, apoi 
încetini și opri la marginea șoselei. 

— Vai, vai, vai, se tângui Dóra, uitându-se la ceas. 
Douăsprezece și douăzeci și cinci. Dacă ar schimba 
repede cauciucul, ar ajunge acasă, la Seltjarnarnes, 
cu puțin înainte de unu. 

— Ce porcărie, mormăi Matthias, străduindu-se 
să scoată cauciucul de rezervă din portbagaj. Reuși 
în fine, iar Dóra și cu el se chinuiră să ridice mașina 
cu cricul, apoi schimbară împreună roata. După ce 
terminară, Matthias aruncă în portbagaj cauciucul cu 
pană, care ateriză pe geanta D6rei. Dar ei nu-i mai păsa 
de nimic acum. Timpul zbura. Se urcară repede în 
mașină, iar Matthias apăsă pe accelerator. 

— Așteaptă-mă aici, spuse Dóra când se opriră 
în dreptul aleii care ducea la casa ei. Alergă spre casă, 
scoțându-și cheia din mers. Sună cu mâna stângă ca 
să-l anunţe pe Gylfi că a sosit, iar cu dreapta vâri che- 
ia în broască și descuie. 

— Gylfi, strigă ea gâfâind. 

— Hi, mama. Sóley veni la ea alergînd, ca o rază 
de soare. Dacă se întâmplase ceva, fetița habar nu avea 
de nimic. 

— Hallo, îngerașul meu. Unde este fratele tău? 
Dóra trecu pe lângă Sóley căutându-și din ochi fiul. 

— A plecat. Am un bilet pentru tine, declară S6- 
ley scoțând o hârtie împăturită din buzunarul pan- 
talonului. 

Dóra îi smulse biletul. În timp ce îl desfăcea, în- 
trebă: 

— Când a plecat? Şi unde? 

— Chiar acum. Cu o oră în urmă. S6ley nu prea 
avea noțiunea timpului. După aprecierea ei, Gylfiar 
fi putut pleca la fel de bine acum câteva secunde sau 
acum două săptămâni. 

— S-a dus acolo, scrie pe bilet unde. Arătă cu de- 
getelul spre hârtie, de parcă ar fi existat două bile- 
tele diferite. 

— Hai, vino cu mine. Adresa era tot în Seltjarnes, 
nu departe de casă. 

— Facem o plimbare cu mașina, cu unchiul. 

Dóra o îmbrăcă repede în pufoaica lui Gylfi, o în- 
călță cu cizmulițele ei și o împinse afară. Deschise re- 
pede portiera din spate și o urcă pe fată în mașină. 
Apoi se așeză repede în față, lângă Matthias, rugân- 
du-l să o ia din loc. 

— Matthias, ea este fiica mea Sóley. Vorbește nu- 
mai islandeza. Sóley, el este Matthias. Nu vorbește 
islandeza, dar o să vă împrieteniţi, sunt sigură. 

Matthias întoarse capul și-i zâmbi fetiţei. 

— Dulce ca mămica, spuse el virând după colț, 
conform indicaţiilor frenetice ale D6rei. Şi îmbrăca- 
tă cu același gust ca mămica. 

— Pe acolo, apoi la dreapta. Caut numărul 45, îi 
explică Dóra încă foarte nervoasă. Câteva clipe după 

aceea găsiră casa. Ea trebuia să fie, fiindcă îl văzură 
pe Gylfi îndreptându-se spre intrare, pe aleea de acces. 

— Uite-l, uite-l, strigă Dóra cu răsuflarea tăiată. 
Matthias acceleră și parcă pe trotuarul din faţa casei, 
pentru că intrarea era deja ocupată. Dóra cunoștea 
automobilul, era al lui Hannes. Imediat după ce ma- 
șina opri, Dóra deschise portiera. 

— Sóley, tu aștepți aici, împreună cu drăguțul de 
Matthias. 

Gylfi întoarse capul de-abia după ce mama lui îl 
strigase de mai multe ori. Se oprise, cu umerii lăsaţi, 
în fața ușii de la intrare, și apăsase pe butonul soneriei. 

— Hi, spuse el, abătut. 

— Am întârziat, se scuză Dóra gâfâind. Îl luă de 
umeri: 

— Ce s-a întâmplat, dragul meu? Cine stă aici? 

Gylfi se uită la ea. Expresia lui trăda disperare. 

— Sigga a rămas gravidă. Este abia în clasa a ze- 
cea. Eu sunt tatăl. Aici locuiesc părinții ei. 

Ușa se deschise în clipa când rosti ultimul cuvânt. 
Dóra încremeni. Dintr-un motiv oarecare, nu-și pu- 
tea desprinde privirea de la iPod-ul atârnat în jurul 
gâtului fiului ei, poate fiindcă se uita din întâmpla- 
re la el exact când primise vestea aiuritoare. Dacă băr- 
batul de vârstă mijlocie care deschisese ușa nu ar fi 
fost roșu de mânie, probabil că ar fi râs de expresia 
ei stupidă. 

— Hallo, îi spuse bărbatul, apoi se uită disprețui- 
tor la Gylfi, mijindu-și ochii, și adăugă: 

— Te'saluti 

Aceste două cuvinte nu transmiteau nici cât ne- 
grusubunghie un mesaj de simpatie. Printre rânduri 
puteai mai degrabă descifra un Du-te dracului! Ai se- 
dus fiica tânără și nevinovată a unui om onorabil. Fiica mea. 

Dintr-o veche tradiție, învinse însă politețea, așa 
că Dóra încercă să zâmbească: 

— Te salut, mă numesc Dóra.Sunt mama lui Gylfi. 

Bărbatul trase zgomotos aer în piept, apoi îi pofti 
înăuntru. Se descălțară sub privirile vigilente ale gaz- 
dei, care stătea în pragul vestibulului, cu un aer ame- 
nințător. 

— Mulţumesc, spuse Dóra când trecu pe lângă el, 
dar avea impresia că vorbește cu un zid. Îl luă pe 
Gylfi de umeri și îl împinse în fața ei, de parcă ar fi 
vrut să-l apere de un atac al amfitrionului. Intrară în- 
tr-un living mare, luminos, în care se aflau trei per- 
soane: Hannes, pe care Dóra îl recunoscu după ceafă; 
o femeie de vârsta ei, care se ridică atunci când in- 
trară; o fată așezată pe scaun, abătută și privind în jos. 

— A, bine că aţi venit în sfârșit. Femeia avea o 
voce stridentă și aproape că ţipa. 

Doamne Dumnezeule, de n-ar moșteni copilul vo- 
cea ei, ci vocea mea de alto, se rugă Dóra în sinea ei. 
Se strădui din nou să stoarcă din ea un zâmbet. Mâi- 
nile ei rămăseseră pe umerii lui Gylfi. 

— Hannes, spuse Dóra uitându-se la fostul ei sot. 
Încerca să-i sugereze că ar fi cazul să-și facă datoria, 
dându-i ei posibilitatea să devină invizibilă. El îi arun- 
că în schimb o privire severă. 

— Te salut, Sigga, îi spuse Dóra cu o voce cât mai 
prietenoasă fetei care își ridicase capul. Era plânsă, 
două lacrimi mari străluceau încă în colțul ochilor ei. 

Gylfi se desprinse în cele din urmă din mâinile 
D6rei și se duse lângă ea. 

— Sigga! spuse el cu o voce înăbușită, vizibil emo- 
ționat că își vedea iubita atât de abătută. 

— Ce minunat! croncăni mama fetei. Romeo și Ju- 
lieta. Îmi vine să vărs. 

Dóra se întoarse spre ea cu o mișcare bruscă. Clo- 
cotea de furie. Copiii făcuseră o greșeală uriașă, dar 
femeia asta impertinentă își bătea joc de destinul lor, 
deși era vorba de propria ei fiică. Nu se întâmpla prea 
des ca D6ra să-și piardă controlul. 

— Scuză-mă, te rog, situația este oricum destul 
de dificilă, nu o agrava cu sarcasmele tale. 

Hannes sări în sus, iar Dóra simţi că o împinge 
pe canapea fără ca ea să poată protesta. Femeia își 
trase cu greu răsuflarea. În ochii ei scăpărau scântei 
de mânie: 

— Deci de la tine a moștenit fiul tău manierele, 
spuse ea așezându-se, cu spatele drept, ca o baleri- 
nă. Soțul ei preferă să rămână în picioare, dominân- 
du-i din mijlocul camerei cu înălțimea lui, ca un țurțure 
uriaș de gheață. 

— Mamă! exclamă Sigga plângând. Încetează odată! 

Fata — viitoarea ei noră -îi inspiră imediat Dórei 
simpatie. 

— Ce înseamnă circul ăsta afurisit? spuse țurțu- 
rele de gheață. Dacă nu suntem în stare să stăm de 
vorbă ca oamenii civilizaţi, mai bine renunțăm. . 

Hannes își îndreptă spatele: 

— Sunt de aceeași părere. Să încercăm să rămâ- 
nem la obiect. 

Femeia sforăi din nou. 

— Da, începu Hannes, ar trebui poate să vă spun 
că situația mă mâhnește profund și că aș vrea, în nu- 
mele familiei mele, să-mi cer scuze pentru compor- 
tamentul fiului meu și pentru durerea pe care v-a 
pricinuit-o. 

Dóra inspiră adânc pentru a putea digera cuvin- 
tele lui Hannes și a nu-l ucide pe loc. I se adresă apoi, 
foarte calmă: 

— În primul rând, ca să punem lucrurile la punct, 
nu suntem toți o familie: eu, fiul meu și fiica mea sun- 
tem o familie. Tu ești doar un regretabil tată de 
weekend care, la o adică și spre deosebire de alți taţi, 
nu ţine cu fiul său. 

Își desprinse privirea de la Hannes și observă că 
ceilalți se holbează la ea. Faţa lui Gylfi exprima mân- 
drie. Dóra repetă: 

— Asta ca să punem lucrurile la punct. 

Hannes, care ședea lângă ea, inspiră și el adânc, 
dar nu apucă să deschidă gura, fiindcă i-o luă îna- 
inte cealaltă mamă: 

— Ce frumos! Aș vrea să profit de ocazie și să-ți 
atrag atenţia că odrasla ta, fiul vostru, sau — din par- 
tea mea - al tău, va deveni foarte curând... 

Talentele actoricești păreau să fie dezvoltate în 
această familie. Femeia își sublinie cu dramatism cu- 
vintele, arătând spre Gylfi cu un gest de un patetism 
exagerat: 

— ... va deveni foarte curând tot un regretabil tată 
de weekend, ca fostul tău soţ. 

— Ba nu! se auzi un țipăt. Era Gylfi, care conti- 
nuă cu multă fermitate: Eu... vreau să spun, noi... noi 
rămânem împreună. Ne închiriem un apartament și 
creștem copilul. 

D6rei în veni deodată să râdă. Gylfi închiria o lo- 
cuință! Nu știa, se pare, că tot ce era pentru el de la sine 
înțeles — cădura, curentul electric, televizorul, apa, sa- 
lubritatea - costa bani. Temându-se că l-ar putea des- 
curaja pe băiat, nu se amestecă totuși în discuție. Dacă 
el era de părere că își va închiria apartament, așa să fie. 

— Da! piui Sigga. Așa vom face, am aproape șai- 
sprezece ani... 

— Dar asta înseamnă de-a dreptul viol! ţipă mama 
ei. Sigur, nu a împlinit nici măcar șaisprezece ani! 
Abuz de minore! Își îndreptă privirea spre Gylfy și 
ţipă scoasă din fire: Violatorule! 

D6ra nu vedea cum vor ajunge la o soluţie în fe- 
lul acestea. I se adresă fetei: 

— În ce lună ești, draga mea? 

— Nu știu prea bine... poate în luna a treia. În ori- 
ce caz, nu am mai avut ciclu de trei luni. 

Tatăl ei roși până la rădăcina părului. 

Gylfi împlinise șaisprezece ani cu șase săptămâni 
în urmă. Nu că asta ar fi schimbat situația. 

— Aş vrea să vă atrag atenţia că într-un caz pre- 
cum cel de față legea fixează vârsta de paisprezece 
ani, nu de șaisprezece. În afară de asta, nici fiul meu 
nu împlinise încă șaisprezece ani în momentul când 
a fost conceput copilul. În fine, legea nu specifică ni- 
mic despre sexul victimei atunci când vorbește de 
abuzurile sexuale. 

— Ce înseamnă prostiile astea? lătră tatăl. De par- 
că o femeie ar putea viola un bărbat! Cu atât mai pu- 
țin un copil cum e fiica mea. 

— Şi fiul meu, preciză Dóra. Legea nu pomeneș- 
te nimic despre anii școlari, vă jur. 

— Blestemaţii ăia de perverși din Parlament! stri- 
gă tatăl. 

— Sunteţi nebuni! se auzi vocea Siggăi. Este co- 
pilul meu. Sunt gravidă și voi avea o burtă mare și 
sâni urâţi și nu voi mai putea ieși din casă. 

Nu reuși să continue, fiindcă izbucni în lacrimi. 

Gylfi încercă să o consoleze într-o manieră pe care 
o considera probabil foarte romantică, adică îi spu- 
se cu o voce plină de emoție, suficient de tare ca să 
audă toți: 

— Nu mă interesează, puţin îmi pasă dacă vei 
avea o burtă mare și sâni uriași. Eu nu te părăsesc și 
nu ies cu nimeni altcineva în oraș. Dintre toate fete- 
le pe tine te iubesc cel mai mult. 

Plânsul Siggăi se înteți, în timp ce adulţii se ui- 
tau la Gylfi cu gura căscată. Această declaraţie de dra- 
goste stupidă le deschise oarecum ochii, arătându-le 
că mama natură rostise deja cuvântul decisiv: doi co- 
pii așteptau un copil și nu avea nici o importanță care 
dintre ei era vinovat de cele întâmplate. 

Dóra se ridică: 

— Ştiţi ceva? Nu îmi dau seama cine a fost șme- 
cherul care a avut ideea acestei întâlniri. Apoi se în- 
toarse spre Hannes: Puteţi sta de vorbă în continuare 

cu tatăl lui Gylfi până noaptea târziu, dacă credeți 
că este cazul. Eu m-am săturat deocamdată. 

Se răsuci pe călcâie, dar li se adresă apoi încă o 
dată celor de pe canapea, amintindu-și că trebuie să-și 
pună băiatul în siguranţă: 

— Gylfi, vii cu mine! 

Ultimele cuvinte i le adresă bietei Sigga, care stă- 
tea cu capul în jos, plângând. 

— Sigga, copilul vostru este oricând bine-venit la 
mine, și voi doi de asemenea, dacă vreţi să locuiţi îm- 
preună. La revedere! 

Dóra ieși din casă total epuizată, urmată de Gylfi. 
Trântiră ușa după ei și se îndreptară spre mașina care, 
din fericire, era tot acolo unde o lăsaseră. Dóra se așe- 
ză în față fără să spună nimic, iar Gylfi în spate, lân- 
gă sora lui. S6ley tocmai silabisea concentrată: 

— Hannes-ar-dâttir. 

— Dă-i drumul, spuse Dóra, ducându-și mâna la 
frunte. Se uită la Matthias bucuroasă că cei doi co- 
pii nu înțelegeau germana și-i spuse: 

— Ghici ce s-a întâmplat? Valoarea mea a scăzut 
puțin: te-ai culcat cu o bunică. 

Nu se așteptase ca Matthias să izbucnească în râs. 

— Trebuie să recunosc, bunicile islandeze sunt 
destul de diferite de cele germane. 

Aruncă apoi o privire spre Gylfi care şedea gâr- 
bovit în spate, neștiind încă ce se va alege de viața 
și viitorul său. În acest moment, maică-sa, care le 
aruncase tuturor în față părerea ei fiindcă nu își re- 
venise complet din mahmureală, era unicul lui punct 
de sprijin. 

— Hei, fiul D6rei, mă numesc Matthias. 

Matthias îi făcu D6rei cu ochiul. Ea se întoarse 
spre bancheta din spate, dispusă să-i spună fiului ei 
adevărul, și anume că Matthias era mai mult decât 

un prieten și colaborator. Dar văzând iPod-ul care 
atârna încă de gâtul băiatului, se răzgândi: 

— Gylfi, acesta este Matthias, lucrăm împreună. 
L-am invitat la noi, la masă. Vom sta de vorbă în li- 
niște după plecarea lui. 

Înghiţi nodul care îi urcase deodată în gât. Buni- 
că la treizeci și șase de ani! Dumnezeule, Sfântă Ma- 
ria, Sfinte Duh și toți ceilalți sfinţi care nu-i veneau 
acum în minte, ajutați-ne ca acest copil să fie sănă- 
tos, iar viața părinţilor lui un dans pe roze, în ciuda 
primului pas greșit. Își înghiţi lacrimile pe care le sim- 
tea gata să izbucnească fără să le fi dorit. Un mesaj 
criptic și alte semne pe care ar fi trebuit să le inter- 
preteze corect îi veniră dintr-odată în minte: Nu vreau 
să rămân singură acasă cu Gylfi, țopăie mereu pe pat 
și geme.... 

— Dóra! Matthias o smulse din gânduri. Am pri- 
mit tocmai acum un telefon de la Muzeul de Vrăji- 
torie. Am aflat din ce cauză cadavrul lui Harald a fost 
mutilat. 


CAPITOLUL 28 


Dóra nu voia în ruptul capului să contramande- 
ze invitația la prânz. Distrată, scoase la întâmplare 
câteva pachete din frigider și congelator și le arun- 
că într-o cratiţă. 

— Poftă bună, strigă ea cu o voioșie forțată. Mat- 
thias se așezase deja la masa din bucătărie și urmă- 
rea cu interes castroanele care apăreau. Până la urmă, 
prânzul consta din mazăre verde, cartofi prăjiți, orez 
cuș-cuș, supă, marmeladă și o plăcintă. 

— Delicios, spuse Matthias politicos după ce lua- 
ră loc cu toții, iar el se servise cu mazăre din conservă. 

Dóra se uită la ce era pe masă și oftă: 

— Lipsește felul principal, constată ea resemna- 
tă. Ştiam că meniul nu este complet. 

Ar fi trebuit să mai aducă ceva ca să încerce să sal- 
veze ceea ce putea fi încă salvat: lasagne congelate, 
paste făinoase, carne sau pește. Știa însă că nu avea 
nimic în casă. Intenţionase să facă și câteva cumpă- 
rături, dar toate evenimentele recente o dăduseră 
peste cap. Matthias o prinse de braț, obligând-o să se 
așeze. 

— Lasă, totul în ordine. Ce-i drept, o cină necon- 
venţțională, dar ora fiind și ea destul de ciudată, nu 
este nimic neobișnuit. Le zâmbi copiilor care morfo- 
leau fără chef prin talmeș-balmeșul din farfurii. 

Dóra se uită la ceas. În curând se făcea trei. În- 
cercă să zâmbească: 

— Sunt încă în stare de șoc, poate că peste un an 
mă voi simți mai bine. În cazul ăsta te invit iar la masă. 

— Nu, nu, nu e nevoie. Prefer să te invit eu la un 
restaurant, ripostă Matthias luând o bucată de plă- 
cintă. Excepţională, comentă el rânjind. 

Nici unul nu mâncă tot ce avea în farfurie, iar gă- 
leata de gunoi se umplu cu resturi. Sóley voia să iasă 
cu prietena ei Kristina, ceea ce Dóra acceptă fără nici 
o obiecție. Gylfi dispăru în camera lui, chipurile ca 
să navigheze pe Internet. Dóra spera din tot sufle- 
tul că nu va începe să caute articole despre puericul- 
tură. Dacă va citi negru pe alb ce îl așteaptă, își va 
pierde în mod sigur tot curajul. Rămași singuri, ea 
și Matthias se așezară în living, la o cafea. 

— Ei bine, începu Matthias jenat. În aceste împre- 
jurări nu mai rămân nici eu prea mult. Oare bunici- 
le nu trebuie să se odihnească puţin după masă? 

Dóra respiră zgomotos: 

— Bunica asta ar prefera un gin tonic. Se mulțumi 
cu o cafea și adăugă: Totuși, știind amândoi ce ur- 
mări poate avea alcoolul, e mai bine să renunţ. 

Îi zâmbi lui Matthias și roși ușor. 

— Mi-ar plăcea totuși să aflu ce ne transmite omul 
din Muzeul de Vrăjitorie. Se rezemă de spătarul ca- 
napelei și se ghemui, cu genunchii la piept. 

Matthias scoase un bilet și îl despături pe măsu- 
ţa pentru cafea. 

— Adattelefon Porgrimur. A stat de vorbă cu acel 
Pâll care este chipurile la curent cu toate. Pe scurt, 
Páll știa absolut tot despre runa magică respectivă. 
Îți dai seama de ce? 

Dóra scutură din cap. Înţelese că Matthias aștep- 
ta de la ea o reacţie euforică și zise: 

— Habar n-am. Fiindcă este genial? 

— Nu. Mă rog, s-ar putea să fie și genial. Dar știa 
totul despre această rună fiindcă își amintea încă foar- 
te bine cât de fascinante i se păruseră lui Harald ex- 
plicaţiile sale. 

— Înseamnă deci că Harald s-a interesat în mod 
special de această rună? întrebă Dóra. 

— Da și nu. La începuta luat legătura cu Pâll ca 
să obțină informații despre rune în genere, mai bine 
zis informaţii despre simbolurile care nu sunt con- 
semnate nicăieri. Apoi l-a întrebat pe Páll despre car- 
tea islandeză de magie din muzeu. Páll i-a explicat cele 
mai importante descântece din carte. Mi-a spus că pe 
Harald l-a interesat mai ales un descântec foarte te- 
nebros care, tematic, face însă parte din categoria des- 
cântecelor de dragoste. Ghici despre care este vorba. 

— Îi scoţi unui mort ochii și faci ceva cu ei? în- 
trebă Dóra curioasă. 

— Nu, din păcate nu, deși joacă și ochii un rol. 
Dacă l-am înţeles bine pe omul nostru, farmecul este 
menit să câștige dragostea unei femei. Trebuie să sapi 
o groapă peste care să treacă femeia. Se toarnă în 
groapă sânge de șarpe, se scrie numele ei și se dese- 
nează câteva rune magice. La sfârșit se rostește un 
descântec, un vers, exact cel care figurează în scri- 
soarea adresată mamei lui Harald. 

Matthias zâmbi satisfăcut. 

— Poezia! exclamă Dóra. 

— Da. Dar nu am terminat încă. Pâll mi-a poves- 
tit că Harald a manifestat un interes neobișnuit pen- 
tru acest descântec de dragoste și a încercat să afle 
tot ce se putea afla despre el: dacă este valabil doar 
în cazul unei iubite sau pentru toate tipurile de dra- 
goste, dacă groapa trebuie săpată neapărat în pământ 
și așa mai departe. Pornind de aici, s-a ajuns la o dis- 
cuție despre runa scrisă pe margine, lângă descântec. 

Matthias intercală o pauză, pentru suspans. 

— Şi? întrebă Dóra nerăbdătoare. 

— Runa asta este necunoscută. Seamănă însă cu 
orună magică din nord pentru un descântec de răz- 
bunare. Le deosebește doar o linie mică. Această rună 
nordică apare într-un manuscris, dar descântecul afe- 
rent nu este complet. Nu se specifică decât cum tre- 
buie să procedezi, după care urmează primul vers 
din descântec: MĂ UIT LA TINE -deci același început 
ca în descântecul de dragoste. Posesorul cărții dese- 
nase runa lângă descântecul de dragoste fiindcă era 
valabilă pentru ambele descântece. Cartea a fost pro- 
babil scrisă de patru bărbaţi, trei islandezi și un da- 
nez. Pâll a zis că acest descântec nordic era mult mai 
tenebros decât altele, iar originea lui rămâne necu- 
noscută. Textul din manuscris este danez. Se găseș- 
te într-o colecție particulară şi provine de la finele 
secolului al XVII-lea, în timp ce cartea islandeză cu 
descântece a fost scrisă cam pe la 1650. 

— Şi din ce cauză runa asta este mai tenebroasă 
decât altele? întrebă Dóra. 

— După spusele lui Páll, a fost folosită pentru a 
face rău cuiva. Dacă după moartea ta runa îţi este în- 
crustată în piele, vei bântui prin lume ca o fantomă 
și vei vizita pe cineva care te-a dezamăgit în timpul 
vieții. Poți ține persoana respectivă sub observație din 
mormânt, o poți determina să-și regrete comporta- 
mentul. Remușcările o vor distruge până la urmă. Pen- 
tru punerea în aplicare a descântecului sunt necesare 
anumite părți ale trupului. Îți poți imagina care. 

— Ochii, spuse Dóra cu convingere. 

Matthias dădu din cap. 

— Dar așteaptă, urmează încă ceva. Harald nu și-a 
mai încăput în piele de bucurie când Pâll i-a vorbit 
despre descântec și i-a cerut indicaţii precise despre 
procedura care trebuie urmată. Páll i-a explicat to- 
tul la telefon și i-a trimis ulterior și o copie a cărții 
și a manuscrisului. 

— Da, și? murmură Dóra nerăbdătoare. 

— Procedura este următoarea: cel care vrea să se răz- 
bune trebuie să încheie un contract cu altă persoa- 
nă, care să rostească descântecul după moartea lui. 
Aproximativ ca în cazul „pantalonilor cadavrului“. 
Cei doi trebuie să deseneze împreună runa pe o bu- 
cată de pergament, cu propriul lor sânge amestecat 
cu sângele unui corb. Nu sunt de ajuns câteva pică- 
turi, fiindcă sub rună trebuie să se specifice că X îi 
promite lui Y să îndeplinească tot ritualul legat de 
descântec, după care X și Y pecetluiesc înțelegerea 
cu semnătura lor. Matthias sorbi din cafea. lar acum 
urmează principalul: Când Y moare, X trebuie să gra- 
veze runa pe cadavru, să scoată din el o cantitate mai 
mare de sânge și, foarte plăcut, să-i scoată și ochii. 

— Aha, spuse Dóra înfiorându-se, dar de ce nu 
este suficient să scrii cu sânge? 

Matthias rânji: 

— Runa trebuie scrijelită pe cadavru pentru a-i 
aminti mortului că ochii i-au fost scoși din propria 
lui dorință. În caz contrar, mortul iese din mormânt 
și îl caută probabil pe prietenul respectiv pentru a-l uci- 
de. Descântecul este scris cu sângele scos din cadavru, 
amestecat cu sânge de corb. 

— Sânge de vrabie! îl întrerupse Dóra. Corbul este 
cea mai mare vrabie din Islanda. 

— În orice caz, de data asta nu trebuie amestecat 
și cu sângele partenerului de contract rămas în via- 
tă. Ochii sunt înfășurați în pergamentul pe care a fost 
scris descântecul, apoi sunt predați persoanei pe care 
vrei să te răzbuni. Începând din acest moment, per- 
soana respectivă este la discreția mortului. Acesta o 
urmărește, amintindu-i mereu de fărădelegile comi- 
se, până devine tot mai slabă și moare în chinuri. 

— lar acesta este descântecul primit de mama lui 
Harald, spuse Dóra mâhnită. 

Era ceva cu adevărat abominabil. Oare de ce o 
urâse Harald pe mama lui în asemenea măsură? Ce-i 
făcuse? Poate își imaginase totul, poate că era pur și 
simplu nebun și oacuzapentrutoate problemele lui. 

— Stai puţin! Mama lui Harald a primit și ochii 
odată cu scrisoarea? întrebă Dóra. 

— Nu. Ochii nu erau în scrisoare, nu am idee din 
ce cauză. Poate s-au pierdut, poate s-au stricat, zău 
că nu știu. 

Dóra rămase pe gânduri. 

— Halldór, medicinistul. Numai el putea mutila 
cadavrul în așa hal. E! l-a omorât pe Harald. 

— Se prea poate, admise Matthias. Dacă nu cum- 
va Harald s-a sinucis, iar Halldór a făcut restul. 

— Dar ar fi imposibil, îl contrazise Dóra. Harald 
a fost strangulat. 

— Poate cu ocazia acelor partide de sex necon- 
venţionale? În orice caz, nu putem exclude nici aceas- 
tă variantă. E posibil ca altcineva să fi încheiat 
contractul cu Harald. În fond, toți prietenii lui au ri- 
dicat din umeri când le-am arătat runa magică. La 
drept vorbind, chiar și Hugi intră în discuție. 

— Trebuie neapărat să mai stăm odată de vorbă 
cu Halldór. Și mai bine, cu toți, dar cine știe dacă îi 
putem convinge să accepte încă o întâlnire. 

Matthias îi zâmbi. 

— În orice caz, nu am pornit pe o pistă cu totul 
greșită. Am înaintat o bucăţică bună de drum. Sin- 
guraproblemă încă neelucidată este cea a banilor. Ce 
s-a întâmplat cu ei? 

Dóra ridică din umeri. 

— Poate că Harald a cumpărat cu ei manuscrisul 
acela misterios. Nu m-ar mira. 

Matthias se gândi câteva clipe: 

— S-ar putea, dar mă îndoiesc. Manuscrisul este 
proprietatea Bibliotecii Regale Norvegiene. Acesta 

este motivul pentru care poliția nu a descoperit ni- 
mic în legătură cu runa. Este foarte puţin cunoscută. 
De fapt, aici nu o cunoaște nimeni în afară de acest 
Pâll, care se află în străinătate. lată de ce nu l-a în- 
trebat nimeni nimic. 

— Dar poate că Harald a adus banii în Islanda toc- 
mai fiindcă voia să cumpere de la Pâll cartea de ma- 
gie. Pe urmă unul dintre prezumtivii săi prieteni l-a 
ucis pentru bani. Banii ar fi putut fi și furați, nu-i așa? 
S-au comis crime și pentru sume mai mici. 

Matthias îi dădu dreptate. Se uită la ceas, apoi o 
privi gânditor: 

— Avionul de la Frankfurt a aterizat la trei și ju- 
mătate. 

— Fir-ar să fie! exclamă Dóra fără să vrea. Acum 
nu pot în nici un caz stau de vorbă cu doamna Gunt- 
lieb, pur și simplu nu sunt în stare. Dacă mă întrea- 
bă de copiii mei, ce-aș putea să-i spun? Da, dragă 
doamnă Guntlieb, fiul meu este extrem de precoce, v-am 
spus că va deveni tată? 

— Crede-mă că nu o interesează copiii tăi, spu- 
se Matthias calm. 

— Dar nici să vorbim despre fiul ei nu ar fi mai 
ușor. Cum aș putea să mă uit în ochii ei și să-i po- 
vestesc că Harald a încheiat un pact cu diavolul pen- 
tru a-i face ei viața un infern și a o băga în cele din 
urmă în mormânt? 

Dóra căută privirile lui Matthias în speranţa că va 
auzi de la el un răspuns liniștitor. 

— Lasă că îi comunic eu toate noutățile, nu-ţi face 
griji în privința asta. Totuși, nu te vei putea eschiva 
de la o discuţie cu ea. Dacă nu astăzi, atunci mâine. 
Ştii doar că femeia face această lungă călătorie pen- 
tru a sta de vorbă cu tine. Când mi-a spus că vrea să 
te cunoască, era mult mai relaxată decât până atunci. 
Nu trebuie să-ți fie frică. 

Argumentele lui nu i s-au părut D6rei prea con- 
vingătoare. 

— Ne dau ele telefon, sau cum se vor petrece lu- 
crurile? 

— Ne dau telefon în momentul când ajung la ho- 
tel — se uită la ceas —, deci probabil curând. Dar pot 
să-i telefonez și eu dacă dorești. 

Ah, alegerea nu era deloc ușoară. Dóra nu reu- 
șea să se hotărască. 

— Da, dă-i tu telefon, spuse ea deodată, și adău- 
gă imediat: Nu, n-o chema! 

Dar înainte de a-și mai putea schimba hotărârea, 
mobilul lui Matthias sună. Dóra gemu când el puse 
mâna pe telefon. Se întoarse apoi spre ea: 

— Ele sunt. Apăsă pe buton: Alo, aici Matthias. 

D6ra nu reuși să înțeleagă mare lucru, auzi doar 
o voce îndepărtată. Schimbul de cuvinte era destul 
de convenţional: „Cum a fost zborul“... „„Păcat“... 
„Dar știți numele hotelului, nu-i așa?“ și așa mai de- 
parte. Convorbirea se termină cu cuvintele lui Mat- 
thias: „Pe curând, la revedere.“ Apoi Matthias se uită 
la ea zâmbind: 

— Ce noroc, bunicuţo, bătrânico! 

— Adică? întrebă Dóra crispată. Nu a venit și ea? 

— Ba da, a venit, dar are o migrenă și ar dori să 
amâne pe mâine discuţia cu tine. Am vorbit cu Eli- 
sa. Sunt în taxi, în drum spre hotel. Elisa vrea să ne 
întâlnim acolo într-o jumătate de oră. 


CAPITOLUL 29 


Fata nu semăna deloc cu mama ei, deși era la fel 
de atrăgătoare. Moștenise tenul mai întunecat al ta- 
tălui. Toată înfățișarea ei era decentă: părul lung, lins, 
strâns într-o coadă, pantalonii negri, eleganţi, bluza 
neagră de mătase. Unica bijuterie la vedere era un 
inel cu diamant pe inelarul mâinii drepte, același inel 
pe care Dóra îl observase în fotografia făcută în bu- 
cătărie. Elisa era foarte zveltă, iar când Dóra îi strân- 
se mâna i se păru aproape fragilă. Matthias se bucură 
de o primire foarte cordială: Elisa îl îmbrățișă și se 
sărutară pe obraji. 

— Ce mai faci? o întrebă el după ceîi dădu drumul. 
Dóra observă că nu i se adresa cu „dumneavoastră“, 
ceea ce ar fi fost de așteptat ținând seama de pozi- 
ţia lui de angajat. Probabil că Matthias avea relații 
mult mai apropiate cu familia, sau poate îi revenea, 
în cadrul firmei, o funcție mai importantă decât cre- 
zuse ea. 

Elisa ridică din umeri, zâmbind ușor: 

— Nu foarte bine. Ultima perioadă nu a fost de- 
loc ușoară. I se adresă apoi D6rei: Aș fi venit mai de 
mult dacă aș fi știut că vreți să vorbiți cu mine. Nici 
nu mi-a trecut prin minte că vizita pe care i-am fă- 
cut-o lui Harald ar putea avea importanţă. 

Atitudinea ei i se păru ciudată Dórei. În fond și la 
urma urmei, vizita ei avusese loc nu cu mult înainte 
de crimă. Se limită totuși să spună: 

— Acum iată-vă aici în sfârșit. 

—Am cumpărat biletul de avion imediat după ce 
Matthias mi-a dat telefon. Aș vrea să vă ajut, îi expli- 
că ea cu o voce convingătoare. Şi mama vrea același 
lucru. 

— Foarte bine, spuse Matthias inutil de tare. Se te- 
mea, poate, că Dóra va face vreo observaţie deplasată. 

— Haideţi să luăm loc, spuse Elisa. Pot să vă ofer 
o cafea sau un pahar cu vin? 

Dóra se hotărâse să renunţe pe viitor la oricebău- 
tură alcoolică, așa că ceru doar o cafea. Elisa și Mat- 
thias comandară vin alb. 

— Prin urmare, începu Matthias așezându-se co- 
mod într-un fotoliu, ce ne poți spune despre vizita ta? 

— Să nu așteptăm mai întâi vinul? zise Elisa, arun- 
cându-i lui Matthias o privire întrebătoare. Am im- 
presia că am nevoie de el în clipa asta. 

— Da, sigur, răspunse Matthias, aplecându-se îna- 
inte și mângâindu-i braţul care se sprijinea de spă- 
tarul fotoliului. 

Elisa se uită la Dóra de parcă ar fi vrut să-și cea- 
ră scuze: 

— N-aș putea să vă explic precis din ce cauză, dar 
îmi vine greu să vorbesc despre această vizită. Ne-am 
întreținut tot timpul numai despre mine. Dacă aș fi 
știut că nu-l voi mai revedea niciodată pe Harald, i-aș 
fi spus cât de mult înseamnă el pentru mine. Își muș- 
că buzele. Dar n-am făcut-o, iar acum este prea târziu. 

Chelnerul aduse băutura și cafeaua. Dóra sorbea 
încet din ceașcă, uitându-se la ei cum își goleau pa- 
harele cu vin. La proxima ocazie va reîncepe să bea, 
dar acum nu mai voia să comande și ea vin. 

— Ar fi mai bine să vă povestesc din ce cauză l-am 
vizitat pe Harald, spuse Elisa punând paharul pe 
masă. Dóra și Matthias dădură din cap. 

— După cum știi și tu, Matthias, în momentul de 
față am probleme serioase cu părinţii mei. Ei vor să 
studiez managementul și să încep apoi o carieră la 
bancă. Harald a fost unicul care mi-a spus mereu să 
fac ce-mi place, adică să cânt la violoncel. 

— Înţeleg, spuse Dóra, deși în realitate nu înțe- 
legea nimic. 

— Harald m-a încurajat să nu mă gândesc la tata 
și la mama, ci să cânt în continuare. Găsești la orice 
pas prostănaci cu cravată care sunt în stare să con- 
ducă o bancă, dar nu găsești mulți oameni înzestrați 
cu atâta talent încât să poată mânui cu artă un instru- 
ment muzical. Elisa se grăbi să precizeze: El a spus 
„„prostănac cu cravată“, nu eu. 

— Îmi permiteți să vă întreb ce hotărâre ați luat? 
o întrerupse Dóra foarte curioasă. 

— Să cânt, răspunse Elisa cu o voce plină de amă- 
răciune. Dar m-am înscris și la management și cu- 
rând voi începe cursurile. 

— Înseamnă că tatăl tău este fericit, observă Mat- 
thias. 

— Da, în primul rând ușurat. În familia mea ni- 
meni nu este cu adevărat fericit. lar dacă da, foarte 
rar. În nici un caz acum. 

— Elisa, am găsit e-mailuri de la Harald și de la 
tatăl vostru. Se pare că nu erau în relaţii prea bune. 
Dóra tăcu câteva clipe, dar adăugă până la urmă: În 
plus, avem motive bine întemeiate să credem că nici 
relația lui Harald cu mama voastră nu era prea ar- 
monioasă. 

Elisa își goli paharul înainte de a răspunde. Apoi 
se uită direct în ochii Dórei: 

— Harald a fost cel mai bun frate pe care și l-ar 
putea dori cineva. Chiar dacă era altfel decât majo- 
ritatea, mai ales spre sfârșit. 

Își scoase vârful limbii și făcu o mișcare ca să su- 
gereze limba despicată a lui Harald. 

— Eu însă am fost totdeauna mânată de el. Era 
un tip colosal, nu numai față de mine. Pe sora mea 
a purtat-o pe palme. Nimeni nu se pricepea atât de 
bine ca el să se poarte cu handicapaţii. Se uită tristă 
la paharul cu vin. Mama și tata... Nu știu cum să mă 
exprim... au fost totdeauna nedrepți față de el. Pri- 
mele mele amintiri legate de părinți sunt încărcate 
de îmbrățișări, de dragoste și atenţie, dar Harald nu 
apare în ele. Păreau... Da, mi s-a părut că nu puteau 
să-l sufere. Se grăbi să precizeze: De fapt, nu au fost 
niciodată răi cu el. Pur și simplu nu-l iubeau. Nu știu 
de ce, nu știu nici dacă aveau un motiv concret. 

Dóra încercă să nu arate cât de antipatică îi era 
familia Guntlieb. Trebuia să-l găsească pe ucigașul 
acestui sărman băiat. Simţi deodată că așteaptă cu ne- 
răbdare întâlnirea cu mama lui Harald. 

— Da, spuse ea în cele din urmă pentru a între- 
rupe tăcerea. Dar să vorbim mai bine despre vizita 
dumneavoastră aici. 

Elisa zâmbi ușurată: 

— Nu am făcut nimic deosebit, am fost doar până 
la Laguna Albastră și am vizitat un gheizer. În rest, 
am mers prin oraș, am stat acasă, am văzut filme, am 
făcut mâncare sau ne-am odihnit. 

Dorei îi venea greu să și-l imagineze pe Harald 
la Laguna Albastră. 

— Şi ce filme ați văzut? întrebă ea curioasă. 

— Lion King, chiar dacă pare incredibil. 

Matthias îi aruncă D6rei o privire și o întrebă pe 
Elisa: 

— Harald ţi-a povestit ceva despre preocupările 
lui din ultima vreme? 

Elisa căzu pe gânduri: 

— Nu multe. Ştia ce vrea și se simţea bine în Is- 
landa. Eu, cel puţin, nu l-am văzut aproape nicioda- 
tă atât de bine-dispus. Poate fiindcă se afla la o distanță 
atât de mare de mama și tata. Sau din cauza unei cărți 
pe care o găsise... 

— O carte? întrebară Dóra și Matthias în același timp. 

— Ce fel de carte? repetă Matthias. 

Pe Elisa o miră reacţia lor. 

— Cartea aceea veche, Malleus Maleficarum. Nu a 
fost găsită în apartamentul lui? 

— N-am idee. Nici măcar nu știu la ce carte te re- 
feri, spuse Matthias. Ţi-a arătat-o? 

Elisa clătină din cap: 

— Nu, nu o avea încă. Deodată amuti, dar con- 
tinuă după câteva secunde: Poate că a fost ucis îna- 
inte de a intra în posesia ei. 

— Ştii cumva dacă urma să o ia de undeva? în- 
trebă Matthias. Ţi-a spus ceva în acest sens? 

— Nu. Ce-i drept, nici nu l-am întrebat. Ar fi tre- 
buit să-l întreb? 

— Acum nu mai putem schimba nimic, zise Mat- 
thias. Dar ţi-a povestit ceva despre carte? 

Elisa se lumină la față: 

— Da. O poveste destul de fantastică. Staţi puţin, 
să-mi aduc aminte. Se gândi un timp, apoi începu: 
Îi amintești, cred, de scrisorile vechi ale bunicului, 
spuse Elisa adresându-i-se lui Matthias, care dădu 
afirmativ din cap. Scrisorile din Innsbruck, din to- 
cul de piele roșie. Harald semăna cu bunicul. Scri- 
sorile l-au fascinat, le citea și recitea mereu. Era convins 
că autorul lor îi făcuse ceva îngrozitor lui Kramer 
pentru a răzbuna moartea soției sale. Se uită la Dóra: 
Ştiţi probabil cine a fost Kramer, nu-i așa? 

Dora îi făcu semn că știa. 

— Harald își pusese în minte să descopere ce se 
întâmplase. Am încercat să-i explic că este imposi- 
bil să dezgropi ce s-a petrecut cu cinci secole în urmă, 
dar el era de altă părere. Biserica fusese implicată în 
toată afacerea, iar Biserica a păstratmulte documen- 
te. În orice caz, Harald nu a depusarmele, a fost în sta- 
re chiar să studieze istoria pentru a avea acces la 
diferite colecţii de manuscrise. Bineînţeles că datori- 
tă colecției bunicului dispunea de un bogat material 
intuitiv. 

— Deci se înțelegea bine cu bunicul lui? întrebă 
Dóra, deși știa că răspunsul va fi afirmativ. 

— Da, sigur. Harald l-a vizitat adesea chiar și 
după ce bunicul a ajuns la spital și nu mai avea mult 
până să moară. Dintre toți nepoții, el era favoritul ab- 
solut al bunicului. Erau în stare să discute ore întregi 
despre arderea pe rug a vrăjitoarelor. 

— Şi a aflat ceva? întrebă Dóra. A descoperit ceva? 

— Da. Universitatea din Berlin i-a facilitat acce- 
sul la Biblioteca Vaticanului. După al doilea an de stu- 
dii a plecat la Roma, unde a rămas aproape toată 
vara. A găsit un document în care Kramer își expu- 
nea planul de a întreprinde un al doilea asalt asupra 
vrăjitoarelor din Innsbruck. Kramer afirma că vrăji- 
toarele i-ar fi furat un exemplar dintr-o carte pe care 
tocmai o redacta. Acest exemplar era extrem de im- 
portant pentru el, conținea indicații despre modul 
cum puteau fi anihilate descântecele și demascate 
vrăjitoarele. lată de ce voia să-și recapete cu orice preț 
cartea. Nu se știe dacă s-a mai întors vreodată la In- 
nsbruck. Harald era îngrozitor de agitat, credea că 
a descoperit cartea prețioasă care îi fusese furată lui 
Kramer și expediată în infern: era un exemplar din 
Hexenhammer, cea mai veche ediţie a acestei cărți re- 
numite, scrisă de mână și ilustrată. 

— Bine, dar hoțul nu a expediat manuscrisul în iad? 
Doar aşa s-a scris, nu? întrebă Dóra. Înseamnă că a fost 
probabil ars. 

Elisa zâmbi. 

— În ultima scrisoare către episcopul din Brixen 
era vorba despre un mesager care urma să parcurgă 
drumul până în infern. S-a cerut ajutorul Bisericii 
pentru această călătorie. Deci cartea nu a fost arsă, 
în orice caz nu atunci, imediat. 

Dóra ridică din sprâncene: 

— Un mesager pentru infern? Foarte clar. Pare cel 
mai firesc lucru din lume. 

— Așa e, râse Matthias, apoi sorbi din pahar. 

— Pe atunci așa ceva nu părea deloc imposibil, 
explică Elisa foarte serioasă. Infernul era considerat 
un spaţiu real în adâncul pământului. O cale de ac- 
ces se afla, chipurile, în Islanda. Într-un vulcan, nu-mi 
amintesc numele lui. 

— Hekla, se grăbi Dóra să precizeze înainte ca Mat- 
thias să încerce să pronunţe cuvântul. Deci acesta era 
motivul venirii lui Harald în Islanda. Căuta infernul. 
Și exact asta îi șoptise lui Hugi. 

— Da, așa este, spuse Elisa. Acolo trebuia dus manu- 
scrisul. În orice caz, Harald așa credea. A căutat in- 
formaţii despre călătoria mesagerului și a găsit un 
indiciu în analele bisericești din Kiel din anul 1486. 
Acolo se vorbește despre un bărbat care a ajuns la Kiel 
cu o scrisoare de la episcopul din Brixen. În ea se ex- 
prima rugămintea de a-i da adăpost și a-l ajuta să 
ajungă în Islanda. Venise călare și avea la el un obiect 
pe care îl păzea ca pe ochii din cap, ceva negru, întu- 
necat. I s-a refuzat binecuvântarea pentru că nu a vrut 
să lase din mână pachetul, deși nu avea voie să intre 
cu el în biserică. Omul a petrecut două nopți la Kiel 
și apoi și-a continuat drumul spre nord. 

— Şi? Harald a aflat cum s-a sfârșit această călă- 
torie? întrebă Matthias. 

— Nu, răspunse Elisa. În orice caz, nu direct. Ha- 
rald a ajuns în Islanda după ce urmărise traseul prin 
jumătate din Europa. La început i-a fost foarte greu, 
dar la un moment dat a descoperit o scrisoare dane- 
ză în care era vorba despre un tânăr care a murit de 
pojar la reședința unui episcop oarecare, nu mai știu 
unde. Tânărul acela se afla în drum spre Islanda. A 
sosit noaptea la reședința episcopală, grav bolnav, și 
a murit după câteva zile. Dar înainte de a închide ochii, 
l-a rugat pe episcop să trimită prin cineva pachetul 
în Islanda, unde să fie aruncat în craterul vulcanu- 
lui Hekla, cu binecuvântarea episcopului din Brixen. 
Peste câţiva ani, episcopul danez a rugat printr-o scri- 
soare Biserica catolică din Islanda să ducă la bun sfâr- 
şit acţiunea. Avea să încredinţeze pachetul unui om 
care pleca în Islanda pentru a vinde acolo indulgen- 
te în numele Papei, banii încasaţi fiind destinati înăl- 
țării bisericii Sf. Petru din Roma. 

— Şi manuscrisul a fost aruncat până la urmă în 
craterul vulcanului? întrebă Matthias. 

— Harald nu prea credea, având în vedere că ni- 
meni nu se încumeta să escaladeze muntele, cu atât 
mai mult cu cât vulcanul a făcut erupție peste câți- 
va ani. Fenomenul i-a descurajat pe toți cei care in- 
tenționau, poate, să ajungă până la crater. 

— Dar unde a reapărut cartea? întrebă Matthias. 

— La reședința unei episcopii, un nume care în- 
cepe cu S, dacă îmi amintesc bine. 

— La Skálholt? zise Dóra. 

— Da, s-ar putea. 

— La Skâlholt nu a fost descoperit niciodată un 
exemplar din Hexenhammer, declară Dóra și sorbi din 
cafea. 

— Harald credea că manuscrisul a fost păstrat 
acolo până la venirea primei prese de tipărit, după 
care a fost dus la altă reședință episcopală, într-o lo- 
calitate al cărei nume începe cu P. 

— Hólar, spuse Dóra, deși numele nu începea cu P. 

— Nu mai știu. S-ar putea. 

— Probabil că cineva a desfăcut pachetul. Dar oare 
ce s-a întâmplat cu cartea mai târziu? Nu a fost publi- 
cată niciodată, nu-i așa? o întrebă Matthias pe Dóra. 

— Nu. Cel puţin eu nu știu să fi fost. 

— Da, spuse Elisa. Harald a descoperit că nu a 
fost luată niciodată din Skâlholt. A găsit-o acolo. Zi- 
cea că fusese ascunsă pentru a nu fi scoasă din țară. 

— Şi unde era? întrebă Dóra. 

Elisa luă o înghiţitură de vin. 

— Nu știu. Harald n-a vrut să-mi spună. Avea de 
gând să-mi povestească restul doar după ce intra în 
posesia cărții. 

Dora și Mathias nu reușiră să-și ascundă dezamă- 
girea. 

— Nu l-aţi întrebat? Nu v-a sugerat nimic? insis- 
tă Dóra. 

— Nu. Era deja foarte târziu și el părea atât de 
bucuros, încât n-am vrut să-i tulbur încordarea aș- 
teptării. 

Elisa zâmbi, pătrunsă, de remușcări: 

— A doua zi am vorbit despre altele. Credeţi că 
ar putea avea legătură cu asasinarea sa? 

— Zău că nu știu, declară Dóra decepționată. Din- 
tr-odată își aminti de Mal. Poate că Elisa îl cunoștea 
pe prietenul de corespondenţă al lui Harald. Poate 
că acest Mal avea informaţii importante. 

— Îl cunoașteţi pe un anume Mal? 

Elisa zâmbi: 

— Mal,da,da. Știu cine este Mal. Se numește defapt 
Malcolm și Harald l-a cunoscut la Roma. Este tot 

istoric. Mi-a dat nu demult un telefon și mi-a spus 
că a primit un e-mail ciudat de la Harald, din Islan- 
da. l-am spus că Harald a fost ucis. 

— Crezi că știe ceva despre toată povestea? între- 
bă Matthias. Poţi să ne pui în legătură cu el? 

— Nu, nu știe nimic. El m-a tras pe mine de lim- 
bă în legătură cu cartea. Harald îi spusese ceva, fără să 
intre în detalii. Malcolm a susținut mereu că totul este 
o prostie și voia neapărat să afle adevărul. 

Sună mobilul D6rei. Era poliţia. Schimbă câteva 
cuvinte cu un polițist, puse mobilul pe masă și se uită 
la Matthias: 

— Medicinistul Halldór a fost acuzat că l-ar fi ucis 
pe Harald. L-au arestat și vrea ca eu să preiau apă- 
rarea. 


CAPITOLUL 30 


Dóra se afla la poliţie și se întreba dacă și-ar pu- 
tea pierde dreptul de a profesa din motive de abuz 
în serviciu și incompatibilitate de interese. Pe de o 
parte, lucra pentru rudele victimei, pe de altă parte 
voia să-l apere pe cel suspectat de crimă. Chemase 
imediat un taxi, iar Matthias rămăsese cu Elisa. Voia 
să-i comunice doamnei Guntlieb noutatea și să-i ex- 
plice decizia ei subită. Îi va spune probabil că, în fe- 
lul acesta, Dóra avea posibilitatea să stea de vorbă cu 
însuși criminalul și să lămurească toate punctele ră- 
mase neelucidate. Ei bine, îi urez noroc, se gândi 
Dóra. Nu-l invidia deloc pe Matthias. Nimeni nu era 
prea receptiv în toiul unei migrene. 

— Bună ziua. Totul e pregătit. 

Un polițist se apropiase de Dóra fără ca ea să-l fi 
observat. 

— Da, mulțumesc. Pot sta de vorbă cu Halldór 
între patru ochi? 

— Da. A dat deja o declaraţie, dar atunci nu voia 
încă un avocat. A fost destul de neplăcut. Nu sun- 
tem obișnuiți să interogăm în absența unui avocat pe 
cineva care este acuzat de o crimă atât de gravă. El 
a insistat și n-am avut încotro. Abia după depoziție 
a cerut un avocat, mai precis pe tine. 

— Markús Helgason este aici? Aș putea să vor- 
besc o clipă cu el înainte de a-l vedea pe Halldór? în- 
trebă Dóra politicoasă. 

Polițistul o conduse la colegul lui. 

Dóra îl salută pe Markus, care stătea la biroul lui, 
având în față cana cu Manchester United. 

— Nu te rețin mult, aș vrea doar să vorbesc o clipă 
cu tine înainte de a mă întâlni cu Halldór. 

— Nici o problemă, spuse Markús. Nu părea prea 
entuziasmat. 

— Îţi amintești probabil că lucrez pentru familia 
Guntlieb. 

Polițistul dădu din cap, absent. 

— Sunt într-o situație precară, între două scaune. 

— Da, fără doar și poate. Exact din acest motiv l-am 
sfătuit pe Halldór să nu te ia pe tine ca apărătoare, 
dar n-a vrut să accepte. Pentru el eşti un fel de Robin 
Hood. Nu a recunoscut că ar fi vinovat. Crede pro- 
babil că l-ai putea scoate din încurcătură. 

Markus rânji fără menajamente. Dóra nu se lăsă 
derutată de observaţia lui. 

— Crezi, prin urmare că el este făptașul? 

— Sigur. Avem dovezi că a fost implicat. Dovezi 
irefutabile. Cei doi amici au acționat mână în mână. 
Din întâmplare au venit din direcţii opuse, în 
aceeași zi. Am avut întotdeauna o slăbiciune pentru 
hazard. 

Zâmbi larg. 

— Şi când a ieșit totul la lumină? 

— leri, spre seară. Am fost chemați la telefon de 
două persoane care au avut legătură cu victima. Am- 
bele ne-au dat informaţii care dovedesc culpa lui Hal- 
ldór și indică locul unde s-a produs crima. 

— Ce informaţii, dacă îmi este permis să întreb? 

— Nu are nici o importanță dacă le afli acum sau 
mai târziu. S-a descoperit la Harald acasă, mai bine 

zis în spălătoria comună, o cutie cu tot felul de obiec- 
te ciudate. Printre ele este și o bucată de piele cu un con... 

— Cu un contract despre ochi, completă Dóra 
foarte liniștită. Știu. 

Polițistul se înroși: 

— Şi nu ţi-a trecut nici o clipă prin minte să iei 
legătura cu noi? Mai există și alte informații impor- 
tante pe care ni le-ai ascuns până acum? 

Dóra sări peste a doua întrebare și se limită la prima: 

— Între noi fie vorba, Matthias și cu mine am aflat 
ceva de-abia azi, și e vorba doar despre o presupu- 
nere. Spre deosebire de voi, nu am avut nici o dova- 
dă concretă. 

— Ar fi trebuit totuși să ne informați, spuse 
Markus încă agitat. 

— Am fi făcut-o oricum, bineînţeles, i-o întoarse 
Dóra care se enervase și ea. Azi e duminică, nu te-am 
fi deranjat în ziua ta liberă doar din cauza unei bă- 
nuieli, dar mâine ţi-am fi spus. 

Îl învălui cu cel mai dulce zâmbet al ei. 

— Ţi-eușor să spui asta acum. Sper că așa și este, 
zise polițistul. 

Se uită la ea de parcă nu credea nici un cuvânt. 

— Ce obiecte ciudate au fost găsite? întrebă Dóra. 

— Două degete, o mână, un picior și o ureche 
zdrobită. 

Markus se așteptase ca Dóra să știe și asta. Expre- 
sia ei dovedea însă contrariul. 

— Probabil de la persoane diferite, continuă po- 
lițistul, așteptând reacţia ei. 

— Ce? Dóra era îngrozită. Ştia numai despre de- 
getul amintit de Gunnar. Degetul găsit la Árnagarður, 
care aparent nu avea legătură cu moartea lui Harald. 
Oare ce însemna această nouă descoperire? 

— Vrei să spui că avem de-a face cu un criminal 
în serie? Care adună părți din trupurile victimelor? 

— Încănune putem pronunța asupra acestui punct. 
Clientul tău susține că nu știe nimic despre așa ceva. 
Minte, bineînţeles. Îmi dau seama când cineva minte. 

— Dar ce fel de dovezi aveţi? Doar contractul sem- 
nat de Harald? 

— Da, răspunse Markus. În afară de asta, sub pra- 
gul camerei studenţilor din Árnagarður a fost găsi- 
tă o steluță de metal desprinsă de la pantofii pe care 
îi purta Harald în seara crimei. E un indiciu clar că 
trupul a fost târât pe ușă. Halld6r avea acces la aceas- 
tă ușă. Crima a fost probabil comisă acolo. În aceeași 
cameră s-a găsit și o linguriţă de ceai. Murdară de 
sânge. Am căutat pe ea amprente și le-am găsit pe ale 
lui Halldór. Sângele de pe linguriţă este al lui Harald. 
Primele analize confirmă, în orice caz, acest lucru. 

— O linguriţă cu pete de sânge? exclamă Dóra mi- 
rată. Bine, după părerea voastră ce legătură are cu 
toată povestea? 

Markus nu-i răspunse direct. 

— Intendentul, care supraveghează și echipa fe- 
meilor de serviciu, a predat-o unui profesor de aco- 
lo, iar acesta ne-a informat imediat. Îi aruncă Dorei 
o privire mustrătoare: Spre deosebire de tine, el nu 
a așteptat până luni. 

— Bine, dar o linguriţă cu pete de sânge pe ea! 
Nu-mi dau prea bine seama ce legătură poate avea 
cu toată afacerea și din ce cauză a fost descoperită 
de-abia acum. După găsirea cadavrului a fost perche- 
ziționată toată clădirea, nu-i așa? 

— Probabil că ochii cadavrului au fost scoși cu aju- 
torul linguriţei. În ceea ce privește percheziția... 

Pentru că Markus ezită, Dóra își dădu seama că 
atinsese un punct sensibil. 

— Bineînţeles că a fost percheziționată toată clă- 
direa. În actualul stadiu al investigațiilor, nu știm încă 
de ce nu a fost găsită atunci și lingurița. Dar vom afla. 

— Bun, deci aveți un contract și o linguriţă cu pete 
de sânge. 

Dóra observă că Markús se agită pe scaun. Însem- 
na că nu terminase. 

— Sinceră să fiu, am impresia că asta nu dove- 
dește neapărat vinovăția lui Halld6or. Dacă nu mă 
înșel, are un alibi. 

— Chelnerul de la Kaffibrennslan? întrebă Markus 
batjocoritor. Cu el trebuie să mai stăm de vorbă. Și 
să nu leșini dacă depoziția lui se va clătina puțin. Îi 
aruncă o privire plină de superioritate: Avem și alte 
dovezi împotriva clientului tău. Mai exact, două. 

— Două? 

— Da. Sau, și mai exact, o pereche. Au fost găsi- 
te azi dimineața, cu ocazia percheziționării locuin- 
tei lui Halldór. Sunt sigur că o vor convinge până și 
pe doamna Guntlieb. 

Expresia lui Markus denota atâta suficiență, în- 
cât Dóra se simți tentată să caște și să plece de aco- 
lo fără să-i mai pună nici o întrebare. Învinse 
curiozitatea. 

— Ce anume, Markus? 

— Ochii lui Harald! 


CAPITOLUL 31 


Dóra se uită la Halldór fără să spună nimic. Bă- 
iatul ședea vizavi de ea, cu umerii lăsaţi în jos. De 
când fusese adus la interogatoriu nu deschisese nici 
măcar o dată gura. Își ridicase, ce-i drept, capul când 
Dóra intrase în cameră, dar pe urmă și-l plecase iar, 
fixând o gaură din podea. 

— Halldór, spuse Dóra destul de supărată, am și 
altele de făcut. Dacă nu vrei să stai de vorbă cu mine, 
pierdem vremea. 

Băiatul se uită la ea. 

— Vreau o țigară. 

— Nu se poate, spuse Dâra. Fumatul este inter- 
zis. Dacă ai venit aici să fumezi, ai întârziat zece ani. 

Halldór dădu din cap, vlăguit. 

— Ştii foarte bine că ești într-o situație complica- 
tă. Chiar foarte complicată. 

— Nu eu l-am omorât, spuse Halldór privind-o 
drept în ochi, fără să clipească măcar. Pentru că Dóra 
nu-i răspunse, începu să-și lărgească o gaură din 
blugi. Probabil că fusese acolo de la bun început, du- 
blând prețul pantalonilor. 

— Inainte să începem, trebuie să clarificăm un lu- 
cru. Dóra aşteptă ca Halldór să-i acorde toată aten- 
ţia, după care continuă: Lucrez pentru familia lui 
Harald. Interesele tale nu coincid cu interesele fami- 

liei Guntlieb. Mai ales acum. De aceea te sfătuiesc 
să-ți alegi alt avocat. Nu pot decât să stau de vorbă 
cu tine aici și acum. Nu mai mult. Pot totuși să-ți re- 
comand alt apărător. 

Halld6r își miji ochii și reflectă câteva secunde. 

— Nu pleca. Vreau să vorbesc cu tine. Pe mine nu 
mă cred. 

— Poatecă nu te cred fiindcă minţi, spuse Dóra sec. 

— Nu, nu mint. Nu când este în joc ceva esenţial, 
repetă Halld6r cu încăpățânare. 

— Deci tu hotărăști ce este esenţial și ce nu? 

Faţa lui se schimonosi de furie. 

— Ştii foarte bine ce vreau să spun: Esenţial este 
că nu eu l-am omorât. 

— Şi neesenţial? Ce este neesenţial? întrebă Dóra. 

— Nimic deosebit, spuse Halldór plecându-și iar 
capul. 

— Dacă vrei să-ţi fiu cât de cât de folos, declară 
Dóra aplecându-se peste masa uriașă dintre ei, pre- 
tind un singur lucru: să nu mă minți. Îmi dau per- 
fect seama când cineva mă minte. 

Spera să fie tot atât de convingătoare ca polițis- 
tul adineauri. 

Halldór dădu din cap, dar continua să facă o mu- 
tră acră. 

—Bine, dar rămâne între noi. Okay? 

— Într-o anumită măsură, spuse Dóra. Repet: nu 
te pot apăra în faţa instanței. Poți să-mi povestești 
tot ce dorești, în afară de crimele pe care ai de gând 
să le comiti în viitor. Pe astea păstrează-le pentru tine. 

Dóra îi zâmbi. 

— Nu intentionez să comit nici un fel de crimă, 
răspunse Halldór foarte serios. Îmi promiţi că tot ce-ţi 
voi spune rămâne între noi? 

— În funcţie de ceea ce va mai afla poliția, s-ar 
putea chiar să ți se amelioreze situația. Eşti într-o în- 
curcătură așa de serioasă, că mai rău nu poate fi. Dar 

dacă vrei, poţi să-mi dai numai informațiile care ţi-ar 
ușura situaţia. De acord? 

— De acord, spuse Halldór, dar oarecum suspicios. 
Apoi adăugă tăios: Hai, dă-i drumul. Întreabă-mă. 

— Ochii lui Harald au fost găsiţi la tine. Ce înseam- 
nă asta? 

Mâinile lui Halldór începură să tremure. Își scăr- 
pină nervos palma mâinii stângi. Dóra aşteptă liniș- 
tită să se hotărască dacă vrea sau nu să-i spună 
adevărul. Dacă nu, se va ridica și va pleca. 

Eul eu. 

— Știm amândoi cine ești, spuse Dóra nerăbdă- 
toare. Sau îmi răspunzi, sau am plecat. 

— Nu i-am putut trimite, izbucni el. Nu am în- 
drăznit. Găsiseră deja cadavrul. M-am temut că o să 
găsească ochii la poștă. Voiam să-i expediez mai târ- 
ziu, după ce toată tevatura s-ar fi potolit. Am scris 
cu sânge descântecul și am expediat scrisoarea ime- 
diat după aceea, duminică. Am pus-o într-o cutie poș- 
tală din oraș. 

Ajuns la capătul acestei mărturisiri, inspiră adânc 
și își încleștă fălcile. 

— Să înţeleg că era vorba despre contract? între- 
bă Dóra. Ai vrut neapărat să respecţi contractul ace- 
la absurd cu descântecul de răzbunare? 

Halldór îi aruncă o privire furioasă: 

— Da. Am jurat să-l respect. Pentru Harald. Pen- 
tru el avea o importanţă colosală, explică el îmbujo- 
rându-se. Mama lui era îngrozitoare. 

— Nu-ţi dai seama că este o adevărată nebunie? 
întrebă Dóra uimită. Cum ţi-a trecut prin minte așa 
ceva? 

— Uite-așa, răspunse Halldór sec. Dar nu eu l-am 
omorât. 

— Stai o clipă. Nu am ajuns încă acolo, spuse Dóra 
iritată. Tu i-ai scos ochii. Am înțeles bine? 

Halldór dădu din cap, rușinat. 

— l-ai dus acasă? 

Dădu iar din cap. 

— Şi undei-ai păstrat, dacă îmi dai voie să te întreb? 

— În congelator, într-o pâine. l-am îndesat într-o 
pâine pe care am pus-o în congelator. 

Dóra se rezemă de spătarul scaunului. 

— Da, sigur. Într-o pâine. Unde în altă parte? 

Apoi se concentră iar, încercând să alunge din min- 
te imaginea. 

— Cum ai făcut asta? Mă refer la fapta în sine. 

Halldór ridică din umeri: 

— Nu asta a fost problema. Cu ajutorul unei lin- 
gurițe. Mai greu a fost să scrijelesc simbolul în cada- 
vru. A fost o acțiune violentă. Aproape că mi s-a făcut 
rău. A trebuit să merg de câteva ori la fereastră, să 
respir aer curat. 

— Ai spus că nu asta a fost problema? murmu- 
ră Dóra stupefiată. Sorry, îmi permit să mă îndoiesc. 

Băiatul îi aruncă o privire tăioasă. 

— Am văzut și lucruri mai respingătoare. Am fă- 
cut lucruri mult mai scârboase. Ce-ti închipui? Cum 
îţi închipui că e să despici limba unui prieten? 

Dóra nu-și putea imagina. Se îndoia însă că ar fi 
mai respingător decât să scoţi ochii unui prieten cu 
ajutorul unei lingurițe. De acum înainte va folosi o 
lingură de supă când va amesteca zahărul din cafea. 

— Oricum ar fi fost, plăcut nu poate fi. 

— Evident că nu, spuse Halldór cu voce tare. 
Amuţiserăm toți, ţi-am spus deja. 

— Aţi amuţit toți? Cine? Nu ai fost singur? între- 
bă Dóra surprinsă. 

Halld6r nu se grăbi să-i răspundă. Mai trase pu- 
țin de gaura din pantaloni și își scărpină iarăși pal- 
ma. Dóra trebui să repete întrebarea. 

— Nu. Nu am fost singur. Eram toți acolo: Mar- 
ta Maria, Bríet, Andri și Brjánn. Veneam din oraș și 

voiam să ne continuăm petrecerea. Marta avea chef 
să mai înghită ceva, iar Briet ne-a spus că Harald lă- 
sase la un moment dat în camera studenților câteva 
pastile de Ecstasy: 

— Dar Hugi? A fost și el de față? 

— Nu. Pe Huginul-amvăzutdeloc în seara aceea. 
Plecase de la petrecere împreună cu Harald și nu l-am 
mai văzut. Nici pe Harald. Adică pe el nu l-am mai 
văzut în viață. 

— Deci v-aţi dus la Arnagarăur? întrebă Dóra ui- 
mită. Cum aţi intrat? Sistemul nu a înregistrat nimic. 

— Sistemul de alarmă nu funcționa. Am impre- 
sia că nu funcționează niciodată. Cui îi pasă, în fond, 
cine a părăsit ultimul clădirea? 

— Þorbjörn Ólafsson, la care voia Harald să-și facă 
lucrarea la masterat, susține că el personal a armat 
sistemul, spuse Dóra. Şi este foarte sigur de asta. 

— Totuși nu funcţiona când am intrat noi. Pro- 
babil că ucigașul lui Harald l-a dezactivat. 

— Cu toate astea, ușa a fost încuiată și este nece- 
sară ocartelă magnetică pentru a intra în clădire, in- 
sistă Dóra. Un calculator înregistrează totul și, conform 
datelor, nu a intrat nimeni în clădire. 

Printre documentele poliției se găsea și un print 
din sistemul de siguranţă. Dóra îl văzuse cu ochii ei. 

— Ne-am cățărat și am intrat printr-o fereastră 
deschisă în spate. Este deschisă în permanenţă, pro- 
babil că acolo are biroul vreun adormit care uită de 
fiecare dată să o închidă. Cel puţin așa spune Briet, 
care știa de ea. De ieșit, tot pe fereastră am ieșit. 

— Și apoi? întrebă Dóra. L-aţi găsit pe Harald dor- 
mind după beţie? Era mort? Ce s-a întâmplat? 

— Ți-am spus deja că nu eu l-am omorât. Nu dor- 
mea. Zăcea în camera studenţilor. Pe jos. Mort. Mort 
de-a binelea, cu fața vânătă și limba scoasă. Putea 
să-și dea oricine seama că fusese strangulat. 

Un hârâit din vocea lui Halldór demonstra că nu 
era chiar atât de cool cum voia să pară. 

— Oare ar fi fost posibil să se sufoce la o partidă 
de sex? Aţi luat vreun obiect care ar fi putut dovedi 
așa ceva? 

— Nu. Absolut nimic. În jurul gâtului nu era ni- 
mic... Doar vânătăile acelea oribile. 

Dóra încercă să proceseze aceste noutăţi. Dacă 
Halldór o minţea pe toată linia, însemna că are de-a 
face cu un mincinos extrem de abil. 

— Cam cât era ceasul? 

— În jur decinci. Poatecinci și jumătate. Sau șase. 
Nu mai știu. Pe la patru eram încă la bar. Nu-mi amin- 
tesc prea bine cât am stat acolo. N-am dat importan- 
tă timpului. 

Dóra inspiră adânc. 

— Și după aceea? I-ai scos ochii în timp ce amicii 
tăi se uitau la tine, sau cum? Și cum a ajuns Harald 
lângă imprimantă? 

— Bineînţeles că nu am început imediat. Mai în- 
tâi ne-am oprit în jurul lui, paralizați. Nu știam ce 
să facem. Marta Maria a avut un acces de isterie, iar 
în cazul ei așa ceva nu se potolește prea repede. Eram 
șocați și îngroziţi, beți și drogați. Deodată Bríet a în- 
ceput să vorbească despre contract, s-a aruncat de gâ- 
tul meu și mi-a spus că trebuie să-l duc la îndeplinire, 
altfel Harald îmi va face vizite în postură de stafie. 
Semnasem contractul cu ocazia unei întâlniri, în pre- 
zenţa tuturor, dar numai pentru a face puţin pe gro- 
zavii. În schimb, Harald a luat toată povestea în serios. 
Hugi era unicul care nu știa nimic despre contract. 
Harald era de părere că Hugi nu are încredere în magie. 

— În contract era vorba doar despre descântecul 
de răzbunare? întrebă Dóra. 

— Da. În orice caz, în cel scris, răspunse Halldór. 
Am încheiat un al doilea contract asemănător. Un 

descântec de dragoste care să sprijine descântecul ce- 
lălalt. Urma să trezească ulterior dragostea mamei 
lui Harald, ca să i se pară și mai insuportabile vizite- 
le lui din mormânt. Acest contract era doar oral. Eu 
trebuia să sap o groapă alături de mormântul lui Ha- 
rald, să scriu numele mamei lui și să desenez câte- 
va rune magice. După care trebuia să torn în groapă 
sânge de șarpe. Harald cumpărase un șarpe în acest 
scop. Mi l-a dat cu o săptămână înainte și animalul 
este încă la mine. Mă înnebunește. Trebuie să-l hră- 
nesc cu hamsteri vii și de fiecare dată îmi vine să-mi 
vărs matele. 

Prin urmare Harald cumpărase hamsterii ca să 
hrănească șerpii. Clar. 

— Bine, dar asta înseamnă că Harald se aștepta 
să moară? întrebă Dóra uimită. 

Halldór ridică din umeri. 

— Nu am făcut decât ce trebuia să fac. Pe Marta 
Maria și pe Briet le-au apucat vărsăturile. Andri a 
spus pe urmă că ar trebui să-l scoatem de acolo pe 
Harald, în caz contrar bănuiala va cădea asupra noas- 
tră. Noi eram cei care foloseam cel mai mult came- 
ra. L-am târât pe Harald în cabinet și l-am ridicat în 
picioare, pentru că nu era suficient loc ca să-l în- 
tindem pe jos. A fost destul de complicat. După aceea 
am șters-o și ne-am dus la Andri. Locuiește în apro- 
pierea orașului. Marta Maria a vomat tot timpul, 
până dimineaţa. Noi, ceilalți, am stat nemișcaţi în li- 
ving și până la urmă am adormit. 

— De unde aţi procurat sângele de corb? 

Pe faţa lui Halldór apăru o expresie de jenă. 

— Harald și cu mine l-am împușcat. Afară, lângă 
far. Nu am avut altă soluţie. Am cutreierat Grădina 
Zoologică și toate prăvăliile de animale întrebând 
dacă cineva ar fi dispus să ne dea sau să ne vândă 

un corb. Fără rezultat. Aveam neapărat nevoie de sân- 
gele lui pentru contract. 

— Dar arma de unde ați luat-o? 

— Am împrumutat-o de la tata. E vânător. N-a 
observat nimic. 

Dóra nu știa ce să mai spună. Apoi își aminti de 
cutia cu rămășițe omenești. 

— Halldór, începu ea liniștită, ce-i cu resturile 
umane descoperite acasă la Harald? Aveaţi nevoie de 
ele sau erau ale lui? 

Părea oarecum impropriu să sugereze acum po- 
sesia, dar asta era situația. 

Halldór tuși și își frecă nasul cu dosul palmei. 

— Ei, da, asta... spuse el prostește. Nu sunt de la 
cadavre, dacă mă crezi. 

— Să te cred? Nu cred nimic, i-o întoarse Dóra, 
furioasă. Mă așteptla orice. Nu m-ar mira să-mi poves- 
teşti că ați deshumat morţi... Nu mă mai miră nimic. 

Halldór o întrerupse: 

— E doar un fleac. Ar fi trebuit să le arunc. 

Dóra râse batjocoritor: 

— Mă îndoiesc. Fleacuri care trebuie aruncate. Nu 
te comporta ca un idiot, spune-mi ce-i cu ele. 

Halldór se uită la Dóra, roșu ca un rac. 

— Dacă sticleţii le vor examina, vor constata că 
sunt membre care au fost amputate. Intră în atribu- 
tiile mele să incinerez așa ceva. În loc să le incine- 
rez, le-am dus acasă. 

— Cred că ar fi mai bine să spui „fostele tale atri- 
buţii“, dragul meu. Mă îndoiesc că vei mai lucra vre- 
odată la spital. 

Dóra încercă să facă ordine în nenumăratele gân- 
duri și întrebări care se învălmășeau în mintea ei. 

— Cum poate cineva să păstreze un picior, un de- 
get sau orice altceva de genul ăsta? Carnea de om nu 
mucegăiește? Sau le-ai păstrat tot în congelator? 

— Nu... Le-am copt, răspunse Halldór de parcă 
ar fi fost cel mai firesc lucru din lume. 

Dóra izbucni într-un râs nervos. 

— Ai copt părți dintr-un corp omenesc? Doam- 
ne,nu potdecâtsă-l compătimesc pe viitorul tău apă- 
rător. Bietul de el! 

— Nu le-am copt în adevăratul înțeles al cuvân- 
tului, izbucni Halldór enervat. Doar le-am uscat în 
cuptor, la temperatură mică. Așa nu se mai degra- 
dează. În orice caz, nu atât de repede. Înafară de asta, 
carnea putrezește, nu mucegăiește. 

Se rezemă de spătarul scaunului, furios de-a bi- 
nelea. 

— Aveam nevoie de toate astea pentru descânte- 
ce, au o eficiență mai mare. 

— Dar degetul găsit la Amagarăur? Face și el par- 
te din produsele tale de patiserie? 

— A fost primul. Am vrut s-o sperii pe Briet și 
l-am băgat în gluga ei. Credeam că o să leșine când 
o să-i cadă în față, dar degetul s-a rostogolit afară fără 
ca ea să observe. După aceea n-am mai făcut glume 
cu rămășițe omenești fiindcă riscam să dăm cu ade- 
vărat de belea. 

Dóra își trecu în revistă impresiile. Se săturase de 
orori și schimbă subiectul: 

— De ce ne-ai minţit când te-am întrebat de ex- 
cursiile la Strandir și la hotelul Rangâ? Știm foarte 
bine că l-ai însoțit pe Harald. 

Halldór se uită în jos. 

— Nu voiam să faceţi legătură dintre mine și Mu- 
zeu. Tocmai atunci i-a venit lui Harald ideea cu des- 
cântecul din contractul nostru. În rest nu s-a 
întâmplat nimic deosebit. Am așteptat afară, pe o 
bancă, în timp ce Harald stătea de vorbă cu custo- 
dele. Se pare că s-au înţeles foarte bine, și-au strâns 
cordial mâna când am plecat. Eram cumplit de mah- 

mur și mă simțeam înfiorător, așa că nici nu am vrut 
să intru. Mi-a ținut companie un corb îmblânzit. 

— N-aţi stat de vorbă despre muzeu în timpul 
zborului de întoarcere? întrebă Dóra. 

— Nu, era și pilotul de față. 

— Dar la hotelul Rangâ? Ce-a căutat Harald acolo? 
întrebă Dóra. Știu foarte bine că ai fost și tu prezent. 

Halld6r se înroși. 

— Nu știu ce-a căutat acolo. În orice caz, nu ve- 
nise la o partidă de pescuit. Mai mult nu știu. Am 
petrecut noaptea la hotel, iar Harald a cutreierat ți- 
nutul. Eu am rămas în cameră și am învățat. 

— De ce nu te-ai dus și tu cu el? 

— Nu a vrut el, răspunse Halldór. M-a luat și pe 
mine fiindcă i-am povestit că am rămas mult în urmă 
la o materie. Voia să mă încuie în cameră, împreună 
cu cărțile, tot sfârșitul săptămânii, într-un loc unde 
să nu existe tentaţii. Și exact așa a și procedat. Vreau 
să spun nu la propriu, dar nu a acceptat să iescu el. 
Nu știu exact unde a fost, dar Rangă este în apropie- 
re de Skálholt. 

— Şi nu ați avut nici un program comun, nu ați 
stat de vorbă? întrebă Dóra. 

— Ba da, sigur că da. Seara ne întâlneam, mâncam 
împreună, apoi mergeam la bar, spuse Halldór rân- 
jind. Acolo stăteam de vorbă despre toate, mă înţelegi? 

— Şi de ce ai susținut că nu știi nimic despre 
această plimbare? întrebă Dóra uimită. Și, pentru 
Dumnezeu, de ce te-ai trecut în registrul hotelului drept 
Harry Potter? 

— Pur și simplu, răspunse Halld6r nervos. Ha- 
rald m-a înscris așa, îl amuza să dea porecle, iar atunci 
venise rândul meu. 

— Cred că poliţia nu s-a înșelat, din păcate. Hugi 
l-a ucis pe Harald, iar voi, ceilalți, ați făcut restul fără 
a vă gândi la consecinţe. Poate că Hugi ajunsese deja 

acasă, cine știe. Nu sunteți chiar normali, și nici Hugi 
nu este întreg la cap dacă l-a ucis pe Harald așa. Pro- 
babil că doar el înțelege de ce. 

— Nu! Halldór nu mai era furios, ci de-a dreptul 
disperat. Nu Hugil-a omorât pe Harald, în nici un caz! 

— În dulapul lui a fost găsit un tricou pătat cu 
sângele lui Harald, iar Hugi nu a reușit să explice 
cum a ajuns acolo. Poliția presupune că Hugi a șters 
cu el sângele. 

Dóra se uită la Halldór: 

— Este același tricou pe care l-a purtat cineva la 
operaţia lui Harald, când și-a despicat limba. 100% 
silicon. Îl recunoști? 

Halldór clătină din cap, foarte agitat. 

— Hugi îl purta. S-a murdărit cu sânge și s-a dez- 
brăcat. După operaţie, eu am șters cu el pe jos. Se uită 
rușinat la Dóra: Nu i-am spus lui Hugi, dar tot eu am 
aruncat tricoul în dulapul lui. Nu Hugi l-a omorât 
pe Harald! 

— Dar cine altcineva, dragul meu? întrebă Dóra. 
Cineva l-a ucis și presupun că Hugi va fi condam- 
nat pentru această faptă, așa cum tu și prietenii tăi 
veți fi condamnaţi pentru profanare de cadavre, poa- 
te pentru ceva și mai grav. 

— Bríet, exclamă Halldór deodată. Cred că Bríet 
l-a omorât. 

Dóra se gândi câteva clipe. Bríet. Blondina micu- 
tă, cu sânii mari. 

— Și de ce crezi că ar fi făcut-o? întrebă ea liniștită. 

— Doar așa, răspunse Halldór evaziv. 

— Nu. Spune-mi de ce. Trebuie să ai o idee. De 
ce tocmai ea? întrebă Dóra apăsat. 

— Așa. Când eram la barul din oraș, a dispărut 
la un moment dat. A zis că s-a rătăcit de noi, dar noi 
nu neurnisem din loc. În orice caz, cei mai mulți din- 
tre noi. 

— Nu e suficient, spuse Dóra, care nu mai avea 
chef să-l întrebe din ce cauză nu declarase și la po- 
liție aceste bănuieli. Judecând după depoziţiile stu- 
dențţilor, rămăseseră împreună tot timpul. 

— Linguriţa de ceai, spuse Halldór încet. Ea tre- 
buia să facă dispărută lingurița, dar nu a făcut-o. 
Doar nu putea fi atât de tâmpită încât s-o pună pur 
și simplu în sertar, unde au găsit-o pe urmă caraliii, nu 
pot crede așa ceva. Marta Maria a avut grijă de cuţit, 
iar ăsta a dispărut. Și iată că lingurița reapare brusc. 
Mi se pare ciudat. 

— Dar de ce să fi strecurat ulterior lingurita în ser- 
tar? Nu văd nici o logică. 

— A vrut să-mi facă mie greutăți. Ea nu a pus nici 
o clipă mâna goală pe linguriţă, așa cum am făcut 
eu. Purta mănuși. Este furioasă pe mine fiindcă nu 
mai vreau să mă culc cu ea. Nu știu. 

Halldór se foi pe scaun. 

— În seara aceea s-a purtat cam ciudat. Când am 
descoperit cadavrul, a fost singura care nu a țipat și 
nu a plâns. A rămas foarte calmă. Doar s-a uitat la 
Harald și nu a scos nici un cuvânt, în timp ce noi 
eram complet șocați. Nici un cuvânt. Până mi-a amin- 
tit de contract. A vrut să arunce totul în cârca mea. 
Întreabă-i și pe ceilalți dacă nu mă crezi. 

Halldór se aplecă peste masă și puse mâna pe bra- 
tul Dorei: 

— Ea știa despre fereastra deschisă. Poate că ie- 
şise deja pe fereastra asta în cursul serii, mai știi? Era 
supărată pe Harald fiindcă nu mai voia să stea de 
vorbă cu ea, dar nici cu ceilalți nu vorbea. În fine, nu 
mai are importanţă. Poate că s-a întâlnit cu el, iar el 
s-a purtat ca un tâmpit. Cine știe ce s-a întâmplat! 
Crede-mă că m-am gândit mult la asta și știu ce spun. 
Examinează situația, stai de vorbă cu ea, fă-o cel pu- 
țin de dragul meu. 

Dóra își desprinse brațul. 

— Oamenii au reacţii foarte diferite în momente 
de șoc. Poate că ea face parte din categoria celor cu 
sânge rece. Nu vreau să stau de vorbă cu ea. Spune 
tot la poliție, dacă vrei. 

— Dacă nu mă crezi că Briet este nebună, intere- 
sează-te la Universitate. Ea și Harald au lucrat îm- 
preună la o temă de cercetare care s-a sfârșit într-un 
haos. Nu trebuie decât să întrebi. 

— Ce temă? zise Dóra încet. Poate că exista totuși 
o legătură cu studiile lui Harald. 

— Era vorba să găsească în diferite colecții surse 
contemporane despre episcopul Brynjólfur Sveinsson 
și să le inventarieze. Lui Briet îi intrase în cap că niște 
documente fuseseră furate. A fost un scandal îngro- 
zitor. Până la urmă s-a constatat că totul era o prostie. 
E nebună de-a binelea, abia acum mi-am dat seama. 
Interesează-te la Universitate, măcar atâta poți face. 

— La care profesor era făcută lucrarea? întrebă 
Dóra, dar regretă imediat. Începuse să susțină fără 
să vrea varianta imposibilă a lui Halldór. 

— Nu știu, dar desigur la Þorbjörn ăla. Cei de la 
Universitate știu. Du-te și întreabă. Te rog, fă-o, îţi pro- 
mit că nu vei regreta. 

Dóra se ridică. 

— Pe curând, ucenicule brutar. Dacă vrei, îți caut 
un avocat. 

Halldór scutură din cap și se uită în gol: 

— Credeam că mă înţelegi. Ai vrut să-l ajuţi pe 
Hugi și credeam că mă vei ajuta și pe mine. 

Dóra îl compătimea sincer. O copleșiră sentimen- 
te materne. Sau erau sentimentele unei bunici? 

— Cine ţi-a spus că nu vreau să te ajut? Vom ve- 
dea ce putem face. Dar nu pot în nici un caz să pre- 
iau apărarea ta, dragul meu. Voi asculta totuși 
rechizitoriul. N-aș vrea să-l scap. 

Halldór își ridică privirea și-i zâmbi vag. Dóra 
bătu la ușă și ceru să fie condusă afară. Presimțea că 
incertitudinea nu va mai dura mult. 

12 DECEMBRIE 
2005 


CAPITOLUL 32 


Dóra ţinea în mână un creion și bătea tactul cu el 
pe marginea mesei. Matthias se uită liniștit la ea. 

— Am auzit că băieții de la Rolling Stones caută 
o bunică pentru percuție. 

Dora încetă să bată în masă și lăsă creionul. 

— Foarte spiritual. Mă ajută să-mi analizeze gân- 
durile. 

— Gândurile? De ce trebuie să cazi acum pe gân- 
duri? 

Dóra îi povestise, cu o zi înainte, despre tentati- 
vele disperate ale lui Halldór de a îndrepta suspiciu- 
nile spre Briet. Matthias nu dăduse doi bani pe 
această teorie. Şi Dóra o considera nerealistă. Dar 
după o noapte de nesomn nu mai era chiar atât de 
sigură. Matthias continuă: 

— Totul se concentrează acum în jurul câtorva 
probleme rămase neelucidate. Crede-mă, dacă poli- 
tia îl ia la întrebări pe acest Halldór, vor ieși la ivea- 
lă banii și chiar manuscrisul, presupunând că există 
cu adevărat. 

Matthias se uită pe fereastră. 

— Hai mai bine să ieşim și să ne permitem un- 
deva un mic dejun întârziat. 

Matthias abia ajunsese la biroul D6rei. Se trezise 
destul de târziu. 

— Nu se poate. Astăzi are loc o festivitate gastro- 
nomică, minți Dóra. Toți deschid abia la prânz. 

Matthias gemu. 

— Lasă, o să supraviețuiești, avem niște biscuiţi, 
spuse Dóra punând mâna pe telefon. Bella, ești atât 
de amabilă să ne aduci pachetul cu biscuiţi de lân- 
gă filtrul de cafea? Fiindcă i se păru că aude deja un 
NU, adăugă repede: Sunt pentru Matthias, nu pen- 
tru mine. Mulţumesc. Apoi i se adresă iar lui Mat- 
thias: Nu crezi că ar trebui să verificăm ce a spus 
Halldór despre Bríet? Poate că este totuși un grăun- 
te de adevăr aici. 

Matthias își rezemă capul de spătar și privi câte- 
va momente în gol, apoi răspunse: 

— Cred că înţelegi foarte bine că Halldór a în- 
curcat-o rău. Dóra dădu din cap. Nu am văzut și nu 
am auzit nimic care ar putea sugera că Briet are vreun 
amestec, în afară de faptul că și ea este puţin într-o 
ureche și participă la ceremonii ciudate, cu membre 
omenești uscate în cuptor. 

— Poate că ne-a scăpat ceva, spuse Dóra cam ne- 
convingător. 

— Ce anume? întrebă Matthias. Regret, Dóra, dar 
toate par să indice că Hugi l-a omorât pe Harald, iar 
prietenul lui a făcut restul. Întrebarea este doar dacă 
au planificat împreună crima și au șterpelit apoi ba- 
nii. Probabil că i-au povestit lui Harald niște minciuni 
despre manuscris, sugerându-i că știu ei unde se află. 
Trebuie să recunoști că Halldór s-a cam fâstâcit când 
l-am întrebat în ce constă ajutorul pe care i l-a dat lui 
Harald la traduceri și că a inventat o prostie. Poate 
că s-au prefăcut, l-au minţit că vor să cumpere manu- 
scrisul, iar pe urmă au luat banii. Când ar fi trebuit 
să i-l predea, nu au găsit altă soluţie decât să-i închi- 
dă gura pentru totdeauna. Povestea lui Halldór cu 
tricoul este probabil o invenţie. 

“Dar 

Bella năvăli în birou fără a bate la ușă și adusebis- 
cuiţii. Îi aranjase frumos pe o farfurie în jurul unei 
cești cu cafea. Dacă Bella ar fi crezut că biscuiţii sunt pen- 
tru ea, înțelese Dóra instinctiv, i-ar fi azvârlit pachetul 
nedesfăcut prin ușa întredeschisă, probabil direct în cap. 

— Mulţumesc foarte mult, spuse Matthias luând 
în primire cafeaua și biscuiţii. Unii oameni nu reu- 
șesc să înțeleagă cât de important este micul dejun. 

Gesticulă în direcția D6rei, făcându-i cu ochiul 
Bellei. Bella îi aruncă D6rei o privire, se încruntă, îi 
zâmbi seducător lui Matthias și ieși. 

— l-ai făcut cu ochiul, exclamă Dóra stupefiată. 

Matthias îi făcu Dórei cu ochiul de două ori. 

— ie ţi-am făcut de două ori. Eşti mulțumită? 
Apoi băgă, cu mult entuziasm, un biscuit în gură. 

Dóra își dădu ochii peste cap: 

— Fii atent, Bella este necăsătorită. Dacă vrei, îi 
spun la ce hotel stai. 

Mobilul D6rei sună. 

— Bună ziua. Vorbesc cu Dóra Guðmundsdóttir? 
întrebă o voce de femeie care i se păru cunoscută. 

— Da, bună ziua. 

— Aici este Gudrun, proprietăreasa lui Harald, 
spuse femeia. 

— A, da, te salut. 

Dóra scrise numele pe un bileţel, adăugă două 
semne de întrebare și i-l arătă lui Matthias. 

— Nu știu dacă mă adresez persoanei potrivite, 
dar am la mine cartea ta de vizită și... Mă rog, la sfâr- 
șitul săptămânii am găsit aici o cutie a lui Harald, pli- 
nă cu tot felul de obiecte. Femeia tăcu. 

— Eu... Ştiu ce era în ea, spuse Dóra, pentru a o 
împiedica pe interlocutoare să-i descrie părţile de 
trup coapte. 

— Da? Vocea ei exprima o ușurare vădită. Firește 
că am tras o spaimă cumplită. Am observat abia acum 

că atunci când am ieșit în fugă din spălătorie țineam 
în mână și... o hârtie, mai bine zis un document. 

— Pe care îl ai încă la tine? Dóra se strădui să o 
ajute pe femeie să-și spună păsul. 

— Da, sigur. ÎI ţineam în mână când am ieșit să 
anunţ poliția și l-am găsit acum lângă telefonul din 
bucătărie. 

— Este vorba despre un document care i-a apar- 
ținut lui Harald? 

— Asta nu mai știu. Este o scrisoare veche. Foar- 
te veche. Mi-am amintit că ați căutat așa ceva și m-am 
gândit că ar fi poate mai bine să v-o dau vouă, nu 
poliției. 

Dóra auzi că femeia inspiră adânc înainte de a 
continua: 

— Poliţia are destul de lucru acum. Nu-mi închi- 
pui că scrisoarea are ceva de-a face cu toată povestea. 

Dóra scrise pe bilet: Scrisoare veche? Matthias ri- 
dică din sprâncene și luă încă un biscuit. Dóra spu- 
se în receptor: 

— Am vrea să ne uităm la ea. Putem trece chiar 
acum pe la tine? 

— Da, sunt acasă. Dar mai este o problemă. 

— Ce anume? întrebă Dóra circumspectă. 

— Mă tem că, în grabă, am cam mototolit scrisoa- 
rea. Eram în stare de șoc. Dar nu este complet dete- 
riorată. Se grăbi să adauge: De fapt, tocmai de aceea 
nu le-am spus nimic polițiștilor. Nu voiam să facă 
tămbălău în jurul ei, să spună că eu am stricat-o. Sper 
că înţelegi cum s-a întâmplat asta. 

— Nici o problemă. Venim acum. 

Dóra închise aparatul și se ridică: 

— Trebuie să iei biscuiţii cu tine. Am plecat deja. 
Cred că am găsit scrisoarea din Danemarca. 

Matthias luă încă doi biscuiţi și înghiți repede ul- 
timele picături de cafea. 

— Scrisoarea pe care o căuta profesorul? 

— Da. Cel puţin sper. 

Își puse geanta pe umăr și se îndreptă spre ușă. 

— Dacă este într-adevăr scrisoarea căutată, i-o re- 
stituim lui Gunnar și, cu ocazia asta, poate scoatem 
de la el informații despre Briet. Îi zâmbi triumfător 
lui Matthias: lar dacă nu este scrisoarea căutată, ne 
putem preface că este. 

— Vrei să-l duci de nas pe sărmanul om? zise Mat- 
thias. Zău că nu e frumos din partea ta, știi doar prin 
ce a trecut deja bietul de el. 

În vestibul, Dóra se întoarse spre Matthias: 

— Nu putem afla dacă asta este scrisoarea dispă- 
rută decât dacă i-o arătăm lui Gunnar. Probabil că o 
să fie atât de bucuros, încât va face orice pentru noi. 
Nu o să-i vină rău de la două, trei întrebări în legă- 
tură cu Briet. 

Zâmbetul Dórei se topi în clipa în care se așeză 
la masa din bucătăria lui Guðrun, cu scrisoarea în 
față. Probabil că Gunnar nu va fi prea fericit când va 
recupera scrisoarea în asemenea hal. Poate că își va 
dori ca scrisoarea să fi dispărut. 

— Eşti sigură că nu era ruptă atunci când ai scos-o 
din cutie? întrebă Dóra încercând să netezească hâr- 
tia groasă fără să desprindă complet bucăţica ruptă. 

Femeia se uită rușinată la scrisoare: 

— Foarte sigură. Era intactă, iar eu eram înnebu- 
nită. Zâmbi, încercând să se scuze: Cred că va putea 
fi lipită la loc, nu-i așa? Și călcată, să se netezească. 

— Da, da, sigur, zise Dóra, deși se temea că nu va 
fi chiar atât de ușor să redea documentului starea ini- 
țială. 

— Mii de mulțumiri că ai luat legătura cu noi. A 
fost foarte corect din partea ta. Probabil că este scri- 
soarea pe care o căutam și nu are legătură cu anche- 
ta poliţiei. O vom restitui posesorului de drept. 

— Bine. Cu cât scap mai repede de orice aminti- 
re despre Harald și despre tot pocinogul ăsta, cu atât 
mai bine. Perioada de după asasinarea lui nu a fost 
prea plăcută pentru mine și pentru soțul meu. Vă rog 
insistent, comunicați-i familiei sale că ar fi bine să go- 
lească apartamentul cât mai repede. Da, cu cât mai 
repede se va petrece acest lucru, cu atât mai curând 
mă voi liniști. 

Guðrun își puse mâinile fine pe masa de bucătă- 
rie și începu să-și studieze degetele pline de inele. 

— Nu că aș fi avut relații proaste cu Harald, vă rog 
să nu mă înţelegeți greșit. 

— Nu, nu, spuse Dóra amabilă. Îmi pot imagina 
foarte bine că totul a fost cât se poate de neplăcut. In- 
tercală omicăpauză. Aș vrea să te mai întreb dacă i-ai 
cunoscut pe prietenii lui Harald. I-ai văzut? I-ai auzit? 

— Glumești? întrebă femeia, iar vocea ei nu mai 
era prietenoasă. Să-i aud? Nici dacă s-ar fi aflat în apar- 
tamentul meu nu i-aș fi auzit mai bine, așa gălăgie 
era uneori la el. 

— Ce fel de gălăgie? întrebă Dóra circumspectă. 
Certuri? Tipete? 

— În primul rând muzică pusă la maximum. Dacă 
așa ceva poate fi numit muzică. Uneori se auzeau bo- 
căneli, de parcă ar fi țopăit sau ar fi dat din picioa- 
re. Şi urlete, țipete, zbierete. Aveam impresia că 
închiriasem locuinţa unui circ. 

— De ce nu i-aţi reziliat contractul? întrebă Mat- 
thias, care nu se amestecase până atunci în discuţie. 
În contractele de închiriere se specifică totdeauna că 
nerespectarea regulamentului casei poate atrage re- 
zilierea lor unilaterală. 

Femeia se înroși. Dóra nu prea își dădea seama 
de ce. 

— Mă înțelegeam bine cu el, probabil că acesta a 
fost motivul. Plătea chiria cu mare punctualitate și, 
în rest, era un chiriaș exemplar. 

— Deci prietenii erau în primul rând vinovați de 
această gălăgie? întrebă Dóra. 

— Da, cam așa, zise femeia. 

— Ai auzit certuri sau dispute între Harald și prie- 
tenii lui? întrebă Dóra. 

— Nu. N-aș putea să afirm așa ceva. Şi poliția 
mi-a pus această întrebare. Îmi amintesc de un sin- 
gur schimb de cuvinte mai tăios între Harald și o 
fată... în spălătorie. Bineînţeles că nu i-am dat impor- 
tanță, eram ocupată cu prăjiturile de Crăciun. Nu mă 
aflam prea aproape, deci am prins totul din zbor. 

Roși iar. Fără să fi fost rugată, le arătase spălăto- 
ria și le explicase unde și cum descoperise cutia. Ca- 
mera se deschidea spre coridor și era absolut imposibil 
ca ea să fi trecut întâmplător pe acolo, doar dacă ve- 
nise de afară. Era clar că trăsese cu urechea. Dóra în- 
cercă să-i dea posibilitatea să le spună ce auzise fără 
să admită că își lipise urechea de ușă. 

— Da, oftă ea foarte înțelegătoare. Am locuit și 
eu la un moment dat într-un apartament cu o ușă care 
dădea în spălătoria comună și erai într-adevăr obli- 
gat să auzi totul. Puteai înțelege aproape fiecare cu- 
vânt. Cât se poate de neplăcut. 

— Da, spuse femeia șovăitor. Din fericire, de cele 
mai multe ori Harald venea singur în spălătorie. Nu 
știu dacă fata asta l-a ajutat la spălatul rufelor sau 
dacă l-a însoţit doar, dar în orice caz erau amândoi 
foarte agitați. Vorbeau despre un document pierdut, 
dacă îmi amintesc bine. Poate chiar despre asta 
de-aici. Femeia arătă cu bărbia spre scrisoarea veche. 

— Harald a rugat-o pe fată să renunțe, la început 
cu o voce liniștită, dar apoi, după ce ea l-a acuzat că 
nu o ajută, s-a enervat cumplit. A repetat mereu că 
asta ar putea s-o ajute la studii. Mai mult nu am auzit, 
după cum am spus, am trecut doar din întâmplare 
pe acolo. 

— Ai recunoscut cumva vocea fetei? Ar putea fi 
vorba despre fata aceea micuță și blondă din gaşca 
lui Harald? întrebă Dóra încordată. 

— Nu. Nu am recunoscut-o, spuse femeia, mai 
puțin amabilă. Treceau pe aici mai ales două fete: una 
înaltă, cu părul roșu, și una căreia i se potrivește de- 
scrierea ta. Amândouă arătau ca niște târfulițe în 
drum spre câmpul de bătălie, vopsite pentru război 
și în uniformă de camuflaj. Da, amândouă erau ne- 
atrăgătoare și neprietenoase. Cred că nici nu mă sa- 
lutau, deși ne-am întâlnit de multe ori. Dar nu le-aș 
fi recunoscut niciodată vocea. 

Deși Dóra era de acord că Bríet și Marta Maria nu 
erau prietenoase, nu le găsea pe fete neatrăgătoare. 
Nu putea scăpa de senzaţia că femeia fusese îndră- 
gostită de Harald și că din cauza asta nu-i plăceau 
prietenele lui. Se întâmplau, în fond, cele mai ciuda- 
te lucruri. Dóra se strădui să-și ascundă bănuielile. 

— Da, da. În realitate, nu contează. Sunt sigură că 
nu are nici o legătură cu cazul propriu-zis. Se ridică 
și luă scrisoarea. 

— Încă odată, mii de mulțumiri. Voi transmite mai 
departe rugămintea ta în legătură cu apartamentul. 

Matthias se ridică și el și dădu mâna cu femeia. 
Ea îi zâmbi, iar Matthias îi surâse în mod automat. 

— Nu cumva căutaţi un apartament? îl întrebă ea, 
punându-și mâna stângă pe mâna lui Matthias. 

— Ăă, nu... În viitorul apropiat nu intenţionez să 
mă mut în Islanda, spuse Matthias încurcat, încer- 
când să-și tragă mâna. 

— Ai putea sta oricând și la Bella, râse Dóra. 

Matthias îi aruncă o privire ucigătoare, care se îm- 
blânzi puţin când femeia plecă. 


— Dă-i tu scrisoarea, se rugă Dóra, încercând să-l 
determine pe Matthias să ia plicul. 

— Nici nu mă gândesc, spuse Matthias, încruci- 
șându-și braţele: 

— Ideea a fosta ta. O să fiu și eu prezentă, o să mă 
uit la voi. Poate că o să-i dau individului o batistă 
când o să înceapă să plângă din cauza scrisorii dis- 
truse. Am simțit o singură dată ce simt acum. La scurt 
timp după ce îmi luasem permisul de conducere, am 
lovit mașina vecinului meu. Când te gândești că nici 
măcar nu am rupt eu scrisoarea. 

— Dar tu îi duci vestea îngrozitoare, răspunse 
Matthias uitându-se la ceas. Nu mai vine odată? Tre- 
buie să mănânc ceva înainte să te întâlnești cu Ame- 
lia. Sărbătoarea asta gastronomică durează doar până 
la prânz? 

— Nu va mai dura mult, nu-ţi face griji. Vei pu- 
tea mânca foarte curând. 

Dóra auzi pe cineva venind dinspre capătul co- 
ridorului și își ridică privirea. Gunnar se îndrepta cu 
pași repezi spre ei. Ţinea un teanc de hârtii în mână 
și părea surprins să-i vadă acolo. 

— Vă salut, spuse el pescuind cu o mișcare abi- 
lă, din buzunarul sacoului, cheia biroului. Pe mine 
mă așteptați? 

Matthias și Dóra se ridicară: 

— Da, bună ziua, spuse Dóra, fluturând plicul. 
Am vrea să vă întrebăm dacă scrisoarea asta, găsită 
la sfârșitul săptămânii, este cea pe care o căutați. 

Gunnar se lumină la față: 

— la te uită! exclamă el, deschizând ușa biroului. 
Poftiţi înăuntru. Ce veste minunată! 

Puse pe pe masă hârtiile, apoi se așeză și îi rugă 
și pe ei să ia loc. 

— Unde a fost găsită? 

— Acasă la Harald, într-o cutie, alături de alte 
obiecte. Trebuie însă să vă avertizez că scrisoarea este 

într-o stare destul de proastă. Zâmbi, în loc de scu- 
ză: Femeia care a găsit-o a avut un șoc. 

— Un șoc? întrebă Gunnar fără să înțeleagă ni- 
mic.Luă plicul, îl deschise cu grijă și scoase încet scri- 
soarea. Când se lămuri în ce stare era documentul, 
își pierdu cumpătul. 

— Ce dracu' s-a întâmplat cu ea? 

Puse scrisoarea pe masă, în fața lui, și se holbă la ea. 

— Păi, femeia a mai găsit și alte obiecte care au 
cam zdruncinat-o sufletește, spuse Dóra. Pe bună drep- 
tate, vă asigur. Ne-a rugat să vă transmitem că regre- 
tă profund și speră că scrisoare poate fi recondiționată. 

Dóra îi zâmbi iar. 

Gunnar nu spuse nimic. Continua să se holbeze la 
scrisoare. Deodată începu să râdă, un râs destul de 
neplăcut. 

— Dumnezeule! gemu el când accesul de râs se 
potoli. Maria o să mă facă bucăţi. 

Își trecu mâna peste scrisoare, o ridică și o exa- 
mină. 

— Da, ea este, într-adevăr. Poate că ar trebui să 
ne bucurăm. Chicoti. 

— Maria? se miră Dóra. Cine este Maria? 

— Directoarea Institutului Arni Magnusson, răs- 
punse Gunnar cu o voce înăbușită. A fost foarte su- 
părată din cauza dispariţiei scrisorii. 

— Poate îi transmiteți din partea femeii care a gă- 
sit-o că regretă profund. 

Gunnar se uită de la scrisoare la Dora. Expresia 
lui arăta limpede că regretele nu schimbau situația. 

— Da, îi voi transmite. 

— Am vrut să profit de ocazie, domnule profe- 
sor, să mă interesez de o studentă din facultatea dum- 
neavoastră: Briet, una din prietenele lui Harald. 

Gunnar îi aruncă o privire tăioasă. 

— Da, ce-i cu ea? 

— Am auzit că au avut un conflict în legătură cu 
o temă de studiu la care trebuia să lucreze împreună, 
despre Brynjólfur Sveinsson. Ştiţi ceva despre asta? 

Dóra observă pe peretele din spatele lui Gunnar 
un tablou care îl înfățișa chiar pe Brynjólfur. 

— El este cel de acolo? întrebă, arătând spre tablou. 

Gunnar tăcea, dus pe gânduri, fără să se întoar- 
că spre tablou. În cele din urmă spuse: 

— Nu este Brynjólfur Sveinsson, ci străbunicul 
meu, al cărui nume l-am primit și eu, pastorul Gun- 
nar Harðarson. Poartă odăjdiile preoțești, nu pe cele 
episcopale din secolul al XVII-lea 

Dóra roși ușor, hotărându-se să nu-l mai întrebe 
și de altă fotografie înrămată, în care Gunnar stătea 
lângă fermierul din Hella cu care ea și Matthias se 
întâlniseră la peșteri. Jena ei îl înveseli puţin pe Gun- 
nar. Se aplecă peste masă și spuse tăios: 

— Sunteţi unii dintre cei mai neplăcuți musafiri 
pe care i-am avut vreodată. 

Dóra încremeni. 

— Îmi pare rău. V-aș ruga totuși să aveţi puţină 
răbdare cu noi. Încercăm doar să clarificăm câteva 
probleme rămase neelucidate, iar povestea cu Briet 
este una dintre ele. Dacă nu aveţi chef să discutați 
cu noi despre acest subiect, spuneţi-ne care docent 
sau profesor a fost îndrumătorul lucrării. 

— Nu, nu. Voiam doar să spun că atingeţi de fie- 
care dată probleme interne sensibile, așa cum este și 
povestea asta. 

— Da? zise Dóra cu interes. Credeam că poves- 
tea este penibilă doar pentru Briet. Am aflat că s-a pur- 
tat mai ciudat, iată de ce v-am pus această întrebare. 

— Bríet, da. Așa este, s-a purtat extrem de ciudat. 
În realitate, este meritul lui Harald că ea și-a băgat 
minţile în cap înainte de a fi pus facultatea într-o si- 
tuaţie delicată. 

Gunnar își desfăcu puțin nodul cravatei. 

— Despre ce anume a fost vorba? întrebă Dóra, 
uitându-se cu mult interes la acul de cravată al lui 
Gunnar. Îi amintea de ceva. 

Incomodat de privirea ei, Gunnar se uită și el la 
cravată. Pentru orice eventualitate, își trecu mâna 
peste ea, gândindu-se că poate rămăseseră pe ea fi- 
rimituri de pâine. Își zgârie degetele în marginea as- 
cuțită a acului și își trase mâna înapoi. 

— Dacă îmi amintesc bine, Harald și Briet se ho- 
tărâseră să alcătuiască o listă cu toate sursele de infor- 
maţie cunoscute în legătură cu Brynjólfur Sveinsson. 
Era una dintre temele seminarului lor. Cred că ideea 
a fosta lui Harald, nu a lui Briet. Ea doar s-a asociat 
cu el. Se asocia totdeauna cu alții când era vorba de 
teme de studiu extrașcolare. 

— Tema aceasta avea vreo legătură cu lucrarea de 
masterat a lui Harald? întrebă Dóra, gândindu-se că 
băiatul voia probabil să verifice dacă Brynjólfur avea 
manuscrisul original al celebrei Malleus Maleficarum. 

— Nu, nicigând, răspunse Gunnar. În loc să profi- 
te de seminar pentru a-și pregăti lucrarea de maste- 
rat, Harald se ocupa de orice altceva. Era interesat de 
subiecte care nu aveau absolut nimic de-a face cu per- 
secutarea vrăjitoarelor. În orice caz, Brynjólfur nu intra 
în discuție. După cum știți, a trăit în secolul al XVII-lea. 

— Dumneavoastră i-aţi fost îndrumător? întrebă 
Dóra. 

— Nu. Cred că Þorbjörn Ólafsson. Pot să verific, 
dacă doriți. Gunnar făcu un semn spre calculatorul de 
pe birou. 

Dóra îi mulțumi: 

— Nu, probabil că nu este necesar, dar v-am ruga 
să ne povestiți ce s-a întâmplat. Deocamdată este su- 
ficient atât. Nu avem prea mult timp acum. 

Gunnar se uită la ceas: 

— Nici eu, trebuie să-i duc Mariei scrisoarea. 

Expresia lui arăta că întrevederea nu-i făcea o plă- 
cere deosebită. 

— Prin urmare, cei doi s-au dus la cele mai impor- 
tante muzee din oraș, la Arhivele Naţionale ale Islan- 
dei, la Colecţia de manuscrise a Bibliotecii Naţionale 
și la alte institute pentru a inventaria documentele 
și scrisorile în care era amintit episcopul. După câte 
știu, au progresat frumos, până când Briet a crezut 
că a descoperit dispariția unei scrisori din Arhivele 
Naţionale. 

— Și ar fi fost chiar imposibil? întrebă Dóra arun- 
când o privire spre hârtia zdrențuită de pe masă. 
Vreau să spun că nu ar fi fost primul caz. 

— Da, se prea poate. De data aceasta era însă vor- 
ba doar de o greșeală de înregistrare. De fapt, nu este 
foarte clar ce s-a întâmplat cu scrisoarea, dar Briet a 
acuzat pe cineva de furt, iar persoana respectivă era 
în afara oricăror suspiciuni. 

— Cine era? întrebă Dóra. 

— Se află în fața dumneavoastră, răspunse Gun- 
nar fără a mai adăuga nimic. Se uită de la unul la al- 
tul cu o privire care voia să le sugereze că nevinovăția 
lui nu putea fi pusă la îndoială. 

— Înţeleg, spuse Dóra, privindu-l drept în ochi. 
Scuzaţi-mă că vă pun această întrebare, dar cum de 
i-a trecut prin minte așa ceva? 

— După cum am spus deja, s-a făcut o greșeală la 
înregistrare. Conform registrului, eu aș fi fost ultimul 
care a împrumutat scrisoarea. În realitate, nici nu am 
pus vreodată mâna pe ea. Fie cineva s-a folosit de nu- 
mele meu, fie datele din registru au fost încurcate. 
Brynjólfur Sveinsson nu mă interesează deloc și nu 
am intenţionat niciodată să studiez vreun document 
referitor la el. Și mai grav a fost că fata a încercat să 
exploateze situația, mai exact mi-a spus că va păstra 

tăcerea dacă îi dau o mână de ajutor. Exact așa s-a 
exprimat. Am stat de vorbă cu Harald, iar el mi-a pro- 
mis că o va convinge să renunțe. Am luat apoi legă- 
tura cu colegii de la Arhivele Naţionale și i-am rugat 
să verifice situația. Doar nu puteam să mă las șan- 
tajat de o mucoasă oarecare. Din păcate, nu au des- 
coperit când și unde s-a comis greșeala. Trecuse deja 
prea mult timp, cam zece ani. Până la urmă au admis 
că ei au greșit, că scrisoarea fusese probabil depusă 
împreună cu alt document și că, mai devreme sau 
mai târziu, trebuia să apară iar. Briet a fost suficient 
de inteligentă încât să renunțe. 

— Şi ce fel de scrisoare era, de fapt? întrebă Dóra. 
Vreau să spun, despre ce era vorba în ea? 

— Scrisoarea datează din 1702 și a fost trimisă de 
un preot din Skálholt lui Árni Magnússon, colecțio- 
narul de manuscrise. Árni se interesa de câteva din 
manuscrisele islandeze aflate în posesia lui Brynjólfur 
Sveinsson, care murise în 1675. 

— Dar mai departe? întrebă Dóra. Nimic despre 
anumite manuscrise ascunse, care urmau să fie duse 
de la Skálholt în altă parte? 

Gunnar îi aruncă o privire. 

— De ce mai întrebaţi, din moment ce știți deja 
răspunsul? 

— Ce vreți să insinuaţi? ripostă Dóra uimită. Nu 
ştiu decât ce ne-ați spus acum. 

Seuită iar la acul de cravată. Ce naiba o deranja 
la el? Și ce urmărea Gunnar? 

— Ce coincidență miraculoasă! exclamă profeso- 
rul pe un ton răutăcios. Era, în mod evident, convins 
că Dóra știa mai mult decât voia să recunoască. 

— Dacă doriţi, putem continua la infinit jocul 
acesta de-a v-aţi ascunselea. Există în scrisoare un pa- 
sajcare nu a fost niciodată elucidat pe deplin, un pasaj 
ininteligibil despre un obiect foarte prețios pentru un 

funcționar danez. Obiectul era chipurile păstrat la 
„crucea veche“. Cei mai mulți au crezut că se referă 
la sfânta cruce din biserica din Kaldadarnes. În epo- 
ca Reformei, aceasta fusese luată de acolo după ce a 
fost interzis cultul relicvelor. 

— Ştiţi foarte multe despre această scrisoare, in- 
terveni Matthias, care până atunci nu scosese un cu- 
vânt. Mai ales dacă ținem seama de faptul că nu ați 
văzut-o niciodată. 

— Bineînţeles că m-am documentat când am fost 
învinuit de furtul ei, ripostă Gunnar iritat. Scrisoa- 
rea este foarte cunoscută în lumea istoricilor și mulți 
au publicat lucrări interesante despre ea. 

Dóra se uita încă discret la acul de cravată neo- 
bișnuit al lui Gunnar. Avea o formă neregulată și era 
probabil din argint. 

— De unde aveţi acul? întrebă deodată, arătând 
spre cravata albastră cu dungi diagonale. 

Gunnar și Matthias se uitară uimiţi la ea. Gunnar 
puse mâna pe cravată și examină acul. 

— Trebuie să mărturisesc că nu îmi dau seama în 
ce direcție se îndreaptă discuţia noastră. Dar dacă 
vreți neapărat să știți, l-am primit cadou la a cincize- 
cea aniversare. 

Apoi se ridică. 

— Cred că întrevederea noastră s-a încheiat. Zău 
că nu mi se pare interesant să vorbesc cu dumnea- 
voastră despre vestimentația mea. Mă așteaptă o în- 
tâlnire neplăcută cu directoarea Institutului, deci nu 
mai am timp de pierdut cu prostii. Vă urez succes 
mai departe și vă sfătuiesc să rămâneţi ancorați în 
prezent. Trecutul nu are nici o legătură cu moartea 
lui Harald. 

Îi conduse la ușă. 


CAPITOLUL 33 


Matthias se uită la Dóra și clătină din cap. Se opri- 
seră la intrarea în pavilionul Arnagarâur. 

— Ai reputat într-adevăr un succes răsunător. 

— N-ai văzut acul? zise Dóra enervată. E în for- 
mă de sabie, o plăcută cu o sabie de argint. Era prins 
transversal. Nu l-ai văzut? 

— Ba da. Ei și? replică Matthias. 

— Nu-ţi amintești de fotografiile de la autopsie, 
de urma aceea de pe gâtul lui Harald care semăna cu 
o cruce sau un pumnal? Mai știi ce spunea legistul? 
Are forma unui mic pumnal... Pare să fi fost fixat pe un 
suport cu contururi tăioase. Pielea a fost strivită... 

— Da, da, răspunse Matthias. Înţeleg ce urmărești. 
Dar eu nu aș fi atât de sigur. Fotografiile nu erau prea 
clare, Dóra. Apoi oftă: Omul este istoric. Sabia de vi- 
king de pe ac ține de domeniul lui de cercetare, cu- 
cerirea Islandei. În locul tău n-aş merge atât de departe 
cu interpretările. După părerea mea, urma din foto- 
grafieseamănă mai degrabă cu o cruce. Zâmbi: Poa- 
te că Harald a fost asasinat de un preot nebun. 

Dóra șovăia. Deodată își scoase mobilul. 

— Trebuie să stau de vorbă cu Bríet. Ceva nu este 
în regulă. 

Matthias scutură din cap, dar Dóra nu renunţă. 
Briet răspunse la al patrulea apel, foarte prost dis- 

pusă. După ce Dóra îi spuse că Halldór fusese ares- 
tat, fata deveni mai amabilă, fiind de acord să-i întâl- 
nească peste un sfert de oră la Deli, lângă librăria 
studențească. Înainte ca Matthias să fi putut obiec- 
ta, Dóra îi spuse că acolo va putea mânca ceva, după 
care el acceptă. Când apăru Briet, Matthias înfuleca 
o porţie de pizza. 

— Ce a spus Halldór la poliţie? întrebă Bríet cu 
o voce tremurătoare, așezându-se la masă. 

— Nimic, răspunse Dóra. Încă nimic. Mie însă 
mi-a povestit o serie de amănunte despre noaptea cri- 
mei și despre participarea voastră la evenimente. Nu 
m-ar mira să le povestească și altora. El crede că tu 
l-ai omorât pe Harald. 

Briet se făcu albă ca varul: 

— Eu? Nu l-am omorât eu! 

— Halldór susține că în noaptea respectivă te-ai 
purtat ciudat când aţi descoperit cadavrul. Un com- 
portament neobișnuit pentru tine. 

Briet rămase câtva timp cu gura căscată și cu pri- 
virea în gol. Apoi începu să vorbească: 

— Am lipsit doar douăzeci de minute cel mult. 
Am fost șocată când am găsit cadavrul. Nici nu mai 
puteam gândi, cu atât mai puțin să vorbesc. 

— În fond, unde ai fost? întrebă Matthias. 

Briet zâmbi ciudat: 

— Eu? Am fost la toaletă, cu un vechi prieten. 
Care poate să depună mărturie în acest sens. 

— Douăzeci de minute? întrebă Matthias. 

— Da, și? Vreţi să vă spun ce-am făcut? 

— Nu, interveni Dóra. Ne putem imagina. 

— În fond, ce vreţi de la mine? Nu eu l-am omo- 
rât pe Harald. Am stat lângă Halldór în timp ce el 
se ocupa de cadavru. Andri o încurcă dacă Halldór 
le spune caraliilor despre asta, pentru că el i-a dat o 
mână de ajutor lui Halldór. Eu nu l-am atins pe 
Harald. 

Briet încerca să prindă curaj, dar nu prea îi reușea. 

— Aș vrea să-mi spui ceva despre tema la care ai 
lucrat cu Harald, cea despre episcopul Brynjólfur. Și 
despre scrisoarea dispărută, preciză Dóra. După spu- 
sele lui Halldór, te-ai certat cu Harald din cauza asta. 
E adevărat? 

Bríet se uită derutată la Dóra. 

— Porcăria aia? Ce legătură are cu cazul? 

— Nu știu. Tocmai de aceea te întreb. 

— Harald a fost imposibil, spuse Briet deodată. 
ÎI prinsesem pe Gunnar. Tremura tot când i-am spus 
că el a furat scrisoarea de la Arhivele Naţionale. Și 
el a fost, indiferent ce susțin ceilalți. 

— În ce sens a fost Harald imposibil? întrebă Mat- 
thias. 

— La început, toată afacerea i s-a părut nostimă 
și chiar m-a bătut la cap să-l termin pe Gunnar. După 
ce bătrânul m-a dat afară, ne-am furișat amândoi în 
biroul lui ca să căutăm scrisoarea. Totul a fost foar- 
te ciudat. În birou, Harald și-a schimbat dintr-oda- 
tă părerea. A descoperit o lucrare veche despre Papar 
și l-a apucat amețeala. 

— Ce vrei să spui? întrebă Dóra. 

Briet ridică din umeri: 

— Era o lucrare a lui Gunnar. Harald a găsit-o și 
a vrut să afle de la mine ce era scris sub fotografii. 
Îl interesau mult mai ales două dintre ele. Una era 
o cruce, cealaltă o groapă oarecare. Apoi a vrut să știe 
totul despre desen. Eram foarte nervoasă, mi-era fri- 
că să nu dea Gunnar de noi acolo. N-am vrut să-i tra- 
duc nimic lui Harald. În cele din urmă a luat lucrarea 
şi am plecat. 

— Ce a spus? Îţi amintești? 

— Nu prea. Am intrat în camera studenţilor și m-a 
întrebat ce fel de groapă era în fotografie. Se vedea 
o vatră într-o peșteră. Și o cruce sculptată în perete. 
Un fel de altar. 

— Dar desenul? întrebă Matthias. Ce reprezenta? 

— O schiță a peșterii, cu marcaje. Dacă îmi amin- 
tesc bine, un semn era în dreptul crucii, unul în drep- 
tul găurii din tavan - cred că era un fel de horn — și 
al treilea semn lângă groapă, adică lângă presupu- 
sa vatră. 

Briet se uită la Matthias: 

— Harald mi-a arătat al treilea semn și m-a între- 
bat foarte agitat dacă era posibil ca altarul să fie fo- 
losit pentru gătit. Habar n-aveam. Apoi m-a întrebat 
dacă nu ar fi fost mai logic ca vatra să fie așezată sub 
horn. Dar pe desen situația era cu totul alta. Vatra 
se găsea lângă altar, iar hornul la intrare. Totul mi se 
părea plictisitor, dar Harald parcă înnebunise. 

— Pe urmă ce s-a întâmplat? întrebă Matthias. 

— Harald a stat de vorbă cu Gunnar. Mi-a inter- 
zis să mă mai ocup de scrisoarea dispărută. Se uită, 
indignată, la ei: La început el m-a încurajat să-l strâng 
cu ușa pe Gunnar, Idiotul de Gastbucht, așa îi zicea. 

— Gastbucht? exclamă Dóra. Parcă găsise acest cu- 
vânt printre însemnările lui Harald. Gastbucht? Nu 
era vorba despre „cartea de oaspeţi [Gastbuch] ai cru- 
cii“, cum își imaginase, nici măcar nu era vorba de- 
spre o cruce, ci despre un t mic. lar Gastbucht era 
traducerea literală, în germană, a numelui Gestvík. 


Dóra și Matthias porniră în goană înapoi, spre 
Amagarăur. Pe drum, Dóra telefonă la poliţie și-i co- 
munică lui Markús ultimele ei descoperiri. Polițistul 
nu părea prea convins. După insistențe repetate, ac- 
ceptă să verifice conturile bancare ale profesorului. 

Biroul lui Gunnar era gol. În loc să aștepte afară, 
Dóra și Matthias intrară și se așezară. Gunnar se du- 
sese probabil la directoare. 

Matthias se uită la ceas: 

— Trebuie să se întoarcă. 

În aceeași clipă ușa se deschise și intră Gunnar. 
Văzându-i pe cei doi, încremeni: 

— Cine v-a dat voie să intraţi? 

— Nimeni. Ușa era deschisă, răspunse Dóra foar- 
te liniștită. 

— Credeam că ne-am luat adio mai devreme. 

Se așeză pe scaunul lui și se uită indignat la ei. 

— Nu sunt într-o dispoziție prea bună. Maria nu 
a fost deloc încântată să primească scrisoarea în ha- 
lul în care era. 

— Nu vă reținem mult, zise Matthias, dar adinea- 
uri nu am reușit să ducem discuţia la bun sfârșit. 

— Poftim? lătră Gunnar. Nu cred că mai avem 
ceva de discutat. 

— Am vrea totuși să vă punem câteva întrebări 
despre unele amănunte neclare, începu Dóra. 

Gunnar își sprijini capul de speteaza scaunului și 
se uită în gol. Oftă adânc. 

— Da, bine. Ce vreţi să știți? 

Dóra se uită mai întâi la Matthias, apoi la Gunnar: 

— Crucea veche despre care este vorba în scrisoa- 
rea către Árni Magnússon... Ar putea fi vorba de- 
spre crucea din peștera călugărilor Papar de lângă 
Hella? Doar cunoașteți perfect această epocă, nu-i 
așa? Crucea era în țară încă înainte de ocuparea Is- 
landei. 

Gunner se înroși. 

— Și ce vreţi să știu eu despre asta? 

Dóra ridică din umeri: 

— Cred că știți totul despre acest subiect. În fo- 
tografia de acolo sunteți dumneavoastră împreună 
cu fermierul pe pământul căruia sunt peșterile, nu-i 
așa? Întinse mâna spre fotografia de pe perete. Peș- 
terile călugărilor Papar, preciză ea. 

— Da, așa e, dar nu prea înțeleg legătura, spuse 
Gunnar. Îmi puneţi întrebări ciudate și manifestați 

dintr-odată un mare interes pentru istorie. Dacă do- 
riți să vă înscrieţi la Universitate... formularele sunt 
în față, la recepție. 

— Cred că știți foarte bine care este legătura. Aţi 
participat la petrecerea pentru sărbătorirea bursei 
Erasmus care a avut loc în seara crimei și a durat până 
la miezul nopții? 

Fiindcă Gunnar nu răspunse, Dóra adăugă: 

— V-aţi întâlnit cu Harald în seara aceea? 

— Ce înseamnă prostiile astea? Am dat mai mul- 
te declarații la poliţie în legătură cu moartea lui Ha- 
rald. Am fost în situaţia nefericită de a găsi cadavrul 
lui. Nu am nici o vină că s-a întâmplat asta. Ar fi mai 
bine să plecați, spuse Gunnar arătând spre ușă. 

— Sunt sigură că poliţia va revizui materialul de 
urmărire penală. Acum, când am aflat cum a fost pro- 
fanat cadavrul, spuse Dóra, zâmbindu-i batjocoritor 
lui Gunnar. 

— Ce vreţi să spuneţi? 

— Poliţia l-a găsit pe cel ce i-a scos ochii și a gra- 
vat runa pe cadavru. Faptul că aţi găsit cadavrul și 
ați suferit un șoc nu mai reprezintă un motiv ca po- 
liția să vă trateze cu menajamente. Judecând după 
depoziția persoanei respective, lucrurile arată cu to- 
tul altfel. 

Gunnar tremura și respira întretăiat. 

— Parcă vă grăbeați. Şi eu mă grăbesc. Nu vreau 
să vă mai rețin, să terminăm odată. 

— L-aţi strangulat cu cravata, continuă Dóra. Acul 
de cravată este dovada. În curând va ieși la iveală și 
motivul, dar deocamdată nu are nici o importanță. 
Dumneavoastră l-aţi omorât! Nu Hugi, nici Halldór, 
cu atât mai puţin Briet. Chiar dumneavoastră. 

Dóra îl privi în ochi, oscilând între dezgust și com- 
pasiune. Gunnar tremura tot. Matthias se ridică în- 
cet și o împinse liniștit pe Dóra spre ușă. Se temea, 

poate, că Gunnar ar putea sări peste masa de scris, 
cu cravata în mână, să o stranguleze și pe ea. 

— Aţi înnebunit complet? exclamă Gunnar, hol- 
bându-se la Dóra. Cum puteți spune așa ceva? Vă sfă- 
tuiesc să vă pregătiți de un proces de calomnie, cât 
mai repede posibil. 

— Nu spun prostii, dumneavoastră l-aţi omorât. 
Avem mai multe dovezi. Credeţi-mă. Dacă aceste do- 
vezi vor ajunge pe mâna poliţiei și veți fi audiat, nu 
veți reuși să vă disculpați cu vorbe frumoase. 

— Este exclus, nu eu l-am omorât. 

Gunnar se uită la Matthias, căutând parcă spri- 
jin la el. 

— Facultatea ne va da desigur o mână de ajutor 
pentru a continua investigațiile. Iar percheziţia de la 
domiciliul dumneavoastră va scoate probabil la ivea- 
lă și alte dovezi, dacă acul de cravată nu va fi sufi- 
cient. 

Mobilul Dórei sună. În timpul discuţiei scurte, 
nu-l slăbi din ochi pe Gunnar. Acesta urmărea ner- 
vos convorbirea, fără a înțelege despre ce era vorba. 
Dóra puse mobilul înapoi, în poșetă. 

— A fost poliția, Gunnar. 

— Şi? întrebă el. Mărul lui Adam se mișca frene- 
tic în sus și în jos. 

— Mă roagă să le fac o vizită. Au constatat că exis- 
tă mișcări remarcabile în contul dumneavoastră ban- 
car și ar dori ca Matthias și cu mine să le explicăm 
mai detaliat care sunt suspiciunile noastre. Se pare 
că vă au în vizor. 

Dóra tăcu, privindu-l fix pe Gunnar. 

Profesorul se uită, neliniștit, de la unul al altul. 
Apoi își ridică cravata și se holbă la ac. Deschise de 
mai multe ori gura, de parcă ar fi vrut să spună ceva. 

— Căutaţi banii? zise el în cele din urmă, bâl- 
bâind-se. Nu am cheltuit mult din ei. 

Se uită iar de la Dóra la Matthias, dar nici unul 
nu reacționă. 

— Am și cartea, dar nu aș vrea să o dau. Mie îmi 
aparține. Eu am găsit-o. Își duse disperat mâna la frun- 
te: În rest nu am nici un unicat, nimic valoros. Ha- 
rald avea tot, în orice caz, avea bani destui. De ce nu 
și-a dorit altceva? 

— Gunnar, cred că ar fi bine să chemăm poliţia, 
spuse Dóra încet. Nu trebuie să ne mai povestiţi ni- 
mic, păstrați-vă forțele. 

Îl văzu pe Matthias scoțându-și mobilul din bu- 
zunar. 

— O sută doisprezece, îi spuse. 

Gunnar nu-i dădu nici o atenţie. 

— În timpul audierilor mi-a fost teamă tot tim- 
pul că mă vor acuza de crimă. Eram convins că joa- 
că teatru, că au aflat tot. Apoi am constatat că nici 
măcar nu mă suspectau. Își ridică privirea și zâmbi 
obosit. Şi nici nu a trebuit să simulez groaza când ca- 
davrul mi-a căzut în braţe. Când l-am văzut ultima 
dată, zăcea pe jos, în camera studenţilor. O clipă mi-a 
trecut prin minte că a înviat din morți pentru a se răz- 
buna. Credeţi-mă că nu eu i-am scos ochii. Doar l-am 
strangulat. 

— Este suficient și atât, spuse Dóra. Dar de ce? 
Fiindcă a vrut să cumpere de la dumneavoastră He- 
xenhammer? Aveaţi manuscrisul? 

Gunnar clătină din cap. 

— L-am găsit în peșteră. În timpul unei deplasări 
m-am ocupat de călugării Papar. Fermierul mi-a per- 
mis să fac săpături. Voiam să găsesc dovezi că Papar 
au amenajat peșterile. Nu se ocupase nimeni de ei 
până atunci — asta se întâmpla în urmă cu douăzeci 
de ani. Fusese explorată doar o mică parte din peș- 
terile Ægisiða. Până la mijlocul secolului trecut, peş- 
terile au fost folosite ca adăpost pentru vite. Dar în 

loc să găsesc oseminte, am descoperit o lădiță mică. 
Era îngropată în dreptul altarului. În ea erau manu- 
scrisul și alte câteva obiecte: O Biblie scrisă de mână 
în limba daneză, o psaltire și două cărți de științe na- 
turale, extraordinar de frumoase, în norvegiană. Se 
uită în ochii D6rei: Nu am putut rezista tentației. Am 
dus lădiţa în mașină înainte ca fermierul să mă vadă 
și să poată povesti și altora ce-am făcut. Cu timpul, 
mi-am dat seama de valoarea descoperirii. Provenea 
de la Skálholt. Două dintre cărți poartă monograma 
lui Brynjólfur, adică LL Abia după venirea lui Ha- 
rald am aflat cum a ajuns aici această ediţie ciudată 
din Hexenhammer. 

— Dar Harald a aflat despre ele? întrebă Dóra. 
Dacă nu vreţi, nu trebuie să-mi spuneți. 

Gunnar nu-i dădu nici o atenţie. 

— Norocul nebunului, spuse. Eu aș vorbi mai de- 
grabă despre ghinion. Harald a venit în Islanda doar 
ca să caute manuscrisul. A epuizat toate sursele de 
informaţie posibile până a găsit o pistă pe care a con- 
siderat-o promițătoare. Era convins că Jón Arason 
voia să tipărească manuscrisul și că îl ascunsese în 
clipa când pierduse puterea. Nu știam ce urmăreș- 
te Harald, dar nu i-am pus bețe în roate. A plecat la 
Skâlholt ca să exploreze ținutul din jurul locului exe- 
cutiei. Acolo a dat cu totul întâmplător de pista corec- 
tă, adică a aflat despre colecția de manuscrise a lui 
Brynjólfur. După aceea a citit tot ce se putea citi în 
legătură cu episcopul, în speranţa că va afla ceva despre 
locul unde au fost ascunse manuscrisele dispărute. 
Abia când a venit la mine, după ce Briet descoperi- 
se povestea cu scrisoarea din Arhivele Naţionale... 

Gunnar se uită în jos, apoi iar la Dóra. 

— Bineînţeles că am păstrat scrisoarea după ce 
mi-am dat seama ce îmi căzuse în mână. Mă temeam 
că ar putea atrage și altcuiva atenţia asupra peșteri- 
lor — mai precis cuiva care trăsese, în legătură cu cru- 


384 


cea sfântă, aceeași concluzie pe care aţi tras-o și dum- 
neavoastră. A fost o greșeală gravă. Briet nu mi-a mai 
făcut probleme, dar apoi a venit Harald. Aflase care 
era conținutul scrisorii. A atacat imediat subiectul, 
mi-a spus că știe că am descoperit Hexenhammer și 
că vrea neapărat să fie a lui. Luase din biroul meu o 
lucrare despre peșterile călugărilor Papar, o lucrare 
veche pe care o scrisesem după încheierea cercetă- 
rilor. Apăruse într-o revistă care între timp a dispă- 
rut și care nici nu era prea cunoscută. Făcusem prostia 
să fotografiez groapa în care găsisem lădiţa și să pu- 
blic imaginea. Pe atunci susținusem că este o vatră 
veche. Nu mi-a contestat nimeni concluzia, cred că 
nimeni nu citise articolul. Harald a adunat doi cu doi. 
Și eu care crezusem că femeile de serviciu furaseră 
articolul! 

Gunnar tăcu un moment. 

— Voia neapărat să aibă Hexenhammer. Nu-i păsa 
de celelalte cărți, dar pe asta voia s-o aibă. S-a oferit 
să o cumpere și a spus o sumă incredibilă, mult mai 
mult decât aș fi putut obține vreodată pe piața nea- 
gră. În loc să-l refuz și să-l dau afară, am început să 
negociez. Mă atrăgeau banii. Pe vremea aceea nici nu 
știam cât de important era manuscrisul. Harald mi-a 
povestit tot abia după ce mi-a dat banii. Mi-am 
schimbat imediat părerea, dar evident că nu-i puteam 
spune asta. 

Tăcu cîteva clipe, apoi gemu. 

— Poate că nu mă înțelegeţi, dar dacă te-ai ocu- 
pat de istorie o viață întreagă, te entuziasmezi instinc- 
tiv când vezi documente istorice. Ţinusem în mâinile 
mele de o comoară unică. Absolut unică. 

— Deci l-aţi ucis pe Harald pentru a reintra în po- 
sesia manuscrisului. Nu ați încercat să-i restituiți ba- 
nii și să-l determinaţi să revoce înțelegerea? întrebă 

Dóra. Poate că ar fi preferat să trăiască fără carte în 
loc să moară. 

Gunnar încercă să râdă. 

— Bineînţeles că am încercat, dar a râs de mine, 
mi-a spus că ar trebui să fiu bucuros că am de-a face 
cu el și nu cu autorităţile. M-a ameninţat că mă va 
denunța dacă încerc să-l duc de nas. 

Profesorul gemu iar. 

— L-am văzut. Trecea cu bicicleta pe Sudurgata 
când eu mergeam spre casă, cu mașina. Am întors 
și l-am ajuns din urmă la intrare. A trântit bicicleta 
și am intratîmpreună în clădire. Îi cursese sânge din 
nas. Scârbos. 

Gunnar închise ochii. 

— Harald a folosit cheia și parola lui. Era băut și 
se drogase. Am încercat încă o dată să duc tratative 
cu el, l-am rugat să fie înțelegător. A râs iar de mine. 
Am intrat împreună cu el în camera studenţilor. A 
căutat ceva într-un dulap, a scos o pastilă mică albă 
și a înghiţit-o, după care a devenit și mai ciudat. S-a 
aruncat într-un fotoliu, mi-a întors spatele și m-a ru- 
gat să-i masez umerii. Am crezut că a înnebunit. 
Acum știu că Ecstasy amplifică dorinţa de contact fi- 
zic. Pentru a-l liniști, am încercat să fac exact ce îmi 
ceruse, dar m-a copleșit un val de ură. Înainte de a-mi 
da bine seama ce fac, mi-am scos cravata, i-am înfă- 
șurat-o în jurul gâtului și am strâns-o. S-a zbătut. 
După un timp a rămas nemișcat. Murise. A alune- 
cat încet de pe scaun. După câteva clipe am plecat. 

Gunnar se uită la Dóra, așteptând reacţia ei. Pă- 
rea să fi uitat complet de prezența lui Matthias. 

Se auzi zgomotul sirenelor, tot mai puternic. 

— Vin să vă aresteze, spuse Dora. 

Gunnar se uită pe fereastră. 

— Dar voiam să candidez la funcţia de rector, ex- 
clamă el deodată, trezindu-se la realitate. 

— Ar fi mai bine să renuntati. 

EPILOG 


Amelia Guntlieb se uita fix la fața de masă, fără 
să scoată un cuvânt. Dóra presupunea că nu îndrăz- 
nește să spună ceva. Şi ea ar fi tăcut dacă ar fi fost 
în locul Ameliei. Matthias tocmai își încheiase rela- 
tarea. Dóra îl admira pe neamt pentru abilitatea cu 
care reușise să atenueze aspectele cele mai trauma- 
tizante. Cu toate acestea, povestea era respingătoa- 
re și greu de suportat chiar și pentru Dóra, care îi 
cunoștea deja toate fațetele. 

— Au fost găsite atât Hexenhammer cât și celelal- 
te cărți descoperite de Gunnar în peșteră, spuse Mat- 
thias calm. Și banii. Gunnar nu cheltuise aproape 
nimic. Erau depuși într-un seif de la o bancă. 

După ce poliţia îl arestase pe Gunnar cu o zi înain- 
te, îi audiase pe Matthias și pe Dóra, așa că nu se ale- 
sese nimic de cina comună. lar când scăpaseră, în fine, 
de la poliție, Dóra nu mai avusese puterea să stea de 
vorbă cu Amelia Guntlieb, ci plecase acasă. Înainte 
de a discuta cu Gylfi despre copil, vorbise la telefon 
îndelung cu prietena ei Laufey, care o sfătuise să-i tra- 
seze băiatului o sarcină concretă pentru a-l ajuta să 
se integreze în noul său rol. De exemplu, l-ar putea 
îndemna să se gândească la un nume pentru copil. 

Acum se instalaseră în cafeneaua destul de goa- 
lă a Primăriei. Elisa plânsese puțin în timpul poveștii 

lui Matthias, în schimb mama ei era ca ostană de pia- 
tră. Își muta privirea de la fața de masă la fereastră 
și înapoi. Acum își îndreptă spatele și inspiră adânc. 
Așteptau să spună ceva, să plângă sau să-și manifeste 
într-un fel oarecare sentimentele. Nu se întâmplă ni- 
mic. Doamna Guntlieb nu se uita la nimeni, ci la fereas- 
tra care dădea spre mare, urmărind mișcările leneșe 
ale rațelor și gâștelor care pluteau pe apă. Vântul în- 
crețea luciul apei, iar păsările se legănau ușor pe va- 
luri. Deodată apăru un pescăruș care ateriză printre 
celelalte păsări. 

— Elisa, ce-ar fi să ne uităm la macheta Islandei? 
întrebă Matthias deodată. Acolo, în spate. 

Se ridicară amândoi și se duseră în sala mare de 
lângă cafenea. Dóra și mama lui Harald rămaseră sin- 
gure. 

Femeia părea să nu fi observat plecarea lor. Dóra 
își drese discret vocea. Nici o reacție. Așteptă un timp, 
după care se hotări să recurgă la mijloace mai dras- 
tice. 

—Nuam experienţă în asemenea situații și mi-e greu 
să găsesc cuvintele potrivite. Aș vrea să știți că îm- 
părtășesc durerea dumneavoastră și a întregii familii. 

Femeia respiră zgomotos: 

— Nu merit compătimire, nici a dumneavoastră 
și nici a altcuiva. 

Se uită în sfârșit la Dóra. Acum era mai relaxată. 

— Scuzaţi-mă. Nu mi-am revenit încă. 

Își puse mâinile pe masă și își răsuci inelele: 

— Nu știu de ce am simţit nevoia să stau de vorbă 
cu dumneavoastră. Poate fiindcă vreau să mă justific. 

— Nu trebuie să-mi explicaţi nimic, spuse Dóra. 
Știu că acţiunile oamenilor au uneori și alte motive 
decât cele aparente. 

Femeia afișă un zâmbet obosit. Era fardată cu 
multă grijă. Ce-i drept, vârsta își spunea cuvântul, dar 

Amelia continua să fie atrăgătoare. Cu timpul, fru- 
musețea lăsase loc demnității, iar îmbrăcămintea ei 
potența această impresie. Dóra bănuia că taiorul ne- 
gru și paltonul costaseră mai mult decât cheltuia ea 
pe haine într-un an. 

— Harald a fost un copil minunat, începu doam- 
na Guntlieb. Am fost atât de fericită la nașterea lui... 
Primul nostru copil a fost tot un băiat. Când Bernd 
avea aproximativ doi ani, a venit și acest băiețaș mi- 
nunat. Anii care au urmat până la nașterea Ameliei 
au fost dumnezeiești. Totul mergea atât de bine! 

— Era bolnavă, nu-i așa? întrebă Dóra. A fost o 
boală congenitală? 

Zâmbetul Ameliei Guntlieb se topi tot atât de re- 
pede pe cât apăruse. 

— Nu, nu a fost o boală congenitală. S-a născut 
perfect sănătoasă. Arăta la fel cum arătam eu în co- 
pilărie. Era superbă, ca toţi ceilalți copii ai mei, dor- 
mea mult și plângea foarte rar. Copii minunați... 

Dóra se mulțumi să dea din cap, pentru că nu știa 
ce ar fi trebuit să spună într-o asemenea situație. 

Ochii doamnei Guntlieb se umplură de lacrimi: 

— Harald... 

Vocea i se frânse, așa că făcu o pauză, încercând 
să-și revină. Își șterse lacrimile cu o mișcare rapidă 
a mâinii: 

— În afară de soțul meu și de medicul familiei, 
nu am vorbit cu nimeni despre toate astea. 

— Da, nu-i ușor, spuse Dóra. 

— Harald era gelos și în același timp extrem de 
mândru de surioara lui. Fusese favoritul meu mai 
mult de trei ani și îi venea greu să accepte un nou 
membru al familiei. Nu l-am luat în serios, am cre- 
zut că îi va trece. 

Lacrimile începură să-i curgă pe obraji. 

— Attrântit-o, a izbit-o de pământ. 

Doamna Guntlieb se uită iar la păsările de pe valuri. 

— A aruncat copilul pe jos? întrebă Dóra, încer- 
când să-și păstreze calmul. Simţi un fior rece de-a lun- 
gul coloanei vertebrale. 

— Împlinise deja patru luni și dormea în leagă- 
nul ei. Tocmai ne întorsesem acasă de la cumpără- 
turi și îmi scoteam paltonul. Când m-am întors, l-am 
văzut pe Harald luând-o în brațe. Nu așa cum tre- 
buie să iei în braţe un copil mic. O ținea de parcă ar 
fi fost un animal de pluș. Bineînţeles că s-a trezit și a 
începutsă plângă. A început s-o scuture. Am alergat 
repede la ei, dar era deja prea târziu. Harald se uita 
la mine și râdea. Apoi a izbit-o de pământ. A arun- 
cat-o pe jos. 

Lacrimile îi șiroiau acum pe obraji, lăsând dâre 
strălucitoare. 

— Nu am putut uita niciodată această scenă. De 
câte ori mă uitam la Harald, vedeam expresia lui în 
momentul când a trântit-o. Tăcu câteva clipe, apoi 
continuă: A suferit o fractură craniană, la spital a in- 
trat în comă, după care a urmat o meningită. Nu și-a 
mai revenit niciodată. Îngerașul meu drag! 

— Nu aţi fost suspectată că ați maltratat copilul? 
La noi în ţară s-ar fi deschis o anchetă. 

Judecând după expresia Ameliei, se pare că o con- 
sidera pe Dóra nebună. 

— Nu a trebuit să mai trecem și prin așa ceva. Me- 
dicul familiei ne-a fost de mare ajutor, iar ceilalți doc- 
tori care au tratat-o au manifestat multă înțelegere. 
L-au trimis pe Harald la un psiholog, dar fără rezul- 
tat. Nu au diagnosticat simptome ale unei maladii 
psihice. Era pur și simplu un copil gelos care comi- 
sese o greșeală îngrozitoare. 

Dóra se îndoia că gestul putea fi încadrat în ca- 
tegoria unui comportament firesc, copilăresc. Dar, în 
fond, ce știa ea? 

— Harald a fost conștient de ceea ce făcuse, sau, 
cu timpul, a dat totul uitării? întrebă. 

— Nu știu. Nu am vorbit niciodată cu el despre 
acest incident. Cred însă că și-a dat seama - a fost, 
după aceea, foarte tandru cu Amelia, până când fe- 
tița și-a găsit liniștea și a murit. Am avut mereu im- 
presia că încerca să repare răul pe care-l făcuse. 

— Înseamnă că relațiile dumneavoastră cu el au stat 
tot timpul în umbra acestei nenorociri? întrebă Dóra. 

— Nu se poate vorbi despre o relaţie. Pur și sim- 
plu nu-l mai puteam privi în ochi, nu mai suportam 
prezenţa lui. ÎI ocoleam. Tatăl lui la fel. La început, 
Harald n-a înțeles atitudinea noastră, nu înțelegea de 
ce mama lui refuză să stea cu el. Treptat s-a obișnuit 
cu situația. 

Nu mai plângea. Redevenise femeia stăpână pe sine. 

— Bineînţeles că ar fi trebuit să-l iert, dar pur și 
simplu nu am fost în stare. Poate că ar fi trebuit să 
recurg la un psihoterapeut, poate că așa totul s-ar fi 
schimbat, iar Harald ar fi evoluat altfel. 

— Ce făcea Harald? întrebă Dóra gândindu-se la 
ce aflase de la sora lui. Elisa a avut doar cuvinte de 
laudă la adresa lui. 

— Căuta, spuse doamna Guntlieb. Cred că acesta 
este cuvântul potrivit. A încercat mereu să câștige 
afecțiunea tatălui său — ceea ce nu i-a reușit. La mine 
renunțase deja. Din fericire, bunicul lui îl iubea foar- 
te mult. După ce a murit și el, Harald n-a mai avut 
nici un punct de sprijin. Atunci era student la Ber- 
lin și a început să ia droguri și să se joace cu moar- 
tea. Unul dintre prietenii lui a și murit la un moment 
dat. Așa am aflat și noi. 

— Nu aţi încercat să vorbiţi cu el? întrebă Dóra, 
deși cunoștea răspunsul. 

— Nu, răspunse femeia sec. Harald manifesta un 
interes obsesiv pentru tot ce avea legătură cu magia, 

la fel ca bunicul lui. După moartea Ameliei, a vrut 
neapărat să-și facă serviciul militar. Nu am încercat 
să-l împiedicăm. Acest pas s-a dovedit a fi o greșeală 
fatală. Aș prefera să nu vorbesc despre asta. După 
un an, a fost obligat să părăsească armata. Moșteni- 
se o avere de la bunicul lui, îl vedeam foarte rar. Abia 
când s-a hotărât să vină aici a luat legătura cu noi. Ne-a 
dat telefon doar ca să ne comunice decizia lui. 

Dóra se uită gânditoare la Amelia. 

— Dacă ați crezut că veţi găsi înțelegere la mine, 
v-aţi înșelat. Dar îmi este milă de dumneavoastră. Nu 
știu ce atitudine aș fi adoptat eu însămi într-o situa- 
ție similară. Poate aceeași, deși sper că nu. 

— Aș fi dorit să pot reconstrui din temelii relația 
mea cu Harald. Acum este prea târziu și va trebui 
să trăiesc tot restul vieții cu acest regret. 

— Să nu credeţi că îmi face plăcere să vă redes- 
chid rănile, dar trebuie să vă atrag atenţia că atitu- 
dinea dumneavoastră a avut repercusiuni și asupra 
altora. Un tânăr a ajuns la închisoare, un student me- 
dicinist, prieten cu Harald. Prietenia cu fiul dumnea- 
voastră a fost pentru el o catastrofă. 

Femeia se uită din nou pe fereastră 

— Ce se va întâmpla cu el? 

Dóra ridică din umeri: 

— Va fi probabil condamnat fiindcă nu a anun- 
tat găsirea cadavrului. Va fi condamnat și pentru pro- 
fanare de cadavre. Va sta un timp la închisoare și nu 
va mai ajunge niciodată medic. Poate că îi acoperă 
pe ceilalţi, cine știe. Și am bănuielile mele că Harald 
i-a lăsat ceva prin testament. Ar fi, în orice caz, o oa- 
recare consolare. 

— După părerea dumneavoastră, a fost prieten 
bun cu Harald? întrebă Amelia uitându-se la Dóra. 

— Da,cred că da. În orice, caz, și-a îndeplinit pro- 
misiunea, oricât de cumplită ar fi fost. Fiul dumnea- 

voastră nu și-a ales prietenii în funcţie de criteriile 
obișnuite. 

— Voi avea grijă de el, spuse Amelia încet. Este 
cel mai neînsemnat lucru pe care îl pot face. Va stu- 
dia medicina în altă țară. 

Își întinse degetele, apoi își strânse pumnii, de par- 
că ar fi durut-o articulațiile. 

— Mă simt mai bine dacă pot face ceva. Depre- 
sia mă chinuie mai puţin. 

— Dacă vorbiţi serios, Matthias s-ar putea ocu- 
pa de asta. Dóra se ridică. Altceva? întrebă ea, spe- 
rând că întrevederea se sfârșise. Se săturase deja. 

Amelia își luă poșeta atârnată pe brațul scaunului, 
se ridică și își încheie paltonul. Dădu mâna cu Dóra. 

— Vă mulţumesc, spuse pe un ton sincer. V-aș 
ruga să ne trimiteţi nota. Plătim pe loc. 

Își luară rămas-bun, iar Dóra se grăbi să ajungă la 
ușă. Abia aștepta să respire aer curat. În drum spre 
ieșire trecu prin sala în care era expusă macheta Is- 
landei. Se uită la Matthias și la Elisa care înconjurau, 
liniștiți, harta în relief. Matthias își ridică privirile 
când o observă. O luă pe Elisa de braţ, îi spuse ceva 
și urcă în grabă scara. 

— Ei, cum a fost? o întrebă pe Dóra când trecu- 
ră pe lângă poezia lui Tómas Guðmundsson afișată 
în fereastra holului de la intrare. 

— Bine... Rău. Nu știu nici eu. 

— Îmi ești încă datoare cu un prânz, zise Matthias 
deschizându-i ușa. Dar având în vedere că sunt un tip 
sincer și nu mi-e foame, m-aș mulțumi și cu altceva. 

— De exemplu? întrebă Dóra, deși pricepuse foar- 
te bine aluzia. 

Se duseră la hotelul Borg. 


Dupădouă ore, Dóra cobori încet din pat și se îm- 
brăcă. Matthias dormea. Găsi pe masă un creion și 

hârtie, îi scrise câteva cuvinte de rămas-bun și puse 
biletul pe noptieră. 

Apoi ieși din cameră fără să-l trezească. Se îndrep- 
tă în grabă spre Skólavörðustígur, unde parcase ma- 
șinuța cu inscripția Atelierul de reparaţii al lui Bibbi. 
Merita să-și ia liber pentru restul zilei. 

Auzi deodată mobilul sunând în buzunarul jachetei. 

— Hi, mama, spuse Gylfi voios. 

— Alo, dragul meu, răspunse Dóra. Ce faci? Ai 
ajuns deja acasă? 

— Da. E și Sigga aici, răspunse băiatul puţin je- 
nat. Tocmai ne întrebam... știi cumva dacă Pepsi este 
un nume de băiat sau de fată? 

